
ITOKAM  OYAKAPI. 


Canku  (Highway)  he  canku  wan  oyate  omanipi 
kta  on  kagapi  eca  he  kapi.  Makoce  wanji  en  wica¬ 
stayatapi  wanji  itancan  un  eca,  canku  etanhan 
oyate  wicakicage  kta  iyececa  ece.  Canku  wanji  he- 
ceca  tohan  kagapi  eca,  he  “  wicastayatapi  tacanku 
kin ,”  eciyapi  ece. 

Unkan  maka  kin  de  Wakantanka  tamakoce.  He 
lye  tawa,  qa  en  wicastayatapi  yanka.  Heon  etan¬ 
han  canku  wanji  lye  taoyate  kin  omanipi  kta  wica¬ 
kicage  kta,  kecanunkinpi  kta  iyececa  seececa.  Un¬ 
kan  canku  wan  hececa  yuha.  Wowapi  Wakan  en 
he  unyawapi  (Isaiah  35  : 8),  “  canku  wan  hen  wanke 
kta ;  he  wowakan  canku  kin  eciyapi  kta.  Tona 
opewicakitonpi  kin  he  omanipi  kta.”  Canku  kin 
de,  Wakantanka  woahope  tawa  anagoptanpi  canku 
kin  hecen  kapi.  “Wicastayapi  Tacanku  kin,”  ca¬ 
nku  kin  de  kapi.  Tohan  waunhtanipi  kin  on  iyo- 
peunkiciyapi,  qa  Jesus  he  Wanikiya  unkitawapi  kin 
hee  wicaundapi,  qa  lye  wasteundakapi  qa  waecaun- 
kicionpi  kta,  e  unkakitapi  kinhan,  canku  kin  de 
ohnayan  maunnipi  kta  e  cin.  He  etanhan,  heunki- 
ciyapi,  “  Wastemayadakapi  hecinhan,  mitawoahope 

kin  hena  tanyan  yuha  po.”  Taku  kasta  wowaste¬ 
dake  eciyatanhan  econknpi  kin  he  ohinniyan  wici- 
yokipi  ece.  Unkan  “  Wicastayatapi  Tacankn  kin,” 
he  cankn  omanipi  wiciyokipi  kin  heca,  tona  he 
ohna  omanipi  kin  hena  wowastedake  eciyatanhan 
iyowicapastakapi  kin  heon. 

Wowapi  cistinna  kin  de  tona  yawapi  kin  owa- 
sin,  awicakehan  Wanikiya  iyepi  on  te  cin  he  waste- 
dakapi  kta,  qa  “  Wicastayatapi  Tacankn  kin,”  oma¬ 
nipi  eciyatanhan  wowastedake  kin  he  yutaninpi  kta 
e  Wakantanka  wowaste  wicaqu  nunwe ;  qa  ecen 
owasin,  wankan  ounyanpi  waste  kin,  canku  kin  de 
iyahde  kin  heciya  tanyan  unkaipi  nunwe ! 

"Wowapi  kin  de  en,  <£Woahope  wikcemna  etan- 
han  Odowan,”  wasteste  un  kin  hena  misunka  tewa- 
hinda,  Eev.  William  Newton,  West  Chester,  Penn¬ 
sylvania  etanhan,  he  kage.  Hena  isnana  kagapi  qa 
&iceca  Cekiyapi  en  unpi  kta  on  kage. 

WOAHOPE  TOKAHEYA  KIN. 

Onspa  I. 

“Itancan  Wakantanka  nitawa  kin  hemiye  ;  Mitokan  taku  wa- 
kan  tokeca  duhe  kte  sm.”  Hdinapapi  20:2,  3. 

Niyepi  owasin  tohinni  tokitkiya  wicota  mani  aya 
wandakapi  lie?  Wicota  mani  aya  wandakapi  kta 
iyonicipipi  wadaka.  Waniyetu  opawinge  wikcem- 
na  yamni  sanpa  yamni  sam  iyeya,  he  ehan  wicota 
mani  aya  wanji  iyotan  tanka  wanyakapi.  Israel 
cincapi  kin  Egupta  etanhan  iyayapi  qon  he  ehan  he 
heconpi.  Wicasta  woyawa-tanka  nom  sanpa  iyeya 
he  en  unpi.  Philadelphia  otonwe  kin  en  wicasta 
unpi  kin  owasin,  henakeca  ece  topa  akihde  ikiye- 
dan  henakecapi.  Wicota  mani  aye  cin  he  Moses 
tokahe  cin  hee.  Egnpta  makoce  kin  etanhan  iya¬ 
yapi,  Canaan  makoce  kin  he  ekta  yapi  kta.  Israel 
oyate  omanipi  kin  de  en,  hewoskan  makoce  kin 
opta  yapi  kta.  Hewoskan  makoce  kin  he  opta  can- 
ku  wanica ;  makobohpapi,  qais  canpahdipi,  on  can- 

ku  iwanyakapi  kta  wanica.  Wicota  mani  aye  cin 
lie  en,  wicasta  wanjidan  toliinni  hewoskan  makoce 
kin  he  opta  icimani  unpi  sni,  qa  canku  kin  on  taku- 
dan  sdonyapi  sni.  Witawata  wicasta  mazaskan- 
skanna  (compass)  on  nunipi  sni  yuhapi  kin,  he  ma- 
za  pestodan  kin  ohinni  waziyata  epazo  nn  ece,  he 
on  dehan  wicasta  miniwanca  opta  icimanipi  qa  mo- 
koskan  cankn  wanica  ehna  icimanipi  esta  nunipi 
sni  ece,  tuka  he  ehan  he  kagapi  sni.  Tuka  omani- 
pi  kin  he  en  Wakantanka  mazaskanskanna  kin  hee- 
kiya  taku  wanji  nina  wowinihan  oyate  wicaqu. 
Sota  ska  kawitaya  iheye  cin  he  iyececa.  He  Wo- 
wapi  Wakan  kin,  “Malipiya  bosdata  wan,”  eya  ca- 
jeyata.  He  anpa  eca  mahpiya  kin  en,  amahpiya 
wanjikji  skaska  tahcaskadan  hin  iyecen  wannnya- 
kapi  ece  kin  he  iyeccca.  Tuka  hanyetu  ekta  togye 
tanin  ece,  sa,  qa  wiyatpa,  qa  peta  ide  kin  he  iyecen 
iyoyanpa  ece.  He  kun  u,  qa  wicotakuye-cankoka 
kin  iwankam  han,  he  Israel  cincapi  kin  wicitokam 
iyaya  ece. 

Wicota  mani  yapi  kin  wanna  iyoptapi.  Akicita 
ozuye  tanka  wan  iyecen,  ospayetonton  owecihan 
unpi.  Egupta  etanhan  inapapi  ;  Miniwanca  sa  kin 
ekta  ihunipi.  He  opta  cankahonpapi  wanica.  Wata 
nakun  nicapi.  He  hanskaska  qa  tewankantuya 
anokatanhan  wanka.  Hecen  taku  econpi  kta  he? 
Wakantanka  hecetuwanjica  tokatakiya  yewicasi. 
Mde  kin  etkiya  yewicasi  he  ?  Han,  miniwanea  kin 
en  tulica,  Wakantanka  anagoptanpi  ;  qu,  liecelma- 

na,  tona  omanipi  kin  he  en  tokaheyaunpi  kin,  liena 
sihapi  kin  mini  kin  icahtakapi,  nnkan  taja  kin  aki- 
pam  iyaye,  ca  wicitokam  heyam  iyeya.  Miniwanca 
kin  ehna  cankn  wan  tanka  iwanka.  Anokatanhan 
janjan  qais  caga  conkaske  wankantnya  se,  mini  kin 
pahaya  wanka ;  qa  ohna  mani  aye  cin  tohan  osote 
sni  hehanyan  hecen  wanka.  Wanna  owasin  tanyan 
ihunnipi.  Hehan  hewoskan  makoce  kin  ehna  yapi 
kta.  Anpetn  yamni  yapi ;  hehan  he  wan  tanka  tan- 
inyan  yanka  wanyakapi.  He  ehan  hipi  sni  hehan¬ 
yan  iyoptapi.  He  ihukuya  kin  he  en  hinajinpi. 
Oyate  kin  wakeya  itikicagapi,  qa  hen  oziiciyapi. 
Sinai  He  kin  hee.  He  inkpa  kin  he  akan  Wakan- 
tanka  en  kun  u  qa  Moses  hen  wanyake  kta  keci- 
ya ;  qa  woope  wan  Israel  oyate  kin  wicakipazo  kta 
e  qu  kta,  qa  oyate  tokecapi  owasin,  taku  econpi 
kta  cin  kin  hena  okiyake  kta.  Wakantanka  he  iyo- 
mdaye  kin  ihduksan  Moses  conkaske  wan  kahsi, 
hecen  oyate  kin  tuwedan  he  kin  adi  kte  sni  heon. 
Hehan  tohan  mazayahotonpi  wan  hotankayan  ya- 
jopi  nahon  kinhan,  he  inkpa  kin  ekta  wankan  n  kta 
keciya. 

Conkaske  kin  he  yustanpi,  qa  Moses  wanna  wi- 
yeya  un,  wowakta  kin  he  ape  un.  He  inkpa  kin 
ocowasin  amahpiya  sapa,  otpaza  on  akahpa  han. 
Hetanhan  wakanhdi  idede  hiyu.  Wakinyan  ho- 
tonpi  kin  he  onnaptan  kin  adidi  kun  hiyu.  He  kin 
huhuzahan,  qa  cancan;  Wakantanka  he  inkpa  kin 
he  akan  kuya  hi.  Unkan  mazayahotonpi  oqo  kin 

nahonpi.  He  mahpiya-ohnihde  mazayahotonpi  ta- 
wa  kin  hee ;  ake  he  anpetn  ehake  kin  en  nahonpi 
kta,  tohan  wicahapi  kin  hena  ynhdokapi,  qa  tapi 
kin  hdinapapi  kinhan.  Mazayahotonpi  kin  he  na¬ 
honpi  kinhan  tokeh  wowitonpeka !  Moses  he  na¬ 
tion.  Hehan  he  kin  akan  iyaya.  Sanpa  wankan- 
kiya  ye  cin  he  oyate  kin  awanyagkuwapi.  Amah- 
piya  kin  mahen  iyaya ;  nnkan  hehan  wanyakapi 
sni.  Moses  he  inkpa  kin  akan  Wakantanka  kici 
wohdaka.  Hen  Wakantanka  iye  woope  tanka  tawa 
Woahope  Wikcemna  kin  he  qu.  Wakantanka  wo- 
ahope  kin  dena,  inyan  mdaska  nom  akan,  iye  nape 
on  owa.  Woahope  tom  tokaheya  kin,  token  Wa¬ 
kantanka  ekta  nnkohanyanpi  kta  unkokiyakapi  kin 
he,  inyan  mdaska  kin  wanji  en  hena  nn ;  qa  sakpe 
kin,  token  wicasta  ekta  nnkohanyanpi  kta  nnkoki- 
yakapi  kin,  hena  inyan  mdaska  nnma  kin  en  un. 

Unkan  wanna  ake  mazayahotonpi  kin  ho  tanin. 
Oyate  kin  owasin  he  nahonpi,  qa  kokipapi.  Can- 
canyan  he  anagoptanpi.  Mazayahotonpi  kin  asm. 
Hehan  mahpiya-olmihde  mazayahotonpi  tawa  na¬ 
honpi  qon  he  isanpa  wowitonpeya  oqo  tokeca  wan 
tanin.  He  Wakantanka  ho  kin  ee.  He  wakinyan 
hoton  kin  iyecen  oqo.  Unkan  Wakantanka  wicoie 
kin  dena  owasin  eye,  ca  yeya  :  “Itancan  Wakantan¬ 
ka  nitawa  kin  he  miye,  Egypt  makoce  kin  etanhan, 
wayaka  tipi  etanhan  inapeniye  cin,  he  miye.  Mi- 
tokan  takn  wakan  tokeca  duhe  kte  sni.” 

Woahope  tokaheya  kin  he  dee.  Woahope  kin  de 

on  woiwange  nom  iwanhpica  :  wanji  dee  :  Taku  wa - 
kan  wan  yuhapi  kte  cin  he  taku  he  ?  Unma  kin  is 
dee  :  Tokeca  on  taku  wakan  tokeca  unhapi  kte  sni , 
tuka  Itancan  kin  hecedan  unhapi  kta  he  ? 

Nakaha  wowahokonkiye  naunhonpi  kte  cin  woi¬ 
wange  nom  tokaheya  kin  denaos  etanlian  kta. 
Woiwange  inonpa  kin  he  on  is  wowahokonkiye  to¬ 
keca  nnhapi  kta. 

Wanna  woiwange  wan  unkuwapi  qa  unkayupta- 
pi  kte  cin  he  dee  :  Taku  wakan  wan  yuhapi  kte  cin 
he  taku  he? 

Wowicake  Wakantanka  wan,  Jesus  Christ  Itan¬ 
can  unhapi  kin  tuwe  he  iyececa  wan,  hecen  wake. 
Woiwange  ayuptapi  kin  he  dee  :  tuwe  taku  ya7nni 
ecaunkiconpi  kta  okihi  kin  he  yuhapi  kte  cin  he e ; 
qa  tuwe  taku  yamni  is  eya  ecaunkiconpi  kta  kecin 
kta  iyececa  kin  he . 

Taku  wakan  yuhapi  kte  cin,  tuwe  taku  yamni 
ecaunkiconpi  kta  okihi  yuhapi  kte  cin . 

Taku  wakan  unkitawapi  kin  taku  wanji  tokahe¬ 
ya  econ  okihi  kta  uncinpi  kte  cin  he,  Ohinniyan 
Wawokiye  kta.  Hoksiyopa  cistinna  kin  he  tuwe 
inaye  cin  he  ohinniyan  okiye  kta  cin  ece.  Wicaste 
istagonge  cin  he  tuwe  yus  aya  okiye  cin  he  ohinni¬ 
yan  cin  ece.  Wicasta  wayazanke  cin  he  pejihuta 
wicaste  okiye  cin  he  ohinniyan  cin  ece.  Maka  kin 
de  en  hoksiyopa  iyecen,  unyakonpi ;  wicasta  istagon- 
gapi,  qais  wayazankapi  iyecen,  unyakonpi.  Hok¬ 
siyopa  awanyakapi  iyececa  heuncecapi.  Istagonge 

cin  he  ijecen  yus  ayapi  iyececa,  qa  wayazanke  cin 
he  iyeeen  awanyakapi  iyececa,  he  iyeuncecapi.  Un- 
kan  tuwe  hena  ecaunkiconpi  kta  okihi  he?  Hun- 
kakewicunyanpi  kin  taku  wanjikji  on  ounkiyapi  kta 
okihipi.  Waonspekiya  wicunyuhapi  qa  kodawi- 
cunyanpi  kin  taku  wanjikji  on  ounkiyapi  kta  oki¬ 
hipi,  tuka  taku  owasin  on  ounkiyapi  kta  okihipi 
sni.  Hena  ohinniyan  unkicipi  unpi  kta  okihipi 
sni ;  nakun  hena  unkicipi  unpi  esta  ohinniyan  ounki¬ 
yapi  kta  okihipi  sni.  Hancokaya,  hena  istinmapi 
lica  ehan,  token  ounkiyapi  okihipi  kta  he  ?  Tohan 
untipi  etanhan  itehanyan  unyakonpi  kinhan,  token 
ounkiyapi  okihipi  kta  he  ?  Tuwe  ohinniyan  ounki¬ 
yapi  kta  okihi  kin  hee  uncinpi.  Hecen  tuwe  oyan- 
ke  owasin  en  un,  wanji  hecece  kta  iyececa ;  he 
ista  kin  tohinni  hba  sni,  qa  isto  kin  tohinni  wasake 
sni  aye  sni.  Tuwe  hececa  wanji  iyeyepica  he? 
Ho,  Wakantanka  Wanikiya  unkitawapi  kin  he  he¬ 
ceca.  He  iye  hanyetu  icunhan,  anpetu  iyeeen,  un¬ 
kicipi  un  ece ;  makoce  tokeca  ekta  kin,  he  tiyata 
kin  iyececa.  Ista  kin  tohinni  ohmus  un  sni.  Iye 
isto  kin  ohinniyan  wasaka.  lye  ohinniyan  owan- 
caya  un.  Wowapi  Wakan  kin,  Iye,  “  Awicakehan 
w'okakije  en,  waokiye  iyeyapi  ece,”  unkokiyakapi. 
David  heya,  “  Itancan  kin  waokiye  mitawa  kin  hee, 
hehan  tuwe  kowakipe  kta  he  ?”  Mnaja,  qais  wahan- 
ksica  iye  taheaskadan  tawa  makinonpi  kta  e  upi 
kin'  kowicacipe  sni,  hena  wicakte  kta  Wakantanka 
okiye  cin  heon.  Goliath,  Philistine  wicasta  tanka 

waziya  seca  kin,  he  kokipe  sni,  he  kize  kta,  qa  kte- 
dan  kta  Wakantanka  okiye  cin  heon.  Maka  kin 
owancaya,  makoce  toktokeca  en,  wicasta  iyakide- 
han  tuwa  owicakiye  kta  cinpi.  Unkan  tuwe  wica¬ 
sta  kin  dena  itoiyohi  iyakidehan  nawicahon  qa  owi- 
cakiya  okihi  sni  kinhan,  he  awicakehan  Wakan¬ 
tanka  kta  okihi  sni. 

Ikcewicasta  kin  takn  wakan  ota  yuhapi.  Taku 
wakan  iyohi  onnye  wanjidan  en  skan  kecinpi ;  qa 
ounye  tukte  tawa  kin  hen  ecedan  wicasta  owica¬ 
kiye  kta  okihi  kecinpi.  Tnka  he  wowitkotkoke 
hinca.  Ikcewicasta  taku  wakan  wicayuhapi  kin 
ounye  wan  en  cewicakiyapi  ece  kin  qais  icunonpa  e 
cewicakiyapi  esta,  owicakiya  okihipi  sni  kin,  he  wi- 
cakapi.  Tuwedan  okiyapi  sni.  Taku  wakan  wan 
ohinniyan  wawokiya  okihi  kta  hee  uncinpi.  Unkan 
Taku  wakan  wanjidan  hececa. 

Hoksidan  cistinna  wan,  anpetu  wan  en,  hunku 
heciya,  “  Ina,  taku  wakan  kin  tonakecapi  he  ?” 

Wanji  hakaktadan  he  nation,  unkan,  “Ecas  wan¬ 
jidan  ce,”  eya. 

“  Unkan  he  token  sdonyaya  he  ?”  wanji  wiwica- 
wange  cin  he  eya. 

Sunkaku  cistinna  kin  hey  a,  “Ecin,  Wakantanka 
ounye  owasin  ohna  un,  taku  wakan  tokeca  wanji 
tukten  ounye  kta  okan  sni  nakaes.” 

Taku  wakan  unkitawapi  kin  taku  wanji  toka- 
heya  econ  okihi  kta  uncinpi  kte  cin,  Ohinniyan 
Ounkiyapi  kta,  hee.  Taku  wakan  unkitawapi  kin 

taku  inonpa  econ  okihi  kta  uncinpi  kte  cin — Ohin- 
niyan  Niunkiyapi  kta,  hee. 

Untancanpi  kin  hena  is  eya  unnagipi  kin  iyecen 
otakiya  wokokipe  en  nnpi ;  heon  taku  wakan  wan 
henaos  niyan  okihi  kta,  he  uncinpi.  Daniel  mnaja 
tipi  kin  mahen  ehpeyapi  qehan,  Taku  wakan  wan 
cehupa  wayapotapi  etanhan  niyan  okihi  kta  he  cin ; 
unkan  Itancan  kin  hececa  wan  iyeya. 

Juda  wicasta  yamni,  Nebuchadnezzar  wakagapi 
tawa  cekiyapi  kte  sni  heon,  oceti  tanka  ide  kin  ma- 
hen  ehpewicayapi  qehan,  Taku  wakan  wan  ide  on 
huhnagapi  etanhan  niwicaya  okihi  kta  he  cinpi ; 
unkan  Itancan  Wakantanka  unkitawapi  kin  hececa 
wan  iyeyapi. 

Jonah  miniwanca  taja  kin  mahen  ehpeyapi  qe¬ 
han,  Taku  wakan  wan  iye  tanyan  yuhe  ga  ake  ma- 
koce  ekta  zaniyan  ahi  okihi  kta  he  cin.  Unkan 
Wakantanka  unkitawapi  kin  hececa  wan  iyeya  ;  he 
hogan  tanka  wan  witawata  niun  iyecen  yesi,  he 
ohna  icu  qa  hutata  eelipeya. 

Waonspewicakiyapi  kin  Galilee  mde  kin  akan 
icamna  on  wata  cistinna  tawapi  ohna  wankankan 
iyayapi  qehan,  Taku  wakan  wan  icamna  ohitike 
cin  anapte,  ca  iye  anagoptankiya  okihi  kta  he  cinpi. 
Unkan  Jesus  Wanikiya  tawapi  kin  hececa  wan  iye¬ 
yapi  ;  he  yuhicapi  qehan,  “  Inajin,  qa  tate  kin  mde 
kin  ko  kisice,  ca  lieya,  4  Owanji  yanka  wo !’  hece- 
hnana  tate  kin  ayustan  qa  amdakedan  tanka.” 

Unkan  unkiyepi  owasin,  ohinniyan  wowayazan, 

wokokipe,  qa  wiconte  en  unyakonpi.  Unkiye  niun- 
kiciyapi  kta  unkokihipi  sni ;  qa  koda  wicunyanpi 
lice  cin  hena  niunyanpi  okiliipi  sni.  Tuwe  e  niyake 
unyuhapi,  qa  wokokipe  owasin  en  awannnyakapi 
okihi  kta  he  uncinpi.  Jesns  he  econ  okihi.  “  Wi- 
catancan  Wanikiye  cin,”  eya  cajeyatapi  ece.  Unpa- 
hinpi  kin  hena  iye  yawa.  He  iye  ohinniyan  canku- 
nnyanpi  kin  ihduksan,  qa  ohehdepi  nnkitawapi  kin 
ihduksan  nn.  He  iye  nntancanpi  kin  hena  niye  kta 
okihi.  Mahpiya  okinyanpi  kin,  tinta  woteca  kin, 
qa  maka  kin  en  oyate  unpi  kin  hena,  iye  nape  kin 
ohna  nnpi.  Hena  owasin  iye  awanwicayaka  okihi. 
Wicatancan  kin  niye  kta  okihi.  Tnka  wicatancan 
kin  isanpa  wicanagi  kin  e  waste  liinca.  Hecen 
Takn  wakan  wan  wicanagi  kin  niyan  okihi  kta  he 
uncinpi.  Owasin  woahtani  ota  kajujupi  kta  iyececa 
unhapi.  Wihdukcan  wan  tamahen  unhapi,  he  nagi- 
yeunyanpi,  qa  toketu  unyanpi  taninsni,  woahtani 
on ;  heon  wihdukcan  kin  he  inina  un,  qa  owanjidan 
unhduhapi  kta  uncinpi.  Wicacante  siksica  unhapi 
hena  yutecapi  qa  yuwastepi  kta  iyececa,  hecetu  sni 
kinhan  tohinni  cante  unwastepi  unkokihipi  kte  sni ; 
hecen  Taku  wakan  wan  he  ecaunkiconpi  okihi  kta 
he  uncinpi. 

Wihiyayedan  on  iyopte  cin  he  wahdukse  cin- 
han,  iwahnana  iyopte  ;  qa  ecen  hiyaye  kte  sni.  He 
piwakiya  waskan,  tuka  owakihi  sni :  niyepi  wanji 
he  econ  cisipi  kinhan,  poyaptanptanpi,  qa,  “  He 
ecamon  kta  owakihi  sni,”  ehapi  kta.  Canhanpa 

kage  cin  ekta  awai,  tuka  piya  okihi  sni.  Oankajipe 
wan,  canpahmihma  kage  wan,  mazakage  wan,  woo- 
pe  aia  wicasta  wan,  pejihutawicasta  wan  hena  ekta 
awai,  tnka  wanjidan  piyapi  kta  okihipi  sni.  He 
iyohakam  wihiyayedan  kage  wan  ekta  awai ;  unkan 
iye  lie  toketu  kin  owasin  tanyan  okahniga.  Wihi¬ 
yayedan  on  iyopte  cin  he  tokeca  teca  en  ostan  ; 
unkan  ake  token  tanyan  liiyaye  ciqon  he  iyecen  hi- 
yaya. 

Unkan  wicanagi  kin  he  wihiyayedan  iyececa ; 
on  iyopte  cin  he  woalitani  yuksa ;  hecen  iyopte  sni ; 
tuwe  piye  kta  he  uncinpi.  Wicacante  teca,  qais 
wihiyayedan  on  iyopta  teca  uncinpi ;  tuka  wicana¬ 
gi  kage  cin  he  hecedan  he  econ  kta  okihi.  He  icu- 
nonpa  econwacannipi  kinhan,  wihiyayedan  ksahan 
nitawapi  kin  canhanpa  kaga,  qais  mazakaga  ecen 
piye  wicasi  yaunpi  kin  he  iyececa. 

Ehanna  India  makoce  en  wicasta  wan,  ikcewi- 
casta  heca,  he  wahtanis’a  heca  sdoniciya.  Wihdu- 
kcan  tawa  kin,  wahtani  on  nina  nagiyeya ;  tuka 
woahtani  kin  hena  token  ehpeye  kta  sdonye  sni. 
Okiyapi  cin  kin  on,  wosnakaga  om  wihdukcan  qa 
wakagapi  tipi  toktokeea  ekta  i  kin  on  omaka  ota 
yusota.  Taku  econsipi  kin  hena  econ  ece ;  tuka 
hena  on  iwaste  sni.  Wakagapi  tipi  wanji  ekta,  ite- 
hanyan  tanhan  hupahu  qa  nape  on  icimani  yesipi. 
He  econ ;  tuka  on  takudan  iwaste  sni.  Minihdoka 
ota  on  ihdujaja  ;  akihaniciya,  huhu  ecedan  tuka  he- 
hanyan  econ :  taku  hecen  kakisiciyapi  ota  econ, 

tuka  hena  waokiyapi  wanica.  Ehake  lianpa  tawa 
kin  malien  ilie  olinake,  qa  itehanyan  wakagapi  tipi 
wan  ekta  mani  ye,  ca  wakankagapi  kin  lie  wakiyu- 
sna  kta,  kinhan  okiyapi  kta  okiyakapi.  Unkan  he 
ekta  i,  qa  wosnapi,  qa  wocekiye  tawa  kin  hena  wa- 
yusna,  tnka  hena  itnya  econ. 

Hanpa  tawa  kin  mahen  ilie  hena  nahanhcin 
yuha  iyokisinya,  qa  cantesinya  tiyatakiya  hda.  Xci- 
mani  un  kin  on  hunkita,  anpetn  wanji  canku  icahda 
canwita  ohanzi  wan  en,  wicasta  qeya  wicasta  tokeca 
wan  aopamnayan  yukanpi,  qa  wicasta  kin  he  waho- 
konwicakiya  han,  en  inajin.  He  wotanin  waste 
oyake  kta  yesipi  kin  heca.  Xkcewicasta  onsike  cin 
he  tanyeh  anagoptan  yanka.  Wicasta  Wakan  kin 
wicoie  kin  dena  etanhan  wahokonwicakiya  ;  ££  Jesus 
Christ  we  kin  woahtani  owasin  etanhan  unyuskapi.” 
He  Jesus  tona  iye  en  unpi  kin  owasin  token  niye 
kta,  tawacin  qa  okihi  kin  hena  owicakiyaka.  Ikce- 
wicasta  cante  kin  Jesus  etkiya  aya.  Hehan  hanpa 
kin  yusdog  iyeya,  qa  ihe  kin  hena  kada  iyeya,  qa 
nina  heya,  £C  Wanikiya  ituya  ode  waun  kin  dee  ce. 
Wakantanka  wiconi  iye  way  e  cin  on  wopida  eci- 
ciya.” 

Wicasta  onsike  cin  de  wihiyayedan  kiksahe  cin 
he  mazazi  tanni  piyapi  kin,  qa  mazakagapi  kin  ekta 
awicahi  skan  tuka.  Tuka  token  piyapi  kta  okihipi 
sni.  Ecen  unhanketa  wihiyayedan  kage  cin  he  iye¬ 
ya,  qa  tanyan  kicicaga. 

Jesus  heya,  ££  Maka  ihanke  kin  owasin  ekta  ahi- 
2 

matonwan  po;  Wakantanka  kin  he  miye,  qa  mito 
kan  wanice  cin  heon.  Micunonpa  Wanikiyapi  kin 
wanica.”  Taku  wakan  wan  ohinniyan  wanikiya 
okihi  he  uncinpi. 

Hehan  taku  iyamni  Wakantanka  ecaunkiconpi 
okihi  kta  uncinpi,  unkan  he  dee,  Ohinniyan  Iyuskin 

UNYANPI  KTA. 

Tohan  wicozani  en  unyakonpi,  qa  hunkake  qa 
koda  wacantkiyapi  unhapi,  qa  unkihduksanpi  woki- 
canpte  qa  wowiyuskin  ota  eca,  Wakantanka  eciya- 
tanhan  taku  ota  unkicinpi  sni  ece.  Iye  codan  esta 
unkiye  cante  waste  unkiciyapi  kta  unkokihipi  unke- 
cinpi  kta.  Tuka  tohan  wowayazan  hiyohi,  qa  wi- 
cayazan  untancanpi  kakisya ;  tohan  liunkakewicun- 
yanpi  kin  tapi,  qa  kodawicunyanpi  kin  hena  unki- 
yepi  etanhan  wicayutokanpi  eca ;  hehan  tuwe  can- 
tewasteunkiyapi  kta  uncinpi  ece.  Ho,  qa  unkiyepi 
nakun  tohan  untapi  kte  cinhan ;  tohan  maka  akan 
taku  tona  sdonunyanpi  kin  owasin,  qa  wasteunda- 
kapi  kin  hena  ehpeya  unkiyayapi  kte  cinhan,  hehan 
tuwe  cante wasteunkiyapi  kta  uncinpi  ece.  Unkan 
Taku  wakan  unyuhapi  kin  he  awicakehan  Wakan¬ 
tanka  kinhan,  lye  taku  kin  de  econ  kta.  Ecin  wi- 
casta  Jesus  wicozani  qa  wapipi  en  iyuskinwicaya 
unkokihipi  kte  cin,  heca  iyewicunyanpi  kta  wasaka- 
dan.  Wowapi  yawapi  kin  de  en  waonspekiya  ota, 
qa  omniciye  kin  de  etanhan  wicota,  hena  heyapi 
kta  wiyeya  unpi,  “  He  hecetu.  He  miye  iyuskinma- 
yan  ce.  Iye  ohinniyan  iyuskinmayan  ece.” 

Tuka  tuwe  Wakantankaunyanpi  kte  cinhan  he 
wowayazan,  qa  wokakije  en,  wiconte,  qa  owilianke 
wanica  en,  iyuskinunyanpi  okihi  kta  iyececa.  Jesus 
de  econ  okihi  he  ?  Ho,  lye  okihi. 

Wicasta  Wakan  wan  heya,  “  Ehanna  eya  wicasta 
wan  itehdipi  woyazan  wan  on  kakija  wanyag  wai 
kta  micopi.  Ite  kin  onspa  wanna  kuka.  Nakun 
ecehnahan  kuke  kta.  Itohnake  kin  wowitonpeka. 
Ohinniyan  tehiya  kakija.  He  hewakiya,  ‘  Mitakoda, 
Wakantanka  taku  niye  yacin  kahnihniciye  qes,  ite¬ 
hdipi  woyazan  duhe  cin  he  yazanpi,  qa  kakijapi 
owasin  on  yahduhe  kta,  qa  nakun  ecadan  nite  kta, 
tuka  lye  kici  owihanke  wanin  iyuskinyan  yaun  kta, 
qais  wicozani  qa  wapipi  duhe  kta,  qa  maka  kin  de 
en,  tehan  yani  kta,  qa  tokata  ninagi  kin  toki  elipe- 
yakiye  kta  naceca,  he  umna  tukte  yacin  kta  tuka 
he?’  ‘Hoho,5  wicasta  kin  nina  eya,  ‘Jesus  on  qa 
mahpiya  wowacinye  kin  on  itehdipi  qa  yazanpi  kin 
maqu  wo ;  qa  unmapi  kin,  hena  lye  codan  tehan 
nipi  qa  wapiya  tanyan  unpi  kin  qa  maka  kin  de  iye 
icupi  kta.5  55 

Wayazanke  ca  kakije  cin  token  Jesus  iyuskin- 
wicaye  kta  okihi  kin  he  de  yutanin.  Iye  token  wi¬ 
casta  iyuskinyan  tapi  wicaye  cin  hena  omdake  cin¬ 
han,  wowapi  wanji  ojuwaye  kta  owakihi. 

Ehake  wanji  qais  nom  he  iyececa  cajemdate  kta. 
Siceca  tehindapi  wan  waniyetu  sakpe  cetu,  iye  ti 
en  wiyuskinyan  un,  qa  hunkakewicaye  cin  iye  iha- 
ktapi,  he  wanna  te  kta  owinja  ohna  wanka.  Unkan 

atkuku  kin  tnkte  hdahnige  kta  hecinhan  he  iwan- 
ga,  ni  kta  qa  hunkakewicaye  ein  qa  kodawicaye 
cin  om  den  un  kta  ,  qais  ^e  kta  qa  mahpiya  kin  en 
Jusns  kici  un  kta  hecinhan.  Unkan  iye  cantewa- 
steya  ayupta.  “  Mafe  kta,  qa  mahpiya  kin  en  Je¬ 
sus  kici  waun  kta  ;  qa  heci  yaipi  kta  ape  waun  kta, 
hee  wacin  ce.” 

Christian  wan  tehan  kakija  qa  wanna  \,e  kta  wan- 
ka.  Kodawicaye  cin  wanke  cin  ihduksan  ceyahan- 
pi  en  ehake  toie  kin  dena  ee ;  “Wanna  waki  tuka 
ce  !  wanna  waki  tuka  ce!  Wowapi  Wakan  mita- 
wa  tewahinda  kin !  Oehde  owasin  wicaka.  He- 
cen  yuwankan  mayuza  okihi  kta  tohinni  awacan- 
mi  sni;  tuka  hecon  ce.  Ma£e  kta  manke  cinhan 
decen  nina  wimduskin  owakihi  kta  tohinni  awacan- 
mi  sni  qon.  Wanna  takudan  wacin  sni.  Mahpiya 
kin  e  wanna  hee.  Wanna  mahpiya  kin  deciya- 
tanhan  e  de  isanpa  wimduskin  kta  owakihi  sni  ce.” 

Tuwe  taoyate  kin,  wowayazan  en,  wokakije  en, 
qa  wiconte  en,  de  ecawicakicon  okihi  kinhan,  he 
Ohinniyan  Iyuskinwicaya  okihi  kta. 

Taku  kin  dena  yamni,  tuwe  Wakantankaunyan- 
pi  kin  he  lye  hena  ecaunkiconpi  okihi  kta  iyececa 
unkecinpi.  He  Iye  Ohinniyan  Ounkiyapi  kta; 
Ohinniyan  Niunkiyapi  kta  ;  Qa  Ohinniyan  Iyuskin- 
UNYANPI  kta,  okihi  kta  unkecinpi. 

Taku  hehan  tuwe  Wakantankaunyanpi  kin  he 
Is  taku  yamni  unkiyepi  etanhan  yuhe  kta  kecin  kte 
cin  he  hecetu. 

lye  Wowastedake  Iyotan  Unkitawapi  kin  he 
yuhe  kta  kecin  kte  cin  he  hecetu. 

Ikcewicasta  takn  wakan  wicayuhapi  kin  hena 
oyate  wastewicadakapi  kta  ecaca  kecinpi  sni.  XJn- 
kan  heconpi  sni  he  hecetu,  ecin  hena  tuwedan  wa- 
stewicadaka  okihi  sni  nakaes. 

Taku  wakanpi  kin  hena  ohanpi  qa  owanyakepi 
kin  eciyatanhan  wastewicadakepica  sni.  Taku  wa¬ 
kanpi  kin  hena  apa  witkos’a  heca  owicayakapi ; 
apa  is  wamanons’a  hecapi,  qa  toktokeca  is  tin  wica- 
ktes’a  heca  owiciyakapi.  Hecen  taku  wakanpi  kin 
hena  taku  econpi  keyapi  kin  hena  unkis  econkupi 
kinhan,  unkaskapi  kta,  qais  paunyuksapi  kta.  Wi¬ 
casta  waste  ehna  oununyanpi  kta  iyeuncetupi  kte 
sni  tuka.  Taku  wakan  hececapi  kin  tuwe  waste  wi- 
eadaka  okihi  he  ? 

Qa  hehan  ikcewicasta  taku  wakan  wicayuhapi 
owanyakepi  kin  ito  awacin  po. 

Moloch  taku  wakan  kin  he  taku  tanka  owanyag 
wokokipe  hinca,  i  kin  tanka  qa  sa,  qa  hihakiya,  he 
iye  we  wastedaka  e  kpazo.  Taku  wakan  wan  hece- 
ca  tuwe  wastedaka  okihi  he  ? 

Kalee  taku  wakan  winyan  kin,  he  India  en  de- 
han  oyate  ota  ohodapi,  he  winyan  owanyake  wohi- 
tika  kagapi,  nape  kin  ohna  wipe  yuha,  qa  wanapin 
iyecen,  wicasta  pahuhu  hahonta  iyaza  napin.  Tona 
he  ihakam  unpi  kin  takudan  on  iyokipiyapi  kta 
okihipi  sni,  tohan  wicasta  tin  wicaktepi  kta  isan- 
pa  taku  econpi  kinhan  hehan  he  iyokipi  kecinpi. 

Taku  wakan  wan  hececa  tuwe  wastedaka  okihi 
he? 

Ganesa,  he  Hindoos  taku  wakan  wicayuhapi  kin 
wanji  hee,  he  taku  tokeca  hca  qa  tanka  hinca  ihda- 
wa  kagapi.  He  pasuwinswinja  pa  wan  paya,  qa 
isto  tom  qa  nape  tom  yuha.  Ohinniyan  sintesda 
tanka  wan  akanyotang  okagapi  ece.  Wamduska 
kagapi  wan,  wowapi  oowa  wakankan  ko  pa  kin  kai- 
yapehan  yuha. 

Qa  hehan  Juggernaut  tanka  kin ;  Hanniman 
wauncadan-wakagapi  kin,  Manesa  wamduska-wTaka- 
gapi  kin ;  qa  wakagapi  toktokeca  ota  hena  caje 
mdate  kte  owakihi  tuka,  hena  owasin  olianpi  kin 
iyakidececapi.  Taku  wakan  hececapi  kin  tuwedan 
wastewicadaka  okihi  sni.  Qa  taku  wakanpi  kin 
hena  tuwe  wastewicadake  kta  kecinpi  sni.  Wica- 
sta  iye  wastewicadakapi  kta  wicasipi  sni.  Owasin 
cewicakiyapi  qa  wawicakiyusnapi  kta  hecedan  cin: 
pi. 

Tuka,  Wakantanka  awicakehan  kin  he  wTasteda- 
kapica  kta  iyececa.  He  iye  wowastedake  unkita- 
wapi  kin  hecedan  yuhe  kta  kecin  sni,  tuka  wowa¬ 
stedake  iyotan  unkitawapi  kin.  Iye  wasteundakapi 
kta  kecanunkinpi,  qa  wicasta  tokeca,  qais  maka  kin 
de  en  taku  owasin  isanpa  Iye  wasteundakapi  kta. 
Atewicunyanpi,  qais  inawicunyanpi,  qais  hunkawan- 
jinwicunyanpi,  qais  tawinolitinwicunyanpi,  qais  tu¬ 
we  kasta  wasteundakapi  kin  he  isanpa  lye  waste¬ 
undakapi  kta.  Jesus  maka  akan  un  qehan  unkican- 

tepi,  qa  unnagipi,  qa  unkitawacinpi,  qa  unkitowa- 
sakepi  ocowasin  on  Wakantanka  wasteundakapi  kta, 
keya.  Unkan  Wakantanka  unkitawapi,  Wowapi 
Wakan  Wakantanka  kin,  de  ohnayan  wastedakapi- 
ca.  lye  wakasote  sni.  Iye  waste.  “  lye  wakan. 
Wakantanka  wowastedake  kin  hee.”  Wowastedake 
iyotan  unkitawapi  kin  he  iye  unqupi,  qa  yuhe  kta 
iyececa.  Tuwe  kasta  isanpa  Iye  wasteundakapi  kte 
cin  he  hecetu.  Tuka  de  ohnayan  tuwe  tokeca  wa¬ 
steundakapi  kta  he  hecetu  sni  qa  nakun  okihipica 
sni.  Unkan  Wakantanka  awicakehan  kin  he  Iye  e 
de  on  tanin.  Wowastedake  Iyotan  unkitawapi  kin 
he  yuhe  kta  kecin  kte  cin  he  hecetu. 

Unkiyepi  etanhan  taku  yuhe  kta  kecin  kte  cin 
he  hecetu  kin  taku  tokaheya  kin  he  dee. 

Taku  inonpa  kin,  unkiyepi  etanhan  taku  yuhe 
kta  kecin  kte  cin  hecetu  kin,  W awiwangesniyan 
W aanaunooptanpi  kin  hee. 

Wicoie  dececa  tankinkinyan  mun  kta  iyomakipi 
sni,  esta  hena  owasin  oyakahnigapi  oyakihipi  kta 
epca. 

Wakantanka  “  Tawacin  kin  mahpiya  ekta  econ- 
pi  kin,  he  iyecen  maka  akan  econpi  kta,”  e  onspe- 
unkiyapi  he  sdonyayapi.  Mahpiya  kin  en  mahpi¬ 
ya- ohnihde  econpi  kin  he  iyecen,  Wakantanka  ana- 
ungoptanpi  kta  he  kapi. 

Anpetu  Wakan  wowapi  yawapi  waonspekiya 
wan  eya,  mahpiya-ohnihde  kin  token  Wakantanka 
anagoptanpi  he,  eya  obe  wicayuhe  cin  iwicawanga. 


24 


WICASTAYATAPI  TACANKU. 


Unkan  toktogye  ayuptapi ;  tuka  hoksidan  cistinna 
wan  iyotan  tanyan  ayupta,  qa  heya,  “  woiwange 
eyapi  wanin  waanagoptanpi.”  He  liecetn.  He 
Woayupte  itancan  wan  heca. 

Tuktekten  inayanpi  wan  cnnwintkn  kico,  qa  he¬ 
ya  nawahon  ece,  “  Mary  ito  wancadan  den  n  ye !” 
Mary  hoksinkagapi  tawa  yuha  skata  yanka ;  unkan 
najin  hiyaye,  qa  hunku  ekta  inyang  iyaye  kta  iye- 
ceee  cin  e  hecetuwanjica  hoksinkagapi  pikiya  yanka ; 
qa  wicaho  onahon  sica  on  heya,  “Taku  yacin  lie?” 

“John,  ho  wo,  kakiya  yecisi  kta  wacin  do;” 
ateyapi  wan  cinhintku  eciya.  John  minihuha  kin- 
yekiyapi  sinte  kiksahan  he  kicaga  yanka,  atkuku 
taku  eciye  cin  he  wancahnana  ecen  wacinyus  hinhde 
kta  iyecece  cin  e  taku  econ  yanke  cin  hecetuwan¬ 
jica  hecon  yanke,  ca  heya,  “Tohan  minihuha  kinye- 
kiyapi  pikiya  wahdustan  kinhan,  hehan  iyecadan 
ecamon  kta  iyecece  sni  he  ?” 

Mahpiya-ohnihde  waanagoptanpi  kin  he  ohna 
sni.  Wakantanka  hena  taku  econ  wicasi  kin  owa- 
sin  econpi  ece  ;  qa  woiwange  wanji  eyapi  kta  e  ina- 
jinpi  sni,  wancahnana  econpi  ece.  Wawiwangesni- 
yan  waanagoptanpi  epe  cin  he  hecen  waka.  Wa¬ 
kantanka  unkiyepi  etanhan  woanagoptan  dececa 
yuhe  kta  kecin  kte  cin  he  hecetu.  lye  taku  econ 
unsipi  kin  owasin  econkupi  kta  kecin.  Unkan  he 
econkupi  kte  cin  he  hecetu  liinca,  ecin  Wakantanka 
taku  econwicasi  kin  owasin  owotanna  e  sdonunyan- 
pi  kin  heon.  Unmapi  kin  taku  owotanna  sni  econ- 

unsipi  ehantanhans,  hehan  waanaungaoptanpi  kta 
ijecece  sni.  Wicasta  itancan  wicunyuhapi  kin  ana- 
wicungoptanpi  kte  cin  he  hecetu ;  tnka  tolian  woo- 
pe  tawapi  kin  hena  Wakantanka  toope  kin  eciya- 
tanlian  kinhan  hehan  anawicnngoptanpi  kta. 

Nebuchadnezzar  woope  wan  kaga,  wakagapi  wan 
oyate  owasin  cekiyapi  kta  e,  wankan  ehde,  tuwe 
cekiye  sni  kinhan,  oceti  tanka  ide  wan  en  iyohpeya- 
pi  kta.  Unkan  Shadrach,  Meshach,  qa  Abednego 
he  anagoptanpi  kta  wicadapi  sni,  unkan  he  liecetu 
e  ecen  econpi. 

Jerusalem  en  wicasta  itancanpi  kin  wahosiyepi 
kin  Jesus  on  wahokonwicakiyapi  kte  cin  he  tewica- 
hindapi.  Tuka  hecetuwanjica  oyate  wahokonwica¬ 
kiyapi  ;  unkan  hena  wiwicawangapi  kta  e  awica- 
hdipi  qehan  heyapi ;  “  Wicasta  isanpa  Wakantanka 
e  anaungoptanpi  kta  iyececa.”  Unkan  iye  wic aka- 
pi.  Waonspeunkiyapi,  qais  hunkakewicunyanpi  kin 
heepi  kaesta  Wakantanka  tawacin  kin  icunumya 
taninyan  taku  econunsipi  kinhan,  anawicungop- 
tanpi  kte  sni  iyececa. 

Ehanna  eya,  hoksidan  wan  Anpetu  Wakan  wo- 
wapi  yawapi  en  opa?  wanna  waniyetu  aketopa  he¬ 
han  Christian  heca  icaga  sdonwaya.  Atkuku  kin  he 
woyute  mazopiye  wan  yuha ;  unkan  Anpetu  Wakan 
lianhanna  eca  tona  wopekicatonpi  kin  hena,  wihiya- 
yedan  oape  wanji  mazopiye  etanlian  taku  wicaqu 
kta  on  mazopiye  tawa  kin  yuhdogkihde  ece.  Han- 
Pianna  eca  cinhintku  kin  he  kico,  kun  ye,  ca  mazo- 

piye  kin  yuhdogsi  ece.  Hoksidan  kin  tolianyan 
Christian  heca  icage  sni  hehanyan,  he  taku  wanji 
ecinsniyan  en  un  tohinni  awacin  sni.  Hehan  Wa- 
kantanka  Anpetn-okihpapi  kin  he  wakanyan  yuhe 
wicasi  kin  he  awacin.  Anpetn  Wakan  en  mazopiye 
yuhdokapi  qa  taku  wiyopeyapi  kin  he  Wakantanka 
tawoahope  kicaksapi  kecin.  Woawacin  kin  de  on 
nina  cante  sica.  Taku  econ  kta  sdonye  sni.  Maka 
akan  ateye  cin  he  anagoptan  kte  sni  kin  nina  cin 
sni ;  tuka  iyotan  mahpiyata  ateye  cin  he  anagoptan 
kte  sni  kin  nina  cin  sni.  Atkuku  kin  tohan  mazo¬ 
piye  yulidog  si,  esta  yuhdoke  kta  wicada  sni  kinlian, 
tankan  iyejre  kta  e  kokipa ;  qa  tuwedan  tipi  en 
ounyekiye  kte  sni.  Hecen  ninahin  cante  sica.  Tu¬ 
ka  taku  econ  kte  cin  he  Wakantanka  sdonyekiye 
kta  on  icekiya  ece  ;  unkan,  unhanketa  taku  hiyahde 
kteca  esta  Wakantanka  e  anagoptan  kta  hdustan; 
qa  Wakantanka  awanyake  kta  wacinyan.  Woawa¬ 
cin  kin  de  yuhe  cin  hetanhan  anpetuwakan  otahe- 
dan  kohanna  ihunni  kta  nina  cin,  qa  ape  un.  Ecen 
he  iyohi.  Hehan  Owankayujajapi  en  hantehan, 
wanna  wicolian  owasin  hdustanpi,  qa  mazopiye  kin 
natakapi,  qa  wanna  iwanke  kta  itokam  atkuku  kin 
heciya,  cinhintku  kin  waanagoptan  kin  heca  kta, 
qa  taku  econsi  kin  owasin  econ  kta  cin,  tuka  Anpe- 
tu  Wakan  kin  en  mazopiye  kin  yuhdog  hdepi,  qa 
taku  wiyopeyapi  kin  he  Wakantanka  tawoahope 
kin  kicaksapi  kecin,  qa  hetanhan  he  econ  kte  sni 
kecankin  kta  keya. 

Iyukcan  qon  iyecen  atkuku  nina  sihda,  qa  iye 
wasteicida  qa  takn  econ  ece  kin  hecetuwanjica  econ 
okihi  sni  hecinhan,  iye  ti  lie  elipeye,  ca  tokan  un 
kta  ode  kta  iyececa  keciya.  Anpetu  Wakan  ihan- 
lianna  lianlianna  hehanyan  hen  yanke,  ca  hehan 
ye  kta  keciya. 

Hoksidan  onsike  cin  ninaliin  cante  sica,  qa  told- 
ya  ye  kta  sdonye  sni.  Tuka  Anpetu  Wakan  ihan- 
hanna  qelian,  atkuku  kin  econsi  ece  qon  lie  iyecen 
mazopiye  kin  yulidog  si,  qa  tokiya  iyaye  si  qon  on 
sanpa  takudan  eye  sni.  lyohakam  iyecadan,  atku¬ 
ku  kin  tona  wopekicatonpi  kin  Lena  mazopiye  tawa 
kin  icimana  Anpetu  Wakan  en  yuhdoke  kte  sni 
owicakiyaka.  Helian  oliinni  tanyan  wacekiye  i 
ece ;  qa  he  iyecadan  okodakiciye  en  opa,  qa  cin- 
hintku  kin  oliinni  sanpa  wastekidaka. 

Unma  taku  econunsipi  kin  owasin,  wawiwange- 
sniyan,  ohinniyan  waanaungoptanpi  kte  cin  he  lie- 
cetu  sni  naceca;  tuka,  Wakantanka  taku  econunsi¬ 
pi  kin  e  owasin  wawiwangesniyan  waanaungoptanpi 
kte  cin  he  hecetu.  Is  iye  tohinni  taku  ecinsniyan 
econ  sni ;  qa  tokanpi  kin  tohinni  taku  ecinsniyan 
econwicasi  sni.  Iye  taku  kasta  econ  kupi  kta  keye 
cinhan  he  owotanna  kta  iyececa.  Qa  heon  etanhan 
unkiyepi  etanhan  Wawiwangesniyan  Waanaungop¬ 
tanpi  kta  kecin  kta. 

Hehan  taku  iyamni  Wakantanka  unkiyepi  etan¬ 
han  yuhe  kta  kecin  kin,  he  Woohoda  Wicakapi  kin 

he. 

Woohoda  eyapi  kin  he  takn  kapi  kin  ito  iwan- 
unyakapi  kta.  Oyanke  qais  ouncage  kin  Wakan- 
tanka  ektakiya  iyecetn  kin  tnkte  ohna  eunkicihna- 
kapi  kta  iyececa,  he  kapi.  Qais  wawokiyapi  kin 
tukte  ohna  lye  ektakiya  iyecetn  kin  he  unqupi  kta 
iyececa,  hecen  kapi.  Unkan  ouncage,  qais  oinajin 
kin,  wahtanis’a,  lieuncapi  kin  tukte  ohna  Wakan- 
tanka  itokam  eunkicihnakapi  kta  he  ?  David  unko- 
kiyakapi  qa  heye  ciqon,  “  O  !  kuwa  miye,  ohounda- 
pi,  qa  makata  elipeunkiciyapi  kta,  qa  Itancan  unka- 
gapi  kin  itokam  canpeska  makahde  inaunjinpi  kta.” 
Ho,  tohan  Wakantanka  ohoundapi  kte  cinhan  yuo- 
nihanyan  onsiiciyapi  oyanke  kin  en  eunkicihnakapi 
kte  cin  hee.  Ouncage,  qais  ounyan  kin  de  ohna 
wicasta  wahtanipis’a  ihdutaninpi  kte  cin  he  Wakan¬ 
tanka  ektakiya  iyecetn  kin  hee.  Tuka  taku  wan 
ouncage  kin  tukte  ohna  wowinyunyanpi,  qais  taku- 
yapi  kin  on  okitanin  ece.  Maza  wan  pesto,  ope 
yukan  ouncage  kin  ohna  kagapi  wandakapi  kinhan, 
he  taku  on  kaksapi  kta  sdonyayapi.  Maza  wan 
ouncage  kin  mima,  tapa  iyecen  kagapi  wandakapi 
kinhan,  he  ahmihbe  kta  sdonyayapi.  Can  witaya 
yanka  wan  aonpapi  kta  ouncage  kin  ohna  kaksa- 
ksapi  wandakapi  kinhan,  he  aonpapi  kta  sdonyaya¬ 
pi.  Wicasta  wan  ookiyeyapi  ouncage  kin  ohna  un, 
qa  minihuha  nitiyapeheye,  ca  onhdolida  napokaske 
kin  paicohiyekiya  un  wandakapi  kinhan,  he  htani 
ihduza  sdonyayapi. 

Unkan  tohan  lye  ohodapi  kin  he  iyecen  Wa- 

kantanka  itokam  tanin  unkiciyapi  kinhan,  ounye, 
qais,  ouncage  kin  tukte  lye  ektakiya  iyecetu  kin  lie 
ohna  taninunkiciyapi  ece.  Wocekiye,  qa  woyatan 
unkitawapi  Lena  lye  nnqupi  kta,  wiyeya  unyakonpi 
qa  lye  onnkiyapi  kta  nncinpi  e  he  unkapi.  IJnkan 
tohan  yuonihanyan,  qa  awicakehan,  cante  ocowasin 
on  econkunpi  kinhan,  he  woohoda  wicakapi  kin 
hee.  Wawokiyapi  kin  de  Wakantanka  qnpi  kta 
iyececa.  He  woiyokipiye  cin  ee. 

Unkan  Wakantanka  ektakiya  woohoda  wicaka¬ 
pi  kin  decen  kapi  hecinhan,  wakagapi  wicakeya 
ohodapi  kin  he  taku  kta  he?  Waecakiconpi  yuhapi 
kta  iyecece  cin  he  kapi  kta.  Unkan  de  taku  he  ? 
Taku  waecawicakiconpi  kta  iyececa  he  ?  Hena 
kamdemdecapi  qa  napeiheyatahedan  qa  hupahuwa- 
kihdakedan  ekta  ehpeyapi  kta  iyececa.  Decedan 
on  wastepi ;  qa  de  unhanketa  owasin  iyowicahi 
kta.  Wowapi  Wakan  kaken  unkokiyakapi,  u  Wa¬ 
kantanka  wakagapi  kin  ocowasin  hin  wicayutakuni 
kte  sni.” 

Woohoda  wicakapi  kin  he  Wakantanka  unkiyepi 
etanhan  yuhe  kte  kecin.  Tuka  tohan  tona  unkilidu- 
ksan  unpi  kin  hena  Wakantanka  toyatan  idowan- 
pi,  qais  cekiyapi  icunhan  he  takusniunkiyapi,  qa 
unskatapi  kinhan,  he  woohoda  wicakapi  kin  ee  he  ? 
Unkiyepi  kin  tohan  Wakantanka  ceunkiyapi  kta  e 
canpeska  makahde  inaunjinpi,  tuka  taku  unkeyapi 
kin  cante  on  unkeyapi  sni,  qa  awaunkicinpi  sni  kin¬ 
han,  he  woohoda  wicakapi  kin  ee  he  ?  Hiya,  he 
/ 

Wakantanka  uncapi  kin  hee,  unkan  he  econpi  kte 
cin  taku  wokokipe  hinca. 

“  Itancan  owancaya  un, 

Unkitawacin  qa  canku 
Owas  awanunyakapi ; 

Qa  tona  cekiyapi  kin, 

Qa  toyatan  idowanpi, 

Owasin  Is  sdonwicaya. 

“  Taista  kin,  wawihapi, 

En  ewacinpi  sni  nakun, 

Wanwicayag  okihi  hca ; 

Iha  hduskanskanpi  unkan 
Tancan  patujapi,  tuka 
Cante  on  He  odepi  sni.” 

Mitasiceca,  wanna  woiwange  kin  awauncinpi  kta 
unkodepi  qon — Wakantankaunyanpi  kte  cin  he  taku 
he?  De  unkayuptapi  qa  lieunkeyapi,  tuwe  taku 
yamni  ecaunkiconpi  kta  okihi  kin — qa  unkiyepi 
etanhan  taku  yamni  yuhe  kta  kecin  kta  iyecece 
cin  hee. 

Wakantanka  taku  yamni  ecaunkiconpi  kta  okihi 
kin  hena  taku  he?  Iye  Ohinniyan  Ounkiyapi  kta; 
Ohinniyan  Niunkiyapi  kta;  qa  Ohinniyan  Iyuskin 
unyanpi  kta,  okihi  kin  hena  ee. 

Hehan,  Is  unkiyepi  etanhan  taku  yamni  yuhe 
kta  kecin  kta  iyececa.  Hena  taku  he?  Wowaste- 
dake  Iyotan  Unkitawapi  kin;  Wawiwangesniyan 

waanaungoptanpi  kin ;  Wicakeya  Waohoundapi  kin ; 
liena  yuhe  kta  kecin  kte  cin  he  hecetn.  Wowicake 
Wakantanka  wan  yuhapi  kte  cin  he  dee. 

De  ilmnniwaye  kte  cin  itokam  woiwange  nom 
on  wawimunge  kta  wacin.  Woiwange  kin  wanji 
dee — Wakagapi  wan  yuhapi  kte  cin  he  taku  he? 
Odowan  wan  ecadan  unkahiyayapi  kta,  he  unkoki- 
yakapi  kta. 

9 

“  Siceca  odota  ynkan, 

Jesus  caje  sdonyapi  kes, 

Wakagapi  ohodapi; 

Qa  taku  ota  inyan  sni, 

Qa  can  etanhan  sni  esta, 

Wakagapi  yuhapi  ce.” 

Hehan  odowan  tokeca  wan  is  heya — 

“Wakagapi  he  taku  he? 

Wicacante  owas 
Wakagapi  yuhapi  ce ; 

Hunh  mazaskazi  on 
Qa  hunh  mazaska  wiyatpa, 

Is  can  on  kagapi. 

‘  Itancan  nisanpa  wanji 
Waste wada  ki-nlian, 

E  !  Wowastedake  kin  he, 

Micante  en,  is  he 
Wakagapi  ohodapi 
He  heca  sdonwaya.” 

Wicasta  apa  mazaska  Wakantankayapi.  Apa 
is  wotapi  qa  wayatkanpi  kin  he  Wakantankayapi. 
Tuktekten  wicasta  wan  iye  tawicu  kin  takn  wakan 
iyecen  yawa  ;  qais  winohinka  wan  iye  hinhnaku  kin 
takn  wakan  iyecen  yawa.  Tuktekten  hunkakewi- 
cayapi  iye  cincapi  kin  takn  wakan  iyecen  wicaya- 
wapi.  Wakagapi  ota  hena  sinaapahdate  qa  mini- 
huha  hamhapedan  etanhan  kagapi.  Okini  san- 
ksanica  owanyag  waste  wan,  winyan  tawapa- 
ha  teca  wan,  sinaapahdate  waste  wan,  wakagapi 
heca  kta  naceca.  Wiyotanhan  sanpa  kin  de  den 
wakagapi  heca  wanjili  Wakantanka  wanyaka  naceca 
ecanmi. 

Ehanna  eya  hoksidan  cistinna  wan  zitkadan  wan- 
unyanpi  wan  yuha,  he  teliinda,  qa  nina  wasteki- 
daka.  He  yuha  skate  cin  he  woiyokipi  tanka  daka. 
Nape  ohna  wonkiya,  qa  napsukaza  akan  iyahan  ece. 
Anpetu  wanji  zitkadan  kin  ta;  unkan  hoksidan 
cistinna  kin  cante  kin  psakahe  kta  iyecen  ceya. 
Hanyetu  ekta,  hunku  kin  wankantipi  ekta  ai,  un¬ 
kan  wocekiye  eye  qa  iwanka  ece  qon  he  eye  sni 
iwanke  kta  cin.  Hunku  kin  he  eciye  cehan,  heya, 
“Ina,  hanyetu  kin  de  wocekiye  mitawa  epe  kta  wa- 
cin  sni,  zitkadan  cistinna  mitawa  te  cin  heon,  ‘  Nita- 
wacin  ecen  econpi  nunwe 5  epe  kta  owakihi  sni.” 
Hecen  hoksidan  cistinna  kin  he  iye  zitkadan  tawa 
kin  wakagapi  kicaga.  Wakantanka  isanpa  hee 
wastedaka.  Hecen  tawacin  kin  he  hecetu  sni  hun¬ 
ku  kin  okiyaka,  qa  “  Nitawacin  ecen  econpi  nunwe,” 

©ye  kta  e  wo  waste  Wakantanka  icekiye  kta  onspe- 
kiya. 

Winohinca  wan,  minihuha  kansnkutepi  nina  wa- 
stedaka,  lie  eya  Wicasta  wakan  okinilian  wan  heci- 
ya.  “Woonspe  wan  iwahokonwica}7akiye  cin  he 
nina  iyomakipi,  qa  on  taku  owasin  amdustan  kta 
mitawacin,  tuka  taku  wanjidan  amdnstan  kta  owa- 
kihi  sni,”  eya.  “He  taku  he?”  Wicasta- wakan 
kin  eya. 

“  Minihnha  kansnkutepi,  eya.” 

“He  adustan  kinhan  cante  wasteya  yann  kta 
oyakihi  kte  sni  kecanni  he  ?” 

“  Han,  owakihi  kte  sni  ye,  eya.” 

“  Hecen  eca,  he  taku  wakan  nitawa  kin  ee ; 
hecen  hee  on  wiconi  ayakite  kta  iyecece.”  Wicoie 
kin  de  on  wowicake  awacinyan,  qa  he  iyecadan 
Christian  heca  icaga. 

Taku  kasta  Wakantanka  isanpa  wasteundakapi 
kin  he  wakagapi  unkitawapi  kin  hee,  he  tohinni 
unkakiktonjapi  kte  sni  nunwe.  Otonwe  kin  de  en 
eca  wakagapi  ohodapi  kin  toh  otapi  cen !  Qa  omni- 
ciye  kin  de  en  eca  tonakecapi  cen !  Ito  woiwange 
kin  de  on  unkiyepi  otoiyohi  unkiciwangapi,  qa  he- 
unkiyapi  kta  iyececa — Wakantanka  wastewadake 
cin  he  isanpa  wicasta  wanji  qais  taku  wanji  waste- 
wadaka  he?  IJnkan  he  iyecen  Wakantanka  isanpa 
taku  wanji  wasteyadake  cinhan,  he  wakagapi  nita¬ 
wa  kin  hee.  Hehan  wroiwange  tokeca  wan  wawi- 
munge  kte  cin  he  dee — Wakagapi  kin  hena  token 

econkupi  kta  he  ?  Odowan  oehde  wan  tnktekten 
lie  unkahijwapi  ece,  he  en  woiwange  kin  he  ayu- 
pte,  ca  heya. 

“  Taku  wakagapi  kasta, 

Tehinda  mduhe  cin, 

Ehpeya  omakiya  ye 
Hecen  nisnana  kta.” 

De  takn  econkupi  kte  cin  he  unkokiyakapi. 
Uncantepi  kin  en  wakagapi  unhapi  iyeunyanpi 
kinhan,  hena  Jesus  unkokiyakapi  kta  iyececa.  He- 
na  unhapi  kin  he  woahtani  kin  on  iyopeunkiciyapi 
kta,  qa  hena  ehpeunyanpi  kta  on  lye  ounkiyapi  kta 
iceunkiyapi  kta,  qa  taku  kasta  isanpa  Tye  waste- 
undakapi  kta  iyececa.  Jesus  maka  akan  un  qehan 
wicasta  toiyokisicepi  kin  owasin  hduha  lye  en  hipi 
ece ;  unkan  tona  lye  en  hipi  kin  owasin  wicaki- 
canpte,  ca  owicakiya  ece.  Unkan  dehan  nakun 
he  iyecen  lye  ounkiyapi  kta  iceunkiyapi  kinhan. 

Winohca  Taku  wakan  wacinyan  wan  eya  cun- 
wintku  wicinyanna  cistinna  waniyetu  zaptan  ecetu, 
he  Jesus  okagapi  wan  hoksiyopa  wan  adoksohan 
najin,  icunhan  winohca  siceca  wicayuhapi  kin  hena 
lye  en  patan  awicaupi  kin  he  kipazo.  “  Carrie  hee 
ce,”  liunku  kin  eya,  “  hen  waun  kinhan,  mis  eya 
hecen  ecacion  kta  tuka  ce.” 

“  Jesus  en  apatan  amayanpi  kta  wacin  kte  sni.” 
Carrie  cistinna  kin,  awicakehan  eya.  “  Tuwedan 
apatan  amaye  sni  esta,  lye  en  mde  kta  tuka,”  eya. 

Unkan  he  hecetu  hinca.  Unkis  eya  he  iyecen 
Jesus  en  unyanpi  kta  iyececa.  He  lye  wawacin 
ekta  yuza,  qa  waonsida.  lye  wayuwaste  qa  wawo- 
kiye  kta  ohinni  wiyeya  un.  Mitasiceca,  wanna  de- 
han  Jesus  en  dapi  kte  sni  he?  “Apatan  aye  ni- 
yanpi  codan  esta,'5  en  ya  miye.  Wakagapi  owasin 
tokan  iyeyeniyanpi  kta  qa  “lye  itokam  Taku  wa- 
kan  tokeca  duhapi  kte  sni,”  oniciyapi  kta  icekiya 
miye. 

WOAHOPE  TOKAHEYA  KIN  ON  ODOWAN 

WAN. 

Mitawanikiya  kin, 

Wakagapi  manin. 

Wastewadake  kte,  ca 
Ohowada  wacin. 

Oante  ocowasin  on, 

Ecawecon  wacin  * 

Qa  wopida  waqn  kta 
Wani  hehanyan  hcin. 

Tanape  he  makage 
Ca  towasake  on 
Wankanmayuza  unkan 
Tawacin  kin  econ 
Is  omakiye  kta  ce. 

Christ  yusamayan  ye 
Miohanqa  tawacin 
Waste  micaga  ye. 

Siceca  odotapi 
Sdonniyanpi  esta, 

Hinnahin  tak  ikceka 
Icekiyapi  sa. 

Uncantepi  yuhdog  han 
Mahen  wanyagpica, 

Wakagapi  oti  se 
lyeyapi  kta  tka. 

Tka  tuwe  hena  kaga 
Is  taku  cantoze, 

Qa  toyanke  en  un  kin, 
Owas  wanyaka  ce. 
Wakantanka  nitokab 
Ekpemiciye  kte 
Nisnana  Rein  ohoda 
Onspemakiya  ye ! 

II. 

WOAHOPE  TOKAHEYA  KIN, 

V 

Onspa  II. 

“  Mitokan  taku  wakan  tokeca  duhe  kte  sm.” 

Hdinapapi  20: 3. 

Askatudan  tuwe  wowapi  wan  kaga,  caje  kin 
“  Token  On  Hecece  Cin,”  hee.  Wowapi  wan  hecen 
cajekiyapi  kin  lie  wowilia  seca.  Tuka  wowapi  ca- 
jemclate  cin  he  hecen  caje  kta  iyececa.  Wowapi 
wan  iwicamagaga  qa  on  taku  ota  onspepi  kte  cin 
he  heca.  Taku  ota  unkihduksan  unpi  kin  hena 
token  unpi  kin  qa  “ token  on  hecece  cin”  hena 
oyake  ca  pazo.  Tate  kin  unkihduksanpi  un  qa 
lieon  niya  unyakonpi  kin,  he  token  on  hecece  cin 
oyaka ;  token  on  tate  kin  tohan  iyopta  eca  owanji 
un  kin  isanpa  hee  sni  ece  kin  he  oyaka  ;  token  on 
tate  kin  tiyopa  qa  owanyeye  ohna  hiyu  qa  timahen 
oceti  kin  etkiya  iyopte  cin  he  oyaka.  Tohan  wipa- 
jaja  hanpi  canduhupa  ohna  unkipoganpi  eca,  ohin- 
ni  etanhan  minitaga  hmiyanyan  icaga,  qa  tohinna 
togye  icage  sni  kin  he  “  token  on  hecece  cin  ”  oya¬ 
ka  ;  minitaga  kin  hena  bolidahda  iyeunyanpi  eca 
toka  kin  en  wankantkiya  yapi,  qa  iyohakam  ake 

kun  ihpayapi,  he  token  on  hecece  cin  oyaka  ;  token 
on  minitaga  kin  hena  sa,  okahtog  yanke  cin ;  token 
on  ocaje  kin  hena  wi-iyojanjan  en  toktogye  icage 
cin,  qa  token  on  minitaga  kin  hena  kohanna  napo- 
pe  cin,  hena  token  on  hecece  cin  he  oyaka.  Ama- 
hpiya  anpetu  kin  hena  witanin  anpetu  kin  isanpa 
osni  ece,  qa  amalipiya  hanyetn  kin  hena  hankasota 
kin  isanpa  hanmaste  ece  kin,  he  “  token  on  hecece 
cin  ”  oyaka.  Cu  kin  ohinni  wahpe  qa  peji  akan 
cikcistinna  hmiyanyan  icaga  cce  kin  he  “  token  on 
hecece  cin”  oyaka;  token  on  hankasota  kin  han 
mahpiya  kin  isanpa  nina  cu  ece  kin ;  token  on  han- 
yetu  eca  cu,  qa  on  anpetu  eca  hecece  sni  kin ;  qa 
token  on  makoce  apa  en  nina  cu  qa  apa  hecece  sni 
kin,  he  “token  on  hecece  cin”  oyaka.  Token  on 
peta  kin  petipohkiyapi  on  ipoganpi  eca  sam  boide 
ece  he  “token  on  hecece  cin”  oyaka,  qa  tuktekten 
tanyan  ide  sni  ca  ipoganpi  kinhan  snikiyapi;  qa 
token  on  peta  piyapi  eca  sam  nina  ide  ece ;  token 
on  tuktekten  oide  ton  ide  qa  akes  oide  wanin  ide, 
hena  “  token  on  hecece  cin  ”  he  oyaka.  Token  on 
liogan  kin  hoape  yuhapi  kin ;  token  on  hoape  yu- 
hapi  kin  hena  zitkadan  hupahu  kin  isanpa  cikcis- 
tinna  kin,  qa  token  on  hosinte  kin  hena  e  hoape 
kin  isanpa  tankinkinyan  yuhapi  kin  hena  “  token 
on  hecece  cin”  he  oyaka.  Token  on  hoksidan  mi- 
nihuha-kinyekiyapi  tawa  kin  tate  en  wankantkiya 
ye  cin  ;  token  on  minihuha-kinyekiyapi  kin  yulia 
inyankapi  eca  sanpa  wankantkiya  ye  cin ;  qa  token 

on  hahonta  kin  nape  ohna  yuzapi  icunlian  kohanna 
liin  jusdon  aya  eca  kata  ece  kin  hena  “token  on 
hecece  cin  ”  he  oyaka.  Token  on  canwapa  kin  hena 
wetn  qa  mdoketu  en  toto  kin ;  qa  token  on  wani- 
yetn  kta  eca  gigi  qa  hinlipaya  ece  kin  hena  “  token 
on  hecece  cin”  he  oyaka.  Token  on  magaju  sbu 
kin  tuktekten  tankinkinyan,  qa  akes  tuktekten  ci- 
kcistinna  kin  ;  token  on  makoce  osni  kin  isanpa 
makoce  kate  cin  hena  e  en  nina  magaju  kin,  qa 
omdaye  makoce  kin  isanpa  he  makoce  kin  hena  e 
en  nina  magaju;  qa  token  on  winohca  pahin  yu- 
hmunhmunkiyapi  kin  hena  tohan  magaju  kta  eca 
nahdahda  iyaye  cin,  he  “  token  on  hecece  cin”  he 
oyaka. 

Wakantanka  taku  econ  kin  owasin  taku  wanji 
on  waste  kta  hecen  yustan.  Mahpiya  kin  to,  qa 
peji  kin  is  toto  kin  he  token  on  hececa.  Peta  kin 
ohinni  sanpa  wankankiya  ye  kte  hca ;  tuka  mini 
kin  is  ohinni  sanpa  kunkiya  ye  kte  hca,  he  token 
on  hececa.  Qa  token  unkokihipi  taku  owasin  hena 
token  on  hecece  cin  iyeye  wacin  unkodepi  kte  cin 
he  unkiyepi  kin  en  taku  tanka  hinca. 

Sir  Isaac  Newton,  wicasta  nina  ksape  cin  he, 
anpetu  wan  en  waskuyeca  can  wojupi  wan  en  eton- 
wan  yanka,  unkan  can  wan  etanhan  taspantanka 
wan  hinlipaya  wauyaka.  Unkan  wancake  token 
on  taspantanka  kin  he  can  etanhan  hiyu  qehan, 
makata  hinhpaya  hwo,  iiciwanga.  He  itokam  wi¬ 
casta  opawinge  qa  kektopawinge  ota  taspantanka 

hecen  hinhpaya  wanyakapi  ece  ;  tuka  tuwedan  to¬ 
ll  inni  woiwange  hececa  eye  kta  awacin  sni.  Sir 
Isaac  Newton  woiwange  kin  he  eya  hecedan  sni, 
tnka  nakun  he  token  on  hecece  cin  iyeye  wacin 
akita.  Qa  tohanyan  iyeye  sni  hehanyan  akita.  Ho, 
qa  nakun  hecehnana  econ  sni ;  taspantanka  wan 
hinhpaye  cin  heon,  tuwedan  tohinni  hecen  taku 
iyeye  sni,  taku  wanji  tanka  iyeya.  Hetanhan  token 
on  maka  kin  mahpiya  kin  en  hmihbeya  ocankuye 
cin  he  iyeya ;  qa  token  on  mahpiya  kin  en  ounye 
tawa  kin  ohna  hinhpaye  sni  un  kin  ;  ihukuyatan- 
han  takudan  ipatanhe  sni  qa  wankantanhan  mazaici- 
cahiha  tanka  wanjidan  kun  uyapi  qa  on  kaozezeya 
un  sni  tuka. 

Wanna  woahope  tokaheya  kin  on  wowahokon- 
kiye  inonpa  kin  he  unhapi  kta.  Woahope  kin  de 
etanhan  woiwange  nonpa  icaga.  Wanji  he  dee  ; 
Taku  wakan  yuhapi  kte  cin  he  taku  he  ?  He  hekta 
wowaliokonkiye  kin  en  ayupte  unwacinpi  qon  he 
hee.  Unma  kin  is  dee ;  Tokeca  on  Itancan  kin 
isanpa  taku  wakan  tokeca  unhapi  kte  sni  he?  De 
dehan  iwounhdakapi  kta.  Hecen  taku  on  wowa- 
hokonkiye  kin  he  dee,  “  Token  on  ”  Itancan  kin 
isanpa  taku  wakan  tokeca  unhapi  kte  sni  kin. 

De  on  taku  yamni  epe  kta  wacin.  Taku  toka¬ 
heya  kin,  heconpi  kte  cin,  he  Wowitkotkoke  hce 
cin,  heon. 

Wakantanka  wijica  hce  cin  heon  tuwe  iyecen 
tohe  kin  ohna  yanke  kta  okihi  sni.  Taku  hiyeye 

cin  owasin  wicisanpa  iye  wijica  kca.  Mazaskazi 
qa  mazaska  owasin,  inyan  tekika  qa  oinpidan  teki- 
ka  owasin  qa  maka  kin  en  taku  tona  tekike  cin,  qa 
makoce  toktokeca  kin  en  taku  owasin,  Iye  kena 
tawa.  Iye  taku  kage  cin  kena  taku  cinpi  kin  wica- 
qu  kta  e  on  taku  kin  dena  cin  ece.  Itancan  kin 
isanpa  tuwe  tokeca  e  Wakantanka  unkitawapi  kin 
kee  unkiyapi  kta  lie  wowitkotkoke  lica,  tuwedan 
Wakantanka  unkitawapi  kin  lie  iyecen  wijica  sni 
kin  keon. 

Tokinni  Pkiladelpkia  en  Bailey  qa  Kitcken  ma¬ 
zaska  mazopiye  tawapi  kin  en  yai  sni  ke?  Hen 
yai  qa  mazopiye  inahen  janjanopiye  taku  olma  lii- 
yeye  cin  ken  malien  eyoyakasin  kinkan,  mazaskazi 
mazanapcupe,  malm  en  iyeyapi,  wanapin,  pawoko- 
yake-yapi,  inyan-oinpidan,  inyan-tekika  ocaje  owa¬ 
sin  ken  iyeyayapi  kta ;  wiliiyayedan,  taku  liececa, 
mazaskazi  qa  mazaska  miniyatkedan,  qa  waksicd? 
ocaje  owasin.  Mazopiye  liecece  cin  tokek  eca  teki- 
ka  cen !  Taku  kin  dena  owasin  kajuju  icupi  kinlian 
tokek  mazaska  nina  ota  cen  !  Ito  anpetu  wanji 
canku  wan  mazaska  mazopiye  olina  ke  cin  ke  olma 
de  cinkan.  Hoksidan  cistinna  wan  ke  nakaka  to- 
kali  aokilianna  qa  onzeoge  un  ke  wandaka.  Wanna 
tanka  kca  icida.  He  deksitku  kin  kaspapi-nom- 
sam-okise  teca  wan  qu.  Itokam  tokinni  mazaska 
lienakeca  yuke  sni.  Tuwe  wijica  kca  ke  iyecen  ici¬ 
da.  He  Bailey  qa  Kitcken  mazopiye  owanyeye 
tawapi  kin  itokam,  sicanopiye  nape  olma  iyekiya 

najin,  kaspapi-nom-sam-okise  kin  he  sutaya  hdus 
najin  ;  qa  iye  takodaku  cistinna  kici  un  kin  he  he- 
ciya  nayalion;  “Ito,  Bob.,  kaspapi-nom-sam-okise 
teca  wan  mduhe,  ca  mazopiye  kin  de  en  takn  ohna 
nn  kin  owasin  opewaton  kta  ce  !”  Unkan  hoksidan 
cistinna  kin  he  iha  wandake,  ca  hehe  kta,  “  Hoksi- 
yopa  witkotkoka,  wahpanica,  mazopiye  kin  de  ece- 
hnahan  opeyaton  kta  iyecen  winijica  sni  ce.”  Tuka 
witkotkoke  cin  heon  kaspapi-nom-sam-okise  kin  he 
on  hecen  econ  kta  kecin,  unkis  eya  tohan  Itancan 
kin  isanpa  tuwe  tokeca  e  wijica  Wakantanka  un- 
yanpi  kta  unkecinpi  kinhan  he  isam  wiuntkotkoka- 
pi  kta  tnka. 

Wakantanka  tanka  lice  cin  heon  tuwe  iyecen 
tohe  kin  ohna  yanke  kta  okihi  sni.  Taku  liiyeye 
cin  owasin  wicisanpa  iye  tanka  hca.  Ehanna  eya 
Anpetu  Wakan  en  Jesus  wicadasmi  heca  wan  woju- 
wicasta  onsiiciya  wan  akipa.  Unkan  woju-wicasta 
kin  he  tokiya  ya  hecinhan  he  iwanga.  Unkan 
“  Tipi-wakan  kin  ekta  mda  ce,”  eya  ayupta.  “  Taku 
on  Tipi-wakan  ekta  da  he  ?”  Jesus  wicadasni  kin 
eya. 

“  Wakantanka  he  cewakiye  kta  on,”  w^oju-wica- 
sta  kin  eya. 

Unkan  wicasta  kin  he  iliaha  wacin  qa  heya, 
“  Wakantanka  nitawa  kin  he  taku  wakan  cistinna 
qais  taku  wakan  tanka  umatukte  he,  omakiyaka 

ye-” 

Unkan,  “  Sakimtu  ce,”  woju-wicasta  kin  eya 

ayupta.  “  He  cistinna  hce  nakaes  micante  onsike 
cin  mahen  ounye  kta  okihi ;  qa  nakun  icunhan  tan¬ 
ka  lice  nakaes  malipiya  mahpiya  hca  kin  owasin 
okipi  sni  kin  he  iyececa ! 

Wakantanka  tanka  hca  kin  de  tohe  kin  tuwe 
tokeca  ohna  ehnag  wacinpi  kte  cin  he  wowitkotko- 
ke!  Anpetu  wi  kin  malipiya  kin  etanhan  tokan 
iyeyapi  kta,  qa  maka  kin  petijanjan  on  iyoyamye 
wacinpi  kta,  he  wowitkotkoke !  Tnka  hee  econpi 
kta  he  takusni,  qa  hehan  Wakantanka  tohe  kin  e 
ohna  taku  wanji  ehnakapi  kta,  he  tehika. 

Ehanna  wicasta  waste  qa  ksapa  wan,  Wakan¬ 
tanka  yamni  ihdawa  (Trinity)  wowahokonkiye  kin 
he  toketu  kin  tanyeh  sdonye  wacin  kuwa  qa  on 
tawacin  kin  toketuiciya  taninsni.  Ateyapi  kin  he 
Wakantanka,  qa  cinhintku  kin  he  Wakantanka,  qa 
Woniya  Wakan  kin  he  Wakantanka,  tuka  icunhan 
Wakantanka  yamni  sni,  tuka  Wakantanka  wanji- 
dan  kin,  he  toketu  kin  okahnige  kta  cin.  De  “to¬ 
ken  on  hececa”  he  tuwedan  oyake  kta  okihi  sni. 
Wakantanka  he  token  on  hecece  cin  unkokiyakapi 
sni  kin,  heon  tuwedan  iyeye  kta  okihi  sni.  Wowapi 
wakan  de  wicadaunsipi ;  tuka  e  unkokahnigapi  kta 
unsipi  sni.  Tuka  wicasta  waste  wan  cajemdate  cin 
he  wicada  kin  iyecen  nakun  okahnige  kta  cin.  He- 
cen  ohinni  he  awacin  un ;  qa  he  toketu  kin  okahni- 
ga  okihi  sni  kin  on  icantesin  un.  Anpetu  wan  en 
de  toketu  kin  he  awicakehan  awacin  un  kin  icun¬ 
han  miniwanca  kahda  omani  i,  kahda  ye  cin  en 

siceca  wan  wiyaka  on  skata  yanka  wanyaka.  Un- 
kan  siceca  skan  kin  he  elian  hi,  unkan  inajin,  qa 
token  skan  kin  he  awanyag  kuwa.  Siceca  cistinna 
kin  he  wiyaka  kin  en  miniyatke  nonpa  ojudan  kipi 
iyecen  ohdoka  wan  baskokpa,  qa  tukihasan  cistinna 
wan  on  miniwanca  mini  kin  etanhan  ohdoka  kin  en 
okapta  yanka.  “Hoksiyopa  mitawa  takn  tokanon 
hwo?”  wicasta  kin  eya.  Unkan  siceca  cistinna  kin 
iha  wankan  en  ahitonwe,  ca,  “  Wicasta,  miniwanca 
kin  de  ohdoka  kin  den  okastan  kta  wakuwa  do,” 
eya. 

Miniwanca  tanka  hce  cin,  makaiyntapi  ota  sbe, 
qa  otankaya  kin  maka  iyutapi  kektopawinge  ota 
kin  he  awacin ;  hehan  ohdoka  cistinna  kin  he  en 
etonwan,  qa  “  Onsika,  hoksiyopa  witkotkoka !”  cante 
mahen  eya.  Tuka  iyoopta  ye  cin  he  awacin,  “  Ho, 
taku  ecamon  kin  he  siceca  kin  de  takn  econ  kin  he 
iyemaceca.  Mitawacin  kin  he  siceca  wan  ohdoka 
cistinna  wan  qe  cin  he  iyececa ;  icunhan  Wakan- 
tanka  miniwanca  kin  isanpa  kektopawinge  ota  aki- 
hde  iyecen  tanka ;  tuka  siceca  kin  he  iyecen  mita¬ 
wacin  ohdoka  cistinna  kin  he  miniwanca  tanka  kin 
he  en  ohnake  wacanmi !”  ecin. 

Hehan  de  on  icimana  nagiyeiciye  kte  sni  ihdu- 
stan ;  tuka  Wowapi  Wakan  kin  Wakantanka  on 
taku  onspewicakiye  cin  okalinige  wacin  sni,  wicada 
kta  hecetu  daka. 

Miniwanca  wanke  cin  takudan  ohnaka  sni.  Mini 
ohna  un  kin  owasin  oyahe  kinhan,  unkan  wicasta 

wan  tnkten  miniwanca  wanka  tnka  qon  he  hnta  kin 
iyokapte  mini  ojudan  yuha  ektakiya  ya  ayakipe 
cinhan.  He  heyakiyapi,  “Koda,  miniyatke  mini 
ohna  yuha  de  cin  he  on  taku  ecanon  kta  he?” 
Unkan  heye  kta,  “Ito  de  etanhan  miniwanca  wan 
wakage  kta.  Mini  kin  de  on  miniwanca  wanke  cin 
ojudanwaye  kta  ce.”  Unkan  wicasta  kin  he  witko- 
tkoka  kecanyakinpi  kta  he?  Ho  hecece.  Tuka 
tona  Wakantanka  tohe  kin  ohna  taku  tokeca  ehnag 
wacinpi  kin  hena  iyotan  he  isaUpa  witkotkokapi. 
Wakantanka  tohe  kin  ohna  taku  tokeca  ehnakapi 
kte  cin  he  tehika  qa  he  hehan  iyokapte  mini  ohna- 
ka  on  miniwanca  kin  ojuyapi  kta  he  aoptetu.  Wa¬ 
kantanka  tohe  kin  ohna  taku  tokeca  ehnag  wacinpi 
kta  he  wowitkotkoke,  lye  e  tanka  lice  cin  heon. 

Qa  hehan  Wakantanka  ksape  hce  cin  heon  tuwe 
iyecen  tohe  kin  ohna  yanke  kta  okihi  sni.  Tuwe 
Wakantanka  tohe  kin  ohna  inyan  qa  can,  wakagapi 
tawacin  wanica  wanji  ehnake  kta  awacin  kta  he 
wowiha. 

Anpetu  wanji,  Chinese  siceca  cikcistinna  nom 
de  econpi  kin  token  wowitkotkoka  he  okahnihwi- 
cayapi,  oyakapi  kin  he  mdawa. 

Hena  hunkakewicayapi  kin  tapi,  qa  tonwincupi 
wan  qa  kunsitkupi  kin  hena  wicayuhapi.  Tonwin¬ 
cupi  kin  he  tipi  kin  m alien  hoksinkagapi  wan  yulia- 
pi,  he  owasin  cekiyapi  ece.  Hoksidan  kin  he  San 
eciyapi,  qa  tanksitku  kin  is  Kim,  eciyapi.  Henaos 
Okodakiciye  wakan  wowapi  yawapi  en  unwicaki- 

yapi.  Wowapi  yawapi  en  waonspewicakiye  cin  he 
wakagapi  ia-okitpani  wan  cekiyapi  kin  he  wowi- 
tkotkoke  e  sdonyewicakiye  kta  cin.  Anpetu  wanji 
wahca  owanyag  waste  wan,  onjinjintka  iyececa,  he 
omnapi  kta  e  wicaqu.  He  ecamna  kin  nina  iyoki- 
pipi.  Hehan  waskuyeca  wan,  makoce  kin  he  en 
icaga  heca  wan  omnapi  kta  e  yuwankan  ynza.  He 
otawatensinya  sicamna,  he  witka  knka  qa  psin  etan- 
han  kagapi  kin  he  iyececa.  He  yajin  iheyapi  kin 
heeehnana  pa  ektasniyan  yuzapi,  qa  ite  sintkitki- 
yapi.  Unkan  hehan  w7aonspewicakiye,  cin,  iye  wa¬ 
kagapi  yuhapi  kin  he  wahca  omnapi  qa  wasknyeca 
wan  omnapi  kin  hena  omnakiyapi  esta  unrnatukte- 
kte  kin  sdonya  okihi  kte  sni  kecin  keya.  Iyolia- 
kam  ake  tahinspaciqadan-ipasise  tawa  kin  etanhan 
tahinspaciqadan  tanka  wan  eyaku,  qa  siceca  istopi 
kin  en  icawicape  kta  keya.  Unkan  heeehnana  isto¬ 
pi  kin  ehdakupi,  qa  heyapi ; 

“  Hiya !  okini  ksuweunyayapi  kta,  qa  we  hiyu 
kta.”  Hehan  heya,  wakagapi  tawapi  kin  he  capapi 
esta  ksuyapi  kte  sni,  qa  we  ahiyn  kta  kecin  sni 
keya. 

Wowapi  yawapi  etanhan  tiyatakiya  hdapi  he¬ 
han,  San  waonspekiya  tawapi  taku  eye  cin  he  hece- 
tn  hecinhan,  ito  iynte  kta  tanksitku  okiyaka.  Wa¬ 
kagapi  wan  yuhapi  kin  he  takn  wanji  sdonya  hecin¬ 
han  he  iyeye  kta  cin. 

Hecon  kinhan  taku  wokokipe  wanji  akipe  kta 
tanksitku  nina  ikopa,  qa  econ  kte  sni  cinkiya.  Tuka 

San  he  iyecetu  kta  ihdustan.  Hecen  tiyata  kipi 
qehan,  tipi  wan  ohna  wakagapi  he  cin,  he  isnana 
timahen  iyayapi.  Wakagapi  kin  he  tionnaptan 
canmdaska  takn  akan  he  kta  kagapi  kin  heca  wan 
akan  aokatan  han.  He  ihukuya  wahnawotapi  kin 
pasdohan  ehdepi.  Hehan  San  wahnawotapi  kin  he 
akan  inajin  qa  wahca  kin  he  wakagapi  kin  kipazo 
najin ;  tuka  wakagapi  kin  takudan  amdeze  sni.  He¬ 
han  waskuyeca  omnapi  sice  cin  he  poge  kin  iyayus 
yuza :  tuka  pa  kin  ecaca  yuskanskan  sni,  qa  he  iyo- 
kipi  sni  takudan  on  tanin  sni. 

“Kim,  awicakehan  taku  omnapi  takudan  sdonye 
sni  ce,  hehan  ito  tancan  kin  kiksuya  hecinhan  un- 
kiyute  kta  ce,”  San  eya. 

Hehan  taku  ode  skan,  unkan  mazapesto  wan 
tahinspa  seca  wan  iyeya.  Kim  onsika,  timdoku  he 
iyeye  ca  wakagapi  kin  etkiya  yuha  ya  wanyaka 
unkan  nina  kokipe  ca  inihan.  Canwapa  se  cancan- 
yan  najin.  San  nakun  nina  inihan,  tuka  he  iyute 
kta  tawacin.  Ake  wahnawotapi  kin  akan  inajin. 
Wakagapi  kin  tapon  kin  cemcepa  posdaya  najin 
yanka.  San  mazapesto  kin  he  nape  en  sutaya  yu¬ 
za,  qa  tapon  unma  en  capa.  Tuka  ceye  sni ;  ecaca 
skanskan  sni ;  we  wanica. 

“Waonspekiya  wicaka  ce,”  San  eya.  “Ecaca 
takudan  sdonye  sni  ce.” 

Hehan  Wakantanka  tohe  kin  ohna  canotoza  ta¬ 
wacin  wanica  wan  ohna  ehnakapi  kta  he  wowitko- 
tkoke  kin  sdonya.  Qa  icimana  he  cekiye  kte  sni 

awacin.  Qa  iye  tonwincu  qa  kunsitku  kin  hena  is 
eya  iyecen  econpi  kta  cinwicakiya.  IJnkan  ecen 
nnhanketa  owasin  Christian  heca  icagapi,  qa  takn 
wakan  tokeca  ynhapi  sni  tuka  Itancan  kin  hecedan 
yuhapi. 

Petawata  tanka,  Great  Eastern  eciyapi  kin  he 
owasin  on  nayahonpi.  He  Noah  wata  tawa  qon 
isanpa  tanka ;  qa  wicasta  kektopawinge  wikcemna, 
qa  woynte  wi  sakpe  iyawa  yutapi  kta  hena  yuha 
okihi.  He  ohna  nnyanpi  kinhan.  Kuya  petawata 
maza  tipi  ohna  wanke  cin  heci  mahen  unkipi,  qa 
mazaicuwa  oskiske  cin  he  wanunyakapi  kinhan, 
hen  maza  ocaje  ota  qa  oskiskeya  hiyayekiyapi  kin 
hena  wanunyakapi  kta.  Hena  owasin  en  wata  kin 
he  iyoptekiyapi.  Wata  kin  he  ohna  tuwe  wicasta 
tanka  kin  he  maza  owasin  hiyayekiye  cin  hee.  He 
iye  maza  oskiskeya  hiyaye  cin  owasin  tanyan  oka- 
hniga.  Hena  token  hiyayekiye,  qa  tanyan  iyopte 
kte  cin  iye  sdonya.  Tuka  tuwe  wata  tawa  kin  he 
wanna  miniwanca  akasam  ye  kta  itokam  wata  iyo- 
ptekiye  cin  he  tokan  iyeye,  ca  can  wicasta  kagapi- 
dan  wan  tohe  kin  ohna  ehnakapi  kinhan.  He  wa- 
wanyake,  qa  wanalion  kta,  piiciye  kta,  qa  ie  kta 
okihi  sni.  Hecen  he  nina  wowitkotkoke  kte  sni 
he? 

Tuka  nitancan  kin  en  ekiktonwan  wo.  Great 
Eastern  en  wanji  oskiskeya  iyopte  cin  he  isanpa  ni¬ 
tancan  kin  e  otakiya  oskiskeya  iyopta  ce.  Nakun 
hee  nina  oskiske,  qa  hena  iwayupiya  icikoyag  ka- 

gapi.  Is  eya  ohna-minipihye,  qa  oceti  en  yukan. 
Qa  taku  tona  on  iyopte  cin  owasin  yuha.  Hena 
oliinni  iyoptapi,  qa  .tohinni  ayustanpi  sni.  Hoksi- 
dan  qa  wicinyanna  otoiyohi,  wicasta  qa  winolica 
otoiyohi,  maza  oskiskeya  iyopte  cin  hecapi.  Tipi- 
wakan  kin  de  heca  woyawatanka  opawinge  ota 
unpi.  Makawita  kin  en  heca  woyawatanka  opawin¬ 
ge  wikcemna  unpi.  Tuka  lyoptewicaye  cin  wanji- 
dan,  he  iye  hena  wicakage  ca  owasin  tanyan  awan- 
wicayaka.  Tuwe  lyoptewicaye  cin  he  Wakantanka. 
ee.  Iye  eca  tokeh  ksape,  ca  wasaka  cen !  hecen 
hena  owasin  iyakidehan  tanyan  awanwicayake  kta 
okihi.  lye  tohe  kin  ohna  tuwe  tokeca  ehnag  wa- 
cinpi  kta  he  wowitkotkoke  hce.  Great  Eastern  en 
wata  iyoptekiya  tohe  kin  ohna  canwicasta  kagapi- 
dan  wan  ehnakapi  kte  cin  he  isanpa  Wakantanka 
tohe  kin  ohna  tuwe  tokeca  ehnagwacinpi  kta  he 
wowitkotkoke  hce. 

Tokeca  on  de  econkupi  kte  sni  kin,  taku  tokahe- 
ya  kin  he  wowitkotkoke  hce  nakaes. 

Tokeca  on  Itancan  kin  isanpa  taku  wakan  toke¬ 
ca  unhapi  kte  sni  kin,  taku  inonpa  kin  he  Woyusice 
hce  nakaes. 

Itancan  kin  isanpa  taku  wakan  tokeca  yuhapi 
kte  cin  en  nonpakiya  woyusice  :  wanji  he  en  waoki- 
yapi  nin  ehpeunyanpi  kin  hee. 

Wicasta  wayazanka  wan  tukten  pejihuta  wicasta 
wanica,  pejihuta  wanica,  qa  tuwe  awanyake  kta 
wanica  en  ehpeyapi  kinhan,  he  woyusice  kte  sni 

he?  Wicasta  wotektehda  wan  tukten  woyute  taku- 
dan  iyeye  kte  sni  en  ehpeyapi  kinhan,  he  woyusice 
kte  sni  he  ? 

Switzerland  en  taku  wan  cagapaha  eciyapi  he 
yukan  sdonyayapi.  Hena  he  wakpa  seca,  makasicu 
hce  kin  hehanyan  tasaka.  Hena  nasdesdece  cin 
onasdece  kin  nina  tankinkinyan.  Tnktekten  wicasta 
icimani  unpi  kin  nasdutapi,  qa  cahonasdece  kin 
hena  en  ohinhpayapi  ece,  hena  siha  iyutapi  wikce- 
mna  sakowin,  qais  wikcemna  sahdogan,  qais  opa- 
winge  hehanyan  temahenhetuya.  Unkan  ito  wica¬ 
sta  onsika  wan  cahonasdece  kin  dececa  wanji  en 
sicnta  yanke  cinhan  tona  kodawicaya  hetanhan 
akan  icupi  kta  wacinwicaye  cin  hena  hahonta  han- 
ska  on  icupi  kta  nicapi ;  qais  wanji  yuhapi  esta  on 
icupi  kta  iyecen  suta  sni  kinhan,  wicasta  kin  he 
woyusice  en  un  kte  sni  he  ? 

Ouncage  unkitawapi  wiyacinpi  kin  dena  ee. 
Woahtani  unnagipi  kin  wayazankeya  ece ;  unkan 
Itancan  kin  isanpa  takuwakan  tokeca  yuhapi  kta 
he  woyusice  hca,  ecin  lye  isnana  pejihuta  wicasta- 
unyanpi  kta  okihi  kin  heon ;  qa  pejihuta  qa  tuwe 
awanunyakapi  qa  on  ake  unkasnipi  kta  on  uncinpi 
kin  hena  iye  unqupi  ece.  Woahtani  unnagipi  kin 
wotektehdaye  ca  akihanyan  ece,  hecen  on  Itan¬ 
can  kin  isanpa  taku  wakan  tokeca  unhapi  kte  cin 
he  woyusice,  ecin  lye  isnana  aguyapi  unqupi  kta 
okihi  e  mahpiya  eciyatanhan  kuya  hi,  unnagipi  wo- 
tektehdapi  on  hanye  cin  hena  imnaye  kta  okihi  kin 

heon.  Switzerland  en  cagapaha  ohdoka  temahen- 
heya  kin  he  isanpa  ohdoka  wokokipe  hca  en  woa- 
htani  nnnagipi  kin  ehpeya  ece.  Hecen  on  Itancan 
kin  isanpa  taku  wakan  tokeca  jmhapi  kta  woyusice 
hca,  lye  isnana  ohdoka  kin  de  etanhan  ynwankan 
eunyakapi  kta  okihi  kin  heon. 

China  en  takn  wakan  itonpisni  kin  kektopa- 
winge  ota,  hena  ehna  nom  itancanpi  kin,  Confu¬ 
cius  qa  Buddha,  hena  eepi.  Chinese  wicasta  wan, 
Christian  heca  wan,  Confucius-  qais  Buddha,  qa 
Jesus  Christ  kici  sakim  token  wicohan  yuhapi  kin 
he  iyacinyan  ^oyakapi  wan,  qa  hitunkakanpi  wan 
iyecen  tanyan  owicayake,  ca  lieya : 

Wicasta  wan  makohdoka  oiyotpaza,  mahentuya 
wan  ohna  ohinhpaya.  Sicuta  hdihdidan  kin  en 
wanka,  kiunniyan,  qa  we  au ;  onsiyahin  howaya 
wanka,  qa  ecaca  inajin  kta  okihi  sni.  Confucius 
hen  icahda  omani,  makohdoka  cete  kin  etkiya  u, 
qa  heya ; 

“  Wicasta  onsika !  niye  on  nina  cante  masice  do. 
Tokeca  winitkotkoke  hce  qa  hen  mahen  iyoyahpa- 
da  hwo  ?  Ito  taku  wanji  iwahokonciciye  kta  ce : 
Tukte  ehan  yahdinayape  cinhan,  ake  hen  mahen 
iyohpaye  sni  wo.” 

“Wahdinawape  kta  owakihi  sni  do,”  wicasta  kin 
howaya  eya. 

Buddha  wosnakaga  wan  iyokihe  en  hi ;  en  aoka- 
sin,  qa  wicasta  kakija  wanke  cin  opahta  najin,  qa 
heya,  “  Wicasta  onsika !  hen  nunka  wanciyake  cin 

on  nina  hin  icanmasice  do  :  tukte  olma  oyakihi,  qa 
wankankiya  ay n ham  yaku,  qa  ohdoka  kin  hanke 
ecen  yahdi  kinhan,  hehan  isto  iyohiciye  kta,  akan 
icicn  owakihi  kte  nacece  do. 

Tuka  wicasta  ohdoka  mahen  yanke  cin  ecaca 
oicihisni.  Siha  on  najin  kta,  qais  huha  umana  esta 
yuskanskan  kta  okihi  sni. 

Hehan  iciyamni  Jesus  en  hi.  He  howaye  cin 
nahon.  Unkan  ohdoka  cete  kin  ekta  mahen  i. 
Isto  iyotanwasake  cin  iyohiya.  Qa  wicasta  onsike 
oyuspa.  Wokokipe  ohdoka  kin,  qa  upsija  hinca 
etanhan,”  yuwankan  eyaku.  Kiunni  kin  hena  asni- 
yan.  Siha  kin  imnija  wan  akan  ehde,  qa  cankuye 
cin  kiciyusuta,  qa  heciya,  <£  Xyaya  wo,  qa  icimana 
wahtani  sni  wo.” 

De  ohnayan  Itancan  kin  isanpa  taku  wakan  to- 
keca  yuhapi  kte  cin  he  woyusice.  Wawokiyapi  nin 
ehpeunyanpi  ece. 

Uman  kin  is  dee  ;  Wokakije  ota  en  Iyayeunyan- 

pi  EOE. 

“  Tona  taku  wakan  tokeca  ihakam  yapi  kin  he¬ 
na  wicocante  sica  tawapi  kin  nina  kiciyuotapi  kta,” 
Wowapi  Wakan  unkokiyakapi.  Qa  nakun  tokan 
en  hecen  unyawapi,  “  Maka  otpaza  oyanke  kin  wa- 
sicaya  kuwapi  ounye  kin  ojudan.”  Ikcewicasta  ma- 
koce  en  wasicaya  kuwapi  kin  owasin  hena  Jtancan 
kin  isanpa  taku  wakan  toktokeca  yuhapi  kin  hena 
eciyatanhan.  Wiwazica  kektopawinge  ota  hinhna- 
ku  wicahnakapi  paha  kin  akan  huhnahwicayapi ; 

qa  siceca  ota  hin  niyake  wicahapi,  qais  woteca  tem- 
wicayapi  kta  e  ehpewicakiyapi  ece ;  unkan  wasi- 
caya  kuwapi  kin  den  a  owasin  Itancan  kin  isanpa 
takn  wakan  toktokeca  yuhapi  kin  eciyatanhan  ica- 
ga. 

India  en  lie  makoce  wan  en  nnyanpi  kinhan, 
hen  oyate  wan  Khnnds  ewicakiyapi  kin  he  tipi. 
Hena  Itancan  kin  isanpa  taku  wakan  tokeca  yuha¬ 
pi.  Hena  taku  wakan  winyan,  wicawe  wastedaka, 
waonsidasni  wan  cekiyapi.  He  wamnaheza  tawapi 
kin  icage  cin  iye  anapte  kta,  qa  token  okilii  taku 
wowicastasni  kin  owasin  ecawicakicon  kta  iyokipi, 
oyate  kin  kecinpi.  Token  iyokipiyapi  kta  hecen 
skanpi,  hecen  tanyan  wasuton  uwicakiye  kta  heon. 
Wicawe  kin  he  woiyokipi  daka  kecinpi.  Unkan 
taku  iyotan  iyokipi  kin  he  ptejicadan,  qa  tatokadan 
wepi  kin  hee  sni,  tuka  wicasta  we  kin  hee  iyokipi. 
Hoksq^idan  qa  wicinyapidan  wepi  kin.  Tuktekten 
siceca  mawicanonpi  ece,  tuka  iyotan  nina  opewica- 
tonpi  ece,  tona  opewicatonpi  kin  hena  taku  wakan 
yuhapi  kin  nina  iyokipi  kecinpi  kin  heon.  Wosna- 
pi  tawapi  kin  hena  ee.  Hena  tanyan  awanwicaya- 
kapi,  qa  tohanyan  cepapi  sni  hehanyan  tanyan  won- 
wicakiyapi.  Hehan  wojupi  kta  itokam  wiyuskin 
wotapi  wanji  yuhapi ;  qa  taku  wakan  winyan  yu¬ 
hapi  kin  he  hena  wakiyusnapi  ece.  Oyate  wicota 
kawitaya  en  upi  ece.  Hoksidan  qa  wicinyanna 
wanji  hen  on  cemyapi  kin,  he  en  ahipi,  qa  can  wan¬ 
ji  en  iyakaskapi.  Wicoskate  wokoyake  unkiyapi, 

hehan  oyate  kin  can  kin  he  ihduksan  wacipi,  qa 
dowanpi  ece.  Tohan  wosnakage  cin  wowakta  wan- 
ji  wicaqu  kin  hecehnana,  oyate  kin  isan  pepe  yuha 
siceca  onsike  cin  iyalipayapi,  qa  conica  kin  cancan- 
yan  baspaspa  iyeyapi,  qa  wojupi  kin  ota  wawicage 
kta  e  tamagapi  kin  ecen  baspa  icupi  kin  hena  hapi 
ece.  De  taku  wokokipe  hca.  Sagdasin  Wicasta- 
wakan  yewicasipi  kin  hena  wicohan  wokokipe  kin 
de  ayustanwicakiyapi  kta  skanpi.  Taku  wakan  wa- 
onsida  sni  wokonze  kin  de  etanhan  siceca  onsikapi 
kin  hena  niwicayapi  kta,  iwicacupi,  qa  wowapi  ya- 
wawicakiyapi.  Etanhan  omaka  nonpa  en  wiconte 
wokokipe  kin  de  etanhan  siceca  opawinge  zaptan 
qa  sanpa  wikcemna  tom  sam  sakowin  hena  olianko- 
ya  iwicacupi.  Wokakije  kin  de  ocowasin  Itancan 
kin  isanpa  taku  wakan  toktokeca  yuhapi  kin  eciya- 
tanhan  icaga.  Maga  tukte  en  wosnapi  kin  he  icun- 
han  wanji  en  naunjinpi  kta  unkokihipi  unkans,  qa 
siceca  onsika  wan  baspuspupi,  qa  token  nihinciya 
sicahowaya  hena  naunhonpi  unkans,  hehan  Itan¬ 
can  kin  isanpa  taku  wakan  tokeca  yuhapi  kin  he 
woyusice  hce  cin  he  unkokahnigapi  kta  tuka. 

Tuka  ikcewicasta  ecedan  woahope  kin  de  kica- 
ksapi,  qa  taku  sice  cin  he  awacinpi  gni.  Tona 
Christian  hecapi  sni  kin  hena  owasin  Itancan  kin 
isanpa  taku  wakan  tokeca  yuhapi.  Unkan  tona  de 
econpi  kin  owasin,  he  token  woyusice  hce  cin  he 
sdonyapi  kta.  Tohan  wokakije  qa  wicocante  sica 
en  wicahi  kinhan,  tuwedan  wicakicanpte  kte  Sni, 

Tohan  woahtani  tawapi  kin  waqin  tke  wan  iyecen 
iyalidaskicapi  kinhan,  tnwe  hena  wicakicicajuju 
okiki  ynliapi  kte  sni,  hecen  woqin  kin  he  ynwankan 
ehdakupi  kta.  Tohan  tapi  kte  cinhan,  kaksiza 
otpaza  elina  yapi  kin  he  iyecen,  tnwedan  apatns 
nawicajin  kte  sni.  Woyaco  oiyotanke  kin  en  tnwe¬ 
dan  kodawicaye  kte  sni.  Owihanke  wanice  cin  en 
taku  on  iynskinpi  kta  takudan  ynliapi  kte  sni.  Qa 
hen  ohinni  owihanke  wanin  waonspeiciciyapi  kta, 
Itancan  kin  isanpa  takn  wakan  tokeca  ynhapi  kte 
cin  he  takn  woiyokisice.  He  woynsice  hca. 

Takn  iyamni  qa  ehake  kin  he  dee,  he  Woahtani 
Tanka. 

Takn  nom  on  he  token  sice  cin  tanin.  En  wo¬ 
rn  anon  ynke  cin  hee.  Unkan  kodawicunyanpi,  qa 
takuwicunyanpi,  qa  wicasta  tnwe  kaesta,  qa  malipi- 
ya-ohnihdepi  kin  wamawicakinonpi  kin  hee  sni. 
Eya  dena  wanji  wamawicakinonpi  kinhan,  he  sica  ; 
tnka  hena  owasin  isanpa  dee  sica.  Wakantanka 
wamakinonpi  kin.  Canteoze  nnkitawapi  kin  hena 
Wakantanka  tawa.  Tnwe  kasta  isanpa  lye  waste- 
nndakapi  kta  iyececa  tnka  Itancan  kin  isanpa  takn 
wakan  tokeca  nnhapi  kinhan, "he  lye  ecaca  wasteun- 
dakapi  sni.  Canteoze  nnkitawapi  makinonpi  kin 
hee. 

Woyatan  nnkitawapi  kin  hena  Wakantanka  ta¬ 
wa.  lye  yatanpi  kta  iyececa.  Wowaonsida  ecaun- 
kiconpi  kin  owasin  on,  ohinniyan  iye  unyatanpi  kta 
iyececa.  Tnka  Itancan  kin  isanpa  takn  wakan  to- 

keca  unhapi  kinhan,  he  Iye  ecaca  unyatanpi  sni. 
Woyatan  tawa  lye  makinonpi  kin  hee. 

Woanagoptan  nnkitawapi  hena  Wakantanka 
tawa.  Iye  ananngoptanpi  kta  kecin.  Heconkunpi 
kte  cin  he  hecetu.  Siceca  atkukn  anagoptanpi  kte 
cin  he  hecetu  sni  he  ?  Tuka  Wakantanka  he  Ateun- 
yanpi  kin  ee,  qa  lye  anaungoptanpi  kte  cin  he  hece¬ 
tu.  Wowidake  unpi  kin  tuwe  wicayuhe  cin  he 
anagoptanpi  kta  iyecece  sni  he?  Tuka  Wakantan¬ 
ka  he  Itancan  unyanpi,  qa  lye  anaungoptanpi  kte 
cin  he  hecetu.  Tona  kun  unpi  kin  hena  Wicasta- 
yatapi  yuhapi  kin  anagoptanpi  kte  cin  he  hecetu  sni 
he?  Tuka  Wakantanka  he  Wicastayatapi  unkita- 
wapi  kin  ee.  He  Iye  wicasta  qa  mahpiya-ohnihde 
Wicastayatapi  wo  wit  an  qa  tanka  kin  hee.  He  Iye 
“  wicastayatapi  en  Wicastayatapi  qa  Itancanpi  kin 
en  Itancan.”  Tuka  Itancan  isanpa  taku  wakan  to- 
keca  unyuhapi  kinhan  Iye  anaungoptanpi  sni.  Iye 
Ateunyanpi,  Itancan  unyanpi  ;  Wicastayatapi  un¬ 
yanpi  kin  woanagoptan  tawa  kin  hena  maunkinon- 
pi.  De  isanpa  taku  wanji  sice  kta  okihi  he  ?  Ma- 
lachi  wicasta  waayata  kin  woiwange  kin  he  woyu- 
sinyeye  tanka  on  heya  :  “  Wicasta  wan  Wakantanka 
wamakinon  kta  he?”  Taku  hececa  awacinpi  kte 
cin  he  wokokipe  hca !  hececa  esta  wicasta  ota  he 
econpi  ece.  Taku  wakan  tokeca  wanin  Itancan  kin 
ecedan  unhapi  kta  iyececa.  Taku  wakan  tokeca 
yuhapi  kte  cin  he  sice  hca.  Taku  wanji  on  sice  cin 
he,  womanon  en  un  kin  heon. 

Ttika  nakun  taku  wanji  on  he  sice  hca.  Itancan 
kipajmpi  (treason)  en  un  kin  heon.  Okini  itancan 
kipajinpi  (treason)  eyapi  kin  he  token  kapi  kin 
wanjikji  sdonyayapi  sni  naceca.  Makoce  tukten 
wicastayatapi  itancan  nnpi  kin  en  wicasta  wanji  wi¬ 
castayatapi  kin  kte  ktakuwa  eca,  he  itancan  kipajin 
(treason)  eyapi  ece ;  qais  wicasta  kin  he  wicasta 
tokeca  om  wicastayatapi  waawanyake  cin  yutokeca 
kta,  qa  wicastayatapi  tokeca  wanji  e  elide  kta  knwa 
kinhan,  he  itancan  kipajin  eyapi  kta.  Makoce  kin 
de  en,  wicastayatapi  takudan  nnhapi  sni,  wicasta 
qeya  Tukansidan  woawanyake  tawa  kin  azuyapi  kta  ; 
qais  akicitaitancan  wan  akicita  conkaske  wan  awan- 
yake  ca  iye  tamakoce  toka  kin  ekta  he  wicaqu  kin¬ 
han,  he  itancan  kipajinpi  ohnayan  olianyan  eyapi  kta. 

Isantanka  oyate  Woyuliomni  tawapi  oyakapi 
kin  tona  tanyan  sdonyayapi  kin,  he  en  Benedict 
Arnold  token  olian  oyakapi  he  yeksuyapi.  He  Isan¬ 
tanka  oznye  kin  en  akicita  itancan,  qa  wicasta  nina 
waditaka.  Tokaheya  woyuhomni  okicize  kin  he  en 
iye  tamakoce  kin  on  okicize  ota  econ ;  qa  akicita 
iyecen  wowitan  qa  woyuonihan  tanka  ohiiciya. 
Tuka  ohakam  iyecadan  takn  wanjikji  sicaya  econ  on 
iwanyakapi.  Iye  takn  ecinsniyan  econ  iyeyapi ;  qa 
Washington  Akicita  Itancan  kin  he  on  iyopeyapikta 
yasupi.  IJnkan  he  on  nina  sinhda  ;  qa  he  tokicon 
wacin,  qa  Hudson  wakpa  kin  en  West  Point  conkaske 
kin  he  toka  napepi  kin  en  wiyopeye  kta  e  i^iconza. 
Makoce  kin  en  conkaske  hecedan  iyotan  tanka  kin 

wanji  hee.  He  okihi  unkans,  Isantanka  oyate  kin 
okicize  lianska  econpi  kin  en  taku  wanji  iyotan 
tehika  akipapi  kte  cin  hee  kta  tuka.  Arnold  Sag- 
dasin  akicita  itancan  kin  he  wowapi  kicage,  ca  takn 
econ  kte  cin  he  okiyaka.  Unkan  West  Point  con¬ 
kaske  kin  he  icn  kinhan  mazaska  ota  qu  kta  keciya. 
Token  econ  kte  owasin  wanna  tanyan  hdustan,  qa 
ay  anna  econ  kta,  helian  woiciconze  kin  he  iyeyapi ; 
unkan  Arnold  ni  kta  najice,  ca  Sagdasin  ozuye  kin 
eciyatanhan  opa.  De  on  Arnold  caje  kin  wowistece 
tanka  kicaga.  “  Toka  owicakiye  cin  ”  ohinniyan 
eya  cajeyatapi  ece.  Conkaske  wan  iye  tamakoce 
kin  eciyatanhan,  tuka  toka  napepi  kin  en  wicaqu  wa- 
cin  kin  he,  itancan  kipajinpi  kin  heca.  Itancan 
kin  yuliapi  sni,  tuka  taku  wakan  tokeca  yuhapi  kin 
en  itancan  kipajinpi  on  eyapi  kin  he  token  kapi  kin 
de  on  tanin.  Tona  de  iyecen  Wakantanka  ektakiya 
econpi  kin,  he  Arnold  iye  tamakoce  kin  ektakiya 
taku  econ  kin  he  iyecehin  econpi  ece.  Akicita  con¬ 
kaske  wan  awanyagsipi  kin  he  iye  tamakoce  kin  eci- 
yatahan,  Conkaske  kin  he  tuwe  tokeca  iyowaja  sni, 
tuka  iye  tamakoce  kin  he  tawa.  Conkaske  kin  iwan- 
kam  iye  tamakoce  wiyokihedan  kin  kapemniyan  han. 
Tuka  Arnold  wiyokihedan  kin  he  kun  yusdohan  icu- 
pi  wanyake  kte  cin  wicada,  qa  England  canicipa- 
wega  sa  tawa  kin  hee  ohna  yumdaya  he  kta  tawa- 
tenya.  England  wicastayatapi  kin,  George  lyamni 
kin  he  nape  kin  en,  ocowasin  qu  kte  cin  wicada. 
Itancan  kipajinpi  tawa  kin  he  dee. 

Tnka  nnkis  otoiyohi  wicacante  wan,  qais  wica- 
nagi  wan  unliapi,  he  tanyan  awanhdag  nnsipi. 
West  Point  conkaske  kin,  Arnold  iwacinyan  awan- 
yagsipi  qon,  de  he  iyececa.  Wicanagi  kin  he  tnwe 
tokeca  tuwedan  iyowaja  sni.  He  Wakantanka  tawa. 
lye  wiyokihedan  tawa  he  iwankam  kapemniyan  he 
kta  iyececa.  Iye  woope  tawa  kin  he  en  anagoptan- 
pi  kta  iyececa.  Tnka  Itancan  kin  isanpa  tnwe 
tokeca  e  Wakantanka  unyanpi  kinhan,  conkaske 
Wakantanka  tawa  kin,  he  lye  tokawicaya  napepi 
kin  en  wiyopeunyanpi  kta  ;  qa  wawakipajinpi  wij’o- 
kihedan  kin  he  iwankam  unyumdayapi  kta.  De 
Wakantanka  ektakiya  itancan  kipajinpi  kin  ee.  Iye 
ekta  toka  okiyapi  kin  he  heca.  Arnold  token  iye 
tamakoce  kin  ektakiya  ohanye  cin,  he  iyecen  Iye  en- 
tkiya  ecakiconpi.  De  awacinpi  kinhan  tokeh  wo- 
kokipe  hca  cen!  Washington  Akicita  Itancan  kin 
hnayanpi  sdonkiye  cin  ohakam,  Arnold  yuza  un- 
kans  tinwicakte  wan  iyecen,  akan  pa  wicayuksapi 
kin  akan  otkeye  kta  tnka.  Itancan  kipajin  eyapi  kin 
he  wicasta  wanji  iye  tamakoce  kin  en  econ  eca,  he 
woalitani  kin  iyotan  tanka  ece.  Toka  qehan,  wicasta 
wanji  itancan  kipajinpi  econ  eca  yuzapi,  qa  canpa- 
limihma  iyuzamni  ohna  tukten  woope  ohnayan  tewi- 
cayacopi  hen  ayapi,  qa  hehan  pa  ynksapi  ece.  He¬ 
ll  an  pa  kaksapi,  qa  tancan  kin  is  topa  kicaksapi  ece. 
He  woahtani  econ  kin  nina  tanka  e  tanin  kta  on 
heconpi  ece. 

Hecen  makoce  unkitawapi  kin  en  itancan  kipa- 

jinpi  kin  he  woahtani  iyotan  tanka,  he  iyecen  Wa- 
kantanka  en  econkunpi  kinhan,  he  woahtani  kin 
iyotan  tanka.  Ho,  mitasiceca,  Itancan  yuhapi  sni, 
qa  taku  wakan  toktokeca  e  ynhapi  kte  cin  he  sice 
hca.  He  en  womanon  yuke ;  qa  en  itancan  kipa- 
jinpi  yukan. 

Hecen  wanna,  token  on  takn  wakan  tokeca  un- 
hapi  kte  sni,  qa  Itancan  kin  e  unhajri  kte  cin,  taku 
yamni  on  awauncinpi.  He  wowitkotkoke  hca ; 
woyusice  hca ;  qa  heconpi  kte  cin  he  woahtani 
tanka. 

Tona  woahtani  tanka  kin  de  ecanonpi  kinhan, 
iciwangapi  kte  cin  on  amdastan  kte  sni.  Tohanyan 
unyutokecapi  sni,  qa  Christian  heuncapi  sni  hehan- 
yan,  owasin  heon  waunhtanipi  ece.  Jesus  nicantepi 
kin  yutokeca  sni,  qa<  lye  cinca  nicagapi  sni  kinhan, 
owasin  woahtani  tanka  kin  de  en  yaunpi.  Itancan 
kin  isanpa  taku  wakan  tokeca  duhapi  ece.  Nican¬ 
tepi  conkaske  kin  Wakantanka  tokaya  towasake  kin 
yaqupi.  Qa  lye  kipajinyan  yaunpi.  Nicantepi 
conkaske  kin  iwankam  wawakipajinpi  wiyokihedan 
kin  kapemniyan  un.  Taku  ecanonpi  kta  he  ?  Wi¬ 
yokihedan  kin  he  kun  yusdohan  icu  po.  Nicantepi 
kin  Jesus  kiyuzamni  po.  Iye  he  ecanonpi  kta  cin. 
Iye  heye  ciqon  :  “  Ito,  tiyopa  kin  en  nawajin,  qa 
wakatoto  ece ;  tuwe  miho  kin  nahon,  qa  tiyopa 
hduhdoke  cinhan,  he  ekta  tin  wau,  qa  kici  wawate 
kta.”  Jesus  nicante  kin  he  cin  ;  qa  nakun  Satan  he 
cin.  Hecen  unmatukte  he  yuhapi  kta  he  ? 

Conkaske  wan,  qais  otonwe  wan  tnkte  makoce 
etanhan  kin  sdonyayapi  kta  yacinpi  kinlian,  iwan- 
kam  wiyokihedan  kapemniyan  he  cin  he  ekta  eya- 
tonwanpi  ece.  He  tuwe  tawa  kin  yutanin.  Unkan 
nncantepi  kin  is  eya  he  iyececa.  Tnka  nncantepi 
wiyokihedan  kin  hena  taku  he  ?  Unkiyohanpi  kin 
hena  ee.  Hena  on  tuwe  tawaunyanpi,  qa  tuwe 
waecaunkiconpi  kin  yutanin  ece.  Jesus  heye  ciqon, 
“  Taku  econ  cisipi  kin  owasin  ecen  ecanonpi  kinhan, 
kodaciyapi  yaunpi.”  Tohan  Jesus  taku  econkupi 
kta  cin  kin  econkupi  eca,  lye  wiyokihedan  tawa  kin 
wankan  iyeunyanpi  ece;  qa  tohan  canunksipi,  qais 
Anpetu  okihpapi  kin  kiunkaksapi,  qais  unkihunka- 
kepi  kin  anawicungoptanpi  sni  eca,  he  Satan  wiyo¬ 
kihedan  tawa  kin  pabosdan  eunhdepi  ece.  Hee 
itancan  unyanpi  kta  he  ?  Hee  wicohan  tawa  kin 
econkupi  kta  he  ?  Hee  taku  wakan  unyanpi  kta  he  ? 
Satan  wiyokihedan  tawa  kin  yulidehden  kun  elipe- 
unyanpi  kta,  qa  Jesus  wiyokihedan  tawa  kin  hee 
unkiwankam  un  kta  e  Wakantanka  ounkiyapi  kta  e 
iceunkiyapi  kta.  Odowan  wan  unkahiyayapi  kte 
cin  en  wicoie  kin  he,  ito  unkey api  kta. 

££  Itancan,  Nicaje  tanin  kin  en, 

Hupahu  paksis  unkupi  ce  : 

Taku  wakan  tokca  ohoda  sni, 

Niye  kta,  onspeunkiya  miye.” 

Wakantanka  wanji  yukan, 

Tuka  unkiyepi, 

Kektopawioge  odota 
Unkicicagapi. 

Tukte  wanji  iyotan  hcin 
W  asteundakapi, 

Wakantankaunyanpi  se, 

He  heca  sni  esta. 

Hayake,  woiyokipi, 

Is  taku  hececa, 

Wakantanka waye  kta  he 
Owakilii  tuka. 

Nakun  wicasta  odota, 

Itancan  hee  sni, 

Tuka  makata  woyuha, 

Iyotan  dakapi. 

lyounki^icapi  can, 

Tohan  un^api  ko, 

He  ounkiyapi  kta,  is 
Niunyanpi  kta  hwo  ? 

Wakantanka  nisnana  hcin 
Micante  yuha  ye ; 

Wastewadake  ota  kes, 

Wanjidan  hcin  wakan. 

III. 

WOAHOPE  INONPA  KIN. 


Wakagapi  wanjidnn  nicicage  kte  sni,  nakun  wankan  malipiya 
ekta,  qa  maka  ihukuya  kin  en,  qa  maka  kin,  ohdateya  mini  kin 
mahen,  taku  hiyeye  cin,  wanjidan  oyakage  kte  sni.  Wicitokam 
wicayakipatuje,  c^a  cewicayakiye  kte  sni :  Wakantanka  nitawa, 
Itancan  kin  he  Miye,  Wakantanka  winawizi  kin  hemaca,  qa  tona 
sicemadapi  kin  atewicayapi  walitanipi  kin  iye  cincapi  kin  ekta  awi- 
cawai  ece  wicoicage  yamni,  qa  topa  liehanyan  ;  qa  tona  wastema- 
dakapi  qa  mitawoahope  yuhapi  kin  hena  kektopawinge  ota  en  wo- 
waonsida  mdutanin. — Hdinapapi  20:4-6. 

Wowapi  yawapi  wan  tohinni  itokam  hen  yau  sni, 
nakaha  toka  hen  yai  kinhan,  waonspekiya  nitawa 
kin  taku  wanji  tokaheya  inunge  kte  cin  he  dee, 
Waonspekiya,  taku  ecamon  kta  he?  Unkan  waon¬ 
spekiya  nitawa  kin  wowapi  tukte  awacanni  kte  cin 
he  yumdaye,  ca  woonspe  onspeniciciye  kte  cin  in- 
skoya  wapetogton  kta,  hehan  inonpa  taku  inunge 
kte  cin  he  dee  kta,  Hecen  token  onspemiciciye  kta 
he?  Yawa  ihunniwaya  hecehnana  kta  he?  qais 
wicoie  mitawa  ecedan  ohna  epe  kta  he  ?  qais,  wo¬ 
wapi  kin  en  wicoie  epe  cin  otoiyohi  weksuye  kta 
awacanmi  kta  he  ?  Taku  onspeniciciye  kte  cin,  qa 
token  onspeniciciye  kte  cin,  hena  woiwange  kin 
nina  tanka  kta. 

Woahope  wikcemna  kin  on  wowahokonkiye  toka¬ 
heya  kin  en  ociciyakapi  qon  he  iyecen,  Wakantanka 
Israel  oyate  kin  Sinai  He  kin  ekta  awicahi  qelian, 
nakaha  wowapi  yawapi  en  ipi  kin  he  iyecen  hen  ipi. 
Wakantanka  he  Waonspekiya  tawapi  kin  ee.  Iye 
Sinai  He  inkpa  kin  akan  kuya  hi,  wakinyan  qa 
wakanhdi  cokayatanhan  waonspewicakiye  kta  e. 
Woonspe  tokaheya  onspeiciciyapi  kte  cin  he  woo- 
hoda  kin  hee.  Taku  ohonndapi  kta  he  ?  He  woi- 
wange  kin  ee.  Woahope  tokaheya  aynpte  cin  he 
dee.  Itancan  Wakantanka  tawapi  kin  he  ohodapi 
kta,  qa  tuwe  tokeca  kte  sni,  hecen  owicakiyaka. 

Woonspe  iyokihe  onspeiciciyapi  kte  cin  he, 
Token  Itancan  kin  ohonndapi  kta  he?  Woahope 
inonpa  kin  woiwange  kin  de  ayupta.  Woahope  to¬ 
kaheya  kin  he  taku  hca  ohodapi  kin  he  oyaka : 
inonpa  kin  he  toketn  hca  ohodapi  kte  cin  he  oya¬ 
ka.  Wanji  tuwe  ohoundapi  kte  cin  he  unkokiyaka- 
pi ;  qa  unma  is  token  ohoundapi  kte  cin  he  unkoki- 
yakapi. 

Wiyotanhan  sanpa  kin  de  woahope  inonpa  kin 
on  taku  unkapi  kte  cin.  He  Wakantanka  token 
ohoundapi  kte  cin  he  onspeunkiyapi.  Woahope 
kin  de  on  woiwange  nom  ayupte  wacin  awauncinpi 
kta  iyececa. 

Woiwange  tokaheya  kin  he  dee.  Woahope  kin 
de  taku  tehinda  he?  Hehan  inonpa  kin 

Tokeca  on  de  tehinda  he  ? 

Woahope  kin  de  taku  tehinda  he? 

5 


King’s  Highway.  Dak. 

Woohoda  unkitawapi  kin  en  taku  okagapi  qa 
iteowapi  kin  he  tehinda. 

Woahope  takn  eye  cin  de  ito  iwanunyakapi  kta, 
he  heya,  “  Wakagapi  pagopi  wanjidan  nicicage  kte 
sni * 

Unkan  wapago  eyapi  kin  he,  tuwe  taku  wanji 
iyececa  pago  qais  can  etanhan  taku  iyececa  baspa- 
spa  kaga,  he  kapi  sdonunyanpi.  Wicasta  pa  qa 
taku  kasta  iyecen  pagopi  kin  he  wakagapi  pagopi 
eciyapi.  Mazopiye  wanjikji  itankan  ikcewicasta 
ouncage  ohna  owicakagapi  qa  wowanyake  hdepi 
wanunyakapi  ece.  Apa  inyan  etanhan  wakagapi 
pagopi  kagapi  ece.  Tuwe  hena  kage  cin  he  wapago 
wicasta  unkekiciyapi.  Hecen  wakagapi  pagopi  kin 
hena  can  qa  inyan  iyahna  etanhan  kagapi. 

Nakun  Wowapi  Wakan  kin  en  ohinni  wakagapi 
sdoyapi,  eya,  unyawapi  ece,  tuka  woahope  kin  en 
hena  cajeyate  sni.  Wakagapi  sdoyapi  kin  he  maza 
sdoyapi  etanhan  kagapi,  maza  kin  hena  mazikceka, 
qais  mazazi,  qais  mazaskazi,  qais  mazaska  heca. 

Tuka  woahope  kin  taku  kasta  iyececa  wanjidan, 
wakagapi  iyecen  ka.  De  on  taku  eya  he?  “  Wan- 
kan  mahpiya  ekta,  qa  maka  ihukuya  kin  en,  qa 
maka  kin  olidateya  mini  kin  mahen,  taku  hiyeye  cin, 
wanjidan  oyakage  kte  sni.” 

Den  iyececa  eye  cin  he  iteowapi,  qais  taku  wanji 
iyecen  owapi  he  ka.  Chestnut  Street,  en,  Hall  of 
Independence,  Philadelphia  otonwe  en,  Washington 
Akicita  Itancan  iteokagapi  owapi  wan  otkeya  han. 

He  Washington  iteowapi  kin  unkeyapi  *ece.  Tipi  kin 
he  en  nakun  William  Penn,  Franklin,  Lafayette,  qa 
wicasta  tankinkinyan  toktokeca  ota  makoce  kin  en 
okitaninyan  unpi  kin  hena  iteowicawapi  hen  otkeya 
hiyeya  hena  owasin  iteowicawapi  unkeyapi  ece. 
Nakun  tipi  kin  he  en  Washington  can  on  tancan 
okagapi  wan  han.  He  Washington  “wakagapi  pa- 
gopi”  kin  heca.  ITnkan  “  wakagapi  pagopi”  kin 
he,  qa  hen  ite  owicawapi  he  cin  hena  yuhapi  kte  cin 
he  hecetu  sni  he  ?  He  woahope  inonpa  kin  kicak- 
sapihe?  Hiya.  Tuwe  tohinni  Washington  oka¬ 
gapi  kin  he  ohoda  kta  on  hen  ya  he  ?  Hiya.  Tu¬ 
we  tohinni  William  Penn,  qais  Franklin,  qais  La¬ 
fayette,  iteowicawapi  kin  hena  ohowicada  kta  on 
tipi  kin  hen  ya  he?  Hiya.  Woahope  kin  de  wa¬ 
kagapi,  qais  iteowicawapi  kin  hena  ohoundapi  kta 
on  yuhapi  kin  hecedan  teanliindapi.  Wakagapi, 
qais  wicasta  tancan  owicakagapi,  qais  wicite  owapi 
kin  hena  owanyag  wasteste  kagapi  qa  wanyakapi 
waste,  qais  hena  wicasta  qais  taku  ikceka  esta  iye- 
cekcece  hin  iwayupipiya  owicawapi  kin,  hena  wo- 
wanyake  ecedan  on  unhapi  kinhan,  he  teliinda  sni. 

Otonwe  canku  kin  he  en  nakun  tipi  wan  han, 
“  Academy  of  Fine  Arts,”  eciyapi.  He  en  wakagapi 
pagopi,  qa  wakagapi  sdoyapi,  qa  taku  mahpiya  kin 
en,  qa  taku  maka  akan,  qa  taku  maka  ihukuya  mini 
kin  mahen,  hiyeye  cin  okagapi  kin  ojudan.  He  en 
wabagopi  owanyag  wasteste  ota  hiyeya ;  wicasta 
tancan  owicakagapi,  wakagapi  iwayupiya  kagapi, 

qa  mazazi,  q£  inyanski  on  kagapi  ;  qa  taku  owan- 
yag  wasteste  owapi  kin  ota.  Tuka  hena  yuhapi  kte 
cin  he  sice  sni,  hena  oyate  ohodapi  kta  on  hen  hdepi 
sni,  tuka  hena  wanyakapi  qa  wastedakapi  kta  hece- 
dan  on  yuhapi  kin  heon.  Wakagapi  qa  wicite  owa¬ 
pi  kin  hena  ohodapi  kta  on  yuhapi  kin  hecedan 
woahope  kin  he  tehinda.  Hena  yuhapi  kte  cin  he 
woahope  kin  tehinda  sni,  tuka  ecinsniyan  wowin- 
yunyanpi  kin  he  en  tehinda. 

Tuka  dehan  tuwe  wakagapi  qa  wicite  owapi  kin 
hena  ohodapi  kta  on  yuhapi  sni,  esta  heca  yuhapi 
kin  he  hecetu  sni  keniciyapi  kinhan,  qa  nakun  ya- 
hdapi  kinhan,  yatipi  kin  en  wakagapi  qais  wicite 
owapi  hiyeye  cin  hena  ihangkiye  niye  wacin  nicu- 
wapi  kinhan,  token  on  iye  wicake  sni  kin  dutaninpi 
kta  oyakihipi  he  ? 

Ito  he  ociciyakapi  kta.  Woahope  inonpa  kin, 
wakagapi  qa  wicite  owapi  kin  hena  ohoundapi  kta 
on  unhapi  kte  sni,  keya ;  tuka  taku  tokeca  on  hena 
unhapi  kte  cinhan  hecen  he  ke  sni.  Wowapi  Wa- 
kan  kin  wanji  en  (Woope  Itakihna  4:19)  Wakantan- 
ka  anpetu  wi,  qa  hanyetu  wi,  qa  wicanhpi  kin  hena 
ohoundapi  kta  on  ekta  euntonwanpi  kte  sni  keya. 
Unkan  anpetu  wi,  qa  hanyetu  wi,  qa  wicanhpi  kin 
hena  ekta  etonwanpi  kte  cin  he  hecetu  sni  he? 
Hiya  hecetu.  Ecin  ista  unhdusdokapi  sni  qais  ohin- 
ni  istohmus  unyakonpi  sni  ehantanhan  hena  wan- 
unyakapi  kte  sni  kin  unkokihipi  kte  sni.  Ho,  hena 
nina  owanyag  wasteste*  Hena  wanunyakapi  qa 

awauncinpi  kte  cin  on  unkiwastepi  kta.  Hanhepi 
eca  tohan  mahpiya  kin  en  wicanlipi  wanji  waste  en 
eyatonwanpi  kinhan,  token  ijehan  wicoie  kin  dena 
hehapi  kta  nitawacinpi  ece, 

“  Wicanlipi  cistinna  iyehyega  wo ! 

Niye  nitakn  he  sdonwaye  kte  hcin.” 

David  Bethlehem  tinta  kin  en  tahcaskadan 
awanwicahdag  nn  qehan,  oliinni  wicanlipi  kin  hena 
ekta  wankan  etonwan  nn  ece  ;  unkan  hena  on  cante- 
waste  sdonkiya  ece.  Hecece  cin  on  Psalm  wicoie 
wasteste  kin  hena  owa  kta  awacinyan  (8:3,  4),  he 
en  hey a : 

“  Mahpiya  nitawa,  ninapsnkaza  kage  cin  he 
'  wanmdaka  eca ;  hanyetu  wi  qa  wicanlipi  eyahnake 
cin ;  wicasta  kin  he  taku  e,  qa  ekta  ewacanni  he  ? 
qa  wicasta  cinca  kin,  qa  ekta  yahi  he?”  David 
mahpiya  kin  opalita  yanke  cin  on  onsiiciya.  Un¬ 
kan  he  iyecen  wicasta  tuwe  kasta  wacinyuskiye 
kta.  Wanakaja  oyate  kin  de  iyecen  awacinpi,  on 
tohan  anpetn  wi,  qa  hanyetu  wi,  qa  wicanlipi  kin 
hena  ekta  etonwanpi  eca,  ohowicadapi  ece.  Wakan- 
tanka  Israel  oyate  kin  he  econpi  kta  iyowicakisni. 
Tuka  tuwe  witkotkoke  cinhan  he  taku  malipiyata 
hiyeye  cin  hena  taku  tokeca  on  ekta  etonwanpi  kte 
cin  he  oyate  iyowicakisni  hecen  ka  kecin  kta.  Un¬ 
kan  de  hecetu  yadake  cinhan,  hehan  wakagapi,  qa 
wicite  owapi  ohoda  unhapi  kin  he  woahope  inonpa 
kin  he  tehinda,  qa  hena  taku  tokeca  on  unhapi  kin- 


70 


WICASTAYATAPI  TACANKU. 


han  he  tehinda  sni  kin,  he  hecetu  yadake  kta  iye- 
ceca. 

Tnka  tohan  ikcewicasta  kin  takn  wakan  waka- 
gapi  kicagapi,  qa  canpeska  makelide  inajin  qa  oho- 
wicadapi  kinhan,  woahope  kin  de  kicaksapi  he? 
Ho.  Qa  Sinasapa  Okodakiciye  kin  canicipawega — 
Wanikiya  canicipawega  en  okatanpi  okagapi  kin — 
qa  Mary  Witansna  un  kin,  qa  wakanpi  iteowicawapi 
kin  hena  kagapi,  qa  ohodapi  on  hena  wicitokam 
kipatujapi  ece,  he  woahope  inonpa  kin  kicaksapi 
he?  Ho. 

Tona  Mary  witansna  un  qa  wakanpi  kin  cewica- 
kiyapi  kin  hena  Wanikiya  waste  kin  isanpa  woceki- 
ye  tawapi  kin  kohanna  nawicahonpi  kta  kecinpi. 
Unkan  he  ecinsniyan  liin  econpi  sni  he  ? 

Eya  Sinasapa  wosnakaga  wan  iye  tipi-wakan 
tawa  kin  etanhan,  hoksidan  wayupika  wan  kici  wo- 
hdaka,  hoksidan  kin  he  hen  ikiyedan  Protestant 
wowapi  yawapi  wan  en  i  ece.  He  Wowapi  Wakan 
tawa  kin  wosnakage  cin  ehpeyekiye  kta  kuwa,  qa 
Mary  witansna  un  kin,  lie  iye  tanyan  awanyake  kta, 
qa  taku  wokokipe  qa  wokiunni  etanhan  tanyan  yuhe 
kta  on  hee  cekiye  kta  eciya. 

Unkan  hoksidan  kin  hey  a.  “  Mary  witansna  un 
kin  maka  akan  un  qehan,  Jerusalem  etanhan  tiyata- 
kiya  hda  unkan  cinhintku  kin  kicitanin  sni  he  wo- 
tanin  waste  kin  en  mdawa.  He  tokiya  iyaye  cin 
sdonye  kta  okihi  sni,  qa  anpetu  iyamni  hehan  iyeki- 
ya.  He  iye  cinca  hca  qa  icahda  un  hecen  he  tan- 

yan  awanhdaka  okihi  sni  hecinhan,  miye  iyotgms  iye 
itehanyan  liin  waun,  qa  tanyan  awanmayake  kta  wa- 
dake  sni  ce  !” 

Eya,  Scotch  wicasta  okinihan  wan,  Sinasapa 
Okodakiciye  etanhan.  Nina  wijica  ;  tnka  taku  owa- 
sin  ihduheyapa  un,  qa  woawanyake  wicohan  tawa 
kin  hena  wawanyakiye  cin,  qa  ookiyewicaya  napepi 
kin  en  yuhewicaldya.  Wawanyagwicakiye  cin  wanji 
Donald  eciyapi,  he  Wakantanka  wacinyan  qa  Prot¬ 
estant  heca.  He  wicasta  okinihan  kin  eciyatanhan 
maga  wan  oqupi,  he  akan  hunkakewicaye  cinomaka 
opawinge  nom  sanpa  iyeya  tipi  tuka.  Wowapi  kin 
on  maga  kin  he  omaka  tonakeca  odon  oqnpi  kin,  he 
wanna  ecadan  yuecetupi  kta,  qa  wawanyake  cin  iye 
takodaku  wan  he  qn  wacin  kin  on  Donald  ake  piya 
he  ohna  yanke  kta  iyowinkiye  sni. 

Donald  onsika  iye  ti  kin  etanhan  tankan  iyeyapi 
kta  awacin  kin  on  ninahin  cante  sica.  Maga  kin 
he  ake  akan  yanke  kta  on  token  okihi  wawanyake 
cin  iapi  on  awacinye  kta  kuwa  ;  tnka  okihi  sni.  Un- 
hanketa  itancan  tawa  kin  iye  hca  wanyake  ca  he 
toketu  kin  okiyake  kta  iciconza,  takn  da  kin  he  qu 
kta  dake  cin  heon.  Tuka  conkaske  tiyopa  kin  ekta 
ihdohi  qehan  itkorn  kinhdeyapi :  he  timahen  ye  kte 
sni  e  wawanyake  cin  econwicasi. 

Donald  he  on  wacin-oaye  wanice  seca.  Hececa 
esta,  ake  caoehde  wanji  waditagya  elide  kta  icicon¬ 
za.  Mahcistinna  conkaske  kin  eciyatanhan  adi  iya- 
ye,  ca  tiyopa  isinyan  wan  etanhan  timahen  iyaya,  ye 

cin,  tuwedan  wanyake  sni  ecen  wicasta  okinihan  ti 
kin  etkiya  ya.  Ikiyedan  ya  nnkan  itancan  tawa  kin 
cekiya  niyan  ho  kin  nahon.  Ayastan  kinhan  tin  ye 
kta  ape  najin,  unkan  he  ape  najin  kin  icunhan,  Ate- 
yapi  kin  qa  Cinhintku  kin  hena  iye  okiyapi  qa  ici- 
yapi  kta  on,  Mary  Witansna  un  kin  qa  St.  Francis 
hena  iciyapi  kta  awicakehan  cewicaciya.  he  nahon. 

Cekiya  ayastan,  hehan  Donald  tiyopa  kin  iwa- 
hnahnana  liin  katoto,  unkan  timahen  iyayeyapi.  Ta- 
ku  on  cante  sice  ca  he  toketu  hena  ohdaka.  Unkan 
wicasta  okinihan  waonsida  kin  taku  okiyake  cin  on 
nina  hin  awacinyan.  Hecen  makoce  odon  oqupi 
yuhe  cin  he  ake  piya  hduhe  kta,  qa  iye  qa  tiyohna- 
ka  tawa  kin  wawanyaka  tosihda  kin  etanhan  awan- 
wicayakapi  kta,  wancake  keciya.  Donald  iye  tawi- 
yukcan  kin  ohna  okihi  kin  on  cante  waste.  Olianpi- 
ya  tanyan  ecakicon  on  nina  hca  pikicida,  qa  wanna 
kinhde  kta,  hehan  ookiyeya  waste  yuhe  cin  tawacin 
kin  tawaya  icu  kin  on  woawacin  wanji  nina  awacin 
qehan,  iapi  wanji  eciye  wacin,  okini  he  on  Wakan- 
tanka  toyawaste  kin  eciyatanhan  iwaste  kta  kecin. 

Qa  heya,  “  itancan  mitawa  kin,  wicasta  wadima- 
take  ca  niite  itokam  kokipe  sni  se  tin  wahibu,  tuka 
he  miyecicajuju,  qa  woatakuni  sni  etanhan  miye  qa 
tiyohnaka  mitawa  ko  nimayakiya  :  ake  wicasta  wadi- 
matake  kta,  qa  itancan  woiyowinkiye  nitawa  kin 
eciyatanhan  iapi  wanji  epe  kta.”  “  Donald  eya 
wro,”  wncasta  okinihan  kin  eya. 

“  Itancan  mitawa,”  Donald  eya  ayupta,  “  tiyopa 

nitawa  kin  en  ape  wahinawajin  qehan  Mary  Witan¬ 
sna  un  kin  qa  St.  Francis  hena  awicakehan  nina 
cewicayakiya  he  nawahon  ;  qa  cante  nisice  hce  seca. 
Itancan  mitawa,  micicajnjn  ye,  tuka  Mary  Witansna 
nn  kin  qa  St,  Francis  hena  taku  waste  ecaniconpi 
kta  esta  taku  tanka  ecaniconpi  kta  okihipi  sni  kin 
he  awacanmi  kte  sni  kin  owakihi  sni.  Wicasta  oo- 
kiye  wicaduhe  cin  hena  e  wacinwicaye  cinhan  wi¬ 
casta  wan  atakuni  kte  sni  kin  he  miye  kta  tnka. 
Wancahnana  niye  hca  en  katinyan  wahi,,qa  nama- 
yalion  ce.  Dehan  Mary  "Witansna  un  kin  qa  St. 
Francis  hena  awicadustan  kinhan,  taku  wanji  iyece- 
ca,  wawanyaka  nitawa  kin  he  taku  ecamicon  kta 
okihi  sni  kin  he  isanpa  hena  taku  ecaniconpi  kta  oki¬ 
hipi  kte  sni,  qa  e  Jesus  Christ  Itancan  kin  lye  hca 
en  ya  wo,  qa  taku  yacin  kin  icekiya  wo,  lye  nanihon 
kte,  ca  nicante  taku  cin  kin  qu  kta  :  lye  Oie  kin  en 
heye  ciqon  heon,  4  Tuwe  en  mau  kinhan  tankan 
iyewaye  kte  sni.’  ” 

Donald  taku  cajeyate  cin  on  itokeca  kin  unkoki- 
yakapi  sni ;  tuka  taku  eye  cin  he  hecetu  hca  ;  qa 
wicasta  okinihan  kin  he  tohan  Itancan  kin  e  ekta 
ihdoye  cinhan,  wicasta  akantu  wacinwicaye  cin  he 
wowitkotkoya  econ  e  wanhdagye  kta,  unkecinpi : 
wakanpi  cewicakiya  wowitkotkoke  kin,  tohan  Jesus 
wakanpi  en  Itancan  kin  cekiyapi  kin  he  tawaye  cin¬ 
han. 

Woiwange  tokaheya  kin  he  hecen  amdupta : 
Woahope  kin  de  taku  tehinda  he?  Wocekiye  un- 

kitawapi  kin  en  wakagapi,  qais  wicite  owapi  unqun- 
pi  kin  he  tehinda. 

Hehan  wanna  woiwange  inonpa  kin  elian  unhipi. 
He  dee :  Tokeea  on  woaliope  de  tehinda  he  ? 

Woahope  kin  en,  tokeea  on  de  tehindapi  ihanke 
en  kagapi.  Wakantanka  heya,  “  Wakagapi  wanji- 
dan  nicicage  kte  sni,  etc.,  Wakantanka  nitawa, 
Itancan  kin  he  Miye.  Wakantanka  winawizi  kin  he- 
maca,  qa  tona  sicemadakapi  kin  atewicayapi  wahta- 
nipi  kin  iye  cincapi  kin  ekta  awicawai  ece,  wicoicage 
yamni  qa  topa  hehanyan  ;  qa  tona  wastemadakapi 
qa  mitawoahope  ynhapi  kin,  hena  kektopawinge 
ota  en  wowaonsida  mdutanin.” 

Woahope  onspa  kin  de  iwanunyakapi  eca,  taku 
yamni  on  hecece  cin  en  iyeunyanpi  ece.  Taku  to- 
kaheya  kin,  tokeea  on  wocekiye  unkitawapi  kin  en 
wakagapi  qa  wicite  owapi  unqunpi  kte  sni  kin  he, 
Itancan  kin  he  Wakantanka  winawizi  kin  heca  kin 
heon. 

Wowapi  Wakan  is  Iye  unkiyepi  iyecece  se  Wa¬ 
kantanka  cajeunkiyatapi  ece.  Unkan  he  token  on 
hecece  cin  he  dee,  hecen  taku  on  Iye  icajeyate  cin 
unkokahnigapi  kte  sni,  Iye  on  togye  taku  icajeyate 
cinhan.  Wowapi  Wakan  kin  wanji  en  Wakantanka 
heye  cin  he  iyececa,  “  Anpetu  osan  Iye  taoyate  kin 
nape  wicakiyugata,  keya.”  Unkan  Wakantanka 
wicanape  yuha  he  ?  Hiya.  Tuka  hoksiyopa  wanji 
ekta  niu  kta  yacin  qa  yeco  kinhan,  ninape  yakidu- 
gate  9a  keke  kta,  <£  Kuwa.  ’  He  wicakico  niohan. 

Hoksiyopa  kin  he  en  niu  kta  yacin  kin  lieon  tanin. 
Unkan  he  iyeeen  Wakantanka  tohan  lye  taoyate 
lye  ekta  upi  kta  cin  eca,  lye  nape  kin  hdugata  ece, 
keya. 

Nakun  Wowapi  Wakan  kin  wanji  en  Wakantan¬ 
ka  lye  a  isto  owihanke  sni  ”  kin  on  taoyate  kin 
aokibewicaya,  keya.  Unkan  Wakantanka  wicisto 
ynha  he?  Hiya.  Tohan  winohca  wanji  iye  cinca 
adoksohan  hduze  cinhan,  he  wastekidake  ca  awan- 
lidaka,  qa  wokinnni  etanhan  iye  isto  kin  he  inape- 
kiye  kta  on  hecon  e  hdutanin.  Unkan  he  iyeeen, 
Wakantanka  tohan  Iye  taoyate  kin  wastewicakidake 
9a  tanyan  awanwicahdaka  hdutanin  kta  eca,  Iye 
isto  kin  on  aokibewicaya  keya. 

Wowapi  Wakan  kin  onspa  en  “  Itancan  ista  kin 
owancaya  un,”  key^  nnkokiyakapi.  Unkan  Wa¬ 
kantanka  wicista  yulia  he  ?  Hiya.  Unkan  tohan 
unkistapi  kin  oyanke  wan  en  qais  taku  kin  he  sdon- 
unyanpi  e  he  unkapi  ece.  De  iyeeen,  Miista  kin 
canakaniyotankapi  kin  ka  en  nn,  qa  tuwe  he  en  un 
kin  sdonwicawaya.  Miista  kin  tiyopa  kin  ka  akan 
un,  qa  tuwe  he  ohna  tin  hiyu  qais  tankan  iyaye  cin¬ 
han  sdonwaya.  Miista  kin  hoksidan  kin  ka,  qais 
wicinyanna  kin  ka  akan  un ;  qa  hoksidan  kin  he 
qais  wicinyanna  kin  he  taku  tokon  yanke  cin  he 
skonwaya.  Unkan  he  iyeeen  tohan  Wakantanka 
ista  kin  “  owancaya  un  ”  unyawapi  eca,  he  tuktetu 
kasta  en  taku  econpi  kin  owasin  lye  sdonya  he 
kapi. 

Wowapi  Wakan  kin  tnktekten  Wakantanka 
sinhda  cajeyata  ece.  Taka  Wakantanka  -tohinni 
awicakehan  kin  sinhda  sni  ece.  Tuka  wicasta  tohan 
sinhdapi  eca  token  ohanyanpi  ece  kin  he  ohnayan 
ohanyan  ece  ;  unkan  hecedan  ohna  lye  sinhda  eyapi 
kin  he  cajeyata  unkokihipi  kta.  He  de  iyececa, 
hoksidan  cistinna  wan  woitonsni  wan  oyaka.  At- 
knkn  kin  he  nahon,  unkan  sinhda.  qa  hoksidan  kin 
iyopeya.  He  tohan  Wakantanka  lye  taoyate  kin 
wahtanipi  on  iyopewicaya  eca,  tohan  wicasta  wan 
sinhda  eca  token  ohanye  cin  he  ohnayan  ohanyan 
ece,  unkan  hecedan  lye  sinhda  eyapi  kin  he  unko- 
kahnigapi  kta  unkokihipi. 

Unkan  woahope  inonpa  de  en  he  iyececa,  Itan- 
can  kin  he  “  Wakantanka  winawizi  kin  heca  ”  keya 
cajeyata.  Wicasta  tohan  winawizipi  eca  token 
econpi  ece  kin,  he  iyecen  is  eya  Wakantanka 
econ  ece  he  ka.  Unkan  winawizipi  kin  ocaje  non- 
pa.  Wanji  canteoze  hecetu  sni  wan  qa  unma  is  he- 
cetu. 

De  iyececa,  wicinyanna  cistinna  wan  waniyetu 
topa  qais  zaptan  ecetu.  Tiyohnaka  en  hoksiyopa 
hecedan  hca.  Hunkakewicaye  cin  nina  tehindapi 
qa  nina  kihnapi.  He  iyohakam  tiyohnaka  kin  he 
en  hoksiyopa  wanji  wast®  icaga.  Unkan  wicinyanna 
cistinna  kin  he  nina  wastedake  kta  iyecece  cin  e 
sicedaka,  qa  tokan  iyaye  kta  cin.  Hunkakewicaye 
cin  iye  isnana  wastedakapi  kta,  qa  tuwe  tokeca 
wastedakapi  kte  cin  he  awacin  kte  sni  kin  okihi  sni. 

Hoksiyopa  kin  he  winakiwizi.  Unkan  inawizipi 
kin  de  unma  hecetu  sni  etanhan.  He  canteoze  wan 
sica,  qa  wahtesni.  Wakantanka  tohinni  he  ohnayan 
winawizi  sni. 

Nakun  winawizipi  wanji  is  tokeca.  Hee  cante¬ 
oze  waste  qa  hecetu.  He  tukte  e  kin  eceli  tanyan 
ociciyakapi  qes  epee  hca,  qa  imdute  kta. 

De  iyecen  wita  tanka  wan  en  wicastayatapi 
nanke  cinhan.  Qa  nitaoyate  kin  nina  wastewicaya- 
kidake  ca  is  eya  wastenidakapi.  Owasin  wiyuskin- 
yan  qa  tanyan  unpi.  Unkan  wicasta  sica,  takudan 
iwaste  sni  wan  wita  en  u  kta,  qa  oyate  nitawa  waste- 
nid.  kapi  kin  he  nici  qa  ihangye  wacin  kta,  qa  iye 
nitohe  kin  ohna  wicastayatapi  kagapi  kta  wicakuwa 
kinhan.  Qa  wokiconze  nitawa  kin  yutokan  iyeye 
kta,  qa  oyate  nitawa  kin  wawicaki  qa  ihangwicaye 
kte  cinhan.  Wanna  wicasta  kin  de  on  nina  sicaya 
awacanni  kta  iyececa.  Woawacin  kin  he  winawizipi 
kin  heca  kta  tuka.  Qa  winawizipi  ocaje  kin  he 
unma  hecetu  kin  etanhan.  Unkan  he  on  taku  nom 
econniye  kta.  Wicasta  kin  he  awanyag  tuli  yakuwa 
kta.  Ista  kin  on  he  token  skan  kin  amdes  yakuwa 
kta.  Qa  oyate  nitawa  wastenidakapi  kin  he  yuto¬ 
kan  iyeniciye  kta,  qa  wawakipajinwicaye  kta  skan 
lica  duze  cinhan,  hehan  wowasake  duha  ehantanhan 
tehiya  kakisyaye  kta. 

De  kitanna  iyececa  Wakantanka  awacin  kin  he 
woahope  kin  winawizi  eya  cajeyata.  Wakantanka 
he  Wicastayatapi  tanka.  Taku  ihukun  unpi  kin 

owasin  wijuiskinyan  unpi.  Wicasta  sice  cin  he  Sa¬ 
tan  hee,  taku  iwahtesni,  Wakantanka  oyanke  tawa 
kin  he  icu  qa  wokiconze  tawa  kin  is  yuptanye  wacin 
skan.  De  econ  wacin  kin  on  wicohan  tawa  kin 
wanji  wicasta  w7akagapi  cekiyapi  en  awicaye  cin 
hee.  Tukte  en  wicasta  kin  Wakantanka  cekiyapi 
kin  en  ocowasin  icicupi  eciyatanhan  wakagapi  tan- 
inyan  ohodawicaye  kta  okihi  sni  eca,  hehan  token 
okihi  wocekiye  tawapi  kin  en  wakagapi,  qa  wicite 
owapi  unwicaye  kta  knwa  ece.  '  He  Wakantanka 
woahope  tawa  kin  ohna  sni  kin  he  sdonya.  He 
Wakantanka  nina  iyokipi  sni  kin  he  sdonya.  Tona 
wakagapi  qa  wicite  owapi  unpi  kin  hena  owasin  iye 
(Satan)  wicohan  tawa  kin  he  econpi,  qa  Wakantan¬ 
ka  heekiya  iye  e  wicastayatapi  kagapi  kta  okiyapi 
kin  he  sdonya.  Hetanhan  Wakantanka  Satan  qa 
taku  kuwa  kin  hena  on  inawizi.  Nina  awanyag 
kuwa ;  qa  tona  he  okiyapi  kin  owasin.  Iye  Satan 
tokaya  qa  unkis  eya  he  tokaunyanpi  kin  he  tohan 
oyate  okiyapi  eca  nina  icantesica  ece,  Unkan  he- 
cece  kte  cin  he  hecetu.  Qa  he  ohankoya  wan- 
yake  kte  cin  hecedan  sni,  tuka  tona  de  ohna  Sa¬ 
tan  okiyapi  kin  hena  owasin  ^opewicaye  kta  e  wa- 
Saka. 

Wocekiye  unkitawapi  kin  en  wakagapi  qa  wicite 
owapi  unqunpi  kte  cin  he  woahope  kin  tehinda. 
Itancan  kin  he  Wakantanka  winawizi  kin  heca  kin 
heon.  Taku  tokaheya  kin  he  dee. 

Taku  inonpa  kin,  Itancan  woahope  tawa  kin  ki- 

unkaksapi  kinhan  unkiyepi  qa  nakun  tokanpi  ko  on 
kakijapi  kte  cin  heon. 

Wakantanka,  “  tona  sicedapi  kin  hena  atewicaya* 
pi  wahtanipi  kin  iye  cincapi  kin  ekta  wicoicage  iya- 
mni  qa  itopa  hehanyan  awicai  ece,”  keya.  He  atewi- 
cayapi  wahtanipi  kin  on  cinca  nagipi  kin  hena  toki 
ehpeyapi  hecen  ke  sni ;  tuka  woahtani  kin  he  taku 
wokokipe  hca,  he  econkupi  kinhan,  wiconi  kin  de 
en,  unkiyepi  qa  tokanpi  ko  on  wokakije  hiyahdepi 
kta  hecen  he  ka.  He  Wakantanka  toope  kin  ee. 
Tuwedan  anpetu  wi  kin  wiyohpeyatanhan  hinape- 
kiye  ca  wihinape  cin  ekta  iyayekiye  kta  okihi  sni 
kin,  he  isanpa  wicasta  tuwedan  woope  kin  he  yuto- 
keca  kta  okihi  sni. 

Hoksiyopa  cistinna  wan  wi  sakpe.  He  kannati- 
pa  wowayazan  ececa.  Ista  kin  nahdesya  naptan- 
ptan  iyeya.  Iminitaga  au,  wohitiya  skan,  howaye 
ca  ta  iyaya.  Hoksiyopa  nina  onsika !  Tokeca  on 
eca  hecen  kakija  cen!  Tohinni  woahtani  wanji 
econ  he?  Hiya.  He  hinnahin  cistinna.  Hecen 
wokakije  kin  he  tokiyatanhan  icaga  he?  Adam 
ehanna  omaka  kektopawdnge  sakpe  hekta  wahtani 
qon  he  eciyatanhan  hececa.  He  nina  wokokipe  hca. 
He  toketu  kin  oyagmayasipi  esta,  owakihi  kte  sni. 
Tkrwedan  okihi  sni.  Tuka  takomni  he  wicakapi  sni 
tuwedan  eye  kta  okihi  sni.  Wicasta  wanjikji  woope 
kin  de  hecetu  sni  dakapi  ece.  Tuka  Wakantanka  he 
wicasta  isanpa  ksapa.  Taku  wroope  kage  kta  iyece- 
ca  Iye  tanyan  sdonya.  Taku  toktokeca  on  woope 

unma  kin  liena  is  eya  iyececa  wanunyakapi,  tuka 
hena  hecetu  sni  tuwedan  kecin  sni. 

He  de  iyece  ca  tipi  iciyahdeya  kagapi  wan  en 
cokaya  tipi  wanji  mdnlie  cinhan.  Ito  tipi  mitawa 
kin  wanna  ponpon,  qa  sintesda  qa  watutka  siksica 
ojudan.  Heon  idewakiye  ca  hulinahwaye  kta  mita- 
wacin.  Ticokaya  cewati,  qa  wanna  owancaya  ide. 
Unkan  tohan  wanna  wati  hulinage  cinhan  hehan 
peta  ayustan  kta  he  ?  Hiya ;  ake  tipi  iyokihe  he 
cin  he  iyalipaye  kta,  hecen  ye  ca  ecen  tipi  iciyahde¬ 
ya  kagapi  kin  ocowasin  ide  kta.  Wakantanka  peta 
kin  he  sanpa  ide  ye  kta  he  woope  kicaga.  Tukten 
ideyapi  eca  tohan  asni  kta  tuwedan  sdonye  sni  ece. 
Peta  woope  tawa  kin  he  hee.  Unkan  he  unyasicapi 
kte  cin  hecetu  he  ?  Hiya.  He  woope  kin  waste,  wo¬ 
ope  iyotan  waste  kahpica  kin  he  hee ;  tuka  peta  to¬ 
ken  itonpeya  ideunyanpi  kte  cin  he  onspeunkiyapi. 

Wicasta  wan  cahdi  kokadan  wan  tipi  wicojudan 
wan  cokayatanhan  icu.  Niun  kin  wanna  econkapin, 
qa  icikte  kte  hcin  keya.  Hehan  cankaidepi  wan  kai- 
de  qa  cahdi  kin  mahen  iyeye  cinhan.  He  isnana  kte 
kta  qa  unmapi  kin  wicakte  kte  sni  he  ?  Hiya  ;  nina 
napope  cin  on  owasinwitaya  nakam  iyewicaye  kta. 
Cahdi  kin  hecen  napope  kta  on,  Wakantanka  woope 
kin  he  unyasicapi  kte  cin  hecetu  he  ?  Hiya.  He 
woope  kin  he  waste.  Cahdi  hecece  sni  kinhan  taku- 
dan  econpica  kte  sni  tuka.  Tuka  cahdi  kin  mahen 
pesnija  hinlipaye  kte  cin  token  itonunpapi  kte  cin 
he  sdonyeunkiyapi. 

Inyan  wanji  wankan  kalio  iyeyaye  cinhan ;  to¬ 
ken  econ  kta  he?  Makata  hinhpaye  kta.  Inyan 
qa  taku  tke  kin  Wakantanka  hecen  woope  wicaki- 
caga.  He  woope  kin  waste.  Switzerland  en  he  te- 
hanwankankantu  kin  wanji  akan  unyakonpi  kinhan. 
Icnnhan  wicasta  ota  maya  kin  hepiya  adi  yapi  kin¬ 
han.  Wanna  imnija  wanji  tanka  kunkiya  ohmihbe- 
unyanpi  kinhan  tob  an  wanna  wicasta  kin  wicikiye- 
dan  ye  cinhan  hehan  inajin  kta  he?  Hiya  ;  hece- 
tuwanjica  ve,  ca  taku  itokam  he  cin  hena  icapan 
ye  kta.  Unkan  Wakantanka  taku  tke  kin  hena 
hinhpaye  kta  woope  wicakicage  cin  he  unyusicapi 
kte  cin  hecetu  he?  Hiya ;  tuka  woope  kin  he 
sdonunyanpi  on,  he  intpa  etanhan  imnija  tankinkin- 
yan  kun  hiyu  unyanpi  kta  itonunpapi  kta  iyececa. 
Unkan  woahtani  kin  is  eya  hececa.  Peta  iyecen 
tuwe  tinskoya  ideye  wacin  qa  ceti  kin  he  isanpa 
peta  kin  sanpa  tanka  aya,  qa  canksi  qa  wahuhnah- 
ya.  Cahdi  iyecen,  wokokipeya  napopa,  qa  tona 
peta  mahen  ehpeyapi  kin  hena  qa  nakun  tokanpi  ko 
kiunniwicaya.  He  paha  etanhan  imnija  ohmihbe- 
yapi  kin  iyecen,  inajinkiyepica  sni,  qa  ye  cin  ohna 
taku  un  kin  owasin  icapan  kta.  Wakantanka  wo¬ 
ahtani  toope  kin  he  iyecece  kta  e  kaga,  he  taku 
wokokipe  hce  cin  sdonyeunkiyapi  kta,  qa  lye  woa- 
hope  tawa  kin  hena  kiunkaksapi  kte  cin  kounkipapi 
kta  on  hecon,  unkiyepi  iyecen  tokanpi  ko  on  taku 
sica  hiyahdepi  kte  cin  heon. 

Token  on,  wocekiye  unkitawapi  kin  on,  waka- 

gapi  qa  wicite  owapi  anqonpi  kt  cin  he  Wakantan- 
ka  tawoahope  kin  tehinda  kin  inonpa  kin  he  dee. 
Unkiyepi  iyecen  tokanpi  ko  taku  sica  hiyahdepi 
ece  kin  heon. 

Tnka  token  on  woahope  kin  de  tehinda  kin  iya- 
mni  kin  he  dee,  he  ananngoptanpi  kinhan,  unkiyepi 
iyecen,  tokanpi  ko  woyawaste  hiyahdepi  kte  cin 
heon. 

De  en  Itancan  kin  “tona  lye  wastedakapi  qa 
woahope  tawa  yuhapi  kin  hena  kektopawinge  ota 
en  wowaonsida  mdutanin  ”  unyawapi. 

David  Wicastayatapi  waste  kin  he  iwanyaka  po. 
Iye  Wakan tanka  wastedake  ca  awicakehan  okiya; 
qa  he  te  ca  hapi  kin  ohakam  omaka  opawinge  ota 
hehanyan,  Israel  oyate  kin  kakiswicayapi  kta  iye- 
ceca  kes,  ota  akihde  niwicaya  ece,  qa  David  on  wo¬ 
yawaste  ota  on  wicayawaste  ece. 

Joseph  he  iwanyaka  po.  Potiphar  qa  iye  tiyo- 
hnaka  kin  qa  wicakaska  tipi  awanyake  cin,  qa 
Pharaoh  oiyotanke  tawa  kin  akan,  qa  Egypt  ma- 
koce  kin  owancaya,  hena  Joseph  on  token  Wakan- 
tanka  wicayawaste  kin  he  sdonyayapi. 

Qa  Abraham  he  iwanyaka  po.  Wakantanka 
woahope  tawa  kin  hena  yuha.  Iye  ciuhintku  te¬ 
hinda  kin,  Isaac  he  wosnapi-guyapi  on  wahdusna 
kta  Wakantanka  keciya.  Uukan  wancake  econ 
kta  e  iyaya.  He  on  Wakantanka  yawaste,  qa  he  on 
iye  eciyatanhan  maka  kin  owancaya  yawaste  kta 
wahoya.  Abraham  de  ohnayan  Wakantanka  ana- 

goptan  kin  he  wanna  omaka  kektopawinge  topa 
ecetu.  Unkan  hececa  esta,  anpetu  kin  delian  tipi- 
wakan  kin  de  en,  woyawaste  kin  he  onspaunyuhapi. 
Jesus,  Wanikiya  waste  hinca  unkitawapi  kin  he 
Abraham  cinhintku,  qa  Jesus  woyawaste  unkahipi 
kin  hena  owasin  Abraham  waanagoptan  kin  eciya- 
tanhan  u.  Unkan  he  ohnayan,  lye  woahope  tawa 
kin  hena  unhapi  kinhan,  unkiyepi  eciyatanlian,  to- 
kanpi  kin  hena  Wakantanka  wicayawaste  kta.  Ta- 
ku  wasagya  econ  wacinpi  kin  he  dee !  Wicasta 
wanjikji  tokanpi  kin  ekta  taku  waste  econpi  on, 
taku  sica  tankinkinyan  on  kakijapi  kte  cin  tawaten- 
yapi  unyawapi  ece. 

Sempach  okicize  kin  en,  Austrians  qa  Swiss 
henaos  kicizapi,  mazakan  unpi  sni  kin  itokam. 
Swiss  akicita  wan  waditaka,  caje  kin  Arnold  Win- 
kelreid  eciyapi,  iye  tamakoce  kin  on  wiconi  tawa 
kin  okinihanyan  waihdusna.  Swiss  ozuye  kin  nina 
tonanapi,  qa  Austrians  e  nina  otapi.  Austrian  aki¬ 
cita  kin  tokatanhan  kin  oko  wanin  wahukeza  kin 
yuza  se  yuha  najinpi,  hecen  Swiss  akicita  kin  toka- 
dan  toka  kin  ehna  iyayapi  sni.  Heon  Arnold  iye 
takodaku  kin  he  iyahna  u  kta  keciya,  qa  tukte  ohna 
ohiyapi  kte  cin  he  wicakiyuoko  kta  keya.  Hehan 
Austrians  hdakinyan  najinpi  kin  etkiya  nasdogiya- 
ya,  qa  token  okihi  kagan  iyeiciye  ca  wahukeza  tona 
isto  iyohiye  cin  hena  iyalipaya  henakeca  tancan  kin 
en  capapi ;  qa  makata  hinlipaya,  wahukeza  hena¬ 
keca  hin  on  capapi  kin  eciyatanlian  oko  hinhda,  qa 

Swiss  akieita  kin  olina  kaolins  mahen  iyayapi  qa 
ohiyapi. 

Tawaiciyapi  on  kiynkan  po,  eya  niyan  ; 

Tawaiciyapi  on  kiyukan  po,  eye  ca  ta  iyaya. 

Arnold  Winkelreid  iye  tamakoce  kin  wikope  sni 
woyawaste  yuhe  kta  on  wiconi  tawa  kin  kun  eki- 
hnaka. 

Holland  en  makoce  kin  onspa  tankaya  miniwan- 
ca  mini  kin  wakantuya,  qa  makoce  kin  e  ihukuya 
wanke  cin  he  sdonyayapi.  Makoce  kin  hena  en 
oyate  nnpi  kin,  makoce  kin  aminitan  kte  sni  on 
conkaske  tankinkinyan,  qais  lmta-kagapi  hena  ecen 
kagapi.  Hnta-kagapi  kin  hena  maya  eya  cajeya- 
tapi.  Tuktekten  maya  kin  hena  tukten  oko  eca, 
mini  kin  ohna  iyaye  ca  makoce  kin  aminitan  ece, 
qa  taku  ynhapi  qa  taku  ninn  ota  ihangya  ece. 

Holland  en  hanyetu  wanji  hoksidan  cistinna 
wan,  otonwe  wTan  tnkten  atknku  kin  yesi  eciyatan- 
han  tiyatakiya  ku.  Kahda  mani  kuwanka,  unkan 
mayakagapi  kin  en  ohdoka  cistinna  wan  wanyaka, 
wanna  mini  kin  ohna  hiyu  aya.  Ohdoka  kin  cis¬ 
tinna  heon  nape  on  ohmus  yuze  kta  okihi.  Han- 
hanna  kte  cin  hehanyan  liecen  wanke  cinhan,  maya¬ 
kagapi  kin  kajaja  iyaye  kta,  qa  miniwanca  kin  ohna 
hiyu,  qa  otonwe  kin  owasin  miniyotewicaye  kta  he 
sdonya.  Nakun  anastanyeya  otonwe  kin  ekta  in¬ 
yang  ye  ca  ake  icicawin  hdi  esta,  icunhan  wanna 
ohdoka  kin  anaptepica  sni  tanka  icage  kta,  qa  wa- 

ihangye  kta  he  ikopa.  Heon  lien  yanke  kta  qa  to- 
han  tnwe  en  lii  qa  otonwe  wokokipe  tawapi  kin  he 
owicakiciyag  ye  kta  hehanyan  olidoka  kin  he  nape 
on  ohmus  yus  yanke  kta  iciconza.  Hehan  maya- 
kagapi  kin  akan  inajin,  qa  olidoka  kin  ohmus  yus 
najin,  qa  tuwe  en  hi  kta  wacintanka  ape  yanka. 
Tuka  tuwedan  hi  sni.  Htayetu  ohanzi  kin  aohdu- 
teya ;  qa  hanyetu  oiyotpaze  cin  akalipa  :  tuka  he¬ 
hanyan  tuwedan  hi  sni.  Wihiyayedan  oape  kin 
lianhiya  iyaya  han  esta,  hoksidan  waditake  cin  wica 
iyecen  ecen  najinlian.  Osni  qa  oiyotpaza,  spay  a, 
hunkita,  qa  cancan  esta  ecen  najin,  qa  olidoka  wo¬ 
kokipe  kin  apuskin  sutaya  yuza.  Token  najinka 
hecen  hanyetu  osan  najin,  ecen  ayanpa.  Wicasta 
Wakanwan  maya-kagapi  kin  he  akan  omani,  unkan 
howayapi  wan  nahon,  qa  he  tokiya  kin  wanyake 
kta  e  ihduksan  akita.  Hoksidan  kin  qa  token  najin 
kin  he  wanyake  ca  heciya,  “Mitasiceca,  hen  taku 
ecanon  hwo?” 

“  Wicasta,  otonwe  kin  miniotapi  etanhan  niwica- 
waye  kta  on  mini  kin  anawapta  ce,”  hoksidan  kin 
eya,  iha  kin  osni  on  yuksiksa  qa  tokadan  ie  sni. 
Wicasta  Wakan  kin  iyusinyeya  hoksidan  najin  kin 
ohna  inajin,  qa  oyate  kin  hosiwicakayesi.  Hehan 
en  alii  qa  oko  kin  anaptapi.  Kaken,  maya-kagapi 
en  hoksidan  kin  iye  kodawicaye  cin  qa  ikiyedan  un- 
pi  kin  hena  taku  waste  ecawdcakicon  kta  on  hanyetu 
osan  kakije  kte  cin  he  tawatenya.  * 

Taku  iwowahdake  cin  de  ihunniwaye  sni  itokam, 

ehake  woyakapi  wanji  he  iyececa  ociciyakapi  kta. 
Taku  ociciyakapi  kte  cin  he  omaka  wikcemna 
nonpa  ecetu  he  ehan  Germany  en,  otonwe  wan 
Ragenbach  eciyapi  en  he  econpi.  Wiyotanhan 
sanpa  wanji  otonwe  etanhan  wicota  owote  tipi  tiyo- 
tankaya  wan  en  mniciyapi.  Tipi  kin  he  tiyopa 
wanjidan,  qa  yuzamni  han.  Otonwe  en  mazakage 
cin  he  wicasta  tawacin  waste,  Wakantanka  wacin- 
yan,  qa  wicasta  waclitaka,  he  tiyopa  kin  ikiyedan 
yanka,  tipi  kin  he  en  om  icikiyeclan  un  kin  wanjikji 
om  iyokipiya  wohdaka  yanka. 

Ilmnhanna  sunka  wan  tanka  hi  qa  tiyopa  kin 
ohna  hinajin.  Nina  tanka,  qa  wasaka,  qa  owanyag 
wokokipe  lica.  Pamalidedan  najin,  ista  kin  nasaye- 
ya,  ceji  kin  is  hanke  tankan  hiyuya,  qa  sinte  ohmnu- 
kiya  un.  Owote  ti  awanyake  cin  wanyake  cin 
hecehnana  ite  naska  hinhda,  qa  “Hehehe,  sunka 
kin  wacinhnuni  do !”  nina  eya.  Hehan  winolica 
kin  tehowayapi,  qa  tipi  kin  mahen  owodutaton 
tanka.  Tiyopa  kin  icununpatanlian  tuktedan  ohna 
tankan  iyayepica  sni,  qa  tuwe  yahtake  sni  isakim 
tankan  iyaye  kta  okihi  sni. 

“Mitakodapi,  sunka  kin  iyawahpamde  kte  cin 
hehanyan,  lieyata  Avapa  kinajin  po,”  mazakaga 
Avaditake  cin  eya ;  “  hehan  mduze  cin  icunhan  ko- 
hanna  tankan  kihda  po.  Owasin  sni  Avi casta  wanji- 
dan  e  atakuni  kte  sni  kin  hee  waste  ee,”  eya. 

Heye  cin  hecehnana  sutayalitin  oyuspa  qa  wo- 
teca  ocinsice  cin  iyahpaya,  qa  owanka  kin  akan 

hdihpaya.  Hehan  nina  ohitiya  skan.  Sunka  kin 
tuktektetu  kakes  wayahtaka,  nina  wokokipeya  ku- 
wa.  Hi  hanskaska  kin  hena  on  mazakaga  waditaka 
isto  qa  ceca  ko  yamdamdaza,  tuka  ayustan  sni. 
Hena  on  nina  yazan,  qa  tehiya  te  kte  cin  lie  sdonya, 
tuka  awacin  sni,  sunka  Mo,  qa  yahtake  cin  pama- 
kata  yus  un,  qa  ecen  kodawicaye  cin  owasin  zaniyan 
tokan  iyayapi.  Hehan  sunka  niyasni  te  kte  sece 
cin  tipi  kin  ekta  iyapa  kahoya  ehpeya,  qa  we  qa 
iminitaga  on  wicata  iye  etanhan  sbusbuya,  tankan 
lidicu,  qa  tiyopa  kin  nataka.  Sunka  kin  owanyeye 
kin  eciyatanhan  kataiyeyapi :  tuka  mazakaga  wadi¬ 
taka  sicaya  wakipe  cin  is  toketu  he  ? 

Kodawicaya  iye  on  niwicaye  cin  hena,  ihduksan 
ceya  hanpi.  “  Mitakoda,  inina  yukan  po,”  eya ; 
“  amaceyapi  sni  po  ;  he  ecamon  kta  iyecece  nakaes 
ecamon  ce.  Tolian  mate  cinhan,  wowastedake  on 
miksuya  po ;  qa  dehan  tehan  qa  nina  makakije  kta 
Wakantanka  iyowinmakiye  kte  sni  cemiciya  po. 
Mahnaskinye  kte  cin  he  sdonwakiya,  tuka  miye 
eciyatanhan  wokiunni  wanji  nihiyahdepi  kte  sni  e 
itoncipapi.” 

Hehan  iye  wokaga  tipi  tawa  kin  ekta  kinhda. 
Mazaicicahiha  suta  wan  icu,  qa  ihanke  kin  unman 
on  tancan  ihduksan  sutaya  aihdaksija ;  qa  ihanke 
kin  unman  on  ahnamazakagapi  kin  en  sutaya  aoka- 
tan,  suta  kin  on  tuwe  yuske  kta  okihi  sni.  Hehan 
kodawicaye  cin  ihduksan  awicatonwe  ca  heya  : — 

“  Wanna  henakeca.  Wanna  niyepi  owasin  yani- 

pi.  Wanna  kiunniciyapi  owakihi  sni.  Tanyan 
manke  cin  icunhan  woynte  makahi  po,  qa  tohan 
mahnaskinye  cinhan,  mikiyedan  upi  sni  po.  Takn 
isanpa  kin  hena  Wakantanka  aihpewaya  ce.” 

Mazakaga  waditake  cin  taku  on  niyepica  sni. 
Pie  iyecadan  hnaskinyan ;  qa  ohakam  anpetu  nap- 
cinwanka  hehan  ta.  Taku  wicasta  okinihan  ye ! 
Taku  waditake  ye !  lye  kodawicaye  cin  wikope  sni 
woyawaste  yuhapi  kta  on  taku  kin  dena  owasin 
iwacintanka  kta  tawatenya. 

Tuka  dena  isanpa  wanji  iyotan  tanyan  econ.  Je¬ 
sus  he  awacin  po.  Oniaka  wikcemna  yamni  sanpa 
iyeya  kakija.  Wojupi  kin  en  kakija  ;  canicipawega 
kin  akan  kakija,  liecen  unkiyepi  iyececapi,  wahta- 
nis’a  onsikapi  kin  liena  wowijice,  qa  woyawaste  owi- 
hanke  wanica  yuliewicakiye  kta.  Tohan  Jesus 
awauncinpi  eca  ; — Arnold  Winkelreid— maya-ka- 
gapi  on  hoksidan  kin — Ragenbach  en  mazakage  cin, 
qa  nakun  tona  he  iyecen  econpi  kin  owasin,  anpetu 
wi  kin  itokani  wicanlipi  kin  ataninpi  sni  ece  kin  he 
iyecen  ohanpi  kin  hena  ataninpi  sni  ece. 

Token  on  woahope  kin  wakagapi  cekiyapi  kin 
he  tehinda  kin  iyamni  kin,  he  anaungoptanpi  kin- 
lian,  unkiyepi  kin  iyecen  tokanpi  ko  woyawaste  yu¬ 
hapi  kte  cin  heon. 

Woiwange  nom  unhapi  qon  he  dena  ee.  Wo¬ 
ahope  kin  de  taku  tehinda  he  ?  qa  Tokeca  on  he  te¬ 
hinda  he?  Woiwange  inonpa  kin  he  en,  taku  yamni 
unhapi ; — Taku  tokaheya  kin,  Wakantanka  he  Wa- 

kantanka  winawizi  kin  heca  kin  heon.  Inoupa  kin, 
lie  anaungoptanpi  sni  kinhan,  unkiyepi  qa  tokanpi 
ko  on  kakijapi  kte  cin  heon.  Qa  iyamni  kin,  he 
anaungoptanpi  kinhan,  unkiyepi  qa  tokanpi  ko  on 
woyawaste  yuhapi  kte  cin  heon. 

Wanna,  nritasiceca,  woiwange  kin  de  on  niyepi 
otoiyohi  iniciwangapi  kta  wacin.  De  ohnayan. 
Miye  ekta — qa  hunkakewicawaye  cin — hunkawajin- 
wicawaye  ca  tawinnohtinwicawaye  cin — mitama- 
koce  kin,  qa  maka  kin  ekta,  hena  ektakiya  token 
taku  tanka  waste  ecou  owakihi  kta  he?  Woayupte 
kin  he  ptecedan.  Jesus  wastedakapi,  qa  Woahope 
tawa  kin  hena  yuhapi  kin  eciyatanhan  okihipi  ece. 
Tuka  tohinni  niye  nitowasake  kin  on  de  ecanon 
oyakihi  kte  sni.  Ho.  Tuka  Jesus  lye  towaste  qa 
taniya  wawokiye  cin  he  nicu  kta  yakida  kinhan, 
hehan  lye  wasteyadake  kta,  qa  woahope  tawa  kin 
hena  duhe  kte  cin  oyakihi  kta,  qa  hecen  niye  qa 
tokanpi  ko  woyawaste  tanka  yuhapi  kta. 


90 


WICASTAYATAPI  TACANKU. 


WOAHOPE  INONPA  ON  ODOWAN  KIN. 

Wank  an  Mahpiya  en  Ohnihde  kin, 
Nicipatus  inidowanpi  en, 

Itancan,  ceunniciyapi  qa 
Wokajuju  odeunkiyami  ye. 

Qa  ho  dowan  wasteundakapi, 
Unkihapi  idowanpi  eca ; 

Unkicantepi  kin  nitowitan 
Wawicaqupi  wan  nicupi  nun. 

Nicipajin  wanji  nitoyanke 
En  un  kte  cin  tawatenyaye  sni. 

Qa  wowastedake  nitawa  kin, 

He  ota  tawawicayaya  ce. 

Wakagapi  unkitawapi  kin 
Unkitanoksan  ota  liinca  se  ; 

Qa  taku  on  paunhtapi  kin  ota  hin 
Nis  en  iyaunkaskapi  sni  ce. 

Tuka  unnipi  kta  on  \e  cin  he, 
Icajeyan  ahounyanpi  qa, 

Siha  oahde  nitawa  kin 
Itokam  ceunniciyapi  ce. 

Niye  uncantepi  duhe  kta  e, 

Qa  wokaske  owas  yujujupi, 

Nicunonpa  unkayapi  hena, 

Dehan  qa  ohni  ounkiya  mi  ye. 

IV. 

WOAHOPE  IYAMNI  KIN. 

“  Itancan,  Wakantanka  nitawa  Caje  kin  ituya  ehe  kte  sni; 
tuwe  lye  Caje  kin  ituya  eye  cinhan,  Itancan  kin  he  woahtani  co- 
dan  un  ecankin  kte  sni.” — Hdinapapi  20:7. 

Utuhu  can  kin  hena  taku  etanhan  icaga  he? 
Uta.  Ho,  wowapi  tokaheya  yawapi  unhapi  kin  en 
he  unyawapi ;  “Utuhu  can  hanskaska  kin  hena  uta 
cikcistinna  etanhan  icagapi.”  Unkan  uta  wan  an- 
petu  kin  de  maka  kin  en  oyajupi  kinlian,  heyake 
cinhan  en  utuhu  can  wan  iyeyayapi  kta  he  ?  Hiya ; 
utuhu  kin  omaka  ota  hehan  icage  kta.  Qa  nakun 
maliti  wicasta  kin  tohan  tamaga  kin  aguyapi  su  oju 
kinhan,  etanhan  itehan  kinhan  hehan  icage  kta. 
Iwastedan  icahye  kta.  “  Ape  kin  he  tokaheya,  he¬ 
han  wahuwapa,  qa  hehan  waliuwapa  en  t  any  an  wa- 
suton  ece.”  He  iyecen  wakpa  kin  wakpadan  cikci¬ 
stinna  en  oihaha  kin  eciyatanhan  icaga  ece  ;  qa  mi- 
niwanca  kin  is  wakpa  en  okastan  kin  eciyatanhan 
icaga. 

Anpetu  wanji  hoksidan  cikcistinna  qeya,  oton- 
we  canku  oise  wan  en  skatapi  en  wicasta  wahbaka 
wan  hewicakiya,  “  Honiksipidan  kin  he  taku  on 
waste  lie?”  Unkan  wanji  en  wankan  ahitonwe,  9a 

heya,  “  Wicasta  unkicagapi  kta  on  unwastepi  do.” 
Ho,  hoksiyopa  cistinna  kin,  tnkte  ehan,  hoksidan 
tanka  icage  kta ;  qa  hoksidan  tanka  kin,  ohakam 
wicasta  icage  kta.  Unkan  takn  owasin  he  iyecen 
icaga  ece.  Can  wanji  en  euntonwanpi  eca,  tokahe- 
ya  hntkan  kin  hena  ee ;  hehan  can  kin ;  hehan 
adetka  kin ;  hehan  ape  kin  qa  wasknyeca  kin. 
Adetka  codan  canwapa  duha  oyakihi  sni.  Can 
codan  adetka  dnha  oyakihi  sni.  Qa  canhutkan  co- 
dan  can  duhe  kta  oyakihi  sni.  Taku  de  iyecen, 
woope  ohnayan  qa  iyowecihan  icage  cin  owasin 
hena  Wakantanka  econ  iyeunyanpi. 

Taku  kin  de  iyececa  woope  kin  en  wanunya- 
kapi.  Hena  en  ayucoya  hiyeya.  Wanna  woahope 
nom  unhapi  kin  he  sdonyayapi.  Qa  hena  iwanda- 
kapi  kinhan,  woahope  nonpa  kin  dena  Wakantanka 
ektakiya  token  canteunzapi  kta  iyecece  cin  he  toka- 
heya  onspeunkiyapi  kin  iyeyayapi  kta.  Hehan 
woahope  iyamni  kin  de  Wakantanka  token  cajeun- 
yatapi  kte  cin  he  onspeunkiyapi ;  hehan  unman  kin 
hena  lye  ektakiya,  qa  wicasta  etkiya  token  unko- 
hanyanpi  kta  iyececa  unkokiyakapi  kin  hen  un. 

Woahope  iyamni  wicoie  kin  hena  tona  ee  he? 
“Itancan,  Wakantanka  nitawa  Caje  kin  ituya  ehe 
kte  sni ;  tuwe  lye  Caje  kin  ituya  eye  cinhan,  Itan¬ 
can  kin  he  woahtani  codan  un  ecankin  kte  sni.” 

Woahope  kin  de  awracinpi  kin  en  woiwange  ya- 
mni  ayuptapi  kta.  Woiwange  tokaheya  kin — Wa¬ 
kantanka  caje  eyapi  kin  he  taku  kapi  he?  Woi- 

wange  inonpa  kin — Caje  kin  de  token  ituya  eyapi 
kta  he?  Woiwange  iyamni  kin  —  Tokeca  on  de 
econkupi  kte  sni  he  ? 

Woiwange  tokaheya  unhapi  kin — Wakantanka 
caje  eyapi  kin  he  taku  kapi  he? 

Wicasta  wanna  tankapi  mniciyapi  en  he  iwowa- 
hdake  cinhan,  Wakantanka  caje  eyapi  kin  he  lye 
caje  qnpi  kin  (titles)  hena,  qa  ohanye  cin  (attri¬ 
butes)  hena  he  kapi  ce  epe  kta  tuka.  He  iyecen 
nis  niyepi  eya  heciciyapi  kta ;  qa  lye  Caje  qupi  kin 
qa  ohanye  cin  token  kapi  hecinhan  hena  okahnih 
oyakihipi  kta  imdukcan.  IJnkan  caje  qupi  wan 
qais  caje  wan  eyapi  kin  he  taku  he?  Taku  wan 
sdonyapi  eciyatanhan  wicoie  kin  hee.  De  iyececa, 
nakaha  den  Tipi-wakan  de  ohna  mniunkiciyapi  kin, 
he  token  eciyapi  he?  St.  Paul  Tipi-wakan.  He 
caje  tawa  kin  ee.  Wicoie  kin  he  eciyatanhan  he 
sdonyapi  kin  ee.  Wicoie  kin  he  eciyatanhan  Tipi- 
wakan  unman  toktokeca  kin  owasin  etanhan  oyakah- 
nigapi  ece. 

Wahca  wanji  tohinni  wandakapi  sni  hecinhan. 
Heca  wanji  tanka  qa  owanyag  waste  cicipazopi  kta 
e  cicahipi  kinhan.  Ape  kin  nina  ota  qa  owasin 
icipuskinya  icaga.  He  ecamna  kin  nina  waste — he 
oyamnapi  kinhan  tohinni  omna  econy^kapinpi  kte 
sni  naceea.  He  sa  kin  we  nina  sa  kin  iyececa. 
Wahca  kin  he  ihukuya  caje  kin  onjinjintka  eya 
owawa.  Wahca  kin  he  onjinjintka  heca.  He  caje 
tawa  kin  ee.  Tohan  wicoie  kin  he  wandakapi  eca 

he  wahca  wastemna  wan,  sasa  kin  waste,  owanjag 
waste  he  kapi  e  sdonyayapi  kta. 

Unkan  he  iyecen  Wowapi  Wakan  kin  en  wicoie 
tona  on  Wakantanka  kapi  kin  owasin.  lye  caje 
kin  heca.  Wicoie  he  iyececa  ota  iyeunyanpi.  Hena 
dena  ee — Itancan — W akantanka — Iyotan- wasaka — 
*Wawicahye  cin — Taku  owasin  kage  cin — Jehovah — 
Jesus  — W anikiya  —  Wopekiton  —  wicastayatapi  en 
Wicastayatapi,  etc.  Dena  etanhan  wanji  qais  owa- 
§in,  tohan  Wakantanka  caje  kin  icajeyatapi  eca  wo- 
ahope  kin  he  ka.  Hena  lye  caje  kin  ee. 

Qa  nakun  caje  qupi  kin  (titles)  eyapi  wdcoie  kin 
isakim,  wicoie  wanji  tokeca  Wakantanka  caje  kin 
he  kapi  ce  epe  ciqon.  He  taku  he  ?  Iye  olianye 
cin  hena. 

Ohanyan  eyapi  kin  he  taku  wan  wicasta  qais 
taku  ikceka  tawaya,  qa  ouncage  onspa  etanhan,  he 
kapi.  De  iyececa,  tohinni  mini  wan  ca  mini  kin 
etanhan  yape  uyatapi  he?  Oyape  tokeca  he? 
Skuya  (salt)  he?  Ho.  He  etanhan  oliinni  mini- 
skuya  eya  cajeyatapi  ece.  Miniwanca  mini  kin 
skuye  cin  he  tawaya.  He  ouncage  tawa  kin  onspa 
ee.  Woskuye  (saltness)  kin  he  miniwanca  mini 
ouncageye  cin  hee.  Canhanpi  tohinni  yape  uyata¬ 
pi  he  ?  eya  iciwangapi  kta  iyecece  sni.  Ecin  tuwe 
kasta  he  econpi.  Unkan  oyape  tokeca  he  ?  Skuya 
(sweet)  he?  Ho.  Canhanpi  kin  skuye  cin  he  ta¬ 
waya.  He  ouncage  tawa  kin  onspa  ee.  Woskuye 
(sweetness)  kin  he  canhanpi  ouncageye  cin  hee. 

Unkan  he  iyecen  Wakantanka  ohanye  cin  hena 
taku  lye  tawaye  cin,  qa  lye  ouncage  tawa  etanhan 
kin  hena  ee.  De  iyecen — wicoksape  he  Wakan¬ 
tanka  tawaya.  Iye  ohanye  cin  wanji  hee.  Wowa 
sake  he  Wakantanka  tawaya.  He  nalmn  Iye  ohan¬ 
ye  cin  wanji  ee.  Qa  wowaste — wowaonsida — wo- 
wastedake — taku  hecece  cin  hena  owasin  Wakan¬ 
tanka  ohanye  cin  ee.  Hena  Iye  touncage  etan¬ 
han. 

Moses  maka  akan  un  qehan,  wancadan  Wakan¬ 
tanka  wanyake  kta  cin  kin,  he  Wowapi  Wakan  kin 
en  unyawapi.  Iye  ite  kin  wanyake  kta  okihi  sni 
Wakantanka  heciya,  hecon  kinhan  te  kte  cin  heon. 
Tuka  Wakantanka  lye  caje  kin  he  Moses  onspekiye 
kta,  qa  Towitan  kin  cistinna  wanyagkiye  kta  heci¬ 
ya  ;  tohanyan  yuha  okihi,  qa  on  ikiunni  kte  sni 
hehanyan.  Heon  heunnaptan  kin  en,  imnija  ona- 
sdece  wan,  qais  oskokpa  wan  en  Moses  ehnaka,  qa 
Iye  nape  kin  on  akalipeton,  hecen  Iye  hen  hiyaye 
cinhan  Towitan  kin  cistinna  wanyaka  okihi  kta. 
Unkan  he  en  hiyaye  cin  icunhan,  de  ohnayan  Wa¬ 
kantanka  Iye  caje  kin  cajeihdata  :  “  Itancan  Wa¬ 
kantanka,  waonsida  qa  wacantkiye  cin,  taku  sica, 
qa  wicohan  sica  qa  woalitani  kajuju  ece  kin  he 
miye.”  Wakantanka  caje  kin  hee.  Caje  qa  ohan¬ 
ye  cin  hena  ee  ce,  wandakapi.  Itancan  qa  Wa¬ 
kantanka  hena  caje  kin  ee.  Wowaonsida,  wocan- 
tkiye,  wokajuju  hena  ohanye  cin  ee.  Wokantanka 
caje  eyapi  kin  he  lye  cajeye  cin  hena  qa  ohanye 

cin  hena  kapi.  He  token  kapi  he  ?  Iye  cajeye 
cin  qa  ohanye  cin  hena.  Woiwange  tokaheya  awa- 
uncinpi  kte  cin  he  hee. 

Qa  liehan  woiwange  inonpa  kin  he  wanna  ehan 
unhipi — Token  Wakantanka  caje  kin  itnya  eyapi 
kta  he  ?  De  taku  yamnikiya  on  econpi  kta. 

a.  Tohan  Wakantanka  caje  kin  tokecinyan,  qais 
awacinsniyan  cajeunyatapi  eca  he  caje  kin  ituya 
unkeyapi  ece. 

Tohan  wicasta  wan  caje  kin  on  taku  econkupi 
eca,  wicasta  kin  hee  hca  taku  ecaunkiconpi  kin  he 
iyececa  ece.  Hekta  omaka  ota,  James  Tokaheya 
kin  he  England  en  wicastayatapi  qehan,  he  ehan 
wicasta  sica  wanjikji  wicastayatapi  qa  wicastayatapi 
winyan  kin,  itancan  tiyohnaka  kin,  qa  itancanpi 
miniciyapi  kin,  hena  owasin  witaya  ihangwicayapi 
kta  e  wokonze  wan  kagapi.  De  ohnayan  econ  wa- 
cinpi ;  itancan  omniciye  tipi  kin  ihukuya  makatipi 
kin  he  opetonpi.  Hehan  makatipi  kin  mahen  ca- 
hdi  koka  ota  ehnakapi.  Hena  wanyakapi  kte  sni 
on  owasin  can  aonpapi  on  akan  akahpetonpi.  He¬ 
han  wicasta  sica  wan  opetonpi,  caje  kin  Guy  Fawkes 
eciyapi,  he  tohantu  kinhan,  makatipi  kin  mahen 
petijanjan  ogetonpi  sapa  wan  qa  cankaidepi  ko  yu- 
ha  ye  kta,  qa  owohdake  tipi  kin  ocowasin,  qa  tona 
ohna  unpi  kin  owasin  koya  witaya  napsinwicaye 
kta  e  cahdi  yuwiyeya  piye  kta.  Wokonze  oko- 
kipe  kin  de  econpi  kta  on  taku  owasin  wanna  yu- 
stanpi.  Qa  November  wiyawapi  izaptan  kin  en 

wicohan  teliike  cin  he  econpi  kta  e  anpetu  kin 
kahnigapi.  luka  Wakantanka  wiwicakicilmi  waste 
kin  on  he  anapte  kta  e  econpi  kte  cin  iyehan  iye- 
yapi. 

Cahdi  napomyapi  kta  itokam  hanyetn  kin  he 
en,  Guy  Fawkes  makatipi  kin  mahen,  hanhanna 
kinhan  cahdi  itkonye  kte  cin  he  piya  yanka  iyeyapi. 
He  kaskapi  qa  ktepi.  Hehantanhan  England  en 
hoksipidan  kin  November  wiyawapi  izaptan  kin  he 
wicoskate  anpetu  wan  iyecen  yuhapi.  Hen  homak- 
sidan  qehan  anpetu  kin  hena  en  taku  wowihaha 
econkupi  ece  he  weksuya.  Taku  wan  wicasta  ka- 
gapi  eciyapi,  wicasta  iyecen  opugiuntonpi,  qa  he 
Guy  Fawkes  eya  cajeunyatapi  ece.  Hehan  htayetu 
kin  en,  Guy  ehanna  kin  he  tosu  inkpa  ekta  iya- 
kaskapi  qa  he  yuha  omaunnipi  ece.  Tohan  wanna 
omani  unkayustanpi  eca,  peta  tanka  unkagapi  qa 
Guy  en  ehpeunyanpi  ece ;  qa  he  itkonke  cin  icun- 
han,  peta  kin  ihduksan  naunjinpi  qa  wicoie  kin 
dena  on  undowanpi  ece  : 

“  November  wiyawapi  izaptan  kin  he,  kiksuya, 
kiksuya  po  ;  England  wanakaja  kin  tohanyan  oyan- 
ke  kin  den  yanke  cin  hehanyan,  "Wokonze  cahdi 
kin  he  akiktonjapi  kte  sni.” 

England  en  hoksipidan  kin,  Guy  Fawkes  okaga- 
pi  kin  qa  caje  kin  de  ohnayan  kuwapi  kin  he, 
wicasta  hce  cin  qa  ohan  kin  ektakiya  token  awa- 
cinpi  kin  he  yutaninpi  ece. 

Unkan  he  iyecen,  Wakantanka  lye  caje  kin 

token  nnknwapi  kin  he  lye  hca  hecen  unkuwapi  he 
iyececa  daka. 

Jesus  wicasta  hca,  mahpiyata  ounye  wowitan 
tawa  kin  owasin  ohnayan,  qais  paha  wan  akan  yu- 
tokecapi  qa  waonspewicakiye  cin  wanyakapi  qon 
he  iyecen  unkiopeyapi  u  kinhan ;  kodawicunyanpi 
kin  tokecinyan  taku  ewicunkiyapi  ece  kin  he  iyecen 
lye  taku  unkekiyapi  kta  tawaten  unyanpi  kta  he  ? 
Hiya,  awicakehan  unkokihipi  sni.  He  econkupi 
kta  ikounpapi  kta.  Wookinihan  ihdutanin  kin  he 
inihan  unyanpi  qa  kinihan  unyanpi  kta.  Taku 
econkupi  kinhan,  lye  itokam  makata  ehpeunkici- 
yapi  kta,  qa  otoiyohi  Thomas  wahosiye  taku  eye 
ciqon  he  iyecen  unkeyapi  kta,  “  Itancan  mitawa,  qa 
Wakantanka  mitawa.” 

Ho,  lye  hca  token  unkuwapi  kte  cinhan,  he  iye¬ 
cen  caje  kin  unkuwapi  kta  iyececa.  Tohan  lye  caje 
kin  Wowapi  Wakan  kin  en,  qais  icunonpa  en  unya- 
wapi  kinhan,  qais  tohan  undowanpi  qais  ceunkiyapi 
en  unqonpi  kinhan,  lye  token  tanka  qa  waste  kin 
he  awauncinpi  kta,  qa  caje  kin  yuonihanyan  unqon¬ 
pi  kta  iyececa. 

Ehanna  wicasta  waste  wan,  tohan  Wakantanka 
caje  kin  cajeyate  kta  eca  itokam  ohinniyan  ito 
cistinyedan  wankan  etonwe  kta  woope  yuha, 
he  mdawa.  Tuka  siceca  qa  wicasta  qa  winoh- 
ca  ko,  Wakantanka  caje  wakan  kin  he,  iye  caje- 
pi,  qais  wicasta  iyepi  iyececapi  cajepi  kin  to- 
kecincinyan  cajekiciyapi  ece  kin,  he  iyecen  toke* 

cinyan  cajeyatipi,  ohinni  naunlionpi  ece.  He  he- 
cetu  sni  hca.  Wakantanka  caje  kin.  Tokecin- 
yan  qa  awacinsniyan  unpi  kinhan,  he  itnya  caje- 
yatapi  kin  hee. 

b.  Wicacaje  kin  de  tohan  itonsniyan,  qais  taku 
wan  wowicake  sni,  on  unqonpi  kinhan,  he  ituya  ca- 
jeunyatapi  kin  hee. 

Waaia  tipi  unhapi  kin  wanji  en,  tuwe  aiapi  en 
nnkipi  kinhan.  Wicasta  wan  waayatanin  heca  kico- 
pi ;  taku  on  aiapi  kin  heon  taku  sdonye,  cinhan  he 
oyake  kta  cinpi.  Heon  wowicake  eye  kte  cin  he 
taku  tanka  hca.  Qa  on  Wakantanka  icajeyan  taku 
eye  kte  cin  nina  itonpe  kta.  Wicasta  wan  inajinki- 
yapi  kte  cin,  he  w^ake.  Hehan  nape  kin  malipiya 
ektakiya  yugate,  ca  de-iyececa  eye  kta :  “  Taku  epe 
kte  cin  en,  Taku  Wakan  icajeyan  epe  kta,  wowi¬ 
cake  kin,  wowicake  ocowasin  kin,  qa  woitonsni 
wanin  wowicake  kin  epe  kta;  heon  Wakantan¬ 
ka  omakiya  ye.”  Wakantanka  wicoie  waste  sni, 
qais  woitonsni  eyapi  kin  otoiyohi  woyaco  en  awi- 
cau  kte  cin,  tuwe  he  sdonye  ehantanhans  ;  qa  wicoie 
kin  dena  un  kte  cinhan,  wicoie  kin  nina  wrakan 
sdonye  kta.  Wicasta  tuwe  w7okonze  kin  de  icu  kin 
he,  wrowicake  oyake  sni  kinhan,  Wakantanka  iyo- 
peye  kta  awicakehan  icekiya.  Wokonze  de  icu 
kin  iyohakam,  taku  wowicake  sni  eye  cinhan, 
woahope  kin  de  kicakse  kta.  Wakantanka  caje 
kin  itonsniyan  unpi  kta,  qais  taku  wowicake  sni  ica¬ 
jeyan  eyapi  kta,  he  caje  ituya  eyapi  kin  hee. 

c.  Tuka  nakun  tohan  Wakantanka  caje  kin 
Ohodasniyan  unqonpi  eca  woahope  kin  de  kiunka- 
ksapi  ece. 

Wicacaje  kin  de  woyasice  qa  Taku  Wakan 
cajeyatapi  eciyatanhan  ohodapi  sni  kin  he  kapi. 
De  token  kapi  kin  owasin  sdonyayapi.  O  ton  we 
cankn  kin  ohna  ohinniyan  de  econpi  kin  naya- 
lionpi  ece. 

Wicasta  sica,  qa  hoksipidan  ko,  Wakantanka 
hena  wicakage  ca  ohinniyan  t  any  an  wicayuhe  cin, 
lye  caje  Wakan  qa  Tanka  kin  okokipeya  cajeyatapi 
ece.  De  taku  wokokipe  hca  !  Iyotan  Tanka  Niun 
kin  itokam  mahpiya-ohnihde  ite  akahpekitonpi,  qa 
itohnake  kin  en  kinihanyan  kipatujapi  ece  unkoki- 
yakapi  qon,  he  caje  kin  wicasta  sica  okokipeya  caje¬ 
yatapi  tuwe  nahon,  nina  inihan  kta  iyececa.  De  he 
woahope  kin  iyotan  hca  ka.  Wakantanka  caje  kin 
tokecinyan  qais  itonsniyan  cajeyatapi  kinhan,  wo¬ 
ahope  kin  de  kicaksapi  kta ;  tuka  ohodasniyan  ca¬ 
jeyatapi  kinhan,  hee  iyotan  kin  ee. 

Woiwange  nom  tokaheya  kin  wanna  hecen  awa- 
uncinpi.  Qa  Wakantanka  caje  eyapi  kin  token  he 
kapi  kin  wanunyakapi.  Iye  cajeye  cin  qais  ohanye 
cin  hena  kapi.  Nakun  tohan  wicacaje  kin  de  ituya 
eyapi  kte  cin  he,  wanunyakapi.  Tohan  he  tokecin¬ 
yan  cajeunyatapi  kinhan  hee  ;  tohan  itonsniyan  ca- 
jeunyatapi  kinhan  hee  ;  qa  tohan  ohodasniyan  caje¬ 
unyatapi  kinhan  hee. 

"Wanna  woiwange  iyamni  unhapi  kin  he  awaun- 

cinpi  kta  :  Tokeca  on  wicacaje  kin  de  ituya  unke- 
yapi  kte  sni  he  ? 

Woahope  kin  de  kicaksapi  kte  cin  woahtani 
tanka  kin  hee.  Hececa  esta  woahtani  ikceke  hca. 
Taku  Wakan  cajeyan  icaptapis’a  kin  tokeh  otapi 
cen!  “Taku  Wakan  cajeyan  icaptapi  kin  on  ma- 
koce  kin  wasinhda,”  hecen  Wowapi  Wakan  kin  un- 
kokiyakapi.  Jer.  23:10.  Makoce  unkitawapi  kin 
wasteunkidapi,  qa  wasteya  wanka  wanunyakapi  kta 
uncinpi  kinhan.  Taku  wakan  cajeyan  icaptapi  kin 
he  taku  sica  tanka  e  wicaundapi  kta  iyececa,  qa  he 
etanhan  unkisnana  iyog  unkihduhapi  kta  hee  sni, 
tuka  nakun  token  unkokihipi  tokanpi  ko  owasin  he 
etanhan  iyog  ihduhe  wicunkiyapi  kta  iyececa.  De 
on  etanhan,  woiwange  unma  kin  hena  isanpa  woi- 
wange  kin  de  en  tehan  waskan  kta.  Token  on  Wa- 
kantanka  caje  kin  ituya  unkeyapi  kte  sni  kin  on 
taku  zaptan  cajemdate  kta  wacin.  Hena  kiksuye 
wacin  po. 

1.  He  econkupi  kte  sni,  he  Takuyepicasni  kin 
heon. 

Wicasta  woahtani  econpi  kin  apa  en  takuyapi 
nakaes  econpi  ece.  Wicasta  wahpanica  wan  wote- 
ktehda,  qa  akihan  te  kta,  qa  wotektehda  kin  hdu- 
asni  kta,  qa  akihan  te  kte  sni  on  aguyapitacagu 
wan  manon  kinhan,  he  nina  sicaya  econ  yadakapi 
kta  oyakihipi  sni.  Qa  sicaya  econ  ecanyakinpi  kte 
sni  awacannipi  kta.  Wotektehda  kin  he  taku  iya- 
onpepicasni  kin  ee.  Wamanon  kin  he  sicaya  econ  ; 

tnka  en  taku  wowinapeye  cin  yukan.  Taku  hda- 
mna  kta  awacin.  Hecen  taku  econ  kin  en  taku 
wowinyunyan  yukan. 

Wicasta  wan  woyuha  ota  wiyopeye  cinlian. 
Woyulia  kin  hena  on  wowicake  eye  cinlian,  maza- 
ska  wikcemna  zaptanna  on  icu  kta,  tuka  hena  on 
woitonsni  eye,  ca,  tamya  kinhan  okinni  mazaska 
opawinge  on  icu  kte  naceca.  Wicasta  ota  he  on 
woitonsni  kin  he  eyapi  kte  cin  wowiyutanye  kin  ni- 
na  tanka  kta.  Tuka  hecen  owotanua  kte  sni.  Wo¬ 
itonsni  eyapi  wan  he  tokadan  owotanna  kahpica  sni. 
Qa  wicasta  wan  woitonsni  wanjidan  on  mazaska 
opawinge  zaptan  kamna  kinhan,  wowicake  eyapi 
kin  eciyatanhan  un  kinhan,  unhanketa  isanpa  ota 
kamna  kta  tuka.  Woitonsni  takudan  wapi  kte  sni. 
“  Woitonsni  wanin  kin  he  wicolian  iyotan  waste  kin 
hee.”  Tuka  wicasta  wan  woitonsni  wan  oyake  cin 
eciyatanhan  mazaska  wikcemna  zaptan  qais  opa¬ 
ls  inge  yuhe  kta  iyeye  cinhan,  he  en  taku  wowin- 
yunyanpi  yukan  ce,  eye  kta  naceca.  Tuka  Taku-wa- 
kan  cajeyan  icaptapi  kin  en  taku  wowinyunyanpi 
kin  tukte  e  he?  Tuwe  tohinni  heye  cin  on  taku 
wanji  kamna  he?  Wicasta  wan  Taku-wakan  caje¬ 
yan  icapta  nalionpi  kinhan,  he  on  iwaste  kta  to¬ 
hinni  tuwe  kecin  kta  he?  Tuwedan  hecankin  kte 
sni,  tuka  tuwe  Taku-wakan  cajeyan  icaptapi  en 
yeiciye  cinhan,  he  on  sanpa  sica  wicota  kecankinpi 
kta. 

Bisop  Griswold  wicahca  waste  kin  hey  a,  tohan 

wicasta  liokuwa  yapi  eca,  ohinni  cakiyuliuge  kin  en 
watan  iyeyapi  ece.  Tnka  tohan  Satan  wicasta 
Taku-wakan  cajeyan  icapta  iyutanwicaye  kta  eca, 
cakiyuliuge  kin  watan  codan  elipeya  ece,  qa  heci- 
yatanhan  tona  Taku-wakan  cajeyan  icaptapis’a 
witkotkokapi  kin  wicayuza  ece. 

John  Howard  wicasta  waste  kin  eya  otonwe 
canku  wan  ohna  ye  kta,  qa  wanna  tiyopa  kin  ehan 
i,  hehan  canku  kin  ohna  wicasta  ota  upi  eciyatan- 
han  Taku-wakan  okokipepeya  cajeyatapi  nahon. 
IJnkan  hecehnana  sicanopiye  tawa  taspu  kin  ecen 
iyekiye,  ca  tona  hen  ikiyedan  najinpi  kin  hewicaki- 
ya,  “  Tohan  wicasta  Taku-wakan  cajeyan  icaptapi 
nawahon  eca  ohinniyan  hecen  ecamon  ece ;  tuwe 
Wakantanka  caje  kin  ituya  eya  okihi  kinhan,  he 
wamanon  kta  okihi,  qais  taku  sica  econ  kta  epee  cin 
heon,”  eya. 

Tuktentu  kasta  Taku-wakan  cajeyan  icaptapi 
kin  he  takuyapi  sni  esta,  takomni  witawata  ohna 
unpi  en  e  takuyepica  kecinpi  tuka.  Akicita  itan- 
canpi  kin,  wita-wata  en  wicasta  unpi  kin,  Taku- 
wakan  icajeyan  iwicakaptapi  sni  kinhan,  wicasta  kin 
owotanna  unwicakiyepica  sni  kecinpi,  tuka  he  hece- 
tu  sni  hca. 

Eh  anna  akicita  Itancan  Wakantanka  wacinyan 
wan  Sagdasa  ozuye  wata  wan  awanyake  kta  e  ka- 
hnigapi.  Wanna  wita-wata  he  ohna  iyaya,  he  iya- 
ye  sni  itokam,  wita-wata  wicasta  kin  owasin  wita- 
wata  owanba  kin  en  wicakico,  qa  hewicakiya  : 

“  Koska  tawaciyapi  kin,  woope  wanji  wakage  kta 
wacin,  qa  he  unhapi  kta  nina  wacin  ce.  Taku  cici- 
dapi  kte  cin  he  taku  wanji  iyowinmayakiyapi  kta, 
unkan  Sagdasa  akicita  itancan.  hemaca,  qa  he  Sag¬ 
dasa  wita-wata  wicasta  ospaye  wan  iyecen  he  wica- 
dapi  kta  seececa  epca.  Koska  mitawa  kin,  token 
ehapi  kta  he?  Itancan  teca  duhapi  kin  taku  wanji- 
dan  iyowinyakiyapi  kta  tawatenyayapi  he?”  “  Ho, 
ho,  he  taku  kin  sdonyeunkiya  po,”  owasin  eyapi. 

“  Ho,  he  dee  do,  koska  mitawa  kin  :  wita-wata 
kin  de  en  tuwe  tokaheya  Taku-wakan  icajeyan 
icapte  cin  he  miye  kta  e  he  iyowinmayakiyapi  kta. 
Wita-wata  ohna  unpi  kin,  miye  hepe  sni  hehanyan 
tuwedan  Taku-wakan  icajeyan  taku  eye  kte  sni. 
Wita-wata  kin  de  ohna  miye  tokaheya  Taku-wakan 
icajeyan  iwakapte  kta  miciconze. 

Hecen  koska  mitawa  kin  taku  ehapi  kta  he? 
De  iyowinmayakiyapi  kta  he  ?  Wita-wata  wicasta 
kin  inajinpi,  qa  opakicihta  najinpi,  qa  taku  eyapi 
kta  sdonkiyapi  sni.  Wanji  iyohakam  heya  iye¬ 
cen  : 

“  Owasin  inihanpi.”  Qais  wanji  tokeca  heya 
iyecen  :  “  Owasin  najinwicakiyapi  seececa.”  Tuka 
taku  ewicakiye  cin  he  owotanna,  qa  akicita  itancan 
oh  an  kin  waonsida  qa  wiciyokipi  kin  on  wicada  sni 
tawacinpi  kte  cin  okihipi  sni.  Hecehnana,  wita- 
wata  kicanyanpi  kin  owasin  owanjidan  :  “  Ho,  ho,” 
nina  eyapi.  Hehan  tuwe,  “  Itancan  kin  on  yarnni 
iyaunkis’api  kta,”  eya.  Hecehnana  wapaha  lidu- 

sdokapi,  qa  ozuye  wita-wata  kin  he  owanka  tawa 
kin  etanhan,  “  Hurrah,  hurrah,  hurrah,”  (Hai  hai, 
hai  hai,  hai  hai,)  nina  iyuskinyan  tanin.  Taku-wa- 
kan  cajeyan  icaptapi  kin  wita-wata  kin  ho  en  yuas- 
nipi.  Taku-wakan  cajeyan  icaptapi  kin  he  takuye- 
pica  sni  e  iyeyapi.  Hecen  wita-wata  en  he  cinpica 
sni  hecinhan,  tuktentu  kasta  nakun  he  cinpica  sni. 
Wakantanka  caje  kin  ituya  unkeyapi  kte  sni,  he 
takuyepica  sni  kin  heon. 

2.  Ake,  he  econkupi  kte  sni,  he  Wocanwanka 
kin  heon. 

Wicasta  wan  ite  kin  itokam  taku  ecanon  kta, 
qais  ehe  kta  koyakipe  ca  iheyatanhan  e  ecanon  qa 
ehe  cinhan,  he  taku  kin  wahtesni.  Wicasta  owasin 
he  hecetudapi.  Taka  Taku-wakan  cajeyan  icaptapi 
kin  he  taku  iyowaja  he?  eya  wawinoge  kta  naceca. 
Tuwe  Wakantanka  tapetetanhan,  qais  tukten  nahon 
kte  sni  en  Taku-wakan  cajeyan  icapte  kta  okihi  he? 
Hiya,  he  okihipica  sni.  Wakantanka  owancaya  un, 
qa  taku  econpi  qa  eyapi  kin  owasin  wanyake  ca  na¬ 
hon  ece.  Tuka  Taku-wakan  cajeyan  icaptapis’a 
kin  he  kiksuyapi  sni.  Qa  he  wicadapi  sni.  Wa¬ 
kantanka  wanwicayake  sni  qa  nawicalion  sni  he 
iyecen  awacinpi  ece  ;  hecen  lye  tapetetanhan  unpi 
iyecen  kecinpi ;  hecece  sni  kinhan  Taku-wakan  caje¬ 
yan  icaptapi  kta  kokipapi  kta  tuka.  Hecen  de  en 
canwankapidan  detanhan  tanin.  Wicasta  qa  hoksi- 
pidan  tuktekten  Taku-wakan  cajeyan  icaptapi  kin 
he  taku  wowaditake  tyecen  awacinpi  ece  sdonwaya. 

Tuka  hecece  sni.  He  taku  wahtesni  qa  canwanka- 
dan  econpi  liececa. 

Wakantanka  Sinai  Paha  kin  akan  kun  hi,  qa 
woahope  kin.  dena  Moses  qu  qehan  toketn  kin  he 
yeksuyapi.  He  inkpa  kin  owasin  amahpiya  sapa 
akahpa.  Amahpiya  kin  ehna  mahpiya-ohnihde  co¬ 
tanka  tawa  kin  nahonpi.  He  hanskeya  qa  hotan- 
kaya  hotanin.  He  kin  huhuzahe,  ca  cancan,  kokipe 
cin  he  iyececa.  Amahpiya  kin  hena  etanhan  wa- 
kanhdihdi,  wakinyan  hotonpi.  Tokeh  eca  okokipe 
cen  !  Unkan  makoce  kin  en  tuwe  Taku-wakan  ca- 
jeyan  icaptes’a  iyotan  kin,  he  ye  ca  he  kin  he  ihu- 
kuya  inajin  qa  wakanhdi  wiyatpa  qa  ihduksan 
wakinyan  hotonpi  kin  on  cancan  kin  he  icunhan 
hen  Wakantanka  caje  kin  cajeyate  ca  wayasice  kta 
tawatenye  kta  yadakapi  he?  Hiya.  Heye  kta 
kokipe  kta  tuka.  Tokeca  on  kokipe  kta  he?  Wa¬ 
kantanka  itokam  un  kecin  kte  cin  heon.  Heon 
tokeca  wicasta  wan  hecece  cinhan  tohamu  kasta 
Taku-wakan  cajeyan  icapte  kte  cin  kokipe  sni  he  ? 
Wakantanka  itokam  un  kecin  sni  nakaes.  Wakan¬ 
tanka  tokan  un  kecin,  qa  lye  ite  kin  itokam  taku 
econ  kta  kokipe  ciqon,  he  iyecen  lye  tapetetanhan 
seececa  taku  econ  kta  tawatenye  kta.  Tuka  he  wo- 
canwanka. 

Ehanna  htani  wicasta  wan  iye  kodawicaye  cin 
ota  wicitokam  wokokipeya  Taku-wrakan  cajeyan 
icapta,  wicasta  owotanna  wan  he  nahon.  Unkan 
wicota  en  Taku-wakan  cajeyan  hecen  icapte  cin  he 

taku  wocanwanka,  tohan  isnana  un  en  heya  tawa- 
tenye  kte  sni  keciya.  Unkan  wicasta  kin  tohan tu 
kasta,  qais  tuktetn  kasta  Takn-wakan  cajeyan  icapte 
kte  cin  kokipe  sni  keya.  “  Hanyetn  kin  de  wiliiya- 
yedan  akenonpa  apa  en,  otonwe  kin  en  wicahnakapi 
makoce  kin  hen  mahen  de,  ca  hen  Wakantanka  ki- 
cisnana  yann  kinhan,  nakaha  den  token  Taku-wakan 
cajeyan  iyakapte  cin  he  iyecen  elie  cinhan,  mazaska 
wikcemna  cicu  kte  do,”  wicasta  owotanna  kin  eya. 

u  Ecamon  kta,  teliisniyan  mazaska  wikcemna 
wakamna  kta,”  wicasta  kin  eya. 

“  Ho,  heyake  cinhan  ekta  mayau  kte,  9a  taku 
ehe  cin  he  ecen  ecanon  kinhan,  mazaska  kin  he 
nitawa  kta.” 

Wanna  oape  kin  hiyohi,  qa  wanna  hancokaya. 
Hehan  wicasta  kin  wicahnakapi  makoce  kin  ekta  ya. 
Hanyetn  kin  he  nina  otpaze  hca.  Wicahnakapi 
makoce  kin  mahen  i  qehan,  oqo  takudan  nahon  sni. 
Taku  owasin  ta  seececa  ainina  wanka.  Hehan  wi¬ 
casta  owotanna  toie  kin— “Wakantanka  kicisnana,” 
wowasake  wowinihan  on  kiksuya.  Wicolian  sica 
wicotawacin  eciyatanhan  taku  econ  yanke  cin  qa 
taku  econ  kta  on  hi  kin,  wakanhdi  ide  hinhde  cin 
he  iyecen  tawacin  kin  hdakinyan  hiyu.  lye  towi- 
tkotkoke  kin  on  cancan  hinlida.  Sanpa  caehde  kta 
kokipa,  qa  canpeska  makahde  ehpeiciye,  ca  okoki- 
peya  Wakantanka  cajeyate  kta  e  hi  qon,  awicakehan 
wankankiya  ho  iyeya :  “  Wakantanka  onsimakida 
ye  wawahtanis’a.”  Ihanhanna  qehan  wicasta  owo- 

tanna  kin  ekta  i,  qa  takn  econ  kin  heon  wopida  eci- 
ya ;  qa  tohanyan  ni  kin  hehanyan  tohinni  Taku-wa- 
kan  cajeyan  icaptapi  wanjidan  eye  kte  sni  iciconza 
key  a. 

Wakantanka  caje  kin  ituya  nnkeyapi  kte  sni,  he 
wocanwanka  kin  heon. 

8.  Ake,  he  econkunpi  kte  sni,  he  Wiciyokipisni 
kin  heon. 

He  wicolian  waste  ohnayan  sni.  Wicasta  awica- 
kehan  ohan  wastepi  kin  he  econpi  kte  sni.  Ehanna 
Cowper  odowan  kage  cin  Taku-wakan  cajeyan  ica¬ 
ptapi  kin  on  iapi  kin  dena  owa.  Unkitamakocepi 
kin  en  hoksipidan  owasin  he  onspeiciciyapi  kinhan 
waste  kta  : 

“  Isnana  Itancan  waste  kin  he 
Ikcekceya  icekiyapi  kin, 

Owasin  tohan  nawahon  eca ; 

Hena  mawe  cancanyanpi  ece ; 
Nitookinihan  kin  hduha  po  ; 

Wiciyokipi  sni  siceda  po ; 

Taku-wakan,  cajeyan  icaptapi 
He  wowaditake,  woksape  qa, 

Nakun  wiciyokipi  heca  sni.” 

Ohan  wowiciyokipi  awicakehan  kin  he  taku 
econkunpi  qa  on  wicasta  tawacin  wicayusicapi  kte 
cin  ohinniyan  okamnayan  unkayapi  kta.  Htayetu 
wotapi  en  nicopi,  qa  wahnawotapi  en  idotanke  cin 
icunhan,  wicasta  wan  nico  kin  he,  qais  hen  yukanpi 

kin  wanji,  niyate,  qais  nilmn  yaonsiya  qa  yaoni- 
hansniyan  cajeyate  cinhan,  nina  iyonicipi  kte  sni. 
Unkan  Jesus  lye  taoyate  kin  kodayapi  iyotan  waste 
kin  hee.  He  lye  ateyapi,  qais  inayanpi,  hinhna- 
yanpi,  qais  tawicuyapi  isanpa  teMndapi  ece.  Heon 
etanhan,  tona  lye  wastedakapi  kin  hen  a  wicito- 
kam,  tuwe  he  yatakusniyan,  qais  yaonihansniyan 
cajeyate  cin  he,  wowiciyokipi  sni  iyotan  kin 
hee. 

Xtokali  woju  wicasta  wan  wasicun  sapa  onsida- 
kapi  wowidake  wan  yuha.  He  itkokim  najinkiye 
ca  wahnawotapi  kin  en  idaka  ece.  Wicasta  kin 
he  Taku-wakan  ohodasni  kin  heca,  qa  ohinni  Wa- 
kantanka  caje  kin  ituya  cajeyata  ece.  Tohan  heya 
eca  wasicun  sapa  kin  waohodaya  patuja  ece.  He- 
con  ece  kin  he  tokeca  on  hecon  kin  he  iwanga, 
unkan  wicacaje  tanka  kin  he  tohinni  cajeyatapi 
nahon  sni,  tuka  heya  eca  nagi  kin  wokokipe  qa 
woyuonihan  on  ojudan  on  hecon  ece,  keya  ayupta. 
Wicasta  kin  he  wicasta  wahbaka  heca.  Qa  Wakan- 
tanka  kokipe  sni  esta,  woiyokipiye  eciyatanhan, 
Taku-wakan  cajeyan  icaptapi  kin  ayustan,  iye  wo¬ 
widake  tawa  cantesinkiye  kta  tawatenye  sni  kin 
heon. 

New  York  en  wopeton  qa  witawata  yuha  wan, 
iye  mazopiye  tawa  tiyopa  kin  en  najin,  qa  wicasta 
wan  kici  wicohan  iwohdaka  han.  Wita-wata  kican- 
yan  wan,  iye  wata  tawa  kin  wanji  he  etanhan,  he 
mazopiye  kin  hen  timahen  ye  kta  e  en  hi ;  tuka 

tiyopa  kin  ohna  najinpi,  wohdakapi  kin  nagiyewi- 
caye  kta  cin  sni,  heon  icnnonpa  inajin. 

Hen  waape  najin  kin  icunhan,  Jesus  caje  kin 
ohodasniyan  eyapi  nahon,  qa  he  wanyake  kta  e 
ekta  ihduhomni,  unkan  heye  cin  he  waeconwica- 
kiye  cin  hee  e  wanyaka.  Hecehnana  wapaha  hdu- 
sdogiyeye,  ca  wicasta  kin  itkokim  inajin,  qa  decen 
iapi  eciya : 

“Koda,  iapi  wanji  eciciye  cinhan,  sicaya  econ 
ecanmayakin  kte  sni  he?”  Wicasta  kin,  iye  wata 
tawa  en  wicasta  kin  wanji  hee  e  iyekiya,  askatuye- 
dan  he  hdihunnipi,  qa  wita-wata  en  wdcolian  wanji 
cajeyate  kta  kecin3  qa  taku  he  eye  kta  hecinhan, 
eye  kta  keciya. 

‘"Hecen  wicasta,  wita-wata  kicanyan  ksape  sni 
onsika  wan  iye  tawacin  kin  oniciyake  cinhan,  sinya- 
hda  kte  sni  he?”  eya. 

“  Awicakehan  hecamon  kte  sni,”  wopeton  kin 
eya  ayupta. 

Hehan  wita-wata  kicanyan  cante  owotanna  kin, 
cante  eciyatanhan  awicakehan  heya,  “  waonsiyada 
qa  Jesus  waste  mitawa  caje  kin  ituya  ehe  kte  sni 
he?  He  Iye  Wanikiya  waste  kin  lieca,  He  Iye 
misiha  kin  makolidoka  okokipe  qa  upsija  liinca 
etanhan  icu,  qa  cankuwaye  cin  liena  miciyusuta. 
lyonicipi  kinhan,  Jesus  mitawa  caje  kin  ituya  eye 
sni  ye.  He  lye  tohinni  tuwedan  kiunniye  sni,  tuka 
ohinniyan  taku  waste  econ  ece.” 

De  awicakehan  ^qa  cante  on  eye  cin,  heon  wi- 

casta  kin  awacinyan.  Istamnihanpe  au  qa  he- 
ya  : 

“Wicasta  waste  mitawa,  Wakantanka  omakiye 
cinhan,  icimana  Wanikiya  nitawa  caje  kin  ituya  epe 
kte  sni  do,”  eye. 

“  Pidamayaye  do,  koda,”  wita-wata  kicanye  cin 
eya  ;  wapaha  kicun,  qa  htani  kin  ekta  kinhda.  Wa¬ 
kantanka  caje  kin  ituya  unkeyapi  kte  sni,  lie  wici- 
yokipisni  kin  heon. 

4.  Ake,  he  econkunpi  kte  sni,  he  Woahtanx  kin 
heon. 

De  econpi  kinhan  Wakantanka  woahope  tawa 
kin  wanji  kicaksapi  kta.  Wicasta  ota  Taku-wakan 
cajeyan  icaptapi  ounye  kin  en  iyeiciyapi  kin,  liena 
wamanon  qais  tinwicakte  woawacin  kin  on  yusinye- 
yapi  kta  tuka.  Unkan,  wamanon  qa  tinwicakte  kin 
hena  wicasta  eeedan  wawicakihtanipi ;  tuka  Taku- 
wakan  cajeyan  icaptapi  kin  he  Wakantanka  etkiya 
walitaniph  Wicohan  sica  econpi  kin,  hena  tuwe 
ecakiconpi  kin  he  taku  wicasta  kin  hee  etanhan  wo- 
sice  cin  j^awapi  ece.  Tnka  Wakantanka  e  token 
tanka,  qa  waste  hce  cin,  he  awacin  po.  Maka  akan 
wicastayatapi  kin  owasin,  qa  kektopawinge  wikce- 
mna  akihde  isanpa,  lye  iyacinpicasni.  Iye  caje  wa- 
kan  kin  ituya  eyapi  woahtani  kin,  tokeli  wicohan 
sice  cin  he  tanka,  qa  okokipe  cen!  Awicakehan, 
wicasta  de  awacinpi  kinhan,  toliinni  he  econpi  kte 
sni  tuka. 

Ehanna  Wicasta- wakan  wan  qa  iye  kodaya  wan 

kici  otonwe  wan  en,  wocekije  omniciye  wan  ekta 
ipi.  Hen  unpi  kin  icunhan,  pejihnta  wicasta  wan 
ti  en  ynkanpi.  Wicasta  kin  he  ksapa,  qa  wicasta 
wahbaka,  tuka  Takn-wakan  ohodasni  cajeyatapi 
kin  nina  eye  s’a.  Wicasta- wakan  kin  hen  i  sni  ito- 
kam,  pejihuta  wicasta  hecece  cin  he  okiyakapi,  qa 
tohan  hey  a  nahon  kinhan,  heon  taku  wanjikji  eciye 
kta  awacin.  Tuka  hen  unpi  kin  icunhan,  pejihuta 
wicasta  wancadan  esta  Taku-wakan  cajeyate  sni 
kin,  on  nina  iyokipi.  Hetanhan  tokan  iyayapi 
kta  itokam  htayetu  kin  he  en,  wicasta-wakan  kin 
heya  : 

“  Pejihuta  wicasta,  heyake  cinhan,  wanna  unka- 
niyustanpi  kta ;  nitowaonsida  kin  owasin  on,  awi- 
cakehan  pinicida  sni  unkiyahdapi  kte  cin  unkoki- 
hipi  sni,  tuka  teciliinda  kin,  taku  unkecinpi  wanji 
ecetusni  he  ito  cajemdate  kta  e  iyowinmakiya  ye.” 

“Ecetusni  he?”  pejihuta  wicasta  eya. 

“  Ho,  tuka  he  iyounkipipi  hca.” 

He  taku  he  ?” 

u  Tecihinda  kin,  iyae  cin  awanyahdake  sni,  qa 
niye  etanhan  waohodasni  iapi  ohinni  naunhonpi 
kta  unkokiyakapi.  Tuka,  den  unkanpi  ihunniyan 
waohodasni  iapi  wanjidan  naunhonpi  sni ;  qa  ecin- 
sniyan  oniyakapi  kin  he  ecetusni  iyeunyanpi  kin  he 
on  iyounkipipi.” 

“Hiya,  ecinsniyan  omayakapi  sni,”  pejihuta  wi¬ 
casta  eya  waayupta.  “Waohodasni,  iapi  ounye 
sice  cin  ohna  waun  epe  kte  cin  on  icante  masica; 

tuka  ecin  token  wicasta  wocekije  opapi,  qa  wanji* 
wicasta-wakan  heca  kin  hena  wicitokam  Taku-wa- 
kan  cajeyan  icaptapi  wiciyokipisni  kin  he  epa  owa- 
kihi  kta  he  ?” 

Wicasta-wakan  istamnihanpe  an  kin  icunhan, 
pejihuta  wicasta  awicakehan  nape  yuze,  ca  heya : 

“Tecihinda  kin,  yusinyemayaye  do.  Wicasta 
wacinksapa,  niye  iyeniceca  wan,  Tuwe  takn  owasin 
kaga  Tanka  kin,  mahpiya  maka  ko  Itancan  kin  he 
isanpa  wicasta  akantu  wan,  watusekseca  wamdudan 
wan,  niye  iyeniceca  wan  e  awacin  kta  he  token  oki- 
hipica  he  ? 

“  Wicasta  niwahbapidan  kin,  Taku-wakan  oho- 
dasni  cajeyatapi  wicohan  sice  ca  wowitkotkoke  kin, 
nakaha  wanmdake  cin  he  iyecen,  itokam  tohinni 
wanmdake  sni.  Icimana  tohinni  Wakantanka  ca¬ 
jeyan  icaptapi  kin  epe  kte  sni  do,”  pejihuta  wicasta 
eya. 

Wakantanka  caje  kin  ituya  unkeyapi  kte  sni,  he 
woahtani  ee  heon. 

5*  Token  on  de  econkunpi  kte  sni  kin,  taku  wanji- 
dan  ehake  cajemdate  kta,  unkan  he  dee,  he  Oko- 
kipe  kin  heon. 

Tuwe  he  econ  kinhan,  “  Wakantanka  he  woahta¬ 
ni  coclan  un  ecankin  kte  sni,”  woahope  kin  keya. 
Hena  on  Wakantanka  awicakehan  iyopewicaye  kta 
hecen  he  ka. 

Wakantanka,  “  wicohan  econpi  kin  otoiyohi,  wa¬ 
ste  qais  sica  unmatukte  kasta  woyaco  en  awicahi 

kta,”  Wowapi  Wakan  nnkokiyakapi.  Nakun  “  wi- 
coie  waste  sni  otoiyohi  wicasta  eyapi  kin,  hena  on 
anpetu  ehake  kin  en  ohdakapi  ece  kta,”  unkokiya- 
kapi.  Unkan  “wicoie  waste  sni”  otoiyolii  on  he- 
cetu  kte  cinhan,  waohodasni  wicoie  otoiyohi  token 
hena  on  isanpa  nina  econpi  kta. 

Tuka  Wakantanka  ohinniyan  wicasta  tona  lye 
caje  ituya  eyapi  kin  hena  iyopewicaye  kte  cin  he 
woyaco  anpetn  kin  hehanyan  ape  sni.  Ijehan  hena 
wanna,  wiconi  kin  de  en  iyopewicaya  ece. 

Hekta  ornaka  tonana  en,  akicita  nom  oqipe  wan 
ehnakapi,  tnwe  Takn-wakan  cajeyan  icaptapi  kin 
iyotan  okihi  kta  hecinhan  wanyakapi  kta  he  on. 
Unkan  wanji  iapi  siksica  okokipepe  ota  eya,  qa  ito 
cistinyedan  ayastan,  qa  ehake  wanjidan  eye  kta 
awacin  okihi  key  a,  qa  he  ehake  eye  kta  key  a. 
Taka  eye  sni  ecen  iesni  hinhda,  qa  wihiyayedan 
oape  yamni  hececa  ecen  ta.  Unkan  tancan  kin  he 
akicita  itancanpi  kin  akicita  unmanpi  kin  qa  hen 
oyate  nnpi  kin  taninyan  wowanyake  wicakicagapi 
Takn-wakan  cajeyan  icaptapi  kin  ikopapi  kta  he 
on. 

Ehanna,  England  en,  winohinca  wan  wicasta 
wan  kici  Margate  etanhan  Ramsgate  ekta  icimani 
yapi.  Hoksidan  nom  om  yapi,  henaos  otouwe  kin 
hetanhanpi,  wicasta  icimani  kin  en  owicakiyapi  qa 
sunkahapapi  kin  hena  wicohan  tawapi  kin  ee.  Ho¬ 
ksidan  kin  unman  John  eciyapi,  waniyetu  akesako- 
win  ecetu  ;  unman  kin  is  George  eciyapi,  waniyetu 

akeyamni  ecetu.  John  he  hoksidan  waohodasni, 
nina  sice  cin  lieca.  Wanna  maku  iyutapi  wanji  cen 
ipi,  hehan  magajn  ohitika  wan  wicahiyohi,  wakin- 
yan  hotonpi,  qa  wakanhdi  idede  hinhde  cin  wowi- 
tonpeka.  He  on  winohinca  kin  qa  wicasta  kin  sa- 
kim  tipidan  wan  en  onapapi.  Hoksipidan  kin  is 
sunktanka  tawapi  kin  om  tipi  awakeyetonpi  wan 
ihukuya  inajinpi.  Hen  tehan  najinpi  kin  on  John 
nina  canzeka,  qa  wakanhdi  qa  wakinyan,  qa  magaju 
kin,  qa  Wakantanka  hena  nye  cin  yasica.  George 
he  nalion  unkan  yusinyeya,  qa  ayastan  kta  icekiya. 
Hehan  iye  canwanka  qa  witkotkoke  John  ostehda 
eciya ;  qa  Taku-wakan  cajeyan  nina  icapta,  magajn 
kin  wahtedasni  kin  on  hecetuya  kes  wanna  ye  kta 
keya.  Tuka  iyaye  cin  ecehnana  wakanhdi  ide  wo- 
kokipe  wan  hiyu.  Onhdolida  tawa  kin  huhnahya, 
qa  ecehnana  en  kte.  De  on  tona  hen  ikiyedan  tipi 
kin  nina  yusinyewicaya.  Tnktetn  kin  en  wicasta 
kektopawinge  ota  wanyag  hipi.  Tona  hen  hiyaya- 
pi  kin  owasin  he  iwaktawicayapi  kta  e  tuktetu  kin 
en  wowapetogton  wan  wankan  ehdepi.  He  akan 
wicoie  owapi  kin  dena  ee  : 

“  Tuwe  de  dawa  kin,  owihanke  sni  on  piicij^a 
wo.  Hoksidan  wan  den,  Taku-wakan  cajeyan  ica¬ 
pta  han,  icunhan  katapi  ce.” 

Ehanna,  wicasta  wijica  wan,  maga  wan  tanka 
yuha  on  nawahon  weksuya.  Wicasta  kin  he  wao¬ 
hodasni  iapi  kin  on  wowitonpeka,  oyate  kin  en 
tuwe  tohinni  he  iyececa  sdonyapi  sni.  Taku  kasta 

iwohdake  cin  en  Taku-wakan  cajeyan  icaptapi  co- 
dan  eye  kta  okihi  sni.  Ia  nahonpi  kin  yusinyewi- 
caya  ece.  He  ihnuhanna  tatapi  wowayazan  iyececa 
wan  hiyahpaya.  Qa  zaniyan  un  esta,  huh  a  kin 
owasin  wowinyunkiye  sni.  Taku  wanji  he  en  iwan- 
yagpica  kin  he  dee,  wasagya  ie  cin  he  iye  etanhan 
ekiciyakupi,  Taku-wakan  cajeyan  icapte  cin  hece- 
dan  okihi.  Waohodasni  wicoie  kin  heceedan  eya 
okihi.  Iye  tamaga  kin  ecen  taokiyewicaye  cin  he- 
na  canpalimihma  cistinna  wan  ohna  yuha  unpi  ece, 
qa  iha  kin  etanhan  wicoie  hiyu  kin  cwasin,  Taku- 
wakan  cajeyan  icaptapi  qa  wayasicapi  ecedan.  To- 
keli  eca  de  wokokipe  cen!  Wowapi  Wakan  kin 
onspa  en  he  toketu  kin  oyake  cin  he  wokokipe  hca, 
Psalm  109  :  17-19,  en  Wakantanka  heya,  wicasta 
sicapi  kin  “wayasicapi  wastedakapi  kin  heon,  wi- 
hdi  iyecen  huhupi  kin  wicahiyohi  kta,  qa  woko- 
yake  iyecen  wayasicapi  kohdakapi  kta.”  Awicake- 
han  wicasta  kin  de  he  iyecen  koyaka.  Wokoyake 
wokokipe  wan  koyag  un  kta  nace !  Taku-wakan 
cajeyan  icaptapi  taku  sica  akipapi  kin  ota  ociciya- 
kapi  kta  owakihi,  tuka  ehake  wanjidan  cajemdate 
kta. 

Akam  makoce  ekta  otonwe  wan  en,  wicasta  wan 
woju  wicasta  htakicini  kin  heca,  maga  tawa  kin  en 
he  htani  kta.  Caje  kin  James  B - eciyapi.  Wa¬ 

ohodasni  ies’a  kin  on,  wicasta  hen  unpi  kin  ocowa- 
sin  “Jim  sica”  hee  cajeyatapi.  Htayetu  wanji  iye 
kodawicaye  cin  om  minihuha  kansukute  yanka,  tu- 

ka  ohinni  ktepi.  Unkan  ecen  nina  canzeka,  qa  mi- 
niliuha  kansu  kin  knn  kaho  iyeya,  qa  Taku-wakan 
cajeyan  iye  ista  kin  hena  iwicakicapa,  qa  hena  ta- 
kuye  sni  iyecen  yasica.  Ohakam  iyecadan,  ista  kin 
nina  yazan  se  kpakinta  yanka  wanyakapi.  Hehan 
mini  icu  kin  ekta  ihdujaja  kta  e  iyaya.  Ihanhanna 
unkan  istagonge  lica.  Heliantanlian  iyoyanpa  ojan- 
jan  wanjidan  tohinni  wanyake  sni. 

Woahope  kin,  “  Wakantanka  tona  lye  caje  kin 
ituya  eyapi  kinhan  liena,  woalitani  codan  unpi  ecan- 
wicakin  kte  sni,”  keye  ciqon,  he  token  ke  cin  dena 
on  tanin.  Hena  eciyatanhan  woahope  kin  de  kiun- 
kaksapi  kte  sni  kin  wanunyakapi,  he  okokipe  kin 
heon. 

Token  on  Wakantanka  caje  kin  ituya  unkey api 
kte  sni  kin,  taku  zaptan  awauneinpi.  He  econpi 
kte  cin  takuyepicasni ;  he  wocanwanka,  wiciyoki- 
pisni,  woahtani,  qa  okokipe. 

Woiwange  yamni  kin  hena  ayupte  wacanmi,  ca- 
jemdate,  ca  ociciyakapi  kin  dena  ee,  tokaheya  kin, 
Wakantanka  caje  eyapi  kin  he  token  kapi  he?  Iye 
caje  qupi  qa  ohanye  cin  hena  kapi.  Inonpa  kin,  to¬ 
ken  wicacaje  kin  de  ituya  eyapi  ece  he  ?  Tokecin- 
yan,  itonsniyan,  ohodasniyan  unpi  kin  he  eciyatan¬ 
han.  Iyamni  kin,  token  on  he  econkunpi  kte  sni 
he?  He  takuyepicasni  wocanwanka,  wiciyokipi- 
sni,  woahtani,  qa  okokipe. 

Mitasiceca  tecihindapi  kin,  wowahokonkiye  kin 
de  en  tokaheya,  utuhu  token  uta  etanhan  icage  cin 

he  cajemdate  ciqon,  Ito,  ntnhu  can  takudan  icage 
kte  sni  nncinpi  kinhan,  nta  takudan  maka  mahen 
eunhnakapi  sni  kinhan  he  hecetu  sni  he  ?  XJnkan 
he  iyecen,  Taku-wakan  cajeyan  icaptapi  tankinkin- 
yan  tohinni  ehapi  kta  yacinpi  sni  kinhan,  cikcis- 
tinna  kin  hena  ehapi  kte  sni  kin  hee  waste.  Taku- 
wakan  cajeyan  icaptapi  cikcistinna  wicasta  ecinsni- 
yan  eyapi  kin  ota  yukan.  Tuka  hena  ohinni  unpi 
kinhan,  ecen  unman  kin  hena  nakun  eyapi  kta. 

Wicasta  ota  Wakan tanka  caje  kin  icajeyan  taku 
eyapi  kta  tawatenyapi  sni  “  by  George,”  qais  “  by 
jingo,”  qais  wicoie  hecekceca  eyapi  kin  hena  taku- 
sni  dapi  ece.  Apa  is  taku  stedapi  eca  “  good  gra¬ 
cious,”  qais  “  mercy  on  us,”  wicoie  hecekceca  unpi 
ece. 

Wicoie  kin  dena  Taku-wakan  cajeyan  icaptapi 
otokaheya  kin  ee.  Token  uta  utuhu  can  icaga  ece, 
he  iyecen  dena  Taku-wakan  cajeyan  icaptapi  wao- 
hodasni  kin  heca  icagapi  ece.  Tohan  wicoie  kin 
dena  wicasta  eyapi  nayahon  kinhan,  hehe  kta,  ££Iho, 
uta  kin  wanna  camni  yuha,  unhanketa  he  utuhu 
icage  kta  ce.” 

Wanikiya  unkitawapi  maka  akan  un  qehan,  he- 
ya,  ££  Ho,  ehapi  kin  he  ho  ee  kta,  qa  hiya,  ehapi 
kin  he  hiya  ee  kta ;  taku  dena  sanpa  kinhan  he 
taku  sica  etanhan  icaga.”  Taku-wakan  cajeyan 
icaptapi  wanjidan  kasta  codan,  iapi  waste  e  unqonpi 
kta  hecen  he  ka.  XJnkan  woahope  iyamni  kin  de 
he  econkupi  kta  cin. 

Ito  owasin  David  kici  ceunkiyapi  kta,  Psalm 
141:3,  “O  Itancan,  mii  kin  en  waaw^inyaka  elide 
ye  ;  miiha  tiyopa  kin  awanyaka  ye  qais,  woaliope 
wikcemna  wocekiye  nnhapi  kin  en  wicoie  kin  he 
ohna,  cennkiyapi  kta,  “  Itancan,  onsiundapi,  qa  wo- 
ope  kin  de  unhapi  kta  e  cante  yusunyan  miye.” 
Jesus  caje  kin  on  he  ecen  econkunpi  kta  e  Wakan- 
tanka  owasin  wowaste  unqnpi  nnnwe !  Amen. 

WOAHOPE  IYAMNI  ON  ODOWAN  KIN. 

Wakantanka  lyotan  wasaka, 

Wicalao  wankan  yeunyanpi  kin, 

Qa  woyatan,  wowicaqupi  ko 
Waunniciyusnapi  icunhan, 

Uncan tepi  nit o waste  qu  ye, 

Cekiya  onspeunkiya  miye. 

Nicaje  kin  he  wicoicage 
Owas  en,  iyoyanpa,  wiconi, 
Wowastedake  on  okitanin, 

Ihduksan,  ihukuya,  iwankam — 

Qa  taku  maka  ohnaka  owas, 

Woyatan  odowan  nicupi  ce. 

Taka  Wanikiya  ite  kin  en 
Wicoie  waste  nnyawapi. 

Qa  Jesns  Caje  iyoyanpa  kin, 

He  wowaste  wowinihan  yuha ; 

Siceca  adoksohan  wicaun, 

Qa  hena  wicayawaste  ece. 

Yasinya  cajeyatapi  kin  he 
Tohinni  unkeyapi  sni  nunwe ; 

Qa  cante  on  cekiyapi  kin  he 
lye  waunkiyusnapi  nunwe : 

Mahpiya,  maka,  ohodapi  kin, 

Caje  ituya  unkeyam  kte  sni. 

Wanikiya,  unkicantepi  kin, 

Nicaje  onsiwicada  nunwe ; 

Qa  woyawaste  wicaqu  kte  cin, 

He  kohanna  liin  sdonunyanpi  kta. 
Hecen  on  ohonnnidapi  kta, 

Qa  tokan  kin  wastenidapi  kta. 

Qa  tokan,  nitoyanke  itokam, 

Owas  nnkihdutaninpi  kinhan, 
Nicaje  towastedake  kin  on, 

He  en  owasin  niunyanpi  kta, 

Qa  nitowaste  ota  kin  he  on, 

Niye  nitokam  naunjinpi  kta. 

V. 

WOAHOPE  ITOPA  KIN. 


Anpetu  Okihpapi  kin  wakanyan  duhe  kte  cin  he  kiksuya  wo 
Anpetu  £akpe  iitayani  kta,  qa  taku  ecanon  kte  cin  owasin  ecen 
ecanon  kta ;  tuka  mpetu  isakowin  kin  he  Itancan  Wakan tanka 
nitawa  anpetu  Okilipapi  tawa  kin  bee.  He  en  wicohan  takudan 
ecanon  kte  4ni  ;  niye,  qa  nicinksi,  qa  nicnnkSi,  ookiye  nitawa  wica 
kin,  qa  ookiye  nitawa  winyan  kin,  wanunyanpi  nitawa,  qa  wicasta 
tokeca  nitatiyopa  mahen  un  kin.  Anpetu  sakpe  en  Itancan  kin 
mahpiya  maka  iyahna  kaga,  miniwanca  kin,  qa  taku  ohnayan  un 
kin  owasin,  qa  anpetu  isakowin  kin  en  okihpa  ;  heon  etanhan 
Itancan  kin  anpetu  isakowin  kin  yuwaste  qa  yuwakan.  Hdina- 
papi  20:8-12. 

Anpetu  kin  qa  hanyetu  kin  taku  on  iyakidecece 
sni  he  ?  Unman  iyoyanpa,  qa  unma  is  okpaza. 
Mdoketu  kin,  qa  waniyetu  kin  taku  on  iyakidecece 
sni  he  ?  Unman  maste,  qa  unman  is  osni.  Zitka- 
dan  kin,  qa  hogan  kin  taku  on  iyakidececapi  sni 
he  ?  Unman  tate  en  niun,  qa  unman  is  mini  en 
niun.  Onjinjintka  kin,  qa  mnahcahca  kin  taku  on 
iyakidecece  sni  he?  Unman  sa  qa  unman  is  ska. 
Canhanpi,  qa  miniskumna  taku  on  iyakidecece  sni 
he?  Unman  skuya  (sweet),  qa  unman  is  skumna 
(sour).  Ho  hena  hecetu.  Unkan  woahope  itopa 
kin,  qa  unman  w^oahope  kin  hena  taku  on  iyakide¬ 
cece  sni  he  ? 

Woahope  kin  de  en  wicoie  wanji  un,  he  woa- 
hope  unman  kin  hena  en  he  iyeunyanpi  sni.  Wi¬ 
coie  hen  yanke  cin  he  eyapi  tokaheya  en  yanka. 
He  tukte  e  he?  Wicoie  kin  he — “Kiksuya  wo,” 
eyapi  kin  hee.  Woahope  tokaheya  kin  hen  wan- 
dake  cinhan,  hen  “mitokam  taku  wakan  tokeca 
duhe  kte  sni  kiksuya  wo,”  eyapi  he  ?  Hiya.  Hen 
“  kiksuya  wo,”  takudan  eyapi  sni.  Woahope  iza- 
ptan  kin  en — “  Niyate  qa  nihun  wicayahduonihan 
kta  kiksuya  wo,”  eyapi  he?  Hiya,  taku  hececa 
eyapi  sni.  Wicoie  kin  de  woahope  unman  hena  en 
iyeunyanpi  sni.  Hecen  decedan  tokeca.  Qa  he 
taku  wanji  ka.  Woahope  kin  de  taku  wanji  on  wo¬ 
ahope  unman  kin  hena  kici  iyakidecece  sni  kin  he 
sdonyeunkiyapi ;  unkan  he  dee  ;  woahope  itopa  kin 
he  woahope  wanakaja  kin  heca ;  qa  unman  kin  he¬ 
na  owasin  woahope  teca. 

Wamanonpi,  qa  tin  wicaktepi,  qa  woahtani  hececa 
econpi  kin  he  hecetusni  kin  he  wicasta  sdonyapi  sni 
hecen  wake  sni;  tuka  Wakantanka  Sinai  Paha  kin 
en  woope  wicaqu  kin  hena  itokam  woope  hececa 
wicasta  wicaqu  sni  hecen  waka.  Tuka  hena  anpetu 
okilipapi  kin  on  e  woope  wicaqu  ;  unkan  de  on, 
woope  kin  de  ehan  unhipi  qehan— “  Anpetu  Oki¬ 
lipapi  kin  wakanyan  duhe  kte  cin  he  kiksuya  wo,” 
eyapi  kin  he  iyeunyanpi. 

Taku  wan  unkiksuyapi  kte  cinhan,  itokam  he 
taku  kin  sdonunyanpi  kta  iyececa.  Nakaha  wowa- 
pi  yawapi  wan  ekta  yaipi  kinhan,  waonspekiye  cin 

wowapi  yawapi  woope  kin  hena  tona  ee  kin  tokahe- 
ya  cniciyake  kta,  qa  hell  an  hena  yeksuye  kta  ke- 
cannicin  kta.  Tuka  waonspekiya  wan  hena  sdonya- 
ye  sni  itokam  yeksnye  kta  kecannicin  kinhan  wa- 
onspekiye  ksape  sni  heca  kta  tuka.  Taku  wan 
ninape  en  iyacu  sni  hehanyan  nape  ohna  tanyan 
dnhe  kta  oyakihi  sni.  Unkan  wicotawacin  kin  is 
eya  he  iyececa.  Taku  wanji  sdonyapi  kte  cin  he 
tawacin  en  yuhapi  kte  cin  hee.  Taku  wan  yeksuye 
kte  cin  he  wanna  tawacin  on  iyacu  kinhan  he  tan¬ 
yan  duhe  kte  cin  hee.  Unkan  anpetu  Okihpapi  kin 
on  woope  kin  de,  Paradise  en  Adam  qa  Eve  kici 
wicaqupi.  Ohakam  ohinniyan  he  sdonyapi.  Maka 
kin  en  woope  iyotan  wanakaja  kin  he  hee.  Wakan- 
tanka,  maka  kin  de,  woope  tokaheya  wicasta  awa- 
cinpi  kta  e  kage  cin  he  hee.  Heon  etanhan  woa- 
hope  kin  wicoie  wan  eya — “  Kiksuya  wo.” 

Wanna,  woahope  itopa  kin  de  en  euntonwanpi 
kta  he  unkokahnigapi  kta,  heon  woiwange  yamni 
unkiwangapi  qa  unkayuptapi  kta  e  yukan. 

Woiwange  tokaheya  kin;  Anpetu  Okirpapi  eya- 
pi  kin  HE  token  KAPI  HE?  Woiwange  inonpa  kin  : 
He  token  wakanyan  unhapi  kta  he  ?  qa  woiwange 
iyamni  kin  ;  Tokeca  on  de  econkupi  kta  he  ? 

Wanna,  woiwange  tokaheya  kin  on ;  Anpetu 
Okihpapi  eyapi  kin  he  token  kapi  he  ? 

Anpetu  Okihpapi  (Sabbath)  eyapi  kin  oziiciyapi 
kapi.  Hecen  anpetu  Okihpapi  eyapi  kin  he  oziici- 
yapi  anpetu  kapi.  Wakantanka  anpetu  sakpe  ohna, 

maka  kin  kali  un,  he  Wowapi  Wakan  kin  unkoki- 
yakapi.  Anpetu  isakpe  ihunni  kin  en  taku  kage 
kta  cin  kin  owasin  hdustan.  Anpetu  wi  kin,  qa 
hanyetu  wi  kin,  qa  wicanlipi  kin,  qa  maka  kin  de, 
qa  taku  ohna  un  kin  owasin,  yustanpi.  “  Unkan 
Wakan  tanka  taku  kage  cin  owasin  wanhdaka,  unkan 
iyotan  waste.’5  Hecen  anpetu  isakowin  kin  he  en 
okihpa.  Niye,  qais  miye,  Anpetu-waken  wanji  sog- 
ya  litaunnipi  kinlian  mdounkitapi  kte  cin,  he  iye- 
cen  Wakantanka  mdokita  he  ke  sni.  Wakantanka 
tohinni  mdokita  okihi  sni.  Anpetu  sakpe  heekiya 
omaka  sakpe,  qais  opawinge  sakpe,  qais  kektopa- 
winge  sakpe,  hehanyan  tuktedan  okihpe  sni  maka 
kaga  yanka  esta,  tohinni  mdokite  kte  sni  tuka. 
“Wakantanka  okihpa,”  eye  cin,  he  taku  kage  cin, 
qais  maka  kage  cin  etanhan  ayustan  hecen  he  ka. 
Taku  tona  cin  hena  kage,  ca  hehan  ayustan.  De 
ohnayan,  “anpetu  isakowin  kin  en  okihpa,  qa  yu- 
wakan,”  qais  wakan  kaga.  Adam,  qa  Eve,  qa  cin- 
capi  kin  owasin  he  onspewicakiye  kta  he  on  de 
econ,  hena  is  eya  ohinniyan  anpetu  isakowin  kin  en 
wicohan  econpi  kin  ayustanpi  kta,  qa  anpetu  kin  he 
yuwakanpi  kta  cin. 

Anpetu  Okihpapi  kin  Paradise  en  tokaheya  yu- 
hapi.  Mahcistinna  owanyagwaste  kin  he  en  anpe¬ 
tu  Okihpapi  iyehantu  eca,  Adam  qa  Eve  kici  oiyo- 
kipi  yuhapi  nace !  Tipi-wakan  de  iyececa,  ekta 
yapi  kta,  takudan  yuhapi  sni.  Tuka  canopamna 
owasin,  qu  conhanzi  owasin,  tipi-wakan  heca.  Mah- 

cistinna  kin  ocowasin  tipi-wakan  wanji  heca.  O- 
mniciye  kin  e  cistinna— wicasta  nomnapidan— tnka 
wocekiye  awacin  lica  hecapi.  Wowapi  Wakan 
owapi,  unkiye  unliapi  kin  heca  takudan  yuhapi  sni, 
qa  wicasta  wakan  wahokonwicakiye  kta  wanica. 
Wowapi  Wakan  tawapi  kin  wicihduksan  owancaya 
un.  Peji  ape  owasin,  canwapa  kahuhuze  cin  owa¬ 
sin,  taku  wastemna  kin  owasin,  wahca  owanyag- 
waste  kin,  hena  wahokonwicakiye  cin  ee.  Taku 
wanyakapi  kin  owasin  ceji  yukanpi  on  Wakantanka 
towasake,  qa  towaste  kin,  wicoksape,  qa  wowaste- 
dake  tawa  kin  hena  cajewicakiyate  kte  seececa. 
Tohan  Wakantanka  toyatan  idowanpi  kta  cinpi  kes, 
candowankiyapi,  qa  dowanwicakiyapi,  owicakiy^pi 
kta,  takudan  yuhapi  sni.  Tuka  iwahnana  tateyan- 
pa  malicistinna  can  kin  ehna  iyaye  cin  on  odowan 
ho  waste  se  kage  cin  he  candowankiyapi  tawapi  kin 
hee ;  canwapa  ehna  zitkadan  hotonpi,  dowanpi  iye- 
cece  cin  :  canwehna  wakpadan  kaduza  iliaha  kin ; 
dena  “Wawicahya  Tanka  toyatan  kin,”  odowan 
idowanwicakiya  yuhapi  kin  hena  ee. 

Paradise  en,  anpetu  Okihpapi  kin  hecen  yuhapi. 
Hen  anpetu  Okihpapi  yuhapi  kin,  tokeh  oiyokipi  cen. 

Qa  Adam  qa  Eve  kici  Paradise  etanhan  tankan 
iyewicayapi  kin  ohakam  anpetu  Okihpapi  kin  he 
yuhapi.  Enoch  maka  akan  “Wakantanka  kici 
mani  ”  qehan,  is  eya  he  yuha.  Noah  wata  tanka 
kin  en,  he  yuha.  Abraham  qa  Jacob  he  yuhapi. 
Israel  oyate  kin  Sinai  Paha  kin  ekta  hipi  sni  ito- 

kam,  hewoskan  makoce  kin  en,  he  yuhapi.  Qa  oha- 
kam  wicoicage  kin  owasin  en,  tona  Wakan tanka 
wastedakapi  kin  Lena  he  kiksuyapi  qa  yuhapi. 

Wanikiya  unkitawapi  wiconte  etanhan  inajin 
kin  iyohakam  hetanhan  anpetu  isakowin  kin  he  an- 
petu  Okihpapi  iyecen  yuhapi.  Hehan  wahosiye 
wicayuhe  cin  qa  tona  ihakam  unpi  kin  hena  anpe¬ 
tu  isakowin  kin  heekiya  anpetu  tokaheya  kin  he 
hecen  yuhapi  kta  wicasi.  Ehantanhan  he  ahopapi. 
Unkis  eya  anpetu  kin  he  ahounpapi.  Anpetu  toka¬ 
heya  kin  he  anpetu  Okihpapi  uuhapi  kin  hee.  De 
omaka  kektopawinge  nom  ikiyedan  hecen  yuhapi. 
Anpetu  kin  de  Jesus  ihduekicetu  kin  he  kiksuyapi 
on  unhapi.  Anpetu  isakowin  kin  he  wicoicage  ka- 
gapi  kin,  hehan  yustanpi  kin  he  wokiksuye  on  awa- 
cinpi  ece  ;  tuka  anpetu  tokaheya  kin  he  is  wopeki- 
tonpi  kagapi  kin  he  Jesus  wiconte  etanhan  inajin 
qehan  yustanpi  kin  he  wokiksuye  on  yuhapi  ece. 
Anpetu  Okihpapi  eyapi  kin  he  oziiciyapi  anpetu 
hecen  kapi.  Woiwange  tokaheya  unhapi  kin  ayu- 
ptapi  kin  hee. 

Woiwange  inonpa  kin ;  Token  Anpetu  kin  de 
Wakanyan  unhapi  kta  he? 

Anpetu  Okihpapi  kin  tanyan  unhapi  kte  cinhan, 
taku  nom  econkupi  kta  iyececa  ;  wanji  dee,  Wicohan 
econ  unkayustanpi  kta ;  unman  kin  dee.  He  en 
Wakantanka  cekiyapi  ecedan  econkupi  kta,  qa  lye 
awauncinpi  qa  onspeunkiciciyapi  kta. 

Anpetu  Okihpapi  kin  unhapi  kte  cinhan,  wico- 

han  econ  unkayustanpi  kte  cin,  he  hecetn.  De  on 
Wakantanka  takn  econwicasi  kin  taninye  liin  wanka. 
Heye  ciqon — “  Anpetu  sakpe  htayani  kta,  qa  taku 
ecanon  kte  cin  owasin  ecen  ecanon  kta ;  tuka  anpe- 
tn  isakowin  kin  he  Itancan  Wakantanka  nitawa 
anpetu  Okihpapi  tawa  kin  hee  :  he  en  wicohantakn- 
clan  ecanon  kte  sni.”  Iapi  kin  de  nina  tanka.  Qa 
nakun  nina  oskiske  sni ;  qa  tuwe  okalinige  kte  sni 
iyecece  sni.  Tuka  wicasta  wanji  iye  htani  ayustan, 
qa  iye  ookiye  tawa,  qais  cinca  kin  htaniwicakiye 
cinhan,  he  taku  sice  kta  he  ?  Ho,  hecece  kta.  Iye 
hca  htani  sni  esta,  hena  iye  econ  kin  iyececa.  Wo- 
ahope  kin  heya — “  Niye,  qa  nicinksi,  qa  nicunksi, 
ookiye  nitawa  wica  kin,  qa  ookiye  nitawa  winyan 
kin,  qa  wanunyanpi  nitawa  kin.”  Nakun  tokan  en, 
Wakantanka  Juda  oyate  kin  iyepi  kin  iyecen  ooki¬ 
ye  wicayuhapi  kin  qa  wanunyanpi  tawapi  kin  hena 
oziiciye  wicakiyapi  kta  on  wicoie  kin  dena  ewicaki- 
ya.  De  on  Wakantanka  token  waste,  qa  waonsida, 
qa  wawacin  ekta  yuze  cin  he  sdonyeunkiyapi, 
wanunyanpi  hee  kaes  awicawacin,  qa  tanyan  wica- 
yuhe  cin  he  on.  Wowapi  Wakan  kin  Wakantanka 
“  owasin  ekta  waste,  qa  tocantekiye  kin  taku  kage 
cin  owasin  iwankam  un,”  unkokiyakapi.  Woahope 
ifcopa  kin  he  hecetu  kin  unkokiyakapi. 

Woahope  kin  de  tanyan  anagoptanpi  kinhan, 
anpetu  sakowin  kin  wanji  en,  maka  kin  owancaya 
token  ainina  wanke  kta  tuka !  Mazopiye  owasin 
natakapi  kta.  Wokage  tipi  owasin  ayustanpi  kta. 

Htanipi  owasin  ayustanpi  kta.  Hemani  ohnihde, 
qa  lioton  wanice  kta,  canbasdesdeca,  qais  maziyapa 
oqo  kin  nahonpi  kte  sni ;  tnka  wicasta  qa  taka  owa- 
sin  okihpapi  kta.  Hecen  taku  owasin  amdakedan 
qa  ahbayedan  wanke  kta. 

Tuka  Anpetu-wakan  en  taku  wicohan  wanjikji 
econpi  kta  he  woope  ohna  he  ?  Ho,  hecetu.  An- 
petn  Okihpapi  kin  en,  wicasta  wan  sunktanka  tawa 
kin  nnnihdoka  ekta,  qais  wakpadan  ekta  miniyatke- 
kiye  aye  kta  e,  sunktanka  tipi  etanhan  kiyuske  cin- 
han,  he  Wanikiya  unkitawapi  kin  hecetu  keya.  Na- 
kun  wicasta  wan  tatanka  qais  sunktanka  sonsonna 
wan  yuha,  he  makohdoka  wan  ohinhpaye  cinhan, 
anpetu  Okihpapi  kin  en  tankan  hdicuye  kte  cin  he 
hecetu  keya. 

Wita-wata  wan  huticahda  kamdeca,  qa  wicasta 
ohna  unpi  kin,  hena  owicakiyapi  sni  kinhan,  kohan- 
na  awihnunipi  kta ;  tuwe  okihi  qa  ekta  ye,  ca  owi- 
cakiye  kte  cinhan,  he  hecetu  sni  he?  Hiya, hecetu. 
Tipi  wan  ide  kinhan ;  yusni  utapi  kte  cin  he  hecetu 
sni  he  ?  Hiya,  hecetu. 

Qa  nakun  wikoska  asanpi  tipi  awanyake  cin  he 
ptewiyedan  tawa  kin  asanpi  kiyuskice  kte  cin  he 
hecetu,  qa  pejihuta  wicasta  wayazanka  wicayuhe 
cin  hena  wanwicayag  i  kte  cin,  qa  tona  wayazanka 
awanyakapi  kin  hena  wayazanka  taku  on  tanyan 
yukanpi  kte  cin  owasin  iwicakihnipi  qa  ecawicaki- 
conpi  kte  cin  hena  hecetu.  Anpetu  Okihpapi  kin 
en,  taku  waste  econpi  kte  cin  he  hecetu.  Wowa- 

onsida  wicolian,  qa  wicolian  tona  econpica  kin  hena, 
woahope  kin  de  kicakse  sni  econpi  kta.  Tnka  wico¬ 
lian  toktokeca  kin  owasin  ayustanpi  kta  iyececa. 

Tuka  htani  ayustanpi  hecedan  esta  he  hecetu 
he?  Wicasta  wan  htani  ayustan,  qa  hehan  anpetu 
osan  ohehdepi  ohna  wanka  wanke  cinhan ;  he  anpe¬ 
tu  Okihpapi  kin  wakanyan  yuhe  cin  hee  he  ?  Hi- 
ya ;  awicakehan  hee  sni.  He  htani  ayustan,  tuka 
anpetu  kin  he  takuwicaya  wanwicayag  i  kin  on  yu- 
sote  cinhan  ;  he  anpetu  Okihpapi  kin  wakanyan  yu¬ 
he  cin  hee  he  ?  Hiya.  Is  tiyata  yanke,  ca  wotanin 
wowapi  yawa  yanke  cinhan;  he  anpetu  Okihpapi 
kin  wakanyan  yuhe  cin  hee  he  ?  Hiya.  Is  hoksidan 
optaye  wan  canmahen  yapi  qa  ekta  nina  skatapi,  qais 
minihuha-kinyekiyapi,  qais  inyan  bohmiyanyan 
econpi  kinh  an  ;  qais  wicinyanna  optaye  wan  lioksin- 
kagapidan  ehdakupi,  qa  hayake  wicakicatonpi,  qa 
hayake  wicakiyusdokapi  kinhan,  hena  litanipi  sni ; 
tuka  hena  anpetu  Okihpapi  ahopapi  kin  ee  he? 
Hiya,  ecaca  hena  ee  sni. 

Htanipi  ecedan  ayustanpi  kin  he  hecetu  sni ; 
Wakantanka  cekiyapi,  qa  lye  on  onspeiciciyapi  qa 
awacinpi  kin  hena  on  anpetu  kin  he  unsotapi  kta 
iyececa.  Taku  kasta  nakun  econkupi  kin  he  anpetu 
Okihpapi  kiunkaksapi  ece.  Wakantanka  lye  tao- 
yate  kin,  anpetu  Okihpapi  kin  token  yuhapi  kte  cin 
he,  Isaia  wicasta  waayata  kin  eciyatanhan  owicaki- 
yake  cehan,  “  anpetu  Okihpapi  kin  he  woiyokipi, 
Xtancan  towakan  kin  he  wowitan,  keya  cajeyatapi  ” 

kta;  qa  “iye  tacankupi  kin  ohna  ohanyanpi  kte 
sni,  qa  woiyokipi  tawapi  kin  okidepi  kte  sni,  qa 
iye  oiepi  kin  ohdakapi  kte  sni,”  keya.  Isaiah 
58:13.  De  en  Wakantanka  anpetu  Okihpapi  kin 
token  yuhe  nnsipi  kin  he  wanunyakapi.  Iye  an¬ 
petu  tawa  kin  hee.  Anpetu  kin  he  lye  on  eki- 
hde.  Anpetu  kin  hankedan  sni,  tuka  anpetu  kin 
ihunniyan  lye  cekiyapi,  lye  on  wowapi  yawapi, 
lye  iwohdakapi,  Iye  awacinpi,  qa  Iye  on  onspei- 
ciciyapi  on,  anpetu  kin  he  econkupi  kta  on,  lye 
hecen  tawacin.  He  Wakantanka  anpetu  tawa  kin 
hee,  qa  en  taku  tona  Iye  iyowaja  kin  hena  econpi 
kta  iyececa.  De  ohnayan  anpetu  Okihpapi  kin  wa- 
kanyan  unhapi  kta  iyececa  ;  htanipi  ayustanpi  kin 
he  eciyatanhan;  qa  "Wakantanka  cekiyapi  Iye  on 
onspeiciciyapi  qa  awacinpi  kin  he  eciyatanhan. 

Woiwange  iyamni  kin  wanna  ehan  unliipi.  To- 
keca  ON  de  econkupi  kta  he  ?  Taku  yamni  caje- 
mdate  kta.  Wanji  Wakantanka  on ;  wanji  unkiyepi 
kin  on ;  qa  wanji  makoce  unkitawapi  kin  on. 

Token  on  woahope  kin  de  tanyan  unhapi  kta 
sdonyeunkiyapi  kin,  he  Wakantanka  iyowaja  kin  he 
taku  he?  Iye  he  iyecen  econ  kin  qa  he  econwicasi 
kin  Wakantanka  iye  he  iyecen  econ  kin  heon  anpe¬ 
tu  Okihpapi  kin  wakanyan  unhapi  kta  iyececa. 
Wakantanka  Is  Iye  hecen  yuha.  “  Tohtani  kage 
cin  owasin  etanhan  okihpa.”  He  onspeunkiyapi 
kta  on  hecon. 

Tuka  wicasta  wanjikji  anpetu  Okihpapi  kin  he 

Juda  ojate  kin  hecedan  yuhapi  kta  kapi  keeinpi. 
De  hecetu  sni  kin  he  token  yutanin  unkokihipi  kta 
he?  Anpetu  Okihpapi  kin  taku  ota  on  he  yutanin. 

Tukte  ehan  tokaheya  he  yuhapi  qon  he  on  tanin. 
Eden  mahcistinna  kin  en  tokaheya  he  yuhapi.  Un- 
kan  Paradise  en  Juda  wicasta  etanhanh  unpi  he? 
Pliya.  Juda  oyate  kin  Abraham  etanhan  icagapi, 
unkan  Adam  Paradise  etanhan  tankan  hiyuyapi  kin 
ohakam  omaka  2,000  sanpa  iyeya  hehan  Abraham 
icao^e. 

O 

Hecen  Wakantanka  wicohtani  etanhan  okihpe 
cehan  anpetu  Okihpapi  tokaheya  kin  he  yuhe  cin 
heon  Juda  oyate  kin  hecedan  he  yuhapi  kta  hecen 
ke  sni  kin  he  on  tanin. 

Anpetu  Okihpapi  tokaheya  kin  itokam  anpetu 
sakpe  kin  hena  en  Wakantanka  taku  wicohan  ka 
econ  he?  Maka  kin  he  kaga.  Unkan  maka  kin 
he  Juda  oyate  kin  hecedan  wicakicaga  he  ?  Hiya  ; 
nakun  Ikcewicasta  kin  he  wicakicaga ;  ho,  Juda 
oyate  kin  isanpa  Ikcewicasta  kin  e  wicakicaga  ;  Ju¬ 
da  oyate  makoce  yuhapi  kin  isanpa  maka  kin  opa- 
winge  akihde  inskokeca  Ikcewicasta  kin  e  tawayapi 
kin  heon. 

Qa  hehan  woahope  itopa  kin  unman  ospaye  kin  en 
ehnake  cin,  heon  Juda  oyate  kin  hecedan  he  yuhapi 
kta  hecen  ke  sni  heon  tanin.  He  taku  ospaye  he  ? 
Woahope  wikcemna  ospaye  kin  hee.  Wikcemna 
kin  wanjidan  kaga.  Hena  taku  akan  owapi  he? 
Inyan  mdaska.  Woope  wanji  inyan  akan  owapi 

kinhan,  he  tehan  yuhapi  kta  on  heconpi  kin  tanin. 
Miniwanca  kahda  wiyaka  kin  akan  fcaku  wanji  oya- 
wa  kinhan,  tohanyan  ecen  yanke  kta  lie  ?  Taja 
iwankam  hiyu  sni  kin  hehanyan.  He  kajaja  kahin 
iyaye  kta.  Makasan,  qais  canwowapi  icage  on  ta- 
ku  wanji  oyawa  kinhan,  takusniyan  kaska  iyaye  kta. 
Wowapi  wan  en,  minisapa  on  oyawa  kinhan,  kohan- 
na  ihangyapi  kta  okihipica.  Tuka  inyan  akan 
owapi  kinhan,  tehan  ecen  un  kta.  Juda  oyate  kin 
woope  wanjikji  iye  isnana  ynhapi  kta  e  Wakantan- 
ka  wicaqu.  Hena  wowapi  en,  minisapa  on  owapi. 
Tuka  woahope  itopa  kin  hena  opeya  ehnakapi  sni. 
He  ohinni  tehan  ecen  un  kta  on  heconpi :  maka  kin 
ocowasin  yuhapi  kta  hecen  kapi.  He  on  etanhan 
unma  woahope  wikcemna  kin  om  ehnakapi,  qa  in¬ 
yan  akan  owapi. 

Wakantanka  Iye  tokaheya  anpetu  Okihpapi  kin 
ahopa.  Iye  hecon  kin  heon  he  ahopapi  kta  iye- 
ceca. 

Hehan  iye  hecon  wicasi  kin  he  nakun  taku  to- 
keca  on  he  ahopapi  kta  iyececa. 

England  en  wicastayatapi  winohca  kin,  tohan 
iye  wicasta  okinihan  qa  itancan  wicayuhe  cin  owa- 
sin  wicitokam  itancan  oiyotanke  tawa  kin  akan 
yanka,  ehan  wicasta  wanji  en  itokam  ye,  ca,  wowa¬ 
pi  wan  wokiconze  tawa  kin  en  woope  owasin  en  un 
kin  he  icu,  qa  o^wanka  kin  akan  kalioya  elipeye,  ca 
amani  kinhan  ;  wicasta  kin  he  takecankinpi  kta  he  ? 
Wicastayatapi  winolica  kin  he  sicaya  kuwa  kecan- 

kinpi  kta.  Olian  kin  he  wicohan  sice  hca  kecinpi 
kta.  Unkan  he  hecetu  kta.  He  yuzapi,  qa  wico- 
kaske  tipi  en  ehnakapi  kta.  He  wacinhnuni  qa  he- 
con  sdonyapi  sni  kinhan,  pa  yuksapi  kta  naceca. 
Unkan  tona  anpetu  Okilipapi  kicaksapis’a  kin  owa- 
sin  wicastayatapi  en  Wicastayatapi  kin  he  itokam 
he  iyecen  econpi  ece.  Tuwedan  woope  tawa  kin 
hena  amani  sni  anpetu  Okilipapi  kin  kicakse  kta 
okihi  sni. 

Hanhanna  wanji  wicasta  owotanna  wan  tipi-wa- 
kto  ekta  ya.  Wicasta  kin  he  Jesus  wacinyan  heca, 
qa  wiyuskinyan  un,  anpetu  Okilipapi  kin  he  woyu- 
onihan  nina  tanka  yuha.  Wicasta  kin  he  tokecaka 
tuktekten  siceca  iyecen  u  taku  wowihalia”  econ  qa 
eya  ece.  Cekiye  ye  cin  tahepi  wicasta  tokeca  wan, 
otonwe  kin  ehna  canpahmihma  wan  wawojudan  au 
akipa.  Wicasta  kin  wanna  canpahmihma  kin  iyo- 
takons  i  qehan  inajin,  qa  ekta  ihduhomni,  qa,  iyu- 
sinyeya  iyecen  nape  kin  sakim  yuwankan  iyeye,  ca 
canpahmihma  kin  ihukuya  etonwan  najin,  qa  hey  a  : 

“  Iho,  iho — aonyan  idade  do !  Aonyan  lici  idade 

do  r 

Sungkahape  cin  yusinyeya.  liyuwin  yuze  cin 
kohanna  liin  yutitan  icu  :  “  Wo — wo !”  eye,  ca  Sunk- 
tanka  kin  inajinwicakiya.  Hehan  canpahmihma 
huyuhmihbe  cin  ihukuya  etonwan,  siceca  wanji  ica- 
pan,  qais  sunka  wanji,  qais  kukuse  esta  wanji  icasdo- 
sdo  hecinhan,  wanyake  kta  kecin.  Tuka  takudan 
wanyake  sni.  Owancaya  tanyan  akita,  hehan  wi- 

casta  kin  en  ahitonwan,  qa  cante  cancanyan  he- 
ya: 

“  Koda,  he  taku  aonyan  imdamda  he?” 

“  Woahope  itopa  kin  aonyan,”  kohanna  hin  eya 
ayupta.  “Anpetu  Okilipapi  kin,  wakanyan  duhe 
kte  cin  he  kiksuya  wo.” 

Mahtiwicasta  kin  he  ake  canpahmihmaiyayekiye 
kte  cin  tehika  iyeya,  qa  anpetu  kin  he  osan  sunka- 
hapapi  on  iyotaniyekiya.  Anpetu  Okilipapi  kica- 
ksapis’a  kin  owasin  Wakantanka  woahope  tawa  kin 
hecen  kuwapi  ece.  Wakantanka  heya:  “Anpetu 
Okihpapi  kin  kiksuya  wo.”  Tuka  hehehe  !  wicasta 
he  akiktonjapi  kin  tokeli  otapi  cen ! 

Wicasta  waste  wan  Anpetu  Wakan  wanji  akam 
makoce  ekta  canku  wan  ohna  ya.  Wicasta  wan  en 
hi,  qa,  yuonihanyan  patuje,  ca  heya  : 

“  Koda,  canku  kin  de  ohna  wicasta  yamni  tah- 
caskadan  optaye  wan  kaliam  awicayapi  awicaya- 
kipa  hwo  ?” 

“  Ho,  wanji  onhdohda  to  wan  un  he  wanwicam- 
dake  do,  tuka  hena  owasin  taku  awacin  kiksuyapi 
kin  hunkapi  sni  ce,”  wicasta  waste  kin  eya  waayu- 

pta. 

<£  Tawacin  hunkapi  sni  ce  !  Hena  taku  awacin 
tawacin  hunkapi  sni  kin,  token  sdonyaye  kta  wa- 
dake  sni  ce,”  unman  wicasta  kin  eya. 

“  Ho,  owakilii  do,”  wicasta  waste  kin  eya,  “  ‘An¬ 
petu  Okihpapi  kin  wakanyan  duhe  kte  cin  kiksuya 
wo,5  Wakantanka  eye  ciqon  he  nis  eya  sdonyaya. 

XJnkan  wicasta  kin  dena  owasin  he  akiktonjapi. 
Hecen  hena  taku  awacin  tawacin  hunkapi  sni.” 

Hehehe  !  wicasta  tawacin  he  iyececapi  kin  tokeh 
otapi  cen  !  Taku  toktokeca  on  tawacin  hunkapi 
sni  he  tuktekten  tehika  ce  ;  tuka  Wakantanka  ekta- 
kiya,  woawacin  hececa  yuhapi  kte  cin  he  okokipe 
hca,  Wowapi  Wakan  kin  en  wicoie  kin  dena  unya- 
wapi  ece  kin  heon.  “  Wicasta  sicapi  kin  Hades  en 
hdicuwicayapi  kta  oyate  Wakantanka — akiktonja¬ 
pi — kin  owasin  !”  Psa.  9  : 17. 

Wakantanka  cin  kinhan,  anpetu  unkitawapi  kin 
owasin  lye  hduhe  kte  cin,  hecetu ;  tuka  anpetu  sa- 
kowin  kin  etanhan  wanjidan  lye  tawa  ihdawa.  An¬ 
petu  kin  hee  esta  lye  qupi  kta  wicasta  wicadapi  sni 
kin,  he  wopida  sni  qa  sice  hca ! 

Anpetu  Wakan  wanji  wicasta  wan  tipi  wakan 
ekta  ya.  Ye  cin  tahepi  hoksidan  tankinkinyan 
optaye  wan,  tihocoka  skatipi  wanwicayaka.  Hecen 
skanpi  kin  hecetu  sni  kin  sdonyewicakiye  kta  cin 
hca ;  tuka  wancahnana  iyopewicaye  cinhan  anago- 
ptanpi  kte  sni  kin  he  sdonya.  Heon  iwahnana  en 
wieaye,  qa  wato  kin  en  iyotanka.  Qa  iecadan,  wi- 
caho  onahon  waste  qa  iyowicakipi  ohnayan,  hewi- 
cakiya :  “  Hoksipidan  woyakapi  wanji  ociciyakapi 
kta  wacin  do.” 

Hecehnana  owasin  taku  kakeca  ecin  sni  ihdu- 
ksan  hiyotankapi,  hehan  de  ohnayan  eya  : 

“Ehanna  wicasta  waste  wan,  he  tuwe  kin  wa- 
onsila  qa  olianpi  kin  on  otaninyan  un  tuka.  Hee 

tokitkiya  icimani  ya.  Canku  wicohnihdeke  sni  wan 
ohna  ya,  unkan  wicasta  wan  tuwe  kin  takn  ota  awi- 
kihnuni  qa  on  nina  cante  sice  se  ihdutanin  lie  ald- 
pa.  Wicasta  waste  kin  waonsida  ece  qon  mazaska 
opiye  yusdun  ehdaku :  qa  mazaska  ihdawa,  qa  he- 
ya,  ‘Mazaska  sakowin  kin  yulia  waun  do;  tuka 
mazaska  wanjidan  on  icimawani  kin  iwahunni  kta 
wadake,  hecen  unman  hena  duhe  kta  ce.’  Mazaska 
sakpe  kin  hena  yuhekiya.  Eca  waonsida  ci?  Wa- 
da  wicasta  kin  nina  pidaya  qa  cante  wasteya  iyopta 
iyaye  kta  yadakapi  lie?  Awicakehan  liecece  kta 
unkecinpi  kta  tuka.  Tuka  hecece  sni.  He  wada 
wicasta  kin  ecaca  heca  sni,  lie  wamanon  wicasta 
,  heca ;  qa  wicasta  waste  mazaska  opiye  tawa  kin  en 
ehake  mazaska  wanji  un  wanyake  cin  heon,  can  on 
kawanka,  qa  ehake  mazaska  wanji  yuhe  cin  he  ma¬ 
il  on.” 

Hoksipidan  kin  de  nahon  yukanpi  kin  nina  si- 
hdapi.  Qa  wamanon  wicasta  wowistenya  ohanye 
cin  he  kipajinyan  owasin  hotaninpi.  Wanji  heya, 
tuwedan  wicasta  sice  lice  cin  he  iyececa  iyeya  okihi 
kte  sni  kecin  keya. 

“Wanna  ayastan  wo,”  wicasta  waste  kin  eya. 
“  Hoksipidan  nis  eya  de  iyeceh  econ  dukanpi  e  ito 
ociciyakapi  kta  ce.  Wakantanka  mazaska  opiye 
tawa  hee  sni,  tuka  lye  cante  kin  taku  ohnake  cin 
niye  iniwastepi  kta  e  ocowasin  hducoka  ce.  Anpetu 
sakowin  kin  etanhan  anpetu  sakpe  hena  niye  nunpi 
kta  on  kpatan  sni  nicupi.  Anpetu  wanjidan  lye 

tawaiciya,  he  yuwakanpi  kta,  qa  lye  cekiyapi  on 
he  yusutapi  kta  e  kpatan ;  tuka  nisicapi  hca  on 
anpetu  kin  he  koya  mayakinonpi  ce ! 

Hoksipidan  kin  owasin  pamahdedan  yukanpi. 
Wicoie  wanjidan  esta  eyapi  kta  yuhapi  sui,  qa  ska- 
tapi  kin  ayustan  iyeyapi  qa  kihdapi. 

Token  on  anpetu  Okilipapi  kin  wakanyan  unha- 
pi  kte  cin,  he  Wakantanka  iyowaja  kin  he  hee.  lye 
he  iyecen  econ  kin,  qa  econwicasi  kin  he  iyecen 
econ  unyanpi  kta. 

Tuka  nakun  taku  wanji  on  unkis  eya  he  iyoun- 
wajapi. 

Wicozani  qa  wiconi  unkitawapi  kin  on  anpetu 
Okilipapi  yuhapi  kin  he  cinpica. 

Wihiyayedan  mitawa  kin  dee  ce.  Hanyetu  kin 
de  wahduhomni  sni  kinhan ;  itokeca  kta  he?  Hi- 
yaye  kte  sni.  Wihiyayedan  wan  hiyaye  kta  yacin- 
pi  kinhan,  duhomnipi  kta  iyececa.  Unkan,  untan- 
canpi  qa  unkitawacinpi  kin  he  wihiyayedan  wan 
iyececa.  Hena  ohinniyan  wicayuhomnipi  kta  iye¬ 
ceca,  econpi  sni  kinhan,  liiyayapi  kte  sni.  Hena 
oziiciyapi  eciyatanhan  wicayuhomnipi  ece.  Han¬ 
yetu  unkiwankapi  qa  unkis timapi  eca  ihanlianna 
kin  on  unkiyuhomnipi  ece.  Tohan  hanyetu  eca 
hunyakitapi ;  nitkepi,  qa  takuye  nipicapi  sni  seca 
ece,  he  sdonyakiyapi.  Wowapi  wan  dawapi  kta, 
qais  woonspe  wan  awacannipi  kta  e  idotankapi  kin¬ 
han,  kohanna  liin  he  ainistinmapi  kta.  Wihiyaye¬ 
dan  wan  asni  aye  cin,  he  iyecen  ayustan  aniyanpi 

kta.  Tuka  tanyan,  tehan  nistinmapi  ohakam,  wa- 
cinksapa,  teca,  wasaka,  qa  taku  kasta  econ  wacin 
yektapi  kta.  He  niyuhomnipi  kin  on  etanhan  he- 
ceca.  Tuka  icimana  nistinmapi  kte  sni  niciconzapi 
kinhan;  initokecapi  kta  lie?  Wacinnihnunipi  qa 
nitapi  kta.  Wihiyayedan  apa  anpetu  iyolii  yuho¬ 
mnipi  kta ;  qa  apa  is  Anpetu- wakan  otaheclan  wan- 
cadan  yuhomnipi  ece.  Tolian  wihiyayedan  wanji, 
qais  wihiyayedan  tanka  wanji  opeuntonpi  eca  oliin- 
niyan  tuwe  kage  cin  be  tobanban  yuhomnipi  kte 
cin  be  unkiwangapi  ece.  Qa  obinniyan  tukte  olma 
econ  unsipi  kin  he  obna  econkupi  ece,  ecin  be  iye 
kage,  ca  hena  toketu  kin  owasin  iye  okabniga  sdon- 
unyanpi  kin  heon.  Tuka  untancanpi  qa  unnagipi 
kage  cin  he  Wakantanka  ee.  Hena  wihiyayedan 
iyececapi,  hecen  tobanban  hena  yuhomnipi  kte  cin 
iyehanhan  yuhomnipi  kta  iyeeece.  Hena  Tuwe 
kage  cin  tobanban  yuhomnipi  kte  cin  Iye  tanyan 
sdonya.  Iye  unkiwangapi  kinhan,  heye  kta:  “Han- 
yetu  iyohi,  qa  nakun  Anpetu-wakan  iyolii.”  Wa¬ 
kantanka  hanyetu  qa  anpetu  Okibpapi  en  oziunki- 
ciyapi,  qa  unyubomnipi  kta  e  unqupi.  Henaos 
cinpica.  Hena  codan  tehan  qais  tanyan  unyakonpi 
kta  unkokibipi  sni.  Wicasta  wanjikji  Wakantanka 
isanpa  iye  taku  tanj^an  sdonyapi  kecinpi.  Qa  anpe¬ 
tu  Okibpapi  kin  en  oziiciye  sni  taku  econpi  kta  iyu- 
tapi,  tuka  obinniyan  on  kakijapi  ece. 

William  Pitt,  England  en  itancan  tanka  kin, 
wicoban  ota  econ  kta  yuha,  heon  Anpetu-wakan 

kin  en  anpetu  ikceka  iyecen  htani  kta  iciconza; 
tuka  iyecadan  wacinhnuni-hinhda  wowayazan  wan 
hiyahde,  qa  ta  iyaya. 

Lord  Castlereagh,  he  naknn  Sagdasa  itancan 
tanka,  is  eya  he  iyecen  econ.  He  wacinhnuni  aya, 
qa  mazakan  ptecedan  wan  on  pa  bomden  iyeiciya. 

Wicasta  walibaka  wan,  wopeton  heca,  omaka 
wikcemna  nom  hehanyan,  wicohan  nina  tanka  en 
htani,  he  takodaku  wan  heciya :  “  Wicasta  anpetu 
Okilipapi  kin  wanice  cinhan,  wanna  ehanna  wica- 
hapi  mitawa  kin  ohna  munke  kta  tka  do.” 

“Ecin  hecetu  kto,”  takodaku  kin  eya.  “Mr. 

H - ,  tona  iyotan  tanyan  wopeton  wicunyuhapi 

qon  wanji  hee,  he  yeksuya  he  ?  He  anpetu  Oki- 
hpapi  kin  en  ituya  takudan  econ  sni  un  kte  cin 
okihi  sni  key  a.  Anpetu  sakowin  kin,  en  mniwan- 
cata  oicimani  ihdukcan  e  anpetu  kin  he  hecedan 
waste  iyeya.  Qa  ohinniyan  he  ohnayan  anpetu 
Okibpapi  kin  hdusota  ece.  Unkan,  hee  ce,  Wacin¬ 
hnuni  Wowinapeyapi — tipi  kin  en  omaka  ota  un, 
qa  okini  hen  ecen  te  kta. 

Wicasta  tona  anpetu  wakan  otahedan  anpetu 
sakpe  htanipi,  qa  wanji  en  oziiciyapi  kin  hena, 
maka  kin  owancaya  tukte  etu  kasta,  qa  tukte  wico¬ 
han  kasta  tona  anpetu  sakowin  htanipi  kin  hena 
isanpa  wicohan  ota  econpi,  qa  tanyan  econpi  kta 
okihipi.  De  hecetu  kin  sdonyapi  kta  on  iyutapi 
qa  ake  iyutapi  ece.  Ehanna  wokpan  tipi  tanka  wan 
en  he  iyutapi.  Omaka  ota  wokpan  tipi  kin  he 

hecetuwanjica  anpetu  otoiyohi  hiyayekiyapi.  He¬ 
han  wokpan  tipi  yuhe  cin  togye  econ.  Owanka- 
yujajapi  hanyetu  kin  en  wihiyayedan  akewanji  apa 
hehan  litani  ayustankiyapi  kta,  qa  Anpetu  toka- 
heya  hanhanna  kin  en  wihiyayedan  wanjidan  apa 
hetanhan  ake  hiyayekiyapi  kta,  wicasta  kin  econ- 
wicasi.  Hecen  wicasta  wicayuhe  cin  anpetu  sako- 
win  iyohi  anpetu  Okihpapi  ocowasin  yuhewicakiya. 
Unkan  etanhan  decen  icaga,  wokpan  tipi  kin  he  en, 
omaka  wanji  itokam  wicasta  wokpanpi  kin  ake  he- 
na  eepi  hca,  omaka  wanji  yukpanpi,  unkan  tona 
yukpanpi  ece  qon,  isanpa  koka  iyutapi  (bushels) 
kektopawinge  wikcemna  zaptan  yukpanpi. 

Unkan  de  sunktanka  kin  he  iyececa  qa  wanun- 
yanpi  kin  is  wicasta  kin  kici  iyakidececa. 

Wicasta  wan  Pennsylvania  en  sungakanyotang 
icimani  ya.  Owanka-yujajapi  htayetu  kin  en  owote 
tipi  wan  en  iwanka.  Ihanhanna  unkan  owote  tipi 
itancan  kin  wicasta  sunktanka  tawa  kin  kiciyuwiye- 
yapi  kta  cin  hecinhan  iwanga.  “Dehantu  kte  sni 
heyake  cinhan  hehan  ”  eya.  Taku  iyotan  tanka 
hce  cin  on  etanhan  sni  kinhan,  tohinni  anpetu  Oki¬ 
hpapi  kin  en  icimawani  sni  ece.  Tehan  icimani 
mda,  qa  okihipica  unkans  kohanna  wahdustan  kta 
wacin  tuka.  Wanakajatanlian  sungakanyotang  ici- 
mawanis’a,  qa  anpetu  Okilipapi  kin  en  owakilipe  ciii- 
han,  Anpetu-wakan  otahedan  kin,  owakilipe  sni  kin, 
isanpa  mitasunke  tehan  i  kte  cin  he  sdonwaya  ce.” 

New  York  makoce  obaspe  kin  en,  wicasta  iciki- 

yedan  unpi  nom,  itelian  owopeton  wan  ekta  takca- 
skadan  optaye  kinukan  hduhapi,  qa  anpetu  wanji- 
dan  en  iyayapi.  Unman  wihiyayedan  oape  ota 
itokam  iyaya,  qa  anpetu  Okilipapi  kin  awacinsni, 
anpetu  iyohi  icimani.  Unman  kin  is  anpetu  Oki¬ 
lipapi  iyohi  okikpa.  Hececa  tuka  wicasta  kin  hee 
takcaskadan  tawa  kin  tanyan  zaniyan  hduka  toka- 
heya  owopeton  kin  ekta  iyohi,  qa  unman  kin  isanpa 
odota  iyopekiya.  Icimani  ye  cin  token  ye  cin  lie 
ohdake,  ca  heya,  Anpetu  tokakeya  kin  en,  talica- 
skadan  tawa  kin  makaiyutapi  akesakowin  ecen  awi- 
cai ;  Anpetu-inonpa  kin  akesakpe,  qa  anpetu  iyoki 
kaocipten  kun  ya,  ecen  Owanka-yujajapi  kelianyan 
akewanji.  Tuka  anpetu  Okilipapi  en  oziiciyapi  kin 
iyokakam,  Anpetu  tokaheya  kin  en  ake  makaiyuta¬ 
pi  akesakowin  yapi  okiliipi ;  anpetu  wakan  otalie- 
dan  owasin  liecen  yapi.  Takcaskadan  kin  hena  is 
eya  wicasta  iyecen  oziiciyapi  kin  on  wicayukomni- 
pi  (wikiyayedan  iyececa)  kin  he  wandakapi.  Tuka 
kici  icikiyedan  un  takcaskadan  wicayuke  cin,  anpe¬ 
tu  Okikpapi  kin  en  oziiciyapi  kta  iyowinwicakiye 
sni,  kecen  owopeton  kin  ekta  iyoki  kta  itokam  kun 
yapi,  qa  ecen  anpetu  wanji  makaiyutapi  sakpe  qais 
sahdogan  yapi  okikipi  sni. 

Hecen  wicozani  qa  wiconi  unkitawapi  kin  on 
anpetu  Okikpapi  yuhapi  kin  he  cinpica  e  wanun- 
yakapi. 

Nakun  tanyan  unpi  qa  wowiyuskin  unkitawapi 
kin  on  he  cinpica. 

Anpetu  Okihpapi  kin  tona  yuhapi  kin  en  lie 
woyawaste  kta  e  Wakantanka  liecen  tawacin,  qa  he 
on  woyawaste  yuhapi  kta  wicakicage  kta.  Tona  he 
aktapi  sni  kin  hena,  he  on  etanhan  kakijapi  kta. 

Ehanna  New  York  otonwe  kin  en,  koska  akeza- 
ptan  owote  tipi  wan  en  unpi.  Owasin  iyakidecen 
tanyan  woecon  wicohan  en  unpi.  Hena  etanhan 
sakpe  anpetu  Okihpapi  kin  awacinpi  sni.  Woecon 
hecen  yuhapi  kin  en,  sakpepi  kin  owasin  wicohan 
en  kun  iyayapi,  qa  ihanke  kin  en  sicaya  unpi.  Un¬ 
man  napcinwang  anpetu  Okihpapi  awacinpi  kin, 
etanhan  wanji  ope  sni,  owasin  wapipi,  qa  wicohan 
wasteste  yuhapi. 

Wicasta-wakan  wan,  Maryland  en  Wicakaska 
tipi  kin  en  omaka  ota  wicasta-wakan  un  heca,  he 
wicakaskapi  kin  hena  tokaheya  taku  on  nunipi  qa 
on  wicakaskapi  kin  hena  iyeye  wacin  ode,  unkan 
opawingepi  etanhan  wikcemna  napcinwankapi  san- 
pa  napcinwang  hena,  tokaheya  taku  sica  econpi  qa 
oiyahdeya  ohansicapi  kin,  he  anpetu  Okihpapi  ki- 
caksapi  kin  hee,  iyeya. 

Koska  wan  tinwicakte  on  pa  yuksapi  kta.  Wan¬ 
na  cowahe  kin  akan  inajin  hehan,  ihduksan  wicota 
unpi  kin  hena,  de  ohnayan  ewicakiya : 

“  Mitakodapi,  wicasta  wan  ta  wandakapi  kta  e 
yahipi.  Ito  miye  on  wowakta  duhapi  kta  e  iwaho- 
konciciyapi  kta.  Taku  on  tokahej^a  mihdutakuni 
sni  kin  he  Anpetu  Okihpapi  kicaksapi  kin  hee.  De 
on  sicaya  opiiciyapi  optaye  kin  en  amahi ;  sicaya 


144 


WICASTAYATAPI  TACANKU. 


opiiciyapi  optaye  kin  etanlian,  miniwakan  yatkanpi 
ekta  wai ;  miniwakan  yatkanpi  etanlian,  waskuyeca 
can  ojupi  qa  malicistinna  etanlian  wamanonpi  ekta ; 
de  etanlian  tiawamanonpi  ekta;  qa  de  etanlian,  tin- 
wicaktepi  ekta.  Qa  ecen  nakalia  den  sicaya  waun 
kin  hena  eciyatanhan.  Niyepi  kin  ota  nakaha  ko- 
niskapi :  wicolian  wanji  iyotan  on  iwaktaciyapi 
kta,  Anpetu  Okilipapi  kicaksapi  kin  lie  itonpa  po.” 
Eya  wicasta  Anpetu  Okilipapi  kicaksapi  kin  on 
etanlian  iyotanhaniyekiyapi  ota  sdonwicunyanpi, 
tuka  tona  he  ihaktapi  kin  awicakelian  tanyan  unpi 
kta. 

Eya  mahti-wicasta  koska  wan,  maga  kin  en  agu¬ 
yapi  su  nina  ota  yuha,  hena  wanna  kasdapi,  qa 
puza,  qa  peji  tipi  mahen  elinakapi  kta  wiyeya  lii- 
yeya.  Anpetu  Wakan  lianlianna  wanji,  mahpiya 
owanyake  eciyatanlian,  anpetu  ouncage  cin  togye 
icu  kta  kecin.  Spaye  cin  cistinyedan  yutokeca  kin- 
han,  woksapi  tawa  kin  akiwilmuni  kta  ikopa,  wi¬ 
casta  wicayulie  witaya  wicakico,  qa  aguyapi  su  kin 
hena  mnayanpi  kta  e  htaniwicasi.  Kunsitku  kin, 
winolica  waste,  qa  Wakan  tanka  wacinyan,  kici  ti, 
he  litani  kte  cin  he  ayustanye  kta  nina  kuwa.  Tu¬ 
ka  anagoptan  sni.  Iye  qa  wicasta  wicayuhe  cin 
om  iyaye  ca  token  okihipi  hecen  htanipi.  Wiyo- 
tanlian  ecen  hehan  aguyapi  su  kin  owrasin  timahen 
ehnakapi.  Aguyapi  palitapi  kin  kektopawinge  wan¬ 
ji  peji  tipi  kin  mahen  ayucoya  ehnag  iyeyapi. 
Hehan  toka  magajuka.  Koska  kin  wowiyuskin  tarn 

ka  on  tin  hdicu,  qa  heya,  “Iho,  unci,  wanna  owa- 
sin  tanyan  hiyeya  ce.  Wanna  .woksapi  mitawa  kin 
wati  en  mahen  tanyan  hiyeya,  hehan  magaju  kin 
toll  any  an  cin  hehanyan  hecon-hesnito.”  Wicoie 
kin  dena  eye  cin  he  icunhan,  wakanhdi  ide  wan 
ohankoya  hiyu,  qa  wakinyan  hotonpi  wan  otawa- 
tensinya  hinhda.  Tipi  oahde  kin  yuhuhuza  seca. 
Ecehnana  tnwe  heya  niyan :  “Ho,  ho  !  wakanhdi  kin 
peji  tipi  kin  ahdihe  do !”  Owasin  tankan  nasdog 
iyayapi,  unkan,  inynn  hececa.  Peji  tipi  kin  idesasa 
han,  qa  anpetn  Okihpapi  kicakses’a  kin  agnyapi  su 
pahtapi  kin  wanna  tanyan  hiyeya  kecin  qon,  hena 
ee  ce  owasin  ista  kin  itokam  huhnaga. 

Tona  anpetu  Okihpapi  kicaksapi  opapi  kin  he 
sica  e  sdonyapi  kta  on  togtogye  taku  hececa  akipa- 
pi  kin,  qa  tona  he  yuhapi  kin  on  woyawaste  yuhapi 
kin  hena  ota  ociciyakapi  kta  owakihi ;  tuka  ehake 
wanjidan  cajemdate  kta. 

Ehanna  England  en,  hoksidan  wan  wokage  tipi 
en  htani  ece.  Caje  kin  Willie  hee.  Anpetu-wakan 
wanji  eca  kangi  sakpe  icu  ece ;  tuka  hunku  wahpa- 
nica  kin  he  iyotan  wacinye  cin  ee.  Hoksidan  waste, 
qa  ohinniyan  Anpetu-wakan  eca  hunku  kici  cekiye 
i  ece.  Wicasta  waeconkiye  cin  he  Jesus  wacinyan 
heca  sni.  Taku  awacin  tawacin  hunke  sni.  He 
Wakantanka  akiktonja.  Wicasta  kin  he  wicohan 
wanjikji  yustanpi  kta  inahni,  unkan  Owankayujaja- 
pi  kin  en  wicasta  waeconwicakiye  cin  ihanhanna 
anpetu  kte  cin  he  anpetu  kin  osan  htani  kta  cin,  qa 

iwaktawicaya.  Willie  he  nina  icantenonpa  qa  to¬ 
ken  econ  kta  sdonkiye  sni.  x4.npetu  Okihpapi  ki- 
cakse  kta  awacin  kte  cin  tawatenye  sni.  Tuka 
htani  ye  sni  kinhan,  wicohan  econ  kin  etanhan  he- 
yata  iyeyapi  kta  ikopa,  hehan,  hunku  walipanica 
kin  takn  econ  kta  lie?  Unhanketa  taku  owotanna 
e  econ  kta,  qa  unman  kin  hena  Wakantanka  ailipe- 
ye  kta  iciconza  Hecen  Wakantanka  econunsipi 
kin  iyecen,  tipi-wakan  ekta  cekiye  i,  qa  anpetu  Oki¬ 
hpapi  kin  ahopa.  Ihanlianna  qehan  ake  litani  kta 
e,  wokage  tipi  kin  ekta  i,  qa  itancanye  cin  itkokipa, 
unkan  heya : 

“  Htanihan  tokiya  yaun  hwo  ?” 

“  Tipi-wakan  ekta  cekiye  wai  do/’  Willie  eya, 
Hecen  ake  anpetu  kin  de  tipi-wakan  ekta  ceki¬ 
ye  de  kta  iyececa,  den  yaun  kta  wacin  sni  heon,” 
eya  ayupta. 

Willie  onsika  nina  cante  sica.  Hunku  ekta 
ewakicin  qehan,  ceye  kte  sni  tinsiciye  kta  okilii  sni. 
Tuka  ceya  yanka  esta  etanhan  takudan  waste  kte 
sni  he  awacin  ;  heon  istaminihanpe  kin  kpakinte, 
ca  wicohan  tokeca  econkiyapi  kta  e  ode  iyaya. 
Otakiya  wicohan  da,  tuka,  “  Hoksidan  wanjidan  un- 
cinpi  sni  ce,”  hecehnana  ece  eya  ayuptapi.  Hehan 
unhanketa  wicasta  waste  wan,  wicohan  kida,  unkan 
token  on  wicohan  econ  kin  he  ayustan  kin  he  iw^an- 
ga.  Unkan,  “  Anpetu-wakan  en  litawani  kta  wica- 
wadasni  kin  heon,55  eya  ayupta.  Wicasta  waste  kin 
he  iyokipi  ;  heon  wicohan  econkiya,  qa  Anpetu- 

wakan  wanji  eca  kangi  kagapi  wikcemna  qu  kta 
keciya.  Hecen  Willie  anpetu  Okihpapi  ahope  cin 
on  Wakantanka  yawaste  kin  lie  sdonya. 

Hecen  token  on  anpetu  Okilipapi  kin  unkapi 
kte  cin  taku  wanji  on  unkis  eya  he  iyounwajapi  kin 
he  wanunyakapi. 

Wicozani  qa  wiconi  unkitawapi  kin  on  he  Gin- 
pica:  qa  tanyan  unpi  qa  wowiyuskin  unkitawapi 
kin  on  he  cinpica. 

Unkan,  token  on  anpetu  Okihpapi  kin  wakan- 
yan  unhapi  kte  cin,  taku  wanji  on  unkitamakocepi 
he  iyowaja  kin  yukan. 

Anpetu  Okihpapi  kicaksapi  kin  on  unkitamako¬ 
cepi  kin  nina  yusica  ece.  Qa  anpetu  Okihpapi  aho- 
papi  kin  on  nina  yuwaste  ece. 

Europe  en,  makoce  wan  Holland  eciyapi  yukan 
he  sdonyayapi.  Makoce  kin  he  kuya  lain  wanka. 
Tuktekten  miniwanca  kin  isanpa  kuya  makoce  kin 
e  wanka.  Miniwanca  akam  hiyu  kte  cin  tukte  ohna 
ecedan  anaptepica  kin,  he  conkaske  tankinkinyan 
kagapi  kin,  qais  maka  on  mayakagapi  kin,  hena 
paha-kagapi  eciyapi  kin  hena  ee.  Holland  taku 
wanji  iyotan  sica  akipe  kte  cinhan,  he  paha-kagapi 
kin  hena  jujuwahe  cinhan  hee  kta ;  ecin  hehan  mi¬ 
niwanca  kin  he  ohna  hiyu  kta,  qa  oyate  kin  mini- 
yotewicaye  kta,  qa  makoce  kin  ihangye  kta. 

Wowapi  Wakan  kin  en,  wicolian  sice  cin  he  mi¬ 
nitan  iyacin.  Makoce  wan  woyusice  iyotan  tanka 
akipeyapi  kte  cinhan,  minitan  kin  hena  akan  hiyu- 

yapi  kte  cin^hee  kta.  Woyusice  kin  de  etanhan 
Wakan tanka  awannnyakapi  kta  on,  anpetn  Oki¬ 
hpapi  kin  he  unqupi.  Unkitamakocepi  kin  ilidu- 
ksan  Wakantanka  wowinape  conkaske  tawa  kin  lie 
hee.  Tukte  en  anpetu  Okilipapi  kin  tanyan  aho- 
papi  eca,  Holland  en  paha-kagapi  kin  hena  iyececa 
ece,  wicohan  sica  minitan  kin  hena  icicawin  kihda- 
kiya  ece,  qa  makoce  kin  akan  wayutakunisni  on  ka- 
hin  iyaye  kte  cin  hena  anapta  ece.  Tuka  anpetn 
Okihpapi  kicakses’a  kin  otoiyohi  conkaske  wowi¬ 
nape  kin  hena  kun  yujuju  elipeye  kta,  qa  wicohan 
sica  miniwanca  kin  he  aminitan  unyanpi  kta  he 
kuwa. 

Hekta  omaka  opawinge  ihunni  kin  en,  France 
en,  okicize  kin  he  icnnhan,  anpetu  Okihpapi  kin  he 
yuhe  sni  unpi  kinhan,  ito  toketu  kta  hecinhan  he 
iyntapi  qon,  he  sdonyayapi.  Anpetu  Okihpapi  ta- 
kudan  yuhapi  kte  sni  e  iciconzapi.  Wowapi  Wa¬ 
kan  kin  hulinahyapi.  Wakantanka  wanica;  ma- 
hpiya  wanica  ;  wakansica  ti  wanica,  keyapi. 

He  etanhan  itokeca  kin  wokikipe  hca.  Wico¬ 
han  sica  ocaje  kin  owasin  wasag  aya.  Wicokaska 
tipi  kin  wicasta  wicakaskapi  kin  ojugjudan.  Wica- 
sta  wicakaskapi  kin  hena  makoce  kin  en  wicasta 
iyotan  wastestepi  kin  hena  eepi.  Anpetu  iyohi 
canpahmihma  ojugjudan  iwicacupi,  qa  pa  bawica- 
ksapi.  Oyate  we  kin  mini  iyecen  papsonpi.  An¬ 
petu  kin  he,  “  Woyusinyeya  itancan  un  kin,”  eyapi 
ece.  Wicoicage  uya  oyakapi  kin  en  tohinni  heceh 

wokokipe  tanka  wanji  icaga  sdonyapi  sni.  Anpetu 
Okilipapi  kin — Wakantanka  conkaske  wowinape 
tawa  kin — knn  yujuju  ehpeyapi  qa  wicohan  sice  cin 
minitan  iyecen  makoce  kin  owancaya  hiyn.  Anpetu 
Okilipapi  kicakses’a  kin  otoiyohi  delian  den  is  eya 
lie  iyecen  econ  wacin.  Anpetu  Okilipapi  kicaksapi 
kin  on  makoce  kin  nina  yusica  ece. 

Tuka  anpetu  Okilipapi  ahopapi  kin  on  unkita- 
makocepi  kin  nina  yuwaste  ece. 

Egypt  makoce  kin  en,  magaju  wanice  cin,  he 
sdonyayapi.  Magaju  kin  heekiya,  Nile  wakpa  kin 
apasboka  ece  kin  he  wacinyanpi.  Wakpa  kin  de 
Egypt  makoce  kin  ihunniyan  iyopta  iyaya  ece. 
Omaka  iyohi  wakpa  huta  kin  iwankam  iyaya,  qa 
makoce  kin  owancaya  iyecinka  iwahnana  aminitan 
ya  ece.  Nile  wakpa  minitan  kin  de  on  maka  kin 
nina  wawicahye,  ca  taku  owasin  icaga  ece.  Oyate 
wokicanpte  tawapi  kin,  qa  wiconi  tawapi  kin  hee 
hca  on,  he  wacinyanpi.  Nile  wakpa  kin  de  Abyssi¬ 
nia  he  kin  etanhan  hinnapa. 

Unkan,  Egypt  en  itancan  kin  he  Nile  wakpa  kin 
wowidagye  ca  tohan  cin  eca  minihdoka  etanhan 
wakpa  icage  cin  hena  natake  kta,  qa  wakpa  apasbo- 
ke  cin  lie  anapte  kta  okihi  kinhan.  Qa  oyate  kin 
iye  woope  tawa  kin  hena  awacinpi  sni,  qa  taku 
ewicakiye  cin  econpi  sni  kinhan,  wakpa  minihdoka 
kin  hena  pusye  kta,  qa  wakpa  kin  apasboke  kte  sni 
kewicakiye  cinhan.  Hena  itancan  kin  he  anago- 
ptanpi  kte  sni  kin  he  taku  nina  wokokipe  kte  sni 

he?  Qa  Egypt  oyate  kin  itancan  yuhapi  kin  token 
iyokipiyapi  kta  hecen  kuwapi  kte  cin  he  taku  cin- 
pica  sni  he?  Ho  hecetu.  Unkan  wicasta  tona 
woope  tawa  kin  hena  yuhapi  kin  hena,  iye  tamako- 
eepi  kin  on  taku  iyotan  iwaste  kta  econpi  kta. 
Unkan,  dehan.  Ito  Nile  wakpa  kin  he  iyecen  wa- 
kpa  wanjidan  makoce  kin  de  en  unhapi  sni.  Unki- 
tamakocepi  kin  wawicahye  kta,  qa  taku  owasin  en 
icage  kta  wowasake  kin  he,  wakpa  wanjidan  on 
wacinunyanpi  sni,  tuka  cu  kin  qa  magaju  kin  hena 
e  wacinunyanpi.  Unkan  Wakan  tanka,  Itancan  un- 
kitawapi  kin,  he  taku  kin  den  iwankam  wowa¬ 
sake  yulia.  Iye  token  iyokipi  kin  he  iyecen  wica- 
qu,  qais  ehdaku  kta  okihi.  Anpetu  Okihpapi  kica- 
ksapi  kin  he  Wakan  tanka  sihdayapi,  qa  hena  yuto- 
kan  iyekiye  kta  iyutanyanpi  ece.  Anpetu  Okihpapi 
yuhapi  kin  he  lye  iyokipiyapi,  qa  cu,  magaju,  qa 
wookiye,  hena  uwicakiye  kta,  qa  tona  anpetu 
Okihpapi  ahopapi  kin  hena  utkanna  uwicakiye 
kta  iwahowicaya.  Anpetu  Okihpapi  ahopes’a 
kin  he  iye  tamakoce  kin  taku  waste  tanka  ecakicon 
ece. 

Wanna  woiwange  yamni  unstanpi.  Tokaheya 
kin — Anpetu  Okihpapi  eyapi  kin  he  token  kapi  he  ? 
He  oziiciyapi  anpetu  kapi.  Inonpa  kin — Token  he 
wakanyan  yuhapi  kta  he?  Wocohan  econ  ayustan- 
pi  kin  on;  Wakantanka  cekiyapi— Iye  awacinpi 
qa  Iye  on  onspeiciciy api  kin  on.  lyamni  kin — To- 
keca  wakanyan  unhapi  kta  he  ? 

Woayupte  kin  de  en,  taku  yamni  unhapi,  Wan- 
ji  Wakantanka  on  ;  lye  he  iyecen  econ  kin  qa  he 
econwicasi  kin  hee.  Wanji  unkiyepi  kin  on — wico- 
ni  qa  wicozani  unkitawapi  kin  —  wowdyuskin,  qa 
tanyan  unpi  unkitawapi  kin  hee.  lyamni  kin  ma- 
koce  unkitawapi  kin  on.  Anpetu  Okihpapi  kica- 
ksapi  kin  on  unkitamakocepi  kin  nina  yusica  ece  ; 
qa  anpetu  Okihpapi  ahopapi  kin  on  nina  yuwaste 
ece. 

Wanna  mitasicecapi  tecihindapi  kin,  tukte  en 
yaunpi  kasta  anpetu  Okihpapi  kin  takodaya  ihdu- 
stanpi  qa  ihdusutapi  kin  henicapi  kta  wacin.  Wi- 
casta  w'anjikji  oyanke  tokeca  ekta  anpetu  Okihpapi 
kin  kicaksapi  kta  esta,  oyanke  wanjidan  en  he  aho¬ 
papi  kta  iyececa  kecinpi  ece. 

Hoksidan  cistinna  wan  inyan-canku  kin  akan 
inyan  bohmiyanyan  econ  yanka,  unkan  hunku  kin 
heya,  u  Johnny  hen  inyan  bohmiyanyan  ecanon  kta 
iyecece  sni  ye ;  de  Anpetu-wakan  kin  sdonyaye  sni 
he?  yaskate  kta  yacin  hecinhan,  tiaconkasketonpi 
kin  e  mahen  econ  wo.”  Johnny  cistinyedan  ayu- 
stan,  qa  hehan  heya,  “  Tuka,  ina,  inyan-canku  kin 
akan  Anpetu-wakan  kin  he  iyecen  tiaconkasketonpi 
kin  mahen  e  Anpetu-wakan  sni  he?” 

Oyanke  wanji  en  ecedan  anpetu  Okihpapi  kin 
yuke  sni;  oyanke  owasin  iyowaja.  Wanjikji  anpe¬ 
tu  Okihpapi  kin  en  taku  wanji  econpi  esta,  tu- 
wedan  wanwicayake  sni  kinhan,  he  sice  sni  kecinpi 

“James  kuwa  wo,”  wicasta  Wakantanka  aki- 
ktonja  wan,  cinhintku  kin,  anpetu  Okihpapi-yawapi 
ekta  yes’a,  unkan  eciya,  <ctaku  apahtapi  kin  de  kan 
ade  kta  wacin  do.” 

“Ate,  iyonicipi  kinhan,  dehan  amde  kte  sni,  de 
Anpetu-wakan  kin  heon,”  eya. 

“  Sicanopiye  kin  m alien  iyeya  wo,”  atkuku  kin 
eya. 

“Sdayehna  kin  he  iyecen  Wakantanka  sicano¬ 
piye  mitawa  kin  mahen  he  wanyake  kta  okihi  do,” 
hoksidan  kin  eya  ayupta. 

Tipi-wakan  ekta,  qais  tiyata  kasta ;  otonwe  kin 
en,  qais  akam  makoce  kin  ekta ;  otaknye  ehna,  qais 
oyate  tokeca  ehna  :  “  Anpetu  Okilipapi  kin  wakan- 
yan  duhe  kte  cin  he  kiksuya  wo.”  he  ohinniyan  ki- 
ksuya  miye. 

WOAHOPE  ITOPA  KIN  ON  ODOWAN  KIN. 

Anpetu  Okihpapi  kin 
Itancan  kin  he  tawa  ce  ; 

Toie  naunhonpi  kta, 

Wojatan  nnqnpi  kta  ee. 
lye  unkagapi  kin  he, 

Unkicipi  nn  sdonya  po  ; 

Unkohanpi  kin  owasin, 
lye  tanyan  sdonya  yanka. 

Wicohan  econpi  wanin 
Woynte  awacinpi  nin, 

Wowaste  ece  uncinpi; 
lye  hena  unyuhapi, 

Tohan  kin  unkodepi  kta ; 

Towaste  kin  omdake  kta, 

Qa  mahpiya  toyatan  kin, 

He  onspemiciciye  kta. 

Anpetu  wakan  kin  de  en 
Wowaste  hecen  unqnpi ; 

Ituya  hena  unqupi, 

Ituya  wieunqupi  kta ; 

Wocante  sica  tawapi 
Tokan  iyeunyanpi  kta ; 
lye  towastedake  on 
Wastewicundakapi  kta. 

Christ  anpetu  de  en  kini, 
Heon  ohoundapi  kta ; 
Towaste  iyoyanpa  on 
Wookiye  unhapi  kta. 
Anpetu  ihanke  kin  en, 
Maiipiyata  unyanpi  kta ; 
Wakantanka  ti  kin  ekta, 
lyuskin  unyakonpi  kta. 

VI. 

WOAHOPE  IZAPTAN  KIN. 


“  Niyate  qa  nilmn  wicahduonihan  wo  ;  hecen  Wakantanka  nita- 
wa  Itancan  kin  makoce  nicu  kin  en,  nitaanpetu  kin  lianske  kta.” 
— Hdinapapi  20  :  12. 

Inyan  mdaska  tonakeca  akan  Woahope  Wikeemna 
owapi  kin  yeksuyapi  he  ?  Nonpa.  Nakun  woiwange 
tokeca  wan  iciwangapi  kta  wacin.  Hoksidan  maci- 
stinna  qehan,  woiwange  kin  de  imawangapi,  unkan 
ieisniyan  amdupta  he  weksuya.  Tipi-wakan  wan 
en  wai  ece  kin  hen,  anpetu  wanji  wicasta  wakan  kin 
siceca  wiwicawanga,  unkan  woiwange  kin  de  unki- 
wangapi — “  Inyan  mdaska  kin  kinukan  akan  woa- 
hope  kin  tonagna  yanka  he?”  Siceca  tuwedan 
woiwange  kin  ayupte  sni,  heon  he  amdupte  kta 
mitawacin.  Hoksidan  macistinna,  qa  woahope  kin 
liena  nina  onspemiciciye  sni  :  tuka  kiyuspapi  kin 
heqes  he  owakahnige,  wikeemna  hanke  kin  hecen 
zaptan  kin  he  sdonwaya;  qa  he  ohnayan  kiyuspapi 
kta  wadake,  ca  taninyan  enapewaye  ca  hepa— 
“  Kinukan  zaptanptan  akan  yanka  ce.”  Unkan  wi- 
easta  wakan  waste  kin  poptanptan,  qa  heya,  aHi- 
ya  ;  hecetu  sni.”  Hehan  woahope  kin  hena  inyan 
mdaska  nom  akan  owa  Moses  qupi  qehan,  woyawa 

kin  eciyatanhan  sni,  tuka  taku  icajeyatapi  kin  hena 
e  eciyatanhan  kiyuspeya  owapi  kin  he  unkokiyaka- 
pi.  Nakun  woahope  wikcemna  kin  owasin  taku 
tanka  nom  on  cajeyata.  Hena  dena  ee,  Wakantan- 
ka  ekta  token  unkiolianpi  kte  cin,  qa  unkikiyedan 
unpi  kin  ekta  token  unkiolianpi  kte  cin.  Wakan- 
tanka  ekta  token  unkiohanpi  kte  cin  on  woahope 
kin  topa.  Qa  unkikiyedan  unpi  kin  ekta  token  un¬ 
kiolianpi  kte  cin  on  sakpe.  Hecen  on  inyan  m da- 
ska  tokaheya  kin  akan  woahope  tom  un,  qa  inonpa 
kin  akan  sakpe  un.  He  ohnayan  inyan  mdaska  kin 
kinukan  akan  woahope  tonagna  un  kin  onspemicici- 
ye.  Anpetu  kin  he  en  woonspe  kin  he  onspemici- 
ciye  cin  he  tohinni  awektonje  sni.  Ehantanhan 
wanna  omaka  wikcemna  yamni  sanpa  zaptan  ecetu. 
Wanna  hekta  kin  tehan  seca  ;  tuka  nakaha  htani- 
han  kin  he  iyecen,  tanyeliin  weksuya. 

Wanna,  woahope  inyan  mdaska  tokaheya  kin  un- 
kihunnipi.  Woahope  topa  kin  hena  en  Wakantan- 
ka  ekta  token  unkiolianpi  kte  cin  he  awauncinpi. 
Hehan  nakaha  inyan  mdaska  inonpa  kin  hetanhan 
unkayapi  kta.  Woahope  izaptan  kin  he  inyan  mda¬ 
ska  inonpa  kin  en  tokaheya  yanka.  Unkikiyedan 
unpi  kin  ekta  token  unkiohanpi  kte  cin  de  tokaheya 
cajeyata.  Woahope  izaptan  wicoie  kin  hena  tona 
ee  he  ? 

“  Niyate  qa  nihun  wicahduonihan  wo  ;  hecen 
Itancan  Wakantanka  nitawa  kin  makoce  nicu  kin 
en,  nitaanpetu  kin  hanske  kta.” 

Mitasiceca,  woahope  inyan  mdaska  inonpa  kin 
taku  tokaheya  eye  cin  he  tanyan  amdeza  po.  Wa- 
kantanka  unkikiyedan  anpi  kin  ekta  token  unki- 
ohanpi  kte  cin  he  unkipazopi  kta  ce.  Unkan  taku 
tokaheya  unkokiyakapi  he?  Wicastayatapi  kin 
hena  token  itancan  unpi  kta,  qais  akicita  kin  hen 
token  kicizapi  kta,  qais  wopeton  wicasta  kin  hena 
wicohan  tawapi  kin  en  token  econpi  kta,  hena  unko¬ 
kiyakapi  sni ;  tuka  hoksipidan  qa  wicinyanpidan 
kin  hena  tiyata  token  ohanyanpi  kte  cin  he  unkoki¬ 
yakapi  ! 

Tona  askatupidan  kin  owasin  taku  iyotan  tanka 
awacinpi  kte  cin  he  dee.  Wakantanka  he  inyan 
mdaska  akan,  iye  nape  on  owa  kte  cin,  he  taku 
tanka  daka  tuka.  Hecen  he  taku  nina  tanka  e 
sdonyeunkiyapi.  Tohan  taku  wanji  tanyan  ecanon- 
pi  kta  yacinpi  kinhan,  toka  idadapi  kin  en  owotanna 
ecanonpi  kta  iyececa. 

Odowan  ho  wanji  ayahidadapi  kte  cinhan.  Odo- 
wan  ho  tawa  kin  he  ohna  edadapi  kta  iyececa 
Tuka  “  Old  Hundred,”  he  yadowanpi  kta  yacinpi 
kinhan,  odowan  ho  tokeca  wan  e  ohna  edadapi  kin¬ 
han,  tohinni  tanyan  adapi  kte  sni,  qa  ecen  adastan- 
pi  kta,  qa  ake  piya  adapi  kta. 

Qa  nakun  tipi  wanji  yakagapi  kte,  unkan  tipi 
oahde  kin  ecinsniyan  eyahdepi  kinhan ;  qais  wita- 
wata  wanji  yakagapi  kta,  unkan  wata  sicu  kin  ecin¬ 
sniyan  yakagapi  kinhan,  owasin  yahdujujupi,  qa 
ake  piya  yakagapi  kta.  Heon  taku  econpi  kin  toka 


158 


WICASTAYATAPI  TACANKU. 


eyayapi  kin  en  owotanna  econknpi  kte  cin,  he  taku 
tanka.  Unkan  taku  kasta  econpi  kin  owasin  hece- 
ca.  Unkan  unkikiyeden  unpi  kin  ekta  token  unkio- 
hanpi  kta  econunwacinpi  kte  cin  is  eya  he  iyececa. 

Unkan  de  econkupi  kte  cin  tokaheya  token  econ- 
kupi  kte  cin  woahope  izaptan  kin  he  unkokiya- 
kapi.  Tiyata  e  tokaheya  econkupi  kta  iyececa. 
Hoksidan  wan  qais  wicinyanna  ;  cinhintkuyapi 
qais  cunwintkuyapi  waste  heca  sni,  atkuku  qa  hun- 
ku  wicahduonihan  sni  wan  makipazo  po,  kinhan 
he  wicasta  waste,  qais  winolica  waste  icage  kte 
sni  e  cicipazopi  kta  ce.  Woahope  izaptan  kin  taku 
econ  unsipi  he?  Ate  wicunyanpi  qa  ina  wicunyan- 
pi  kin  hena  wicunhduonihanpi  kta.  De  en  woi- 
wange  nom  awauncinpi  kta.  Tokaheya  kin ;  Ate 
WICUNYANPI  QA  INA  WICUNYANPI  KIN  TOKEN  WICUNHDU¬ 
ONIHANPI  KTA  HE  ? 

Xnonpa  kin ;  Tokeca  on  de  econkupi  kta  he  ? 

Woiwange  kin  dena  wicoie  nomnana  ikoyake  cin 
he  wandakapi.  Wicoie  kin  wanji  dee — Token? 
Wicoie  unman  kin  is — Tokeca  on? 

Tipi  ohna  hayake  yehnakapi  kin  mahen  eyaton- 
wanpi  kinhan,  mazaksan  taku  akan  otkeyapi  ece 
kin  heca  etanhan  wandakapi  kta.  Wicoie  nonpa 
kin  dena  taku  kin  he  iyececa — Token  ?  qa  Tokeca 
on?  hena  mazaksan  iyececa,  qa  akan  wowahokon- 
kiye  kin  de  ocowasin  ikoyake  kta.  Mazaksan  toka¬ 
heya  kin  akan  taku  tom  ikoyake  kta ;  qa  inonpa 
kin  akan  taku  nonpa  kta. 

Wanna  mazaksan  tokaheya  kin  he  ehan  unhipi ; 
Token  ?  eyapi  kin  hee.  Hnnkakewicunyanpi  kin 
hena  token  wdcunhduonihanpi  kta  he?  Mazaksan 
kin  de  en  taku  tom  ikoyakapi  kta. 

Taku  mazaksan  kin  de — Token — tokaheya  ikoya¬ 
kapi  kte  cin  he  Woanagoptan — eyapi  wicoie  kin  hee. 

Hnnkakewicunyanpi  kin  wicunhduonihanpi  kte 
cin  he  anawicungoptanpi  kta  hecen  kapi.  Tuka  he- 
han,  woanagoptan  unkitawapi  kin  he  owotanna  kta 
iyececa  qa  owotanna  sni  kinhan,  hena  wicunhdu- 
onihanpi  sni  kin  he  iyecece  kta. 

Decadan  anpetu  wanji  en  New  York  etanhan 
hernani  ohna  waku.  Manke  cin  mitokam  winolica 
wan  siceca  nom  om  yanka,  unman  hoksidan  qa  un¬ 
man  is  wicinyanna.  Hena  Ohio  heciya  yapi.  $i- 
ceca  kin  hena  hunkupi  taku  ewicakiye  cin  ecaca 
awacinpi  sni  seca  wanwicamdake  ca  icante  masica. 
He  iyecadan,  hunkupi  kin  makanopiye  wan  etan¬ 
han  taku  icu  kta  skan.  Okini  hen  aguyapi  skuya 
qais  canhanpi  sasadan  esta  un,  qa  siceca  kin  taku 
ewicakiye  cin  awacinpi  kta  on  wicaqu  kta  cin  nace 
epca.  Unkan  makanopiye  kin  yuzamni  qehan, 
etanhan  aguyapi  skuya  qais  canhanpi  sasadan  icu 
sni,  tuka  hahonta  wan  nogeiyutapi  iyehankeca,  qa 
wicasaste  inskokeca  wan  e  icu.  lhanke  kin  anoka- 
tanhan  kaliapi ;  qa  he  yukipas  yuha  yanka,  qa  to- 
han  siceca  kin  taku  econ  wicasi  eca  he  yuhuhuza 
ece.  De  iyecen — a  John,  hen  iyotanka,”  eye  ca  ha¬ 
honta  kin  yuhuhuza,  unkan  John  iyotanka. 

fc£  Mar y,  akan  yukanpi  kin  kan  iyotanka.” 

£<  John,  owanyeye  kin  lie  kobanna  liin  ecen  icu.” 
Unkan  John  kohanna  liin  anagoptan.  He  econ  sni 
kinhan  taku  ecakicon  kte  cin  he  sdonya.  Siceca 
kin  dena  hunknpi  kin  anakigoptanpi,  tuka  he  hun- 
knpi  kin  hduonihanpi  he  ?  Hiya.  He  hunkupi  kin 
hduonihanpi  sni;  hahonta  kin  hee  ynonihanpi. 
Woanagoptan  hecece  cin  he  hahonta-ihanke  wo  ana¬ 
goptan  eciyapi  kta  waste.  "Woanagoptan  kin  he 
waste  sni.  He  woiyopeye  kokipapi  kin  on  econpi. 
Hecen  he  ecinsniyan  econpi.  Tuka  wicohan  owo- 
tanna  unhapi  kta  uncinpi  kinhan,  awicakehan  taku 
owotanna  uncinpi  kta  iyececa.  Wakantanka  hecen 
tawacin  kin ;  qa  hena  wastewicundakapi  kin  heon. 
Hunkakewicunyanpi  kin  hena  anawucungoptanpi 
kta  iyececa.  Hena  on  hunkakewicunyanpi  kin  owo¬ 
tanna  anawicungoptanpi  kte  cin  ee.  Hena  taku 
he?  Wakantanka  hecen  tawacin  kin  ;  qa  hunkake¬ 
wicunyanpi  kin  hena  wastewicunndakapi  kin  he¬ 
na  ee. 

Winohca  wan  cajemdate  cin  he  ees  togye  wica- 
kuwa  unkans.  Siceca  kin  ohinniyan  hahonta  wan 
ayuhuhus  wicakuwa  kin  he  ayustan,  qa  e,  Wowapi 
Wakanicu  qa  hewicakiya  unkans  ;  Siceca,  tecinhin- 
dapi  kin,  Wakantanka  oie  kin  he  dee  ce.  De  en 
Wakantanka  taku  econqunpi  kta  cin  kin  he  unke- 
kiciyapi  qa  unkokiyakapi  ce.  Wakantanka  siceca 
on  token  eye  cin  he  cicimdawa  kta.  Den  Hdinapa- 
pi  wicowoyake  20,  qa  oehde  12  kin  he  en,  heya — 

a  Niyate  qa  nihun  wicaliduonihan  wo  ;  hecen  Xtancan 
Wakantanka  nitawa  makocenicu  kin  en,  nitaanpetu 
kin  hanske  kta.’5  Xho,  toban  taku  econcisipi,  qais 
econsni  cisipi  kinhan,  he  Wakantanka  lye  heconni- 
sipi  kin  he  iyececa  e  wandakapi.  Tohan  anama- 
yagoptanpi  eca,  he  Wakantanka  anayagoptanpi  ece. 
Tohan  anamayagoptanpi  sni  eca,  he  Wakantanka 
anayagoptanpi  sni  ece  :  han,  Wakantanka  tanka  qa 
waste  hce  cin  he  mahpiyaohnihde  kin  owasin  ana- 
goptanpi  ece.  He  anagoptanpi  kte  sni  kin  he  taku 
wokokipe  kin  awacin  miye. 

Dee  ohnayan  ewicakiye,  ca  ohinniyan  iwicaka- 
pte,  qa  nape  mdaska  on  awicape  cin  hena  ayustan, 
qa  e  onsidaya,  wastedakeya,  qa  cantekiya  wicakuwa 
unkans,  hehan  owotanna  waanagoptanpi  eciyatan- 
han  iye  anagoptanpi  kta  onspewicakiye  kta,  tuka — 
Wakantanka  hecen  tawacin  kin  heon,  qa  iye  waste- 
dakapi  kin  heon.  Qa  ecen  hahonta  kin  hekta 
ehpeye  kta  tuka. 

Wanna,  Token?  eyapi  mazaksan  kin  akan  taku 
wanji  unhapi.  Woanagoptan  eyapi  kin  hee.  Hunka- 
kewieunyanpi  kin  hena  wicunhduonihanpi  kte  cin- 
han,  woanagoptan  eyapi  kin  he  unhapi  kta  iye¬ 
ceca.  Tuka  woanagoptan  owotanna  kin  hee  kta  iye¬ 
ceca. 

Hehan  Ohankoya  waanagoptanpi  kin  hee  kta 
iyececa.  Hecen  wanna,  Token?  eyapi  mazaksan 
kin  akan  taku  nom  unhapi. 

Hunkakewicunyanpi  kin  hena  woanagoptan  eci- 

yatanhan  wicunhduonihanpi  kte  cinhan,  tuka  econ- 
unsipi  kin  hena  en  wawiwange  sni,  qais  tokeca  on 
he  ecamon  kta  he  ?  eye  sni  econknpi  kta.  Hunka- 
kewicuny&npi  kin  hena  taku  wanji  econunsipi  kin- 
han,  iye  econunsipi  kin,  hee  hca  on  econkupi  kta 
iyecece. 

Askatudan  wicinyanna  cikcistinna  nom  inayanpi 
wan  waste  yuhapi,  qa  he  nina  wastekidakapi  owica- 
yakapi  he  mdawa.  Winolica  kin  he  onsika  esta 
ohinni  tuktekten  wicohan  on  anpetu  osansan  tiyata 
hdi  sni  ece.  Hena  icunhan  siceca  kin  ohinniyan 
hunkupi  htayetu  ekta  hdi  kte  cin  he  awacin  ekta 
etonwan  unpi  ece.  Hecen  tohan  hunkupi  kin  hdi 
eca  he  wowiyuskin  tanka  dakapi  ece. 

Anpetu  wauji,  tokiya  iyaya,  qa  en  un  sni  qehan, 
taku  wanji  waste  kicagapi,  he  nina  iyokipi  kta 
sdonyapi.  He  op  anpetu  kin  he  hunkupi  kin  ko- 
hanna  hdiapeinalinipi.  Wihiyayedan  oape  kin  han- 
hihiya  iyaye  seca,  qa  waape  unpi  wacintankapi  sni 
kin  htayetu  kin  tohinni  hi  kte  sni  se  iyecen  awacin- 
pi.  Unkan  wanna  hunkupi  kin  canku  ohna  ku 
wanyakapi.  Hehan  malicistinna  kin  en  akipapi  kta 
e  ohankoya  kun  inyang  iyayapi.  Unkan  econ  ece 
kin  iyecen  nape  wicakiyugate,  ca  iwicacu  kte  sece 
cin  he  econ  sni  tuka  icicawin  hdapi  kta  e  wiwicaki- 
yuta  wanyakapi.  Wanna  ikiyedan  ku  qehan,  ho 
canksiya  se  heya,  “Ako  icicawin  timahen  hdapi, 
qa  tohanyan  cicopi  sni  hehanyan  mikiyedan  upi 
sni  ye.” 

Pe  on  wicinyanna  onsikapi  kin  nina  icante  si- 
capi.  Qa  unman  cante  psakahe  kta  iyecen  ceya. 
Hunkupi  taku  ecawicakicon  kin  okalinige  sni,  qa 
teliike  daka.  Unman  kin  ito  apesi,  okini  hunkupi 
taku  econ  kin  he  awicakehan  taku  wanji  on  etanhan 
hecon  naceca  qa  tohan  he  token  on  he  hecon  kin 
ohdake  cinhan,  he  hecetu  kta  heon. 

Hunkupi  kin  liayake  tokeca  kicun,  qa  ihdujaja 
qehan,  iyecadan,  itohnake  iyuskinyan  un  ece  kin  ake 
iyecen  tipi  kin  etanhan  iha  tankata  hdinapa,  qa  to¬ 
ken  onsiwicakida  ece  kin  iyecen  onsiwicakidaka. 
Hehan  ku  kin  tahepi  tiwahe  onsikapi  wan  en  hdi, 
qa  timahen  i,  unkan  siceca  kin  wanji  tancan  wica- 
kata  sa  wowayazan  kin  on  nakaha  liin  teka  iyeya. 
Qa  siceca  te  cin  he  ehnakapi  kin  owicakiya,  wicin¬ 
yanna  cikcistinpidan  kin  owicakiyaka.  Wowaya¬ 
zan  wokokipe  kin  he  aiyahpeyapi  heca  sdonyapi. 
Ohinni  tuktekten  wicasta  hayake  tawapi  en  icupi, 
qa  on  tokan  aiyahpewicayapi  ece.  Heon  ihdujaja, 
qa  hayake  tokeca  kicun  sni  itokam,  cunksiwicaye 
cin  ikiyedan  upi  kinhan,  wowayazan  kin  icupi  kta  ko- 
kipa.  Token  on  itkom  kuwicasi,  qa  ikiyedan  upi  kte 
sni  kewicakiye  cin  he  on  hecon  e  owicakiyaka. 
Hehan  wicinyanpidan  kin  hunkupi  taku  econwi- 
casi  kin  token  en  heye  cin  okahnigapi,  qais  okahni- 
gapi  sni  esta,  ohankoya  anagoptanpi  kte  cin  he  he¬ 
cetu  hca  e  wanyakapi.  Hunkakewicunyanpi  kin 
hena  wicunhduonihanpi  kte  cinhan,  ohankoya  waa- 
nagoptanpi  kin  cinpica, 

Tuka  en-un-sni  waanagoptanpi  kin  he  en  tin 
waanagoptanpi  kin  ijecen  cinpica. 

Hunkakewicunyanpi  kin  hena  tohan  wicitehan- 
yan  unyakonpi  kinhan,  tohan  om  unyakonpi  kin 
iyecen  anawicungoptanpi  kta,  hecen  he  wake.  Wan¬ 
na  Token?  eyapi  mazaksan  kin  akan  taku  ya- 
mni  nnhapi ;  Woanagoptan  ;  ohankoya  ;  ed-un- 
sni. 

Hoksidan  cistinna  wan,  waniyetu  sakowin  ecetn, 
windhca  wan  nina  ohanhdeya  he  ekta  wanyag  i. 
lye  tipi  etanhan  itehanyan  nn  esta,  nina  tanyan 
ohanyan,  qa  taku  tona  hunkakewicaye  cin  iyokipipi 
kta  dake  cin  hena,  iye  en  unpi  kin  iyecen,  econ  kta 
aiciciya. 

Anpetu  wanji,  hanhanna  wotapi  kin  en,  wahna- 
wotapi  kin  akan  aguyapi  kata  ehdepi.  He  hiyuki- 
yapi ;  tnka  icu  kta  wicada  sni. 

<c  Aguyapi  kata  cin  iyonicipi  sni  he  ?”  tipi  en  wi¬ 
ll  o  lie  a  kin  eya  iwanga. 

“  Ho,  he  wastewadaka  tuka  ce,”  eya.  “  Tuka 
tokeca  on  etanhan  iyacu  sni  he?” 

“Ate  aguyapi  kata  wate  kta  cin  sni  kin  heon.” 

“  Tuka  niyate  itehanyan  un,  qa  he  tohinni  sdon- 
ye  kte  sni.  Yacin  kinhan,  wancadan  onge  iyacu 
kta  iyececa.  Etanhan  tokeca  kte  sni.” 

He  hec§tu  sni  tuka  winolica  kin  heya.  Istece 
kta  iyececa  tuka.  Hoksidan  cistinna  wan  wanyag- 
hi  kin  he  woahope  izaptan  kin  kicakse  kta  iyutan- 
yan.  Tuka  hoksidan  kin  waayupte  cin  he  anago- 

ptan  do.  “  Hiya,  ate  den  un  sni  qa  wanmayake  sni 
esta,  ee  anawakigoptan  kta.  He  toliinni  sdonye 
kte  sni  naceca,  esta  miye  he  sdonwakiye  kta,  qa 
hecen  on  ecamon  kte  sni  eya.”  Hoksidan  kin 
de,  atkuku  en  nn  sni,  esta  anagoptan  kin  on  hdu- 
onihan. 

Hoksidan  tokeca  wan  is  eya  de  ohnayan  atkuku 
hduonihan  e  ito  he  ociciyakapi  kta.  Hoksidan  kin 
he  otonwe  wan  en  ti  kin,  hen  skatapi  wowanyake 
heca  wan  hi.  Wakeya  tanka  wan  iticagapi,  qa  can- 
cega  kabupi  qa  cotauka  yajopi  qa  wonahon  waste- 
ste  wihahaya  skanpi  on  wicasta  ota  en  iyutanyan 
cinwicayapi,  tona  askatupidan  kin  hena  iyotan. 
Hena  ehna  hoksidan  cistinna  wan  un,  wasdonye  wa- 
cin  Bin,  taku  owasin  wanyag  un.  “Ho,  Johnny! 
skatapi  wowanyake  kin  ekta  da  hwo?”  wicasta  wan 
he  sdonye  kin  eciya.  “  Hiya,  ate  heca  iyokipi  sni,” 
Johnny  eya  ayupta. 

“Ehan!  ho,  Johnny  mazaska  cicu  qa  de  kte 
do,”  wicasta  kin  eya. 

“  Ate  hena  iyokipi  kte  sni,”  Johnny  eya  ayu¬ 
pta. 

“  Howo,  wanna  timahen  de  kta  e  cicicajuju  kte 
do.” 

“Hiya,  ate  he  hecetu  dake  cinhan,  mazaska  ma- 
qu  kta  tuka ;  nakun  kasta  mis  miye  kaspapi  nom 
sanpa  okise  hduha  waun,  qa  he  on  nonpa  akihde 
timahen  mde  kta  owakihi  tuka,”  Johnny  eya. 

“  Johnny,  miyeqe  nimiye  kinlian,  wancadan  esta 

mde  kta  tuka;  hen  sunktanka  taku  econpi  kin  wo 
wanyake  lice  do,”  wicasta  kin  eya.  “Etanhan  ni- 
yate  he  sdonye  kte  sni.” 

“Ecamon  kte  sni  do,”  hoksidan  kin  eya. 

“  Tokeca  on  ecanon  kte  sni  he?”  wicasta  kin 
eya  iwanga. 

“  Ekta  wai  kinhan,  ohakam  ate  ista  kin  otins 
ewatonwe  kta  owakihi  kte  sni  kin  heon,  qa  delian  e 
owakihi  ce,”  Johnny  sicocodan  siwana’so’sohe  ca 
eya. 

Ho,  hoksidan  cistinna  kin  he  atkuku  hduoni- 
han  ce.  Tohan  takn  kasta  ecanon  kta  iniyntan, 
unkan  he  ecanon  kinhan  on  niyate,  qais  nihun  ista 
kin  otins  eyatonwe  kta  oyakihi  kte  sni  kinhan,  he 
taku  kin  sica  nakaes  hececa  e  sdonyaye  kta. 

Tuka  woahope  kin  de  hunkakewicunyanpi  kin 
hena  wicunhduonihanpi  kta  cinke  cin  he  iyecen 
econkupi  kte  cinhan,  woanagoptan  unkitawapi  kin 
he  ohankoya,  qa  en-un-waanagoptanpi  kin  iyecen 
en-un-sni  waanagoptanpi  kin  henana  kte  sni;  na- 
kun  wacantkiya  waanagoptanpi  kin  hee  kta. 

Token?  eyapi  mazaksan  kin  akan  wicoie  itopa 
kin  he  dee.  He  akan — woanagoptan  ;  ohankoya  ; 
en-un-sni ;  wacantkiya,  hena  unhapi. 

Hunkakewicunyanpi  kin  hena  tewicunhindapi 
kin  on  anawicungoptanpi  kta  iyececa.  Hena  tewi¬ 
cunhindapi  kta  iyecece  cin  iyecen  wacinwicunkiyu- 
zapi  kinhan,  taku  econunsipi  kin  henana  econqunpi 
kte  sni,  tuka  taku  tona  iyokipipi  kta  sdonunyanpi 

kin  hena  econunsipi  qais  econunsipi  sni  esta  econ- 
unwacinipi  kta  iyececa. 

Washington,  lioksidan  qelian  ohan  oyakapi  kin 
he  owasin  yeksuyapi.  He  witawata  ozuyeyapi  wi- 
cobe  kin  en  ope  kta,  qa  miniwanca  ekta  ye  kta 
cantiheya.  Ye  kte  cin,  hunku  iyokipi  sni  tuka  un- 
hanketa  iyowinkiya.  Owanjidan  e  un  kta  ein ; 
tuka  ye  kta  cin  hce  cinhan,  ye  kta  keciya.  Wita¬ 
wata  en  woawanyake  wanji  qupi.  Witawata  kin 
wanna  ye  kta,  qa  ookiyeye  cin  canwohnaka  ta- 
wa  kin  tiyopa  kin  en  kiciyuha  najin.  Hehan 
hunku  kin  napehduze  kta  e  timahen  iyaya.  Unkan 
istamnihanpe  au  e  wanyake.  Wawiyokisinya  e  ito- 
hnake  en  wanyaka;  tuka  hunku  kin  iapi  wanjicakas 
eye  sni.  Hecehnana,  tankan  inape,  ca  ookiye  yuhe 
cin  heciya,  “  Canwohnaka  mitawa  kin  he  icicawin 
timahen  emicihnaka  wo.  Miye  iyokipimiciye  kta 
e  ina  cantesinwakiye  kte  sni  ce.”  Hecen  woawan¬ 
yake  wicohan  wan  qupi  qon,  enakiye  ca  tiyata  e 
owanjidan  yanka. 

Taku  econ  kin  he  hunku  nahon  qehan,  heya : 
“George,  Wakantanka  tona  hunkake  hduonihanpi 
kin  hena  wicayawaste  kta  iwahowicaye  ciqon,  he 
niyawaste  kta  ce !”  Wicoie  kin  hena  wowicake  hce 
ciqon !  Wakantanka  George  Washington  y  a  waste  ; 
qa  iye  tamakoce  kin  en,  qa  sintomniyan  wowaste 
kaga.  He  iyohakam  Washington  woohiye  ota  ohi- 
ya,  tuka  woohiye  itancan  hce  cin  de  hee.  Trenton 
en,  qa  Monmouth  en,  qa  Yorktown  en,  Sagdasin  kin 

ohiwicaya.  Tuka  iye  hunku  kin  iyokipiye  kta  on 
iye  tawacin  kin  enakiye  cin,  he  iye  ohin^iy^.  Un- 
kan,  “  tuwe  taniya  wovvddagkiye  cin  he  tuwe  otonwe 
icu  kin  he  kapeya,”  Wowapi  Wakan  kin  unkokiya- 
kapi. 

Wacantkiya  waanagoptanpi  kin  he,  hunkakewi- 
cunyanpi  kin  hena  wicunhdnonilianpi  qa  tewicunri- 
dapi  kin  hdutaninunyanpi  kta. 

Siceca  tuktekten  himkakewicayapi  kin  aowe- 
hanyan  cajewicahdatapi  nayalionpi  ece.  Tohan 
heconpi  eca,  he  woahope  izaptan  kin  kicaksapi  ece. 
Hon.  Thomas  H.  Benton  he  omaka  ota  United 
States  tomniciye  tanka  opa.  He  eya  New  York  en 
wohdake  cehan,  winolica  en  yukanpi  kin  ekta  ihdu- 
homni,  qa  iye  Imnku  kin  de  ohnayan  icajeyata : 
“Ina  tohinni  cannunmunpe  kte  sni  kemakiya,  un- 
kan  anpetu  kin  hetanhan  qa  delianyan,  tohinni 
candi  omdutan  sni.  Tohinni  oeconna  ecamon  kte 
sni  kemakiya,  nnkan  tohinni  oeconna  onspemiciciye 
sni.  Wanna  waniyetu  masakowin  qehan  miniwa- 
kan  yatke  sni  masi.  Unkan  ecaca  miniwakan  mda- 
tke  kte  sni  miciconza.  Qa  woiciconze  kin  he  tohin¬ 
ni  kiwakakse  sni.  Unkan  dehan  mitamokoce  kin 
en  wawokiyapi  wicolian  taku  kasta  ecamon  kta 
owakihi  kin,  hena  ina  eciyatanhan  owakihi  ce.” 
Hecen  he  hunku  kin  hduonihan. 

Ehanna  wicowoyake  wowapi  kin  en  otonwe  wan 
en  akicita  anawicatanpi,  qa  unhanketa  wayakaici- 
(juwicakiyapi  e,  oyakapi  kin  lie  unyawapi.  Otonwe 

kin  he  en  sunkakiciyapi  nom  unpi,  he  tuwepi  kin, 
akicita  itancan  kin  he  taku  wanji  on  pidakiyapi. 
Heon  etanhan  otonwe  kin  he  ideye  kte  cin  itokam, 
woyuha  tawapi  kin  etanhan,  taku  tona  iyotan  tehin- 
dapi  kin,  tona  hduha  okihipi  kin  hena  akam  hdoya- 
pi  kta  iyowinwicakiya.  Unkan  iyecadan  otonwe 
tiyopa  kin  etanhan  koskapi  kin  nnma  atkuku  kin 
kicin,  qa  nnma  kin  is  hunku  kin  kicin  he  napapi. 
Taku  yuhapi  kin  hena  iyotan  kidakapi.  Hecen  he¬ 
na  awicakehan  hunkakewicayapi  kin  wicahduoni- 
hanpi. 

Wacantkiya  waanagoptanpi  kin  he  hunkakewi- 
cunyanpi  kin  hena  awanwicunhdakapi  kta,  qa  tukte 
ohnayan  nnkokihipi  kin  owasin  on  taku  on  nipi  kte 
cin  hena  iwicakihniunyanpi  kta. 

Ikcewicasta  makoce  kin  hena  en  siceca  kin  taku 
tona  on  hunkakewicayapi  kin  awanwicahdakapi  kte 
cin  owasin  ehpeyapi  ece  kin,  he  sdonunyanpi.  To¬ 
ll  an  wayazankapi,  qais  tohan  wanna  kanpi  eca, 
siceca  wicayuhapi  kin  awicayustanpi,  qa  wotekte- 
hdapi  on  atakunipi  kte  sni  e  ehpewicayapi  ece ; 
qais  hena  awicakehan  tewicayapi  ece,  hecen  hena 
kagiwicayapi  kte  sni  heon.  Tuka  hena  Wowapi 
Wakan  wan,  woahope  izaptan  kin  onspewicakiye 
kta  e,  takudan  yuhapi  sni.  Hena  Wakantanka  ho 
kin,  a  Niyate  qa  nilmn  wicahduonihan  wo,”  ewica- 
kiye  cin  tohinni  he  nalionpi  sni.  Tuka  unkiye  wo¬ 
ahope  kin  de  unhapi.  Qa  Wakantanka  hunkake- 
wicunyanpi  kin  hena  tohan  wayazankapi,  qais  kan- 

pi,  qais  walipanicapi  kinhan,  tanyan  awanwicun- 
hdakapi  kta,  qa  token  unkokihipi,  taku  owasin  on 
tanyan  wicunkuwapi  kta  kecin.  Atkukn  wan  qais 
hunku  wan,  kan  aya  ca,  awanunhdakapi  kta  unha- 
pi  kinhan,  he  wawiyowinye  tanka.  Wakantanka 
wawiyowinye  kin  de  maqu  kin  on  pidamakiye,  ca 
maka  sintomniyan  wowijica  un  kin  maqnpi  esta 
amdustan  kte  sni  tka. 

London  en  wisicodan  wowapi-yawapi  okitanin 
wan  han,  “Glide  To  Wowapi-yawapi  kin”  eciyapi. 
Hen  wowapi-yawapi  kin  owasin  ohde  to  hanskaska 
unpi  kin  heon  hecen  cajeyatapi. 

Wowapi-yawapi  kin  he  en  hoksidan  nnpi  kin 
wanji  wotapi  en  taku  yute  cin  onspa  ekihnaka,  qa 
wota  ayastanpi  kin  oliakam  wahnawotapi  kin  etan- 
han  taku  oyaptapi  qa  ospuspu  kin  owasin  pahi  ece, 
oyakapi  mdawa  he  weksuya.  Hena  iye  owinja  tawa 
kin  ikiyedan  wTazikoka  wan  en  ohnaka,  qa  hen  yuha 
ece.  Heon  hoksidan  unmapi  kin  he  nina  aiapi  ece. 
Tokaheya  he  wotes’a,  qa  hanyetu  ekta,  tohan  wici- 
stinbe  cinhan,  hena  yute  kta  on  hen  hnaka  kecinpi. 
Qa  wanjikji  he  nahmana  awanyag  kuwapi,  tuka 
hena  yute  cin  tohinni  wanyakapi  sni. 

Anpetu-wakan  wanji  eca,  wancadan  qais  nonpa 
wazikoka  kin  en  taku  un  hena  openmiton,  qa  toki- 
tkiya  yuha  iyaya  ece. 

Hehan  hoksipidan  kin  hena  wiyopeye  ca  maza- 
ska  kin  hena  yuha  akes  kecinpi.  Heon  etanhan  he 
hoksidan  sica,  qa  wahduhahakteca  heca  iyukcanpi. 

Qa  lie  iye  om  skate  kte  cin  iyowinkiyapi  sni.  Qa 
ihahapi,  qa  siksicaya  cajeyatapi,  qa  taku  ota  on 
sicaya  knwapi.  Tuka  hena  owasin  en  wacintanka, 
qa  hecetuwanjica  olian,  qa  taku  owotannayan  icu 
kin  owasin  ake  yuha  iyaya  ece. 

Ecen  unhanketa  waonspekiya  tawapi  kin  he  on 
yasinya  okiyakapi.  Hehan  hoksidan  kin  lie  ake 
wopahta  wan  yniha  iyaye  cehan,  awanyag  kuwapi. 
Unkan  tipi  ponpon  wan,  ctonwe  kin  he  en  tona 
iyotan  wahpanicapi  ohna  yukanpi  kin  hen  timahen 
iyaya  wanyakapi.  Tipi  kin  he  wankantipi  itopa 
kin  heciya  i,  qa  wopemnitonpi  yuhe  cin,  he  wicahca 
wakanka  kici  napin  onsikapi,  en  wicakai.  He  on 
wawiwangapi,  unkan  hunkakewicaye  cin  hena  eepi. 
Hena  oyate  wastepi,  qa  okinihanpi,  tuka  wanna 
kanpi  qa  oncikpanipi  kin  on  wicakakijapi  ounye  kin 
ekta  kun  yapi,  heon  cinhintkupi  woyute  hecen  wi¬ 
cakai  ecee  kin  he  iyotan  wacinyanpi.  Hoksidan 
kin  he  iye  hunkakewicaye  cin  hena  taku  on  nipi 
kte  cin  ecawicakicon  kte  cin  he  on,  iye  woyute  ica- 
kisiciye  kta,  qa  om  wowapi  yawapi  kin  hena  bapi 
qa  sicaya  kuwapi  kin  hena  tawatenya. 

Wicasta  wowapi  yawapi  awanyakapi  kin  he  na- 
lionpi  qehan,  hoksidan  kin  he  hunkakewicaya  onsi¬ 
kapi  kin  hena  owicakiyapi,  qa  hehan  is  iye  kin, 
yatanpicaya  ohanye  cin  on,  mazaska  wanapin  wan 
qupi.  Ecin  awicakehan  mazaska  wanapin  yuha  kta 
iyecece  nakaes.  Hoksidan  kin  he  woahope  izaptan 
kin  tanyan  ahopa.  Atkuku  qa  hunku  wicahduonihan. 

Wicasta- wakan  wan  anpetu  wanji  iye  omniciye 
tavvra  en  wakanheja  kin  tona  Wiwicawangapi  kin  he 
eyewicakiya.  Hoksidan  cistinna  wan  woahope  iza- 
ptan  kin  he  eyesi.  Unkan  tanyeli  eceneya.  “Un- 
kan  he,  ‘  niyate  qa  nihun  wicayahduonihan  ’  kta,  he 
token  ke  ein  sdonyaya  he  ?”  wicasta  wakan  kin  eya. 
Unkan  he  token  kapi  kin  oyag  nte  cin  e,  iwahnana, 
ho  cancanyan,  qa  ite  kin  nasahinhda,  qa  heya: 
“  Htanihan,  wicasta  wahbaka  toktokeca  qeya,  he 
kin  akan  awicawai.  Inyan  pepe  on  siha  kin  kirna- 
paksaksa,  qa  simawewe  kin  he  wicasta  kin  hena 
wanyakapi.  Unkan  canhanpa  opemiciton  kta  on 
mazaska  maqupi.  Tuka  ina  iye  waqu^  is  eya  can¬ 
hanpa  nice  cin  heon,  qa  ina  isanpa  miye  e  sicoco- 
dan  wann  kta  owakihi  wakidake  cin  heon.” 

Hoksidan  kin  he  woahope  kin  tokeli  tanyan 
okahniga  cen!  Ho,  qa  nakun  tokeli  tanyan  ohna 
ya  cen  ! 

Jesus  ohan  waonspekiya  waste  wan  den  eunki- 
hdepi.  Wanyaka  po,  kae  ce,  Jerusalem  conkaske 
kin  itankantanhan  canicipawega  akan  otkeya  han. 
Winohca  ton  ana  canicipawega  kin  ikiyedan  na- 
jinpi.  Jesus  hunku  kin  wanji  hee,  qa  nakun  lye 
waonspekiya  John  he  wanji  ee.  Mazaiyokatkuge 
tankinkinyan  kin  nape  qa  siha  ko  en  wanna  oka- 
tanpi.  Kiunniyanpi  kin  etanhan  kunkiya  we  kin 
sbuhan.  Yazan  kin  on  huha  kin  hena  cancanhan. 
Kakije  cin  he  tokeh  tehika  cen !  Hececa  esta  lye 
woyazan  tehika  qa  kakije  cin  akiktonja,  qa  lye 

hunku  kin  tanyan  awanyakapi  kte  cin  lie  awa- 
cin. 

Wotanin-waste  kin  en  he  nnyawapi :  “  Jesus 
hunku  wanhdaka,  qa  en  ikiyedan  waonspewicakiye 
cin  wanji  iyotankidake  ciqon  he  wanhdaka,  unkan, 
lye  hunku  kin  heciya,  Nicinksi  kin  hee  ce  wanhda¬ 
ka!  Hehan  waonspekiyapi  kin  heciya,  Wanyaka 
wo,  nihun  kin  hee  ce !  Unkan  waonspekiyapi  kin 
he  anpetu  kin  hetanhan  iye  ti  kin  ekta  aki.”  De 
taku  wowinihan  lica !  Atewicunyanpi  qa  inawicun- 
yanpi  kin  hena  token  wicunhduonihanpi  kte  cin  he 
onspeunkiyapi  kta  on  Jesus  olian  kin  he  tokeh  tan¬ 
yan  unkitokam  ehde  cen. 

Wanna  woiwange  tokaheya  kin  unstanpi ;  Hun- 
kakewicunyanpi  kin  hena  token  wicunhduonihanpi 
kta  he  ? 

Token?  eyapi  mazaksan  kin  akan  wicoie  tona- 
keca  otkeunyanpi  he?  Topa.  Hena  tukte  e  he? 
Woanagoptan  ;  ohankoya  ;  en-un-sni ;  wacantkiya. 

Woiwange  inonpa  kin  he  dee ;  Tokeca-on  de 

ECONKUPI  KTA  HE  ? 

Woiwange  kin  de  en  wicoie  mazaksan  kin,  akan 
woiwange  kin  ocowasin  otkeyapi  kin  he  wanji  tukte 
ee  he  ?  Tokeca-on. 

Mazaksan  kin  de  akan  wicoie  nom  otkeunyanpi 
kta.  Wicoie  kin  dena  ee — Woya waste — qa  Woya- 
sica.  Tona  woahope  kin  de  tanyan  yuhapi  kin 
hena  woyawaste  wan  iwahowicayapi ;  qa  tona  he 
kicaksapi  kin  hena  woyasica  wan  aicajewicayatapi 


174 


WICASTAYATAPI  TACANKU. 


Woyawaste  kin  he  woahope  kin  en  cajeyatapi ;  qa 
woyasica  kin  he  Wowapi  Wakan  tokan  onspaspa  en 
cajeyatapi. 

Tona  woahope  kin  de  ynhapi  hena  woyawaste 
wan  den  iwahowicayapi. 

Wakantanka  heya,  “Niyate  qa  nihun  wicahdu- 
onihan  wo;  hecen  Itancan  "Wakantanka  nitawa  ma- 
koce  nicu  kin  en  nitaanpetn  kin  lianske  kta.”  "Wo¬ 
ahope  kin  deceedan  en  taku  taninye  hin  iwahowi- 
caye  cin  heon,  tanyan  iwanyakapi  kta  iyececa.  He 
etanhan  wahosiye  kin  heya,  Ephes.  6:2,  “  Hoksiyo- 
pa,  nihunkakepi  kin  anawdcakigoptan  po,  woahope 
on  takn  iwahoyapi  tokakeya  kin  hee.” 

Tuka  taku  iwahoyapi  eye  cin  he  token  kapi  kin 
ito  iwanunyakapi  kta.  Wicasta  tona  hunkakewica- 
yapi  kin  anawicakigoptanpi  kin  owasin  tehanyan 
nipi  kta  hecen  ka  he?  Hiya.  Hecen  ke  kte  sni, 
ecin  wakanheja  waste,  qa  waanagoptanpi  kin  ota 
hinnahin  cistinpidan  ehan  tapi  sdonunyanpi.  Israel 
oyate  kin  Kanaan  makoce  kin  en  yapi  qa  tawaya 
icupi  kte  cin  itokam  woahope  kin  dena  Wakantan¬ 
ka  wicaqu  kin  he  yeksuyapi  kta.  Tohanyan  tanyan 
ohanyanpi  kin  hehanyan  makoce  kin  he  yuhapi 
kta.  IJnkan  de  en  Wakantanka  lye  woahope  tawa 
kin  hena,  qa  iyotan  woahope  kin  de  tanyan  yuhapi 
kinhan,  makoce  kin  he  en  tehan,  tehan  yukanpi 
kta.  Woiwahoye  eye  cin  he  wanji  de  ka. 

Tuka  woiwahoye  kin  de  Israel  oyate  kin  iwa- 
howicaye  cin  he  iyecen  unkis  eya  he  iwahounyanpi. 

Juda  oyate  kin  tehan  nipi  kin  he  wiconi  kin  de  en 
wowaste  iyotan  tanka  kecinpi.  Qa  woiwahoye  kin 
he  unkiyepi  en  ke  cin,  he  tona  hunkakewicayapi 
kin  wicahduonihanpi  kin  hena  awicakehan  Wakan- 
tanka  iyunwin  wicaqu  kta,  qa  nakun  wiconi  kin  de 
en,  wowaste  tona  on  iwastepi  kta  dake  cin  hena  wi¬ 
caqu  kta,  hecen  ka. 

Token  wake  cin  he  ito  ociciyakapi  kta  ce.  Gus- 
tavus,  Sweden  wicasta-yatapi  kin,  oicimani  econ 
kin  wanji  en,  woju  ti  onsikapi  tipidan  wan  en  i,  qa 
miniyatke  kta  wicakida.  Unkan  wikoskadan  wan 
mini  qu,  wicasta  he  tuwe  kin  sdonye  sni.  Wikoska¬ 
dan  kin  nina  oncikpani  seececa.  Wicastayatapi  kin 
he  iyokipi,  qa  Stockholm  otonwe  itancan  kin  ekta 
ye  kte  cinhan,  oyanke  wanji  waste  qu  kta  keciya. 
Unkan  wikoskadan  kin  iye  ti  kin  ayustan  kte  sni 
keya.  “  Tokeca  on  adustan  kte  sni  he  ?”  wicasta¬ 
yatapi  kin  eya  iwanga.  £<  Ina  onsike,  qa  wayazan- 
kes’a,  qa  miye  misnana  awanmdake  ca  wecanpte 
ece  kin  heon ;  qa  tuwe  taku  hca  maqu  kte  ca  esta, 
ina  amdustan  kte  sni,”  wikoskadan  kin  eya. 

Wicastayatapi  kin  wikoskadan  hunku  kin  wan- 
yake  kta  e  tipi  cistinna  kin  timahen  i.  Unkan  hen 
ohehdepi  wan  ohna  wakanka  wan  aguyapi  hu  tona- 
na  aihdahpa  wanka  wanyaka,  he  omaka  ota  stagya 
wowayazan  ota  on  kun  wanka.  He  wanyaka  unkan 
cante  iyoyake,  ca  heya  :  £<  Wakanka  onsika,  wahpa- 
niyan  qa  kakisya  nunka  wanciyaka,  unkan  nina 
cante  masice  do.” 

Unkan  wakanka  kin  heya,  “  Han,  wicasta,  ees 
wicinyanna  waste  kin  he,  onsimada  sni  qa  awamna- 
yake  sni  unkans  iyotan  onmasike  kta  taka  ye. 
Taku  on  wani  kte  cin  on  htani,  qa  token  okihi  he- 
cen  taku  owasin  on  tanyan  makuwa.  He  Wakan- 
tanka  taku  waste  on  kiciksuya  nunwe,”  eyaya  ista- 
mnilianpe  kpakinta. 

Wicastayatapi  waste  kin  ia  okihi  sni  tuka.  Xeca- 
dan  mazaskazi  opiye  wan  yusdun  ehdaku,  qa  cun- 
wintku  kin  nape  kin  en  okihnake,  ca  heya  :  “  Hece- 
tuwanjica  nihun  tanyan  awanhdaka  wo,  kinhan 
sanpa  ecanon  kta  on  ociciye  kta  ce,”  eye  ca  kihda. 

Stockholm  ekta  ki  qelian  winolica  onsike  cin  to¬ 
ll  any  an  ni  kin  hehanyan  mazaska  tonakeca  omaka 
wanji  on  tanyan  yanke  kte  cin  hena  omaka  iyohi 
qupi  kta ;  qa  tohan  te  cinhan  ake  cunwintku  kin  he 
iyecen  ecakiconpi  kta,  wieakiyustan.  Woahope  kin 
de  token  taku  iwahowicaye  cin  ohnayan  Wakantan- 
ka  Avikoskadan  kin  he  ecakicon.  He  wicastayatapi 
kin  iye  econ ;  tuka  Wakantanka  hecen  econ  kta 
canteyuskiya.  Wakantanka  wan,  “  wicotawacin  wa- 
kan  OAArasin,  wowahokonkiye  waste  owasin,  qa  wico- 
lian  owotanna  owasin  etanhan  u  kin,”  he  Iye.  Wo- 
yakapi  wanji  tokeca  *he  iyececa  ito  ociciyakapi  kta. 

France  en  otonwe  cistinna  wan  en,  wopeton-wi- 
casta  owotanna  wan  ti  qa  mazopiye  wan  awanyaka, 
he  Paris  otonwe  itancan  kin  etanhan  kitanna  ite- 
han.  W  icasta  kin  he  tiolinaka  tanka  yuha  ;  qa  wo- 
miniheca  eciyatanhan  wacintanka,  qa  tiyohnaka 

tawa  kin  token  tanyan  unpi  kte  cin  hena  kuwa,  qa 
is  iye  tanyan  cajeyatapi  kin  ihdamna.  Tuka,  un- 
hanketa  mazaska  tona  yusote  kte  cin  isanpa  ota  yu- 
sota,  qa  Paris  en  wopeton  wicasta  wan  etanhan  ma- 
zopiye  opeton  kin  lie  taku  ikicazo  kin  hdajuju  kta 
okihi  sni.  Heon  iwicakicazo  kin  ekta  wicai.  Qa 
token  un  kin  he  anahbesniyan  owicakiyaka,  qa  ito 
kitanna  tehan  apepi  kta,  qa  wopeton  kin  on  maza 
onge  sanpa  qupi  kta  iyowinkiyapi  kta  icewicakiya  ; 
tokesta  tohan  okihi  kin  hecehnana  wicakicicajuju 
kta  keya.  He  wicasta  owotanna  dakapi,  qa  owasin 
wicakicidapi,  tnka  wicasta  wanjidan  wicada  sni. 
Wicasta  kin  he  iyotan  ota  ikicazo  he  hee.  Wowi- 
jice  tawa  kin  nina  tanka,  tnka  cante  nina  tehika. 
He  heya  :  “  Hiya,  wanna  kun  idada  e,  wanna  kaju- 
juciciye  kta  ce.” 

Hecehnana  akicita  itancan  wan  wicasta  onsike 
cin  he  yuze  ca  wicakaskapi  en  ehnake  kta  e  yesipi. 
Kaske  yanke  cin  etanhan  tiyata  tawicu  qa  tiyohnaka 
tawa  kin  wowapi  wicakicaga,  qa  hen  token  yanke 
cin  he  owicakiyaka.  De  on  nina  hin  cante  sica  hin- 
hdapi.  Qa  toka  kin  taku  econpi  kta  tanin  sni,  He 
on  tehan  iwohdakapi,  hehan  tiyohnaka  en  cincawi- 
cayapi  kin  wanji  tokapa  kin  kosca  waste  Paris  ekta 
ye  kta,  qa  wicasta  waonsida  sni  ikicazopi  kin  he 
wanyake  kta,  qa  atkuku  kin  wicacaskapi  etanhan  ki- 
yuskeyiye  ute  kta  e  iciconza. 

Qa  wanna  wopeton  wicasta  ti  kin  en  i,  qa  iye 
caje  kin  he  okiyag  wicasi,  qa  wanyake  kta  iyowinki- 

ye  kta  icekiya.  Wicasta  wahanicida,  qa  mazaska 
wastedake  cin,  okini  koska  kin  he  atkuku  icazo  kin 
kicicajnju  kta  on  hi  kecin.  Qa  iye  yanke  cin  en  tin 
hiyuya ;  tnka  koska  kin  he  takn  on  hi  kin  sdonye 
cin  hecehnana  okokipeya  canksi  hinhda,  qa  maza¬ 
ska  kin  yuhe  sni  kinhan,  oicazo  kin  atkuku  huhu 
kin  hena  on  hdajuju  kta  heya.  Koska  kin  he  nahon 
unkan  ihukuya  canpeska  makehde  elipeiciye,  ca 
wankan  yugate,  ca  istaminihanpe  tapon  kin  aliahaya 
yanke,  ca  wopeton  wicasta  kin  de  ohnayan  eciya  : 
“  Wicasta,  tiyata  ate  cokadan  waki  kinhan,  ina  onsi- 
ke  cin  cante  sicapi  on  ta  wanmdake  kta.  Qa  ate 
mazopiye  tawa  oicazo  kin  is  atakuni  kte  sni ;  qa  un- 
kis,  siceca  kin,  otonwe  canku  ohna  wada  unpi,  qa 
ituya  unpi  kin  heuncapi  kta.  Heon  ehake  taku 
wanjidan  iceciciye  kta ;  ate  eekiya  miye  e  wicaka- 
skapi  en  emahnaka  ye,  qa  tohanyan  ate  inicazo  kin 
owasin  nicicajuju  sni  kin  hehanyan  makaska  ye !” 
eya. 

Wopeton  wicasta  kin  tawacin  toketu  tanin  sni 
tioptapta  omani  un.  Koska  kin  hecetuwan jica  heya 
hoyekiya  qa  eekiya.  Ecen  koska  tawacin  okinihan 
canteoyuze  qa  icicu  kin  eciyatanhan  iyakapeya,  qa 
onsidaya  nape  kin  en  yuze,  ca  inajinsi.  Hehan  at¬ 
kuku  kin  kiyuskapi  kta  on  wowapi  qu.  He  iyeca- 
dan  koska  kin  he  iye  wicolian  tawa  kin  en  kici  econ 
kta  e  eyaku,  qa  cunwintku  wanjidan  kin  he  yuze 
kta  e  qu,  qa  ecen  woyuha  tawa  kin  owTasin  ailipeya. 

Woyakapi  waste  kin  de  Wowapi  Wakan  wicoie 

eye  ciqon  lie  eciyatanhan,  he  heya — “  Siceca  nihun- 
kakepi  kin  anawicakigoptan  po,  liecen  tanyan  yaun- 
pi  kta.” 

Koska  kin  de  liunkake  wicahduonihan,  unkan 
Wakantanka  yawaste. 

Hunkake  wicunyanpi  kin  hena  wicunhduonihan- 
pi  kta  iyececa,  tona  hecen  econpi  kin  hena  woya- 
waste  iwahowicayapi  kin  heon.  Token  on  ?  eyapi— 
mazaksan  kin  akan  takn  otkeyapi  kin  he  wanji 
dee — Woyawaste  kin  hee. 

Tnka  naknn  mazaksan  kin  de  akan  taku  tokeca 
wanji  otke.  Woyasice  kin  hee.  Tona  hunkake  wi- 
cahduonihanpi  sni  kin  hena  woyasice  wan  icajewi- 
cayata.  Woyasice  epe  cin  de  woahope  kin  en  ca- 
jeyate  sni0  Tokankan  en  he  iyeunyanpi.  Woope 
Itak.  27 : 16,  en  wicoie  kin  dena  unyawapi :  “  Tu- 
we  atkuku  qais  hunku  takusnikiye  cinhan  he  yasi- 
capi  kta.”  Wicoie  Wakan  30  : 17,  en  Wakantanka 
de  ohnayan  okokipeya  ie,  ca  heya :  “  Tuwe  atkuku 
unkica,  qa  hunku  kin  anakigoptan  kta  wahtedasni 
ista  kin  he  kaksiza  kangi  kin  kasdokapi  kta,  qa 
wanmdi  cinca  kin  he  yutapi  kta.” 

Wicoie  kin  dena  unyawapi  kinhan  itansag  unta- 
pi  kta  iyececa.  Hoksidan  qa  wicinyanna  tona  woa¬ 
hope  izaptan  kin  de  yuhapi  kta  wicadapi  sni  kin 
hena  Wakantanka  woyasice  tawa  kin  wiciwankam 
un.  Hena  cankupi  kin  ohna  wapiya  unpi  kta  oki- 
hipi  sni. 

Tona  woahope  kin  de  kicaksapi  kin  hena  tukte- 

kten  de  ohnayan  Wakan  tanka  woyasice  tawa  kin  en 
wicahi  ece,  he  iyececa  oyakapi  wanji  qais  nom  ito 
ociciyakapi  kta. 

“Ina,  en  mazakan  tanka  econpi  ece  kin,  ekta 
mde  ca  mazakan  tanka  econpi  kin  wanmdake  kta 
iyowinmakiya  ye,”  July  wiyawapi  itopa  kin  en, 
George  iye  hunku  kin  eciya. 

“  Hiya,  micinksi,  de  kte  sni  e  wacin  ye,  ohinni 
hen  taku  wanun  akipapi  yukan  ece,  heon  yeciciye 
kta  ikowape  ye,”  hunku  kin  eya. 

“  Tuka  ina  hoksidan  atokan  kin  iyeqe  yapi  do.” 

“  Han,  micinksi,  he  sdonwaya  ce ;  tuka  hoksidan 
atokan  kin  hena  is  eya  nakun  kiunnipi  ece.  De 
cinhan,  Willie  is  nakun  ye  kta  cin  kta,  kinhan 
ohinni  niyepi  on  cante  masice  kta.” 

Wiwazica  inayanpi  kin  George  he  tokapa,  qa 
heon  wokokipe  en  sdayehna  un  kta  wiwazica  kin 
ikopa.  Tuka  hunku  taku  eciye  cin  he  wahtedasni, 
qa  e  ye  kta  awacin ;  hecen  hunku  kin  litayetu-wo- 
tapi  kicanyan  skan  kin  he  icunhan,  heyatanhan 
tiyopa  kin  eciyatanhan  nahmana  tankan  iyaya,  qa 
en  mazakan  tanka  econpi  kin  ekta  inyang  iyaya, 
tokiya  iyaye  cin  hunku  kin  sdonye  sni  ecen  hdi  kta 
kecin. 

Ekta  iyohi  hca  hehan,  wicasta  kin  mazakan  tan¬ 
ka  kin  ehakeh  ojupi.  Ninah  hinhdekiyapi  kta 
cinpi,  heon  peji  hutkan,  qa  taku  toktokeca  ko  ojupi, 
qa  wanna  yustanpi.  Hehan  cankaidepi  kaidepi,  qa 
mazakan  noge  kin  en  iyeyapi.  Unkan  mazakan  kin 

otawatensinya  pom  hinhda  iyeya.  Mazakan  tanka 
kin  namdaza.  Naspuspu  kin  enanakiya  iyaya. 
George  he  nakaha  liin  en  i,  qa  itehanyan  najin, 
tuka  iye  isnana  kiunniyan.  Mazakan  tanka  onaspe 
tanka  wan  on  apa  ;  qa  tancan  kin  nonpa  kicaspe  kta 
tuka,  qa  ecehnana  ta  iyaya.  Ho  eca  hunku  onsike 
cin  tokeli  nina  cante  sica  cen  !  Tuka  nakun  hoksi- 
dan  onsike  cin  Wakantanka  woahope  tawa  kicaksa 
ehan  ktepi  kin  he  iyotan  tokeh  wokokipe  hca  cen ! 

Woyakapi  wanji  tokeca  he  iyececa  ociciyakapi 
kta. 

New  England  otonwe  wan  en,  wiwazica  onsika 
wan  un,  cinhintku  nonpa.  Tokapa  kin  Charles 
eciyapi,  waniyetu  wikcemna.  He  atkuku  te  cin 
ohakam  iyecadan  hoksidan  siksica  kodawicaya  qa 
om  un.  Hunku  awicayustan  kta  iyokisni  esta  hena 
om  un  kte  hcin.  Waniyetu  akenonpa  sni  ecen  wa¬ 
rn  anon  on  yuzapi.  Hehan  hunku  kin  etanhan  eyaya- 
pi,  qa  itehanyan  otonwe  wan  en,  wicayuecetupi  wa- 
yawapi  wan,  qa  wowinape  tipi  wan  en  ehnakapi. 

Hen  tehan  un  sni  ecen  wayazanka.  Hoksipidan 
hen  unpi  kin  en  tancan  wicakata  wowayazan  oko- 
kipe  wan  ececapi.  Hoksidan  hunku  kin  he  wicasta 
waonsida  wan  oicimani  on  mazaska  kajuju  kta  e  qu, 
qa  cinhintku  kin  wanhdake  kta  iyaya.  Tuktetu 
kin  wanna  ehan  i  qehan,  hoksidan  kin  nina  waya- 
zanke  hca  wanyaka.  Hoksidan  unmanpi  kin  om  un 
kta  okihi  sni,  nina  wayazanke  cin  heon.  Hecen  tipi 
wan  ohna  isnana  wanka  en  hunku  kin  hi. 

Hen  ohehdepi  wan  ohna  wanka,  ite  kin  ska,  qa 
tamaheca,  heon  liunku  kin  tehan  iyekiye  sni.  Can- 
tesinya,  qa  iyokisinya  wankiciyakapi.  He  kici  wo- 
hdake,  ca  tehan  hduha  ceya.  Hehan  itepakinte 
cistinna  wan  ehdaku,  qa  on  ite  kin  kipakinta,  qa 
snnkaku  kin  tiyata  un  kin  tawa  e  okiyaka. 

“Ina  maku  amicilmaka  ye,  micante  ikiyedan 
yanke  kta  wacin  ce,”  Charles  eya. 

He  iyecadan,  hunku  heciya. 

“  Ina  misunka  ananigoptan  he  ?” 

“  Han,  tuktekten,”  eya  ayupta. 

“  Ohinniyan,  ohinniyan,  ananigoptan  kte  e  oki- 
yake  ye.  Mis  hecen  ecamon  nnkans,  tohinni  den 
waun  kte  sni  tuka.”  Hehan  ite  kin  sina  aihdalipa, 
qa  cante  psakahe  kta  iyecen  ceya.  Charles  onsike 
cin,  woahope  izaptan  kin  kicakse  cin  on  tukten  ehna- 
kapi  kin  en  tancan  kata  wowayazan  ecece  cin  heon 
^a. 

Ehake  woyakapi  wanjidan  ociciyakapi  kta. 
Hekta  omaka  tonaken  he  ehan  Pennsylvania  wiyo- 
hpe3Tatanhan  kin  hen  lasica  (Irish)  wicasta  waliba- 
ka  wan  ti.  He  ehan  taku  owasin  tanyan  oicilii. 
Cinca  wanjidan  he  nina  wicastasni,  qa  sica.  Atkuku 
woyuha  tawa  kin  owasin  kiynsota  qa  atkuku  wa- 
hpanikiya.  Wicahca  kin  tawicu  kita.  Hehan  is  iye 
kin  wowayazan  on  kun  iyaya ;  qa,  wicocantesica  wi- 
yatke  tawa  kin  ojukiye  kta  e  istagonga.  Hecen  wa- 
lipanica,  takodaku  nica,  istagonga,  tuwedan  ihakta- 
sni,  elipeyapi.  Ecen  kitanli  Franklin  makoce  obaspe 

kin  en  Wahpanica-tikicihdepi  kin  en  wowinape 
iyeya. 

Anpetu  wanji,  wicahca  istagonge  cin,  wahpanica- 
tikicihdepi  kin  en  un  kin  he  icunhan,  iye  cinhintku 
Sice,  ca  wapidasni  kin  he  tipi  kin  hen  ikiyedan  hi- 
yaya.  Atkuku  kin  token  wanke  cin  he  okiyakapi, 
qa  naknn  cinhintku  wanhdake  kta  cin  keya  okiya¬ 
kapi  ;  wahpanicapi-tikicihdepi  kin  etanhan  ikiyedan 
he  hiyaya,  hececa  esta  inajin  qa  atkuku  waonsida 
yutakunisni  kin  he  wanyake  kta  wicadasni.  Ito  he 
etanhan  itokeca  kin  iwanyaka  po. 

Wahpanica-tikicihdepi  icahda  hiyaya  anpetukin, 
anpetu  kin  hee  hca  en,  Gettysburg  ekta,  canpahmi- 
hma  awakeye  codan  wan  ohna  ye,  tahepi  icamna 
tehika  wan  hiyohi,  qa  hohpapi  sica  wan  ececa. 
Wowayazan  kin  he  ista  kin  en  nakun  hiyahde.  Xye- 
cadan  istagonge  hca.  Gettysburg  en  wayazanka 
wanka  qa  ecen  mazaska  owasin  hdusota.  Hehan 
Franklin  makoce  obaspe  kin  en  wahpanica-tikici¬ 
hdepi  kin  ekta  ayapi.  Atkuku  kin  htanihan  te  qa 
tokan  eyayapi  ehan  en  akipi.  Atkuku  tipi  ohna 
wanke  cin  he  ohna  eunpapi ;  qa  ohehdepi  ohna  te 
cin  he  is  eya  ohna  ta ;  qa  wicahapi  ohna  hapi  kin 
he  is  eya  ohna  hapi ;  qa  hehan  nagi  sica  tawa 
kin  atkuku  ihaktasni,  qa  cante  psakawahe  cin  iha- 
kam  Christ  woyaco  oiyotanke  tawa  kin  ekta  iyaya. 
“  Tuwe  atkuku,  qais  hunku  takusnikiye  cinhan  he 
yasicapi  kta wicoie  kin  dena  on  woyakapi  kin 
nina  wokokipe  hca. 

Mitasiceca,  woiwange  nom  unhapi,  qa  unkayu- 
ptapi.  Woabope  kin  de  token  unhapi  kta  he?  qa 
tokeca  on  he  econkupi  kta  he  ? 

Token  ?  qa  Tokeca  on  ?  hena  woiwange  kin  de- 
na  en  wicoie  tankinkinyan  kin  ee.  Mazaksan  nom 
akan  wowahokonkiye  kin  ocowasin  otkeyapi  hena 
ee.  Token  ? — eyapi  mazaksan  tokaheya  kin  akan — 
wicoie  tom  otkeunyanpi  ;  woanagoptan  ;  ohankoya  ; 
en-un-sni ;  wacantkiya. 

Tokeca  on  ? — mazaksan  unman  kin  akan — wicoie 
nom  otkeunyanpi,  dena  ee  :  woyawaste  kin ;  qa  wo- 
yasice  kin. 

Wowahokonkiye  kin  ocowasin  wicoie  sahdogan- 
na  en  unkagapi ;  Token?  Woanagoptan;  ohanko¬ 
ya  ;  en-un-sni ;  wacantkiya.  Tokeca  on  ?  woyawaste  ; 
woyasice.  Hena  sake  nitawapi  kin  akan  oyawapi  kta 
oyakihipi.  Wicoie  sahdogan  kin  dena  wowaho¬ 
konkiye  kin  de  huhu  kin  hena  ee  seececa.  Hena 
kiksuyapi  wasakadan ;  qa  hehan  unman  kicica  kin 
owasin  koya  kiksuya  oyakihipi  kta. 

Wakantanka  wawokiye  tawa  kin  eciyatanhan, 
niyepi  owasin  woahope  kin  de  ohinniyan  tanyan 
duhapi  kta  e  niciconzapi  kte  cin,  he  awicakehan 
wacin  kin  hee.  Unkan  wawokiye  cin  he  awicake¬ 
han  yacinpi  kinhan,  wocekiye  en  Anpetu-wakan 
hanhanna  iyohi,  tohan  woahope  kin  hena  unya- 
wapi  eca,  wocekiye  pteptecedan  nom  unqonpi  ece 
kin  hena  nunpi  kte  cin  he,  takudan  isanpa  waste 
sni. 

Wanji  dee  :  “  Itancan,  onsiundapi,  qa  woope  kin 
de  unliapi  kta  e  canteyusunyan  miye  !” 

Qa  unman  kin  is  dee  :  “  Itancan,  onsiundapi ;  qa 
woope  kin  dena  owasin  unkicantepi  kin  en  oyawa 
kta,  iceunniciyapi !”  Wocekiye  kin  dena  nicantepi 
kin  ocowasin  on  eya  po  qa  Jesus,  lye  on  nanibonpi 
kta  e  Wakantanka  kida  po.  Taku  owotanna  toka- 
lieya  kin  be  bee  kta.  Qa  hecen,  Wakantanka  wa- 
wokiye  tawa  kin  eciyatanban,  “  Niyate,  qa  nihun 
wicabduoniban,  oyakibi  kta  ;  becen  Itancan  Wakan¬ 
tanka  nitawa  kin  makoce  nicu  kin  en,  nitaanpetu 
kin  hanske  kta.” 

Niyate  kin  yakduonikan  kta, 

He  icakya  awanniyaka  ce, 

Wowastedake,  qa  wowicake, 
Woyuonilian  icalikiya  wo  ; 

Nikun  kin  yakduonikan  kta  ce, 
lye  wastenidake  cin  liee  ; 

Wakantanka  makata  wowaste 
lyotan  tanka  tawa  kin  kee. 

Tohan  woakope  kin  de  keya 
Naunkonpi  eca  waste  kinca, 

Itancan,  omayakiye  cinkan, 
Anacigoptan  nina  wacin  kta ; 

Miye  mitawacin  wanakon  sni, 

Qa  suta  kin,  wakduliukuya  kta  ; 

Qa  miye  mitawacin  canksiksi, 

Qa  sice  cin  kena  mduasni  kta. 

Ate,  ina,  mikunkakepi  kin, 

He  kecetu  e  mduwicake  kta ; 

Miye  tanyan  ociciyapi  kta, 

Awicakekan  wastecidapi ; 

Woyuonilian  qa  woikakta 
Ciciyukapi  kta  iyececa  ; 

Qa  taku  ecamon  kta  yacinpi 
Owasin  iyecen  ecamon  kta. 

Hunkakeyapi  towasteda  kin, 
Tuwe  hdajuju  okihi  kta  he  ? 
Hanhanna  wiconi  kin  etanlian, 
Been  wi  iyaye  cin  liehanyan3 
Cankn  owas  ohna  wiyatpatpa, 
Qa  taku  Owasin  woyawaste ; 
Owasin  unkakiktonjapi  sta, 
Hena  ohinni  unkiksnyapi. 

Hunkakewicnnyanpi  kin  hena 
Hecen  wasteundapi  hecinhan, 
Mahpiyata  Atennyanpi  kin 
Takn  unkekiciyapi  kta  he  ? 
Itancan,  niye  tawacin  kin  en 
Nicinca  heca  unkaga  miye  : 
Hecen  untakupi  kta  yacin  kin 
Ohinniyan  heuncapi  kta  ce. 

VII. 

WOAHOPE  I^AKPE  KIN. 


“  Tin-wicaktepi  ecanon  kte  sni.” — Hdinapapi  20  :  13. 

Woahope  wikcemna  kin  ehna  iyotan  ptecedan 
kin  wanji  dee.  Wicoie  tomnana  en  un.  Woahope 
inonpa  kin  wicoie  wikcemna  sakowin  sanpa  zaptan 
en  un,  qa  woahope  itopa  kin  is  wicoie  wikcemna 
napciwanka  sanpa  napciwanka  yuha.  Wakantan- 
ka  woope  tawa  pteptecedan  kin  hena  amdezapi  eca 
woyusinyeye.  Tin-wicaktepi  kin  on  Wakantanka 
woope  tanka  tawa  kin  he  dee,  wicoie  pteptecedan 
tom  on  owapi,  qais  wowapi  oowa  wikcemna  nonpa 
sanpa  topa. 

Unkan,  woope  aia  wicasta  wanji  ekta  yaipi,  qa 
tin-wicaktepi  kin  on  woope  wicasta  yuhapi  kin 
wanji  nicipazoyasi  kinhan,  de  iyecece  sni  hca  iyeya- 
yapi  kta.  He  wowapi  opiye  tawa  kin  en  ye,  ca  wo- 
ope-wowapi  tawa  wanji  ikikcu  kta,  qa  tin-wicaktepi 
on  owapi  kin  hen  yumdaye  kta  ;  unkan  hehan, 
Hdinapapi  wicowoyake  iwikcemna  nonpa  kin  qa 
oehde  iakeyamni  kin  he  kici  iwandakapi  kinhan, 
Wakantanka  toope  kin  qa  wicasta  toope  kin  ecaca 
iyecece  sni  kin  he  wandakapi  kta. 

Wowahokonkiye  kin  de  wakage  kte  cehan,  anpe- 

tu  wanji  he  iyecen  ecamon.  Woope-wowapi  kin  he 
kodawaya  wan  owakidote,  qa  tipi  ohna  wowapi  awa- 
canmi  ece  kin  en  awahdi.  Tinwicaktepi  on  owapi 
kin  he  iyewaya,  ynmdapi  tankinkinyan  wikcemna 
nonpa  sanpa  topa  kipi,  liena  icipuskinya  owapi  qa 
maza  on  owapi  kin  is  cikcistinna.  Wicowoyake  kin 
he  en  wicoie  tonakeca  kin  yawa  uwate  sni.  He 
ecamon  kinhan,  tehan  mdustan  kte  sni.  Miniwanca 
kahda  wiyaka  kin  etanhan  nape  ohnaka  wanji  ya- 
wapi  kin  he  iyecece  kta.  Wicoie  kektopawinge 
ota;  ho,  kektopawinge  wikcemna  ota,  qa  okini, 
woahope  isakpe  kin  de  en,  tinwicayaktepi  kin  on 
Wakantanka  toope  kin  en  wicoie  un  kin,  wicoie 
iyohi  on,  tin-wicaktepi  on  wicasta  toope  kin,  wicoie 
kektopawinge  opawinge  ota  wicowoyake  kin  he  en 
nn  naceca. 

“  Tin-Wicaktepi  ecanon  kte  sni  !” 

Anpetu  kin  de  woahope  awauncinpi  kte  cin  he 
dee.  Woahope  kin  owasin  etanhan  iyotan  tanka 
kin  wanji  dee. 

Woope  kin  de  toka  wannyakapi  eca  taku  kasta 
nnktepi  kte  cin  he  hecetu  sni  seececa  ece.  Woope 
kin  de  hecen  ka  he?  Hiya, hecetu  sni.  Owasin  ta- 
do  untapi  ece  kin  he  sdonyayapi.  Anpetu  iyohi 
wahnawotapi  unhapi  kin  akan  tado,  qais  tahcaska- 
dan  conica,  qais  ptejicadan  conica,  qais  anpaohoto- 
na,  qais  hogan  untapi  ece.  Tado  kin  liena  tatanka, 
qais  tahcaskadan,  qais  ptejicadan  etanhan,  hena 
wahnawotapi  en  unhapi  kta  itokam  wicaktepi  ece. 

Wapatapi  wicasta  kin  wanunyanpi  kin  hena  wiea- 
ktepi  ece.  Heconpi  kte  cin  he  hecetu  sni  he? 
Hiya,  hecetu.  Woteca  kin  clena  unktepi  kte  cin  he 
Wakan tanka  iyowinunkiyapi.  lye  hena  wicasta  kin 
woynteye  kta  e  wicakaga. 

Ake ;  makoce  wanjikji  en  sunktokeca  akihanpi 
kin,  qa  wahanksica  ohitikapi  kin  nasdad  nnpi  ece. 
Qa  mahti- wicasta  tahcaskadan  tawa  kin  temyapi, 
qa  taku  wowicastasni  ota  econpi  ece.  Woteca  kin 
hena  mahti-wicasta  kin  token  okihi  wicakte  kta 
skan.  Unkan  he  hecon  kte  cin  he  hecetu  sni  he? 
Hiya,hecetu. 

Tuktekten  sunka  hnaskinya  wicasta  wicayalita- 
kapi  naunhonpi  ece.  Hena  tuwe  kasta  wicakte  kte 
cinhan.  He  hecetu  sni  he?  Hiy a, hecetu. 

Hekta  omaka  ota  he  ehan,  England  en  Wicasta- 
yatapi  George  lyamni  kin  he  akicita  makoce  kin  de 
owancaya  uwicasi,  otonwe  unkitawapi  kin  hena  ide- 
yapi  kta,  qa  unkitaoyatepi  kin  hena  wicaktepi  kta, 
qa  hunkakewicunyanpi  kin  hena  woope  owotanna- 
sni  opewicakiye  kta.  Hehan  Washington  Akicita 
itancan  kin  he  ozuye  icahya,  qa  Sagdasin  kin  wica- 
kiza.  He  hecetu  he?  Ho,  hecetu.  Unnipi  kin,  qa 
tawaunkiciyapi  kin  hena  awanunhdakapi  kte  cin  he 
owotanna.  De  econpi  kin  on  en  wanjikji  wicaktepi 
hecinhan,  he  unkiye  sicaya  econkunpi  sni. 

Ake ;  wicasta  sica  wan  tipi  wan  en  mazaska  yan- 
ke  sdonya  hecinhan.  He  icu  kta  e  iciconza.  Tipi 
kin  en  wicasta  unpi  kin  hena  wicakte  sni  kinhan  he 

icu  okihi  kte  sni.  De  econ  kta  e  iciconza.  Isan  pe- 
nahca  ikikcu.  Hancokaya  hehan  tipi  kin  timahen 
i,  qa  ohehdepi  kin  etkiya  iwahnana  liin  sdohan  ya, 
tipi  en  unpi  kin  tukten  istimapi  en.  Qa  isan  on 
malm  ohna  cawicapa.  Weiyapemniyan  ehpewicaya. 
Mazaskazi  cantiheye  cin  hee  ce  nape  weweya  on 
sntaya  yuze,  ca  kibda. 

Tuka  iyecadan  wicasta  kin  he  iyeyapi.  Qa  tin- 
wicakte  kin  he  hee  sdonyapi.  Qa  pa  yuksapi  kta  e 
yacopi.  Teyapi  kte  cin  he  hecetu  he?  Ho,hecetu. 
Wakantanka  Wowapi  Wakan  kin  en,  u  tin- wicakte 
kin  he  teyapi  kta,”  akihdehde  unkokiyakapi. 

Wicasta  wanjikji  Wowapi  Wakan  Tannina  kin 
en  hena  hecen  woope,  tnka  Wowapi  Wakan  Teca 
kin  en  hena  icununpa  ehnaka  keyapi  ece.  Taka  he 
ecinsniyan  eyapi.  Wowapi  Wakan  Teca  kin  he 
otoiyohi  wookiye  woniya,  qa  wowastedake  on  unki- 
cicuwapi  kta  keye  cin  he  wowicake  ;  tuka  hehan 
wicasta  itancanpi  kin  hena  tin-wicaktes’a  kin  hena 
tewicayapi  kte  sni  takudan  ewicakiye  sni.  Wowapi 
Teca  kin  en  wanjidan,  de  on  wicasta  itancan  wico- 
han  tawa  kin  he  cajeyata  he  hecedan  weksuya, 
Kom.  13 : 14,  en  St.  Paul  decen  unkokiyakapi,  wi¬ 
casta  itancan  kin,  “he  mazasagye  ituli  yuhe  sni; 
tuka  Wakantanka  taokiye  kin  heca,  tuwe  taku  sica 
econ  kinhan  tokicon  kta  wocanniye  kin  lieon.”  Wo¬ 
wapi  Wakan  wicoie  kin  de  on  Wowapi  Wakan  Te¬ 
ca  kin  he  Wowapi  Wakan  Tannina  kin  he  iyecen, 
wicasta  itancanpi  kin  qa  wicasta-wayacopi  kin  hena 


192 


WICASTAYATAPI  TACANKU. 


tin-wicaktes’a  kin  hena  tewicayapi  kte  cin  he  hece- 
tu  e  onspeunkiyapi  kin  tanyeh  tanin.  Qa  he  hecetu 
sni  unkeyapi  kinhan,  Wakantanka  ikapeya  unksa- 
papi,  qa  wacanunkiyapi,  qa  unwastepi  unkeyapi 
seececa. 

Wakantanka  heya :  “  Tin-wicaktepi  ecanon  kte 
sni unkan  he  woteca  wohitakapi  kin,  qais  wa¬ 
rn  dusk  a  siksicapi  kin  hena  tohan  canku  unyanpi 
kin  ohna  upi  kinhan  wicunktepi  kte  sni  hecen  he 
ke  sni.  Tohan  unnipi  kin  qa  tawaunkiciyapi  kin 
hena  anatanpi  kin  hena  awanunhdakapi  kte  sni, 
hecen  he  ke  sni.  Qa  wicasta  itancanpi  kin  wicasta 
cante  sutapi,  we  wicasta  tin-wicaktes’a  kin  hena 
tewicayapi  kte  sni  hecen  he  ke  sni.  Dena  woahope 
kin  en  ope  sni.  Taku  dececa  ktepi  kin  hena  woope 
kin  de  kicaksapi  sni. 

Wanna  woahope  kin  ee  hca  ehan  unhipi.  “  Tin 
wicayakte  kte  sni.” 

Woiwange  wanji  eyapi,  qa  ayuptapi  kta  e  yan- 
ka.  Woahope  kin  de  taku  tehinda  he  ? 

Tokanpi  tonipi  kin  kiunniwicunyanpi  kta;  qa 
Unkitonipi  kin  kiunniunkiyapi  kta,  he  tehinda. 

Tokanpi  tonipi  kin  unkoli  anpi,  qa  unkitawacinpi 
eciyatanhan  kiunniwicunyanpi  unkokihipi. 

Wicasta  wan  wicasta  tokeca  wanji  canwehna 
akipa,  unkan  wihiyayedan,  qa  mazaska  tawa  kin 
hena  icu  kta  on  isan  anog  ope  wan  on  maku  ohna 
cape  cinhan,  he  woahope  kin  de  kicakse  kta  he? 
Ho.  Tuka,  de  ohna  econ  qa  mazaska  tawa  kin  he 

icu  kte  cin  be  econ  sni,  qa  e  pejihuta  &ica  yatkanpi 
wan  kage,  ca  he  taku  en  nn  kin  wicasta  kin  oki- 
yake  sni  wiyopekiye  cinhan,  he  woahope  kin  kica- 
kse  kta  he  ?  Ho.  Isan  anog  ope  on  kte  kte  cin  he 
pejnta  sica  on  kte  kte  cin  he  iyecen  sica.  Unkan 
ohankoya  wicaktepi  kin  he  woahope  kin  de  kica- 
ksapi  kin  he  iyecen  hanhiya  wicaktepi  kin  is  eya 
iyececa.  Makoce  kin  de  en  wicaste  ota  takn  yatkan¬ 
pi  ocaje  hececa  kagapi,  qa  wiyopeyapi  ece.  Hena 
minisa,  qais  miniwakan,  qais  miniwakanska  eya  ca- 
jeyatapi  ece.  Hena  ohinni  tuktekten  taku  iyotan 
sica,  cajeyanpica  sni  etanhan  kagapi  ece.  Wicasta 
tona  miniwakan  dena  kagapi  kin  hena  owotanna  - 
sni  cajeyatapi,  qa  hehan  wicasta  yatkanpi  kta  e 
wiyopeyapi  ece.  Hena  pejihuta  sica  e  sdonyapi 
esta  mazaska  on  hena  heconpi  kte  cin  tawatenyapi 
ece.  Wicasta  hececapi  kin  hena  Wakantanka  ista 
kin  en  tin-wicakte  hecapi  sni  he  ?  Hiya,  hena  he- 
capi. 

Wicasta  wan  iye  tiyopa  tawa  kin  ohna  najin, 
qa  icahda  wicota  ahiyaya,  unkan  awacinsniyan  ma- 
zakan  ptecedan  wan  on  ehna  iyeya ;  qa  wicota  kin 
ehna  wicasta  wanji  kte  kinlian.  Wicasta  tuwe  ma- 
zakan  ptecedan  bosdoke  cin  he  teyapi  kta  iyececa 
he  ?  Ho,  awicakehan. 

Ito,  wicastayatapi  hemaca  hecinhan.  Unkan 
makoce  mitawa  kin  cistinna  wadake,  qa  mikiyedan 
unpi  tamakocepi  kin  unspa  he  wacin,  qa  ozuye  icali- 
waye,  ca  makoce  kin  he  en  mda.  Uncan  makoce 

he  en  wicastayatapi  kin  akicita  hduha  itkomakipe, 
ca  nina  okicize  tanka,  qa  en  wicasta  kektopawinge 
wikcemna  nom  wicaktepi  kinlian.  Wicasta  kin  he- 
na  tuwe  wicakte  he  ?  Miye,  ecin  he  miye  ecamon. 
Minape  kin  on  mazakan  wanjidan  bowasdoke  sni, 
qais  we  sbuyapi  wanjidan  wapapson  sni  esta ;  he- 
ceca  esta  okicize  kin  he  en,  we  tonakeca  hinhpaye 
cin  owasin,  miye  mapa  kin  akan  un  kta.  Tolian 
tuw^e  znyayapis’a,  qa  ohiyapis’a  eya  cajewicayatapi 
wowapi  en  eca  de  kiksuya  po. 

Napoleon  Bonaparte  he  iwanyaka  po  !  He  Rus¬ 
sia  takpe  ye  kta  e  iciconza.  Taku  on  hecon  kta 
iyecece  sni  tuka.  Tuka  iye  iyokipiiciye  kta  on  he 
econ  kta  awacin.  He  ozuye  wan  tanka  icahya  he 
en  wicasta  500,000  ikiyedan  opapi,  qa  Moscow 
otonwe  itancan  kin  ekta  ya,  qa  he  icu.  Russian 
wicasta  otonwe  kin  he  idekiyapi,  qa  hulinaga.  He¬ 
ll  an  waniyetu  iyehantu.  Unkan  Napoleon  ktepi- 
dan,  qa  icicawin  hdicu.  Ozuye  tanka  kin  he  awi- 
hnuni.  Ozuye  oicimani  hecedan  en  wicasta  woya- 
watanka  hanke  sanpa  hen  a  wicaktepi.  Hena  tu¬ 
we  wicakte  he?  Napoleon  Bonaparte.  Tin-wica- 
kte  tanka  kin  he  heca.  Tohan — towitan  kin- — eya 
cajeyatapi  nayalionpi,  qais  wowapi  en  dawapi  eca, 
de  awacin  po !  Tohan  woyaco-oiyotanke  kin  ito- 
kam  inajin  kinhan,  Napoleon  tohe  kin  ohna  nan- 
ke  kta  iyonicipi  kta  he  ?  Hiya,  hiya :  France 
wokiconze  kin  kektopawinge  wikcemna  nicupi 

Woahope  kin  de  ohanpi  on  tokanpi  tonipi  kin 
kiunniyanpi  kte  cin  owasin  hena  tehinda. 

Tuka,  nakun  iyehan,  tawacinpi  on  tokanpi  toni¬ 
pi  kin  kiunniyanpi  kte  cin  owasin  hena  tehinda. 

Utuhu  can  sanpa  icage  kta  anayaptapi  kta  ya- 
cinpi  kinhan,  tukte  ohnayan  econpi  waste  kta  he  ? 
Uta  kin  owasin  ihangyapi  kinhan,  hee  kta. 

Anpaohotonna  kin  hena  nina  sicapi  e  iyeyapi 
kinhan ;  hena  wowayazan  okokipe  wan  icaliyapi, 
qa  heon  sanpa  icagapi  kte  cin  anaptapi  kta  iyecece 
cinhan;  tukte  ohnayan  iyotan  econpica  kta  he? 
Witka  tona  okadapi  kin  owasin  ihangyapi  kin  on. 
Ho,  de  ecanonpi  kinhan,  kohanna  anpaohotonna 
wanice  kta.  Utuhu  kin  hena  uta  etanhan;  qais, 
anpaohotonna  kin  hena  witka  etanhan  kin  ;  he  iye- 
cen  taku  econpi  kin  hena  wicotawacin  eciyatanhan 
icaga  ece.  Taku  su,  qa  witka  kin  hena  ee,  qa  hena 
etanhan  taku  econpi  icaga  ece.  Uta  kin  hena  ana- 
pta  po,  kinhan  utuhu  kin  hena  anayaptapi  kta. 
Witka  kin  hena  anapta  po,  kinhan  anpaohotonna 
kin  hena  anayaptapi  kta.  Wicotawacin  kin  hena 
anapta  po,  kinhan  taku  econpi  kin  hena  anayaptapi 
kta. 

Wakan tanka  woope  tawa  kin  de  iyecen  econ. 
He  unkicantepi  kin  mahen  hi,  qa  unkitawacinpi 
kin  hena  anaunkiptapi  kta  onspeunkiyapi.  Qa 
“  Tuwe  hunkawanjitku  sicekidake  cin  he  tin  wica- 
kte  kin  heca e  unkokiyakapi.  1  John  3  : 15. 

Tuwe  tokaheya  tinwicakte  heca  Wowapi  Wa- 

kan  bill  en  unyawapi  he  ?  Cain.  He  kohanna  lain 
tin  wicakte  hinlida  yadaka  lie?*  Hiya;  token  nta 
kin  utuhu  icahaye  cin,  he  iyecen  tinwicakte  kta 
icahaya.  Anpetn  wan  Cain  iye  sunkaku  kin  sice- 
kida,  qais  canniyekiya  wicotawacin  tokaheya  yuhe 
cehan.  Wicotawacin  kin  he  uta,  utuhu  can  tin-wi- 
cakte  icage  cin  hee.  Cante  kin  en  woawacin  kin 
he  toka  icage  cehan,  Cain  kohanna  he  anakipte 
cinhan,  uta  wan  wanna  camni  uya  esta  yupsun  kin 
he  iyecece  kta.  Kinhan  he  etanhan  utuhu  can 
wanjidan  icage  kte  sni.  Qa  Cain  tohinni  tinwicakte 
heca  kte  sni  tuka. 

Unkan  utuhu  can-tin- wicakte  icage  cin  he  woa- 
hope  kin  de  kicakse  cin  he  iyecen  uta-tin-wicakte 
icage  cin  is  eya  iyecen  sica.  Wicanape  tin-wicakte 
kin  he  Wakantanka  ista  kin  en  woahtani  kin  he 
iyecen  wicacante  tin-wicakte  kin  is  eya  iyecen  sica, 
hecen  he  wake.  Unkicantepi  kin  en,  wicasta  wan 
canniyeunyanpi  kta  qa  siceundakapi  kta  iyowinun- 
kiyapi  kinhan,  he  Wakantanka  ista  kin  en,  tin-wi¬ 
cakte  heuncapi  kta.  Wicotawacin  kin  liena  hen 
yanke,  ca  icage  kta  iyowinunkiyapi  kinhan,  iyeca- 
dan  tin-wicakte  hca  unyanpi  kta!  Mitasiceca,  un- 
kiopeya  cante  tin-wicakte  kin  tokeh  otapi  cen ! 
Tona  napepi  kin  tin-wicakte  on  wepi  sni  esta,  nagi- 
pi  kin  tin-wicakte  on  wahtanipi  kin  tokeh  otapi 
cen ! 

Unkan,  tipi  okahmi  wanji,  en  nistinmapi  ece  kin 
hen,  sintehda  cinca  holipi  wan  iyeyayapi  kta ;  un- 

kan  ihnuhanna  tohan  hena  icagapi  kta,  qa  niyahta- 
kapi  kte  cinhan  ;  taku  ecanonpi  kta  he  ?  Tipi  kin 
mahen  oyadepi,  qa  wahohpi  kin  iyeyayapi  kinhan, 
wamduska  cinca  kin  hena  wicayaktepi  kta.  Hece- 
dan  ohna  econpica  qa  niiciyepica  kin  hee  kta. 
Tuka  ito  taku  wanji  ociciyakapi  kta,  nicantepi  oka- 
hmi  kin  en  sintehda  liohpi  wan  isanpa  taku  sica 
wanjikji  un  naceca.  Hen  wocanniye  qais  wosice- 
dake  un  kta  iyowinkiyapi  he  ?  Heconpi  kinhan  he 
sintehda  wan  isanpa  sice  kta.  He  tokan  iyeya  oya- 
kihipi  sni  kinhan,  ihnuhanna  tukte  ehan  he  tin-wi- 
cakte  niyanpi  kta. 

Homaksidan  qehan  wowapi  yawapi  en  de  iyecen 
econpi  he  weksuya.  Wowapi  yawapi  kin  wanji 
James  eciyapi,  tuwe  kin  tawacin  nina  okokipe  lica. 
Taku  cikcistinna  iyokipisni  kin  hena  nina  canksi 
hinhda,  qa  hehan  nina  ohitika  ece.  He  token  sice 
cin  tohinni  awakicin  sni  seca ;  qais  hena  etanhan 
taku  akipe  kte  cin  ikope  sni  seca. 

Anpetu  wanji,  wowapi  yawapi  skatapi  icunhan 
ayugin  icu  kta  e  canakaniyotankapi  hanska  wan 
akan  iwanka.  Hoksipidan  kin  wanji  taku  wanji 
cistinna  on  iha  kta  James  ecakicon  kta  awacin.  Wi- 
yaka  wan  icu,  qa  canakaniyotankapi  hanske  cin  aun- 
yan  iwanke,  qa  noge  kin  en  yusinsin.  James  poptan- 
ptan,  qa,  “  He  ayustan  wo,”  eya ;  ake  wiyaka  icahtake 
cin  hecehnana :  “  He  ayustan  wo,  epe  do,”  icanksi- 
ya  hin  eya.  Hoksidan  unman  kin  en  ewacinsniyan 
nagiyeye  cin  hecon  yanka.  Hehan  James  canakan- 

iyotankapi  hanske  cin  etanhan  najin  hiyaye,  ca 
ikiyedan  alma  wowapi  kagapi  kin  alma  taku  maza 
pestona  wan  yanka,  he  iyahpaye  ca  token  wTasaka 
hoksidan  kin  on  kinin.  Nawate  kin  liehan  apa. 
Nasu  kin  kaolipa,  qa  hinhpaya  ;  qa  icimana  ie  sni ; 
qa  ta  tiyata  akiyahdapi.  De  taku  oiyokisice  hca ! 
Hoksidan  kin  de  cante  kin  en  wamduska  cincadan 
kin  mahen  iwanke  kte  cin  iyowinkiya,  hecen  ihnu- 
hanna  tanka  icaga,  qa  tin-wicakte  ya.  Wamduska 
cincadan  kin  dena  kipajinyan  awanwicayaka  miye ! 
Qa  nicantepi  kin  en  hen  a  iyeyayapi  kinhan,  wica- 
cante  kin  he  Jesus  ekta  aliipi,  qa  lye  towaste  nicu- 
pi  kta  on  hena  yakipajinpi  qa  ohiyayapi  kta  e  kida 
miye. 

Iho,  tokanpi  kin  on,  woahope  kin  de  taku  tehin- 
da  kin  he  wanunyakapi.  Ohanpi  qa  tawacinpi  tona 
on  tokanpi  tonipi  kin  kiunniyanpi  kte  cin  hena 
owasin  teliinda. 

Tuka  nakun  woahope  kin  de  IJnkiye  untonipi 
kin  kiunniunkiyapi  kta  he  tehinda. 

Anpetu  iyohi  se  wicasta  iye  iciktepi  naunlionpi, 
qais  wowapi  en  unyawapi  ece.  Tuktekten  wakpa 
en  iyeiciyapi,  qa  minioteiciyapi  ece.  Tuktekten  po- 
skin  iciktepi,  qais  kataiyeiciyapi,  qais  pejihutasica 
yatkanpi  ece.  He  “iye  icikte,”  eciyapi.  Tona  lie- 
conpi  kin  hena  woahope  isakpe  kin  kicaksapi  e 
katinyan  ociciyakapi  kta  iyecece  sni.  Tuwe  kasta 
he  sdonyapi.  Niyepi  etanhan  wanji  de  ohnayan 
woahope  kin  kiyakaksapi  kta  epee  sni.  Wicasta 

tonana,  tona  Anpetu-wakan  wayawapi  en  onspewi- 
cakiyapi,  qa  Wakantanka  woahope  tawa  kin  hena 
sdonyapi  kin  hena,  tohinni  de  ohnayan  woahope 
kin  kicaksapi  iyewicayapi  sni. 

Kataiyeunkiciyapi :  qais  wakpa  en  iyeunkiciya- 
pi;  qais  pejihutasica  oyatke  wanji  nnyatkanpi  on 
nnkitonipi  kin  kiunniunkiyapi  kte  cin,  isakim  na- 
kun  togtogye  nnkitonipi  kiunniunkiyapi  eciyatan- 
han  woahope  kin  de  kiunkaksapi  kte  cin  yukan. 
Unkan  dena  ohnayan  wicasta  ota  woahope  isakpe 
kin  kicaksapi,  kes  hena  taku  tokonpi  kin  en  ewa- 
cinsni  econpi  ece. 

Dena  ohnayan  econpi  kin  ota  cajemdate  kta 
owakihi :  tuka  etanhan  yamnina  cajemdate  kta. 
Dena  etanhan  wanji  wotapi  eciyatanhan  :  wanji  to- 
keca  wayatkanpi  eciyatanhan;  qa  wanji  tokeca  is 
hayake-kitonpi  eciyatanhan.  Dena  ohnayan  iyolii 
wicasta  ota  kte  ce. 

Tuka  okini  niyepi  etanhan  wanjikji  hehapi  kta : 

u  Hoho,  wotapi  eciyatanhan  wicasta  iciktepi  ce 
eyapi  kta  iyecece  sni.  Wan,  wotapi  sni  kinhan, 
awicakehan  iciktepi  kte  do.”  Ho  he  hecetu  lica. 
Tuka,  wicasta  ota  taku  yutapi  kin  eciyatanhan  ici¬ 
ktepi  ;  qa  nakun  token  yutapi  kin  eciyatanhan  ici¬ 
ktepi  ece. 

Uncikcistinpidan  qehan,  tohanyan  wotapi  on- 
speunkiyapi  sni  helianyan,  taku  untapi  kta  iyececa 
qa  on  unkiwastepi  kte  cin  hena  sdonunyanpi  sni. 
Wakantanka  taku  niun  toktokeca  wicakaga  cincapi 

kin  hena,  unkiye  wicoicage  unkitawapi  cincapi  kin 
kena  iyecece  sni  kin  wicakage  cin,  de  on  tanin. 
Anpaohotonna  cincadan  wan  nakaha  kin  pakpidan. 
Unkan  w^ancaknana  oinyanka  un,  taku  yute  kta 
akin  un.  Anpaokotonna  winye  kin  lie  cincadan 
taku  tona  yute  kta  iyecece  sni  kin  kena  okiyake 
kte  cin  lie  kecetu  sni.  Anpaokotonna  cincadan  kin 
aguyapi  okpan  wan,  qais  konagidan  teca  wan,  qais 
wamduskadan  cepa  wan  iyeye  cinkan,  kunku  kin 
ekta  inyanke,  ca  :  “  Ina  de  wate  cinkan  imasice  kta 
ke  ?”  eye  kta  lie  ?  Hiya ;  lie  kokanna  napca  iyeye 
kta,  qa  ake  wanji  tokeca  ode  kta. 

Tuka  unkiye  liounksiyopapi  qelian,  taku  untapi 
qa  on  unkiwastepi  kte  cin  sdonunyanpi  sni.  Tuwe 
onspeunkiyapi  kta  uncinpi ;  qa  wotapi  on  token 
onspeunkiyapi  kinlian  awauncinpi  kta  iyececa, 
econkupi  sni  kinlian  unkiye  wayazanke  unkiciyapi 
kta,  qa  unkiye  unkiciktepi  kta  naceca.  Mdoketu 
eca  siceca  ota  taspantanka  toto,  qa  waskuyeca  to- 
ktokeca  suton  sni  yutapi  eciyatankan  iciktepi  ece 
ecanmi.  Hena  yute  sni  wicasipi ;  tuka  akiktonjapi, 
qais  anagoptanpi  sni.  Waskuyeca  yutapi  kin  iyoki- 
pipi. ;  qa  yutapi  ayustanpi  sni ;  on  wayazankapi,  qa 
tapi.  Unkan  siceca  kin  kena  Wakantanka  wicakte 
ke  ?  Hiya.  Hena  iye  iciktepi. 

“Honagidan  Wakanicida  ”  wan  on  kitunkakanpi 
iyecen  woyakapi  kin  ke  tokinni  nayakonpi  ke? 
Honagidan  wan  eya  cankanpi  kagapi  wan  en  ti. 
He  konagidan  ksape  ca  witonpa  lieca.  Tokan  okna 

canhanpi  ipihyapi  tanka  lie  econpi  qa  etanhan  niya 
po  inape  cin  wastemnayan  wanka  eca  iye  kodawi- 
caye  cin  qa  ikiyedan  tipi  kin  ota  ekta  ahiyaya  ece 
wanyaka.  Taka  tohan  he  ikiyedan  ipi  eca  ihnu- 
hanna  tokiya  iyayapi  tanin  sni,  qa  ake  tohinni  ici- 
cawin  hdipi  sni  ece  wanyaka.  He  taku  hena  wica- 
kte  kin  sdonye  sni,  tuka  he  wokokipe  e  sdonya,  qa 
itehanyan  nn  ece. 

Honagidan  kin  cunwintku  wanji,  he  siceca  wa- 
hanicidapi  ece  kin  is  eya  iyecen  nina  wahanicida. 
Honagidan  hunku  kin  tokiya  ye  kta  eca  ohinni 
cunwintku  cistinna  kin  canhanpi  ipihyapi  kin  he 
ikiyedan  ye  kte  sni  e  iwaktaya  ece. 

Anpetu  wanji,  honagidan  hnnku  kin  tokiya  iya- 
ye  cehan,  cinca  kin  ito  cistinyedan  tankankan  un, 
qa  hupahu  hdukatiti  kta  e  iyaya.  Canhanpi  ipili 
yapi  kin  ake  econpi.  Ohna  canhanpi  ipihyapi  kin 
etanhan  niya  po  kin  iyowotaninsniyan  wanka.  He 
omnapi  kin  nina  waste,  qa  wiciyokipi  hca.  “  Ina 
po  kin  de  nina  kokipe  lice  cin  ehanqon  taku  ina 
witkotkoke  ye.  Omna  nina  waste  qa  tuwe  isice  kta 
iyecece  sni.  Ito  en  mde  qa  cistinna  mdazoke  kta, 
qa  ina  hdi  sni  itokam  icicawin  wahdi  kta  ce,”  eya. 

Ohna  canhanpi  ipihyapi  kin  ektakiya  kinyan 
ya ;  taku  tokon  kin  sdonkiye  sni  ecen  po  ipiga  kate 
cin  iyapa,  qa  kun  ohna  canhanpi  ipihyapi  kin  ohna 
hdihpaya. 

Honagidan  wahanicida  taku  econ  kin  siceca 
tonakeca  he  iyecen  econpi  cen!  He  wanna  taku 

econ  kin  lidutokeca  kta  okihi  sni  hehan  token  wi- 
tkotkoya  e  sdonkiye. 

Tohan  taku  untapi  kinhan  on  unkiwastepi  kte 
sni  unkokiyakapi  esta  untapi  eca  woahope  kin  de 
kiunkaksapi  ece.  Qa  nakun  tona  wanna  tankapi 
kin  is  eya  taku  isicapi  kta  sdonyapi  esta  yutapi  eca 
woahope  kin  kicaksapi  ece.  Taku  kasta  on  waun- 
yazankapi,  qais  on  unkisicapi  kinhan,  he  pejihuta- 
sica  iyecen  unyawapi  kta  iyecece.  Taku  hecece  cin 
hena  hecetuwanjica  yuta  unkanpi  kinhan,  woahope 
kin  de  kicaksa  unkanpi  kte. 

Tuka  nakun,  taku  untapi  eciyatanhan  woahope 
kin  de  kiunkasapi  kin,  he  iyecen  token  untapi  kin 
eciyatanhan,  woahope  kin  de  kiunkaksapi  unkoki- 
hipi.  Kohanna  untapi  kin  eciyatahan,  kiunniun- 
kiciyapi  kta. 

Woyute  untapi  kin  hena  untezipi  kin  mahen  icu 
ece  kin  he  sdonyayapi.  Hen  hanpi  ko  icicahi  ece, 
qa,  taku  asanpi  bocoyapi  iyecen  on  hena  taku  asan- 
pinini  seca  iyecen  ska  caga  ece.  Hena  etanhan 
we  kaga,  qa  we  kin  hena  on  unhuhupi,  qa  uncehpi- 
pi,  qa  uka  ko  unyuwastepi  kta  on  untancanpi  kin 
owancaya  iyaya  ece. 

Tuka,  woyute  untapi  kin  hena  untezipi  mahen 
tanyan  icu  kta  on,  Wakantanka  wicahi  cankuye 
nom  unqupi.  Hena  inyan-wiyukpan  cikcistinna 
iyececa.  Hena  on  woyute  naunpcapi  kta  itokam, 
cikcistinna  ayucoya  tanyan  unyakpanpi,  qa  untezipi 
kin  mahen  i  kta  en  hena  unqupi.  Woyute  untapi 

kin  tohanyan  tanyan  kpan  sni,  qa  suta  wanice  sni 
helianyan,  tezi  kin  m alien  ye  kta  iyecetu  sni.  Tnka 
tohan  inaunhnipi,  qa  kohanna  wanntapi  eca,  wo- 
yute  untapi  kin  tanyan  unyakpanpi  sni,  qais  tanyan 
unyatapi  sni  eee.  Tankinkinyan,  psukaka  naunpca- 
pi,  qa  tezi  ekta  iyennyanpi,  tankinkinyan  kin  heon 
hena  skaya  bococo,  qa  taku  asanpinini  seca  etan- 
han  we  kage  kta  okihi  sni.  "Woyute  yakpanpi  sni, 
tankinkinyan  kin  dena  on  wicatezi  kin  iyotaniyeki- 
ya  ece.  Hena  on  token  olian  kte  cin  iye  sdonye 
sni.  Qa  etanhan  wicayazan,  qa  wowayazan  qa  ka- 
kijapi  icaga  ece,  qa  tuktekten  wanntapi  eca  wicahi 
tanyan  kin  wayateunkiyapi  sni  eca  eciyatanlian  wi- 
conte  icaga  ece.  Ho,  hecen,  tohan  wayate  kta  e 
idotanke  cinhan,  woahope  isakpe  kin  kiksuya  wo : 
6i  Tin-wicaktepi  ecanon  kte  sni.”  Tohan  kohanah 
wayate  cinhan,  woahope  kin  de  kiyakakse  cin  he 
kiksuya  wo. 

Nakun  tohan  ehaes  otah  wauntapi  eca,  woahope 
kin  kiunkaksapi  ece. 

Wita  wata  wan  en  ehaes  otah  wawoyajupi  kin- 
han,  itokeca  kta  he?  Aspaye  kta.  &unktanka 
wan,  sonsonna  wan,  qais  cankahu  pajo  (camel)  wan 
ehaes  tkeyeh  waqinyakiyapi  kinhan,  taku  econ  kta 
he  ?  Kun  hinlipaye  kta,  qa  tohanyan  apa  iyacupi 
kin  helianyan  ape  wanke  kta. 

Unkan,  tohan  ehaes  otah  wauntapi  eca,  tezi  kin 
wos’agunkiyapi  ece.  Taku  econ  kte  cin  olmayan 
tanyan  econ  kta  okihi  kte  sni.  Woyute  untapi  kin 

tezi  kin  akan  mazasn  iyecen  iwanka,  qa  ihakam 
nina  wicayazan  qa  kakijapi  icaga  ece.  De  ohna- 
yan  on,  wowayazan  wan  otoketutanin  sni,  qa  nasu 
kin  ekta  we  iyayapi  ece  kin  heca,  qa  wowayazan 
siksica  ota  icaga  ece.  Omaka  iyohi,  ehaes  otah  wo- 
tapi  eciyatanlian,  wicasta  opawinge  ota  iciktepi  ece. 
He  woahope  isakpe  kin  kicaksapi  kin  ee. 

Okini  wanjikji  hehapi  kta  iyececa ;  Tohan  ehaes 
otah  wauntapi  kinhan  token  sdonunkiyapi  kta  he  ? 
Tohan  token  unkokihipi  ota  wauntapi  kinhan,  he 
ehaes  otah  wauntapi.  Ohinniyan  ehake  cistinna 
sanpa  yuta  unkokihipi  esta  hehanna  unkayustanpi 
kta  iyececa.  Ehaes  otah  wotapi  eciyatanhan,  woa¬ 
hope  isakpe  kin  kiunkaksapi  kte  cin,  he  kiksuya 
po. 

Tuka  nakun  wayatkanpi  kin  on  wicasta  iciktepi 
kta 

Makoce  kin  de  en,  minisa  qa  miniwakan  kagapi, 
qais  wiyopeyapi  kin  ota  taku  pejihutasica  icicahiya 
econpi  ece.  Iyukcanpi  kin,  omaka  iyohi,  makoce 
kin  de  en,  wicasta  30,000  miniwakan  yatkanpi  on 
iciktepi  ece. 

Tipi-wakan  kin  de  wicasta  kektopawinge  wanji 
sanpa  kipi  kta.  Unkan  omaka  wanji  en,  tipi  wa- 
kan  kin  de  wicasta  ojugjudan  henakeca  wikcemna 
yamni  akihde  kipi  kta  ij^ena,  miniwakan  yatkanpi 
eciyatanhan  iciktepi  kin  he  awacin  po.  De  taku 
wokokipe  hca  !  Awicakehan  wicaktepi  okokipe  kin 
de  owasin  yuasni  unkuwapi  kta  iyececa.  Tuwe 

miniwakan  yatkanpi  olma  un  kin  lie  wicasta  kekto- 
pawinge  ota  woahope  kin  de  kicaksapi  kta  owica- 
kiya.  Qa  tona  tokecinyan  miniwakan  yatkanpi  kin 
iyowinkiciyapi  kin  liena,  tuktekten  iyepi  kin  iyecen 
tokanpi  koya  wicaktepi  ece. 

Koska  wan  tawicu  kici  iye  tipi  kin  etanhan  ki- 
tanna  tehan  kodayapi  ti  wan  en  Christmas  omnici- 
ye  wan  yuhapi  he  ekta  yapi  kta.  “  Henry,  mihi- 
hna  tewaliinda  kin,  anpetu  kin  de  omniciye  kin  en 
miniwakan  ota  datke  kte  sni  kemayakiye  kta  he?” 
tawicn  kin  eya. 

“Ho,  Millie,  hecamon  kte  sni  do.  Wicamada 
wo,”  eya  aynpta. 

Hehan  hoksiyopadan  kin  sina  panpanna  waste 
wan  iyapemnipi,  qa  iyayapi.  iSunktanka  kin  ko- 
hanna  canku  kin  ohna  skehanhan  yapi,  qa  yapi  kin 
koska  kin  tawicu  kici  tanyeh  wohdag  yapi. 

Unkan,  wanna  tipi  kin  timahen  yapi  kta  hehan 
tawicu  kin  jijiya  heya,  “  Taku  emayakiye  cin  he 
akiktonje  sni  ye.”  Onsika,  taku  wocantiyapa  ito- 
kam  yanke  cin  he  onspa  ecaca  sdonye  sni. 

Mniciyapi  kin  tanyeli  hdustanpi.  Wanna  hdapi 
kta  iyehantu.  Tawicu  kin  hinhnaku  kici  ye  kta  e 
wankan  tipi  kin  etanhan  kuya  hdi.  Hinhnaku  kin 
opahta  yanke,  ca  cante  kin  kun  iyaya.  Taku  eciye 
cin  he  akiktonja  e  wanyaka.  Koska  kin  witko. 
Ainina  tiyatakiya  hda.  Tawicu  kin  iyokisinya  qa 
cantesinya  hoksiyopa  kin  sutaya  hdusyanka.  Iye- 
cadan,  wakpadan  wan  otankaya,  qa  oiyotpaza  wan 

iyuweh  hdicupi  kta  en  hdipi.  Wanna  wakpadan 
kin  ikiyedan  hdipi,  hehan  wica  kin  lieya  :  “  Millie, 
wakpadan  kin  iyuweh  sanpa  unkiyahde  kte  cin  he¬ 
ll  any  an,  hoksiyopa  kin  yuha  manke  kta  e  maqu  wo. 
Niye  iwacinciyeke  sni  ce,”  eya. 

Tuka  tawicu  kin  wicada  sni.  Ake  ho  icanksiya 
eya.  Hehan  hoksiyopa  tehinda  kin  sina  tanka  wan 
on  sutaya  iyapemni  qa  isto  kin  en  ehnaka.  Sun- 
ktanka  waste  kin  mini  oiyotpaze  cin  opta  tanyeli 
awicahdi,  qa  akasanpatanhan  hdicupi  hehan  win- 
yan  kin  hoksiyopa  kin  Idea.  Hehan  opemnitonpi 
kin  iyahnana  liin  isto  kin  akan  ehnaka ;  he  maku 
kin  ekta  adoksohan  ehdaku,  qa  nina  liin  tehowaya. 
Hoksiyopa  kin  hen  un  sni !  Sina  kin  etanhan  ka- 
sdun  iyaya,  tuka  atkuku  witko  kin  sdonye  sni. 
Tawicu  kin  hotankakiya  tehowaye  cin  on  yamdeza. 
Hekta  etonwe  ehan  eliake  liin  hoksiyopa  ite  kin 
mini  oiyotpaze  cin  akan  tanin,  qa  hehan  spaya  iya¬ 
ya.  Atkuku  kin  token  cante  yuze  wakokipe  kin  tu- 
we  iyukcan  okihi  he?  Qa  hunku  tocantesice  cin 
nakun.  Miniwakan  yatkanpi  eciyatanhan,  wicasta 
onsike  cin  he  iye  cinca  hecedan  tehinda  kin  kikte. 
Hoksipidan,  tohan  miniwakan  datkanpi  kta  iniyu- 
tanpi  kinhan  woahope  isakpe  kin  kiksuya  po ! 
Qa  wicinyanpidan,  tuwe  miniwakan  yatkanpi  ohna 
ounye  cinhan,  heca  wanji  hihnayayapi  kta  itonpa 
po. 

Tuka,  hehan,  nakun  taku  tokeca  wanji  on  wi¬ 
casta  woahope  kin  de  kicaksewicaya  ece  cajeunya- 

tapi;  he  Hayake  kitonpi  kin  hee.  Token  hayake 
kitonpi  kin  eciyatanlian  wicasta  ota  wicakte  ece. 

Canhanpa  zibzipedan  ohanpi  kin  he  wanji  ee. 

Iyotan,  winyan  kin  ota,  canhanpa  minihuha  zi 
iyecen  zibzipedan  ohan  otonwe  canku  kin  ohna 
omanipi  wanwicadakapi  ece.  Hena  ohan  inyancan- 
ku  spaye  cin  akan  omanipi  ece ;  qais  waniyetu 
ehan  waspan  ehna  ohan  manipi.  Canhanpa  mini¬ 
huha  iyecece  cin  hena  wicasiha  kin  takudan  on  wo- 
winapeye  sni.  Siha  spaya ;  liehan  hohpa ;  hehan 
iyokiheya  maku  yazanpi ;  qa  hehan  tapi.  Wicasta 
opawinge  ota  omaka  iyohi  de  ohnayan  tapi  ece. 
Hena  Wakantanka  maka  kin  etanhan  ewicayaku 
ce,  eyapi  kta  he  hecetu  he  ?  Hiya,ecaca  hecetu  sni. 
Hena  iye  tokan  iyeiciyapi.  Hena  iciktepi,  qais  pe- 
jihutasica  yatkanpi,  qa  hahonta  on  poskin  otkeici- 
yapi  kin  he  iyecen  sicaya  econpi.  Canhanpa  zibzi¬ 
pedan  on  ijehan  woahope  isakpe  kin  kicaksapi  ece. 

Tuka  cuwiokatite  unpi  kin  heon  nakun  iciktepi 
ece.  Wicasta  wanjikji  token  okihipi  hecen  page 
kin  owanyag  cistinna  kicagapi  kin,  hehan  iyotan 
sanpa  owanyag  wastepi  kecinpi  ece.  Unkan  tuh- 
maga  wanji  tancan  kin  iwandakapi  kinhan,  he 
ouncage  kin  ohna  owanyag  waste,  qa  wicatancan 
kin  is  eya  he  ohna  owanyag  waste  kta  hecinhan,  he 
hecetu  kta  tuka.  Tuka  he  hecetu  sni.  He  econpi 
kin  he  sice  hca,  heon  nina  kiunniiciyapi  nakaes. 
Wicatancan  kin  tukte  en  cuwioyutinze  kin  de  ehna- 
kapi  kin  hen  ito  iwanyaka  po. 

Cuwi  cokaya  kin  hen  wicacante  kin  he  yanka 
ce.  Hehan  wicacante  kin  ikiyedan  pi  kin  he  yan¬ 
ka,  qa  cagu  enspa  kuya  ihanke  kin  en.  Untan- 
canpi  kin  ocowasin  onspa  iyotan  hce  cin  he  cante 
kin  hee,  sdonyayapi.  Wicasta  nape  hdupsunka  kin 
hinskokeca  ecetu.  Tanspantanka  hanskaska  kin 
hecece  seca.  Nonpa  kiyuspeya  yanka.  Wicacante 
taku  econ  kin,  he  mini-icu  token  econ  kin  he  iye- 
cen  wicolian  yulia.  He  iyecinka  yukawa  qa  ake 
ohmus  icu  kta  e  Wakantanka  wowasake  qu.  Mini- 
icu  iyopte  cin  he  iyecen,  antancanpi  kin  owancaya 
we  iyayeye  kta,  he  wicohan  kin  tawa.  Napcoka 
kin  sakim  ecipeya  icipuskin  duze,  ca  hehan  yukawa 
iyacu  qa  ake  ohmus  iyacu  nanke  cinhan,  he  eciya- 
tanhan  wicacante  kin  token  mini-icu  iyecen  skan 
kin  he  idukcanpi  kta.  Tohan  yukawa  icu  eca,  we 
kin  mahen  hiyu  ece.  Tohan  ohmus  icu  eca,  wasag- 
ya  tankan  hiyuya  ece.  Yukawa  icu  qa  ohmus  icu 
yanke  cin  he  cante  iyapa  unkeyapi  ece.  Tohan  ni- 
nape  kin  cuwi  catkatanhan  kin  akan  duze  cin,  he 
sdonyayapi  kta.  Nakun  hanyetu  ekta,  tohan  taku 
owasin  ahbayedan  wanka  hehan  he  nayahonpi  kta 
oyakihipi. 

Cante  kin  he  cagu  onspa  kuya  ihanke  kin  hen 
ipuskin  yanka.  Cagu  kin  he  peta-on-ipolikiyapi 
tawanji  kin  he  iyececa.  Tona  unniyapi  kin  owasin, 
hena  tate  ojudan  iyaye,  ca  ake  iwahnana  iyecinka 
owancaya  tankan  iyaya  ece.  Unkan  cante  kin  he 
yukawa  qa  ake  ecen  icu  kta  kipiya  yuhe  kta  iye- 

ceca.  Qa  cagu  kin  is  tate  ojudan  icu  kta  inskoya 
yuhe  kta  iyececa.  Hena  oko  kipiya  yuhapi  kta,  qa 
takudan  iyahdaskicapi  kte  sni  on,  Wakantanka  hu- 
hn  conkaske  wan  ihduskan  kaga.  Hena  cutuhu  un- 
keyapi  ece.  Hena  kuliu  cistinna,  canhdeska  se 
ktanktan,  qa  uncankahupi  huhu  kin  ekta  sutaya 
akaga.  Tuka  hena  takn  wan  cansin  zigzica  tiyopa 
okihe  seca  wan  on  sntaya  kaga,  hecen  tukte  ohna 
ihdukatin  qa  piiciya  cin  ohna  okihi  kta.  He  etan- 
han  tohan  niya  hanskeya  yaniyapi  eca  nicagnpi 
kin  tate  ojudan  iyaye,  ca  nicutuhupi  kin  hena  na- 
tankaya  ay  a  ece.  Tate  kin  hena  botankan  niya 
iyeyayapi  eca,  hena  token  wanke  ciqon  ake  iyecen 
kiwanka  ece.  Cuwi  kuya  ihanke  kin  en,  cutuhu 
kin  hena  ecipe  sni.  Hena  okitahedan  okoya  wanka, 
hecen  on  niya  yuke  cin  iyecen  wankan  iyaye,  ca 
ake  kun  iyaya  okihi  kte  cin  heon.  Tuka  tohan  cu¬ 
wi  kin  yuotinsya  yuskitapi  kinhan,  cutuhu  kin  hena 
on  cante  qa  cagu  kin  yuoskicapi  kta ;  qa  nnmana 
esta  okanyan  tanyan  htani  kte  sni.  Hena  ocitinza- 
pi  qa  token  skanpi  kte  sdonyapi  sni.  Hena  iapi 
kta  okihipi  kinhan,  tokeli  nina  ceyapi  kta  cen. 
Kinhan,  wikoska  cuwioyutinze  unpi  qa  canku  ohna 
iyahnana  omani  unpi  kin  wanji,  cante  qa  cagu  ta- 
wa  kakijapi  kin  cuwi  mahentanhan,  “  tinwicakte,” 
“  tinwicakte,”  eya  nina  sicahowayapi  nahonpi  kta 
tuka. 

Den  eya,  otonwe  kin  de  en  pejihutawicasta  iyo- 
tan  wastestepi  unpi  kin  wanji,  winohca  tapi  kin 

owasin,  hanke  qa  ake  sanpa  lianke  lienakeca  can- 
hanpa  zibzipedan  ohanpi,  qa  cuwiokatiteunpi  eci- 
yatanhan  keya  omakiyaka. 

Tuka  helian  nakun  taku  wanji  tokeca  on  liayake 
kitonpi  eciyatanhan,  woahope  kin  de  kicaksewicaya 
ece  ;  onhdolida  ceska  oyuspe  tankinkinyanunpi  kin, 
he  wake. 

Wanakaja,  akicita  kin  okicize  wokoyake  nnpi 
ece  kin  he  sdonyayapi,  wicasta  wanji  okicize  ekta 
mazawapaha,  qais  mazamaku-akahpe  codan  iyaye 
cinhan,  awicakehan  tokawicaye  cin  tancan  kin  tu- 
kten  sdayehna  nn  kin  hen  wanhinkpe  akatapi  kta, 
qa  taopi  qais  ktepi  kta.  Unkan  wiconi  kin  de  en- 
kicizapi-maka  kin  he  iyececa.  Toka  om  nnkicizapi 
kte  cin  hena,  wowayazan,  ocaje  toktokeca  kin  hena 
ee.  Okicize  wokoyake  untancanpi  konnyakapi  kte 
cin  he  hayake  tukte  unqonpi  kta  iyececa  nnqonpi 
kte  cin  hee.  Untancanpi  kin  tukte  en  hayake  un- 
kahdalipapi  kta  iyecece  cin  he  elipeunyanpi  kin- 
han,  toka  kin  dena  wanjikji  hen  iyaunlipayapi  kta, 
qa  sogya  kiunniunyanpi  kta.  Toka  kin  dena,  ho- 
lipapi,  hohpawayazankapi  kin  hena  apa  ece.  Wan¬ 
hinkpe  on  wakutepi  kin  hena  tate  okasni  kin  hena 
ee.  Untancanpi  kin  en  nonpakiya  iyotan  wanka- 
dan  qa  woicahtanica  lice,  qa  hena  en,  akahpetonpi 
sni  kinhan,  wokokipe  hce  cin,  he  tapete  kin,  qais 
hiyete  okitahedan  kin,  qa  isto  ihukuyatanhan  kin 
hena  ee.  Tohan  dena  unman  tukte  kasta  en  aka- 
hpe  codan  yaunpi,  qa  tate  sni  ipogan  wan  en  anipe 

cinhan,  wanbinkpe  hi  maza  pesto  wan  on,  qais  ma- 
zakan  ptecedan  ojupi  wan  on  niopi  kin  he  iyenicece 
kta.  Hececa  tuka  onliohda  ceska  oyuspe  tankin- 
kinyan  unpi  sice  cin  dena  en  akahpetonpi  sni  ece. 

Tohan  siceca  cikcistinpidan,  qa  wikoskapidan, 
qa  naknn  wikoska  hinhnatonpi  esta,  tnktekten  ha- 
yake  hececa  unpi  wanwicamdaka  eca,  cancanma- 
yanpi  ece.  Qa  sicaya  hohpapi,  wayazanka  wanka- 
pi,  qa  kohanna  tapi  awacinpi  kin  kiksuyemayanpi 
ece.  Wicasta  kektopawinge  ota  de  ohnayan  icikte- 
pi.  Qa  wicota  hecen  econpi  kes  taku  econpi  kin 
tohinni  awakicinpi  sni  eciyatanhan,  woahope  isa- 
kpe  kin  kicaksapi  ece. 

Tuka  nakun  tohan  onhdohda  ceska  oyuspe  tan- 
kinkinyan  kin  dena  wikoska  wanna  tankapi  unpi 
kinhan,  taku  wanjikji  on  eyapi  kta  iyececa.  Woa¬ 
hope  isakowin  kin  he,  “  Wawicihaliapi  ecanon  kte 
sni,”  eye  cin  he  sdonyayapi.  Woahope  kin  de  eci¬ 
yatanhan,  taku  toktokeca  wanjikji  nakun  tehinda 
kin  he  taku  wanji  istece  sni  econpi  kin  he  wanji  ee. 
Unkan,  onhdohda  ceska  oyuspe  tankinkinyan  unpi 
kin  hena  taku  iyotan  istecesniyan  hin  econpi  kin 
hena  ee.  Winohca  ohan  waste,  qa  tawacin  mdeza 
wanji,  wicasta  ota  wicitokam  hayake  he  etanhan 
wanji  un  kta  iyowiniciye  kta  okihi  kin  he  ohinni 
mayusinyaya  ece.  Tona  hayake  dena  unpi  kin  hena 
woahope  nom  okonwanjidan  kicaksapi.  Tapete  kin 
eciyatanhan  woahope  isakpe  kin  he  kicaksapi ;  qa 
ceska  kin  eciyatanhan  woahope  isakowin  kin  kica- 

ksapi.  Winohca  ota  hayake  kin  dena  on  taku  sica 
nonpakiya  iciyahde  kin  he  awacinsniyan  hena  unpi 
ece.  Tuka  wikoska  wanji  takn  sice  kin  dena  tanyeh 
sdonya  esta,  hecetuwanjica  hayake  kin  hena  un  kin- 
han,  miye  lica  wikoska  kin  he  kinihanyan  tawacin 
wakiyuze  kte  sni. 

Mitakoda  cikcistinpidan,  wowahokonkiye  kin  de 
en  woiwange  tokaheya  kin  he  hecen  aynpte  wa- 
canmi.  Woiwange  kin  he  dee  :  Woahope  kin  de 
taku  tehinda  he  ?  Tokanpi  tonipi  kin  kiunniwicun- 
yanpi  kta,  qa  unkiye  unkitonipi  kin  kiunniunkiyapi 
kta,  he  tehinda. 

Tokanpi  tonipi  unkohanpi  qa  unkitawacinpi  eci- 
yatanhan  kiunniwictinyanpi  unkokihipi. 

Unkitonipi  kin  minioteiciyapi,  kataiyeiciyapi, 
poskin  iciktepi,  qais  pejihutasica  on  iciktepi,  eciya- 
tanhan  kiunniunkiyapi  kta  unkokihipi.  Tuka,  na- 
kun  wotapi,  miniwakan  yatkanpi,  qa  hayake  kiton- 
pi  kin  isakim  taku  wanjikji  on  kiunniunkiciyapi 
kta  unkokihipi. 

Wotapi  kin  on,  taku  yutapi  kta  iyecece  sni  tuka 
yutapi ;  ehaes  kohannah  wotapi ;  ehaes  otah  wotapi 
kin,  hena  he  kicica  e  cajeunyatapi.  Hayake  kiton- 
pi  kin  on,  canhanpa-zibzipedan ;  euwiokatite  ;  qa 
onhohda  ceska  oyuspe  tankinkinyan,  hena  he  kicica 
e  cajeunyatapi. 

Wowahokonkiye  kin  de  en  woiwange  tokeca 
wanji  nakun  epe  kta  wacin  tuka.  Woiwange  kin  he 
dee ;  Tokeca  on  woahope  kin  de  tin  wicaktepi  kin 

he  tehinda  he  ?  Token  on  tinwicaktepi  tehinda 
kin  he  ito  cicipazopi  uwate  kta  tnka ;  wiconi  kin  he 
nina  tehike  cin  heon  ;  tohan  wanji  yutokan  iyeyapi 
kinhan,  ake  iyecen  unkagapi  kta  nnkokihipi  sni 
kin  heon ;  qa  tona  he  yntokan  iyeyapi  kin  hena 
Wakantanka  tokakisye  tawa  kin  on  iyopewicaye 
kte  cin  heon.  Tnka  hena  toketu  kin  wowahokon- 
kiye  tokeca  en  awacinpi  kta  iyececa  tuka.  Heon 
etanhan  hena  dehan  cajeunyatapi  kte  sni. 

Hececa  esta,  de  ihunniwaye  kte  cin  itokam  woa- 
hope  kin  de  on  iapi  wanji  qais  nom  epe  kta.  Den 
wicasta  qa  cikcistinpidan  esta  tnwedan  woahope 
kin  de  kicakse  sni  kin  wanica  nace.  Owasin  tin 
wicakte  lica  heuncapi  hecen  wake  sni.  Tuka  unki- 
yepi  kin  owasin  tokanpi  kin  canniyewicunyanpi 
ece,  unkan  he  cante  on  tinwicunktepi  ece.  Heon 
etanhan  unkiyepi  kin  ow~asin,  de  ohnayan  woahtani 
econkupi  kin  on  Wakantanka  itokam  iyopeunkici- 
yapi  kta  iyececa,  Hekta  woalitani  econkupi  kin 
hena  unkicicajujupi  kta,  qa  tokata  kin  ekta  wo  wa¬ 
ste  eciyatanhan  tanyan  econkupi  kta  e  owasin  awi- 
cakehan  iceunkiyapi  kta  iyececa. 

Wicinyanna  cistinna  wan  taku  econ  oyakapi 
askatudan  mdawa,  he  eciyatanhan  de  en  woonspe 
wanji  owasin  onspeunkiciciyapi  kta.  Wicinyanna 
kin  he  Alice  eciyapi.  Htayetu  wanji  hunku  kin 
wicota  om  yanka,  qa  iye  cunku  tokapa,  Sarah, 
he  ohehdepi  ekta  eunpe  kta  e  wankan  tipi  kin 
ekta  ai. 

Sarah  Alice  hayake  kiyusdoka,  urikan  Alice  niria 
cantesice  seca,  istamnihanpe  tapon  kin  ahaliaya  au 
wanyaka.  Taku  on  hecece  cin  he  iwanga ;  tnka 
Alice  waayupte  sni.  “Hoksiyopa  tokiya  niyazan 
hecinhan,  omakiyaka  ye,”  Sarah  eya.  Tnka  nakun 
Alice  fcakudan  eye  sni ;  e  ake  kitanh  niya,  qa  nina 
cantesice  seca.  Wanna  iye  ohehdepi  cistinna  tawa 
kin  icahda  canpeska  makehde  inajin  qa  cekiye  kta 
iyehantu,  unkan  Alice  canpeskahde  inajin,  qa  pa 
makata  iyeya ;  tuka  ilia  kin  on  wicoie  wanjidan  eye 
sni.  Alice  tokca  lice  cin  he  Sarah  awacin.  Hehan 
Alice  inajin,  qa  ohehdepi  tawa  kin  malien  iwanka, 
inina  liin,  nina  cante  sica,  nina  istamnihanpe  au, 
hecen  Sarah  yusinyeya.  Hehan  kuya  ki  qa  witaya 
yukanpi  opa.  Qa  tohan  okihi  hunku  kin  hena  oki- 
yaka. 

“  Tokesta  kohanna  ekta  mde  kta,  qa  hoksiyopa 
kin  he  tokeca  hecinhan  wanmdake  kta  ce,”  eya. 

“  Ina  he  wayazanke  sni  ye,  e  taku  wanji  on  ta¬ 
wa  cin  sinye  sece  ecece  ye,”  Sarah  eya. 

Hecehnana  hunku  kin  yukanpi  kin  etanhan  to- 
kan  iyaye,  ca  cunwintku  cistinna  wankan  tipi  ekta 
wanke  cin  ekta  iyaya.  Alice  is  wanna  istiube  se 
ecin,  qa  nasdan  ya ;  tuka  ikiyedan  ya  hehan  iwa- 
stestedan  ceya  niyan  nahon. 

aMicunksi,  taku  icannisica  he?  omakiyaka,” 
hunku  kin,  eyaya  ohehdepi  kin  icahda  inajin. 

Alice,  pakazamni,  qa  hunku  nape  kin  en  yuze, 
ca,  “  Ina,  yahi  kin  hecen  imduskin  ye :  wocekiye 

mitawa  epe  kta  owakihi  sni,  qa  mistinbe  kta  ko 
owakihi  sni  ye,”  eya. 

“  Micunksi  tewahinda  kin  taku  toketu  kin  oma- 
kiyaka  ye.” 

“  Ina,  anpetu  kin  de  Ruth  icepansi  micante  on 
tinwakte  ce,”  eye ;  ca  ake  piya  istamnihanpe  au. 
“  Canniye  qehan  te  kes  epca  ce.  Hecen  he  tin  wi~ 
cakte  mayan  ce.  Ruth  tohanyan  kici  oweciyuwaste 
sni  hehanyan,  Wakantanka  he  micicajuju  kta  icewa- 
kiye  kta  owakihi  sni.  Micante  kin  en  wocanniye 
qa  wosicedake  on,  qa  wowastedake  en  un  sni  kin 
heon  namahon  kte  sni  ye,  ina,”  eye,  ca  hoksiyopa 
onsike  cin  cante  psakawahe  kte  se  ceya. 

Hunku  kin  token  cantewasteye  kta  kuwa,  tuka 
maku  kin  akan  woahtani  tkeya  ahdaskice  cin  on 
cantewaste  kta  okihi  sni. 

££  Ruth  e  wanrndake  kta  owakihi,  qa  kici  oweci¬ 
yuwaste  unkans ;  hehan  wocekiye  epe  kta,  qa  mi¬ 
stinbe  kta  tuka  ce,”  iyokisicaya  hin,  eya. 

uIna,  Ruth  tipi  kin  ekta  mde  kta  owakihi  sni  he?” 

Hunku  kin  he  awacin  hinhda.  Hoksiyopa  tawa 
kin  de  on  hecen  awacin  kta  qa  owotanna  tawacin 
ye  kte  cin,  he  wicohan  iyotan  kin  hee  he  awacin. 
££  Han,  micunksi  de  kta  ce,”  eya. 

Inawicayapi  tona  tasicecapi  kin  ohinniyan  isti- 
nbe  ewicaonpapi  qa  ookiye  wicayuhapi  kin  hena  e 
awanyag  wicasipi  ece  kin  winohca  kin  de  wanji  hee 
kinhan,  siceca  yuhe  cin  taku  iyotan  waste  ecakicon 
kta  iyehantu  kin  he  hdusna  kta  tuka ! 

Alice  atkukn  kin  kicopi,  he  wicinyanna  kin  sina 
wan  on  iyapemni,  qa  Ruth  icepansitku  iyokihe  tipi 
kin  en  timahen  ai.  Ruth  ohehdepi  tawa  kin  icahda 
ehnaka.  $icaya  ecakiconpi  ohdakapi  kin,  wokajuju 
icekiciciyapi  kin,  qa  iikiciputakapi  on  okiciciyapi 
kin  hena  istamnihanpe  eciyatanhan  wicayutanin. 
Hehan  Alice  istamnihanpe  kpakinta  ;  qa,  atkuku 
hiyete  kin  akan  ipahin,  qa  tiyata  ahde  kta  eciya. 

Alice  ake  iye  wankan  tipi  tawa  kin  ekta  hdi  qa 
canpeska  makehde  inajin  qa  Ruth  sicedaka  wahtani 
kin  he  Wakantanka  kicicajuju  kta  icekiya.  “Mi- 
cante  kin  en  wowastedake  maqu  ye,”  eya  awicake- 
han  hoyekiya,  “  Wakantanka  he  wowastedake  kin 
hee  kin  heon ;  qa  wowastedake  eciyatanhan  Jesus 
unkiyepi  on  canicipawega  en  akan  te  cin  heon ;  qa, 
micante  on  tuwe  kasta  sicewadake  qa  wakte  kta 
etanhan  iyog  mayuha  ye.” 

Hecen  Alice  cistinna  kin  cekiya.  He  taku  wo- 
cekiye  cin  !  "Woahtani,  wihdukcan  wowastedake, 
qa  wosicedake,  hena  cante  kin  en  kicizapi  tuka. 
Tuka  wowastedake  kin  e  ohiya.  Alice  token  Ruth 
tawacinkiyuze  cin  he  iyecen  unkis  tuwe  tawacinki- 
yuza  kiksuya  unkokihipi  sni  he  ?  Ito  Alice  ohan 
kin  he  iyecen  taku  econ  onspeunkiciciyapi  kta. 
Tona  canniyewicunyanpi  qais  sicewicundakapi  kin 
hena  wokajuju  wicunkidapi  kta.  Hehan  Wakan¬ 
tanka  wokajuju  unkidapi  kta,  qa  uncantepi  kin  etan¬ 
han  wicotawacin  siksice  cin  hena  yutokan  iyeunki- 
ciciyapi  kta,  qa  wowastedake  hena  ojudanye  kta  e, 

lye  towaste  on  iceunkiyapi  kta.  Wakantanka  wa- 
stedakapi  kin,  qa  wicasta  wastewicundakapi  kte  cin 
he,  Wakantanka  cincawicaya  unkagapi  kte  cin  hee, 
qa  wosicedake,  qa  wocanniye,  qa  woakinice,  hena 
wakansica  cincawicaya  nnkagapi  kte  cin  ee.  Odo- 
wan  en  wicoie  kin  ito  unkiksuyapi  kta : 

Tohantu  kaesta  wocanniye 
Qa  wocanksi  inajinpi  eca, 

Qa  untawacinpi,  uncejipi 
Woakinice  iyutanpi  ca, 

Jesus  lye  ekta  unkistapi 
Yuwankan  yeunkiyapi  kta  ce  ; 

Jesus  wacinyan  nipi  kin  ohna, 
Wacinksamya  unkagapi  kta  ce. 

lye  tohan  waste  kin  he  ohna 
Oye  kin  he  opa  unyanpi  kta ; 

Taku  econkupi  kte  cin  hena 
lye  hca  onspeunkiyapi  kta ; 

Nitowaste  wayutokeca  kin 
Eciyantanhan  unkaga  miye, 

Wanikiya  anpetu  iyohi 
lyeniceca  unkaga  miye. 

WOAHOPE  ISAKPE  ON  ODOWAN  HIN. 

Unnapepi  hena  we  on  sa  sni  esta, 
Tinwicakte  s’a  kin  heuncapi  nace ; 
Wocanniye  wicotawacin  owasin, 

Itancan,  Niye  en  tinwicakte  heca. 

Heon  Christ  Wakpada  Ninn  kin  he  ekta, 
Natonkesniyan  kohanna  unkupi  kta ; 

Qa  lye  We  etan  Wakoniya  kin  en, 
Woahtani  owas  unhdujajapi  kta. 

Tinwicakte  econpi  kin  hena  ota, 

Tnkten  we  tohinni  papsonpi  sni  esta ; 
Wicotawacin,  wicoie  canksiksi, 

Hena  tinwicakte  kici  owanjidan. 

Han ;  cante  on  tinwicakte  econkunpi, 
Hena  sdonyapi  sni  nnkecinpi  ece  ; 
Nitoyanke  en  wicotawacin  owas 
Cajeyatapi  kin  nnkakiktonjapi. 

O  Wakantanka!  token  hecece  kte  cin 
Unkiyepi  ecaca  sdonunyanpi  sni  ; 
Gntancanpi  mahen  woahtani  ota 
Wandake  kta  hee  awauncinpi  ce. 

VIII. 

WOAHOPE  ISAKOWIN  KIN. 


“  Wfiwicihaliapi  ecanon  kte  sni.” — Hdinapapi  20  : 14. 


Woahope  isakowin  kin  he  taku  wicacante  qa 
wiconi  yusape  ein  owasin  etanhan  ninny anpi  kta  e 
on  kagapi.  Taku  econkupi,  qa  liayake  unkitonpi  kin 
iyecen,  unkitawacinpi  owasin  en  unwahbapidan  kta, 
qa  unkohanpi  waste  kte  cin  hena  cinunkiyapi.  lapi 
wowistece  eyapi  kin  he  tehinda ;  wowapi  tona,  qais 
wicite  owapi  tona  en  taku  sica,  qais  wosape  un  kin 
hena  yawapi  kta,  qais  wanyakapi  kta  hena,  qa  na- 
kun  taku  hecekceca  ota  tehinda.  Woahope  unma 
kin  on  wowahokonkiye  wakage  cin  iyecen  woahope 
kin  de  on  wanji  wakage  kta  iyecece  sni  wada,  heon 
taku  tona  tehinde  cin  qa  taku  cinunkiyapi  kin  hena 
cajemdate  kte,  ca  ihukuya  Wakantanka  Wowapi 
Wakan  tawa  kin  en  hena  icahtagya  taku  unkokiya- 
kapi  kin  wanjikji  ociciyakapi  kta. 

Woahope  kin  de  taku  tehinde  cin. 

1.  Wawicihahapi  taninyan  econpi  hecena  tehinde 
sni,  tuka  ohan  qa  iapi  qa  wocantiheye  sapsapa  owa¬ 
sin  koya.  Wowapi  Wakan  kin  he  taku  hececa  icah¬ 
tagya  heya ;  Micinksi,  tokin  mioie  kin  iyacu  qa 

wahokonciciye  cin  nahmana  niciyahnaken.  Wiho- 
mniwin  kin  etanlian  enihdaku  kta,  witkowin  i  sku- 
ya  etanlian.  He  tokaheya  ynze  cin  ehpekiye,  ca 
takn-wakan  tawa  tawicoun  kin  akiktonja.  Tiyo- 
hnaka  kin  wiconte  ektakiya  atakinyan  ye,  ca  oye 
tawa  kin  wanna  tapi  iyahde.  Tona  en  yapi  kin 
hetanhan  wanjidan  ku  sni,  qa  wiconi  canku  kin  iya¬ 
hde  sni  do.  Wicoie  Wakan  2  : 1,  16-20. 

Woahope  kin  he  petijanjan  qa  wicoope  kin  he 
iyoyanpa,  qa  iyopewicayapi  woonspe  kin  he  wiconi 
canku  kin  ee.  He  winohinca  sica  etanhan  awanni- 
hdake  kta,  winohinca  oyate  tokeca  ceji  skuya  etan¬ 
han.  He  owanyag  waste  esta  nicante  kin  ekta  kon 
sni  wo ;  qa  istojuha  kin  on  ihnuhan  inicu  kin.  Wi¬ 
tkowin  kin  wicasta  wan  aguyapi  ciqadan  ekta  aye 
kta,  qa  wawicihahapi  econs’a  kin  wicanagi  tehika 
apasi  kta.  Wicasta  wan  peta  ikpihnake  cinhan  ta- 
wokoyake  kin  huhnage  kte  sni  he  ?  Tuwe  petaga 
amani  kinhan  siha  kin  gu  kte  sni  he  ?  He  iyecen 
tuwe  wicasta  tokeca  tawicu  kici  iwanke  cinhan  ;  tu¬ 
we  kasta  he  yutan  kinhan  taku  sica  iyahdeya.  Tu¬ 
we  wotektehda  on  woyute  manon  qa  wipiiciya  esta 
nina  sicedakapi  sni ;  tuka  iyeyapi  kinhan  sakowin 
akihde  wicakicu  kta ;  ti  kin  ohna  taku  yuke  cin 
owasin  esta  wicaqu  kta.  Tuka  tuwe  wawicihahapi 
winohnica  wan  kici  econ  kin  he  cante  wanica,  tuwe 
hecon  kinhan  nagi  kin  ihangkiya.  Wicoie  Wakan 
6 : 23-32. 

Tuwe  winohinca  wan  en  etonwe  ca  cantiheye 

cinhan  lie  wanna  cante  ekta  kici  wTawicihahapi  econ. 
Mat.  5 : 28. 

Wakantanka  tipi  tawa  kin  he  niyepi,  qa  Wakan  - 
tanka  Taniya  kin  onitipi  kin  he  sdonyakiyapi  sni 
he.  Tuwe  Wakantanka  ti  kin  asamye  cinhan  he 
Wakantanka  ihangyin  kta.  Wakantanka  ti  kin  he 
wakan,  qa  he  niyepi.  I  Kor.  3  : 17. 

Tona  owotanna  sni  un  kin  hena  Wakantanka 
tokiconze  kin  tawapi  kte  sni  e  sdonyayapi  sni  he  ? 
Icihnayanpi  sni  po :  wiinahmanpi,  qa  wakagapi 
ohodapi  s’ a,  qa  winy  an  icidapi  kin,  qa  iwicahus’a 
henakiya  Wakantanka  tokiconze  kin  tawapi  kte  sni. 
1  Kor.  6  :  9,  10. 

Wiinahmanpi  kin  nakicipa  po.  Woahtani  wica- 
sta  econ  kin  owasin  wicatancan  kin  itankan  un, 
tuka  tuwe  wiinahbe  cinhan  he  iye  tancan  kin  en 
waicihtani.  Tokeca,  nitancanpi  kin  hena  Woniya 
Wakan  Wakantanka  nicupi,  qa  niyepi  en  un  kin  he 
tipi  tawa  kin  hee,  qa  hecen  tawa  nihdawapi  sni  e 
sdonyayapi  sni  he  ?  Taku  tanka  iyopeniyanpi,  he- 
on  nitancanpi  ninagipi  ko  on  Wakantanka  yatan 
po,  hena  Wakantanka  tawa.  1  Kor.  6  : 18-20. 

Wicacehpi  wicohan  kin  taninyan  un ;  Wawici- 
hahapi,  wiinahmanpi,  waasapapi,  wicastapi  sni ;  wa¬ 
kagapi  kin  ohodapi,  wapiyapi,  witkopi,  qa  witkoya 
wacipi,  qa  taku  tona  hecece  cin  hena  ee ;  wanakaja 
ociciyakapi  kin  he  iyecen  nakaha  eciciyapi,  Tona 
taku  hececa  econpi  kin  hena  Wakantanka  tokiconze 
kin  tawapi  kte  sni.  Gal.  5  : 19-21. 

Wicoie  sice  cin  owasin  takudan  niipi  kin  etan- 
han  hinanpe  sni  nunwe.  Eph.  4  :  29. 

Tuka  wiinahmanpi,  qa  waasapapi,  qa  waicucupi 
kte  cin,  niyepi  ekta  cajeyatapi  sni  nunwe,  tuka  to- 
na  owotanna  un  taku  iyokipiwicaye  cin  hena.  Qa 
wawistenyapi,  qa  wicoie  ecinsniyan  kin,  qa  iapi 
sica  hena  hecetu  sni;  tuka  wopida  eyapi  kin  he 
waste.  He  de  sdonyayapi,  tuwe  wawiciliahapi  econ, 
qa  tuwe  waasape  cin,  qa  tuwe  waicucukte  cin,  he 
wakagapi  cekiya  ece,  hena  wanjidan  esta  Christ  qa 
Wakantanka  kici  tokiconze  kin  en  takudan  tawapi 
kte  sni.  Eph.  5  : 3-6. 

Tohan  Christ  wiconi  unkitawapi  kin  taninyan 
hiyu  kinhan,  liehan  wowitan  en,  kici  niyuotaninpi 
kta.  Heon  etanhan,  nihuhapi  makata  un  kin  hena 
kikte  po  :  wiinalimanpi,  waasapapi,  wawihnupi,  ta- 
wacin  sicapi,  waicucupi  kte  cin,  he  wakagapi  oho- 
dapi  kin  liee.  Hena  on  etanhan  Wakantanka  to- 
canniye  kin  woakta  sni  cincapi  kin  en  awicau  ece. 
Ehanna  hena  ehna  yanipi  qehan,  opeya  mayan- 
ipi.  Tuka  nakaha  hena  owasin  ayustan  po.  Kol. 
3:4-8. 

Jesus  Itancan  kin  etanhan  woahope  kin  tona 
unnicupi  kin  sdonyayapi.  Wakantanka  niyuecepi- 
dan  kin  he  tawacin  kin  he  dee,  wiinahmanpi  kin  en 
nihdoyapi  kte  sni ;  tuka  otoiyohi  nitancanpi  kin 
yuecepidan,  qa  yuonihanpi  kin  en,  yahduhapi  kte 
cin  sdonyakiyapi  kta.  Qa  wicotawacin  sica  canti- 
heyapi  kin  he  en  unpi  kte  sni ;  Ikcewicasta  Wakan- 

tanka  sdonyapi  sni  kin  hena  iyececapi.  Waasapapi 
kin  ekta  Wakantanka  unkicopi  sni,  tnka  unyuecepi- 
dan  kte  cin  heon.  Hecen  tuwe  waakta  sni  kinhan, 
he  wicasta  paha  iyewicaye  sni,  tnka  Wakantanka 
iye  Taniya  Wakan  unqnpi  kin  hee  aktasni.  I  Thess. 
4:2-9. 

Koska  cantiheyapi  sica  cin  hena  nakicipa  wo. 
2  Tim.  2  :  22. 

Owasin  en  wakankioiyuzapi  kin  he  woyuoni- 
han>  qa  ohehdepi  asamyapi  sni  kin ;  tnka  wicawi- 
homnipi  qa  wawiciliahapi  econpi  kin  hena  Wakan¬ 
tanka  wicayaco  kta.  Heb.  13  :  4. 

Wastecicidapi,  ceciciyapi  ce,  oyate  tokeca  qa 
unhdaka  unpi  kin  iyecen  wicacehpi  cantiheyapi 
kin,  wicanagi  kin  kici  kicize  cin,  hena  ayustan  po. 
1  Inyan  2  : 11. 

Itancan  kin  wicasta  waste  wowiyutanye  kin 
etanhan  token  ewicahdaku  kta  sdonya,  qa  nakun 
wicasta  owotanna  sni  kin  woyaco  anpetn  kin  he- 
hanyan  wicayuhe  kta,  sitkihdawicayapi  kta  e  heon ; 
tuka  ton  a  woasamye  cantiheyapi  kin  en  wicacerpi 
eciyatanhan  manipi  kin  hena  iyotan.  2  Inyan 
2 :  9,  10. 

Taku  wicoicage  en  un  kin  owasin,  wicacehpi 
cantiheye  cin,  wicista  cantiheye  cin,  qa  wiconi  kin 
den  wahanicidapi  kin,  hena  ateyapi  kin  etanhan 
sni,  tuka  wicoicage  kin  de  etanhan.  IJnkan  wicoi¬ 
cage  kin  de  atakuni  kte  sni,  qa  wocantiheye  kin 
nakun ;  tuka  tuwe  Wakantanka  tawacin  kin  yuhe 

cinhan,  he  owihanke  wanin  ounye  kta.  1  John 
2  : 16,  17. 

Tuwe  ohiye  cinhan  he  taku  owasin  tawaye  kta, 
qa  iye  Wakantankamaye  kta,  qa  mis  he  cinksiwaye 
kta.  Tuka  tona  wikopapi,  qa  wicaclapi  sni,  qa  wa- 
htepi  sni,  qa  tinwicaktepi,  qa  wawicihahapi  econ- 
pis’a ;  qa  wapiyapi,  qa  wakagapi  ohodapis’a  qa 
oitonpisni  kin  hena  owasin  mde  wan  peta  qa  inyan 
zi  on  itkonyahe  cin  he  ohna  takn  tawapi  kta,  wi¬ 
fi  on  te  inonpa  kin  hee.  Wayuotanin  21 :  7,  8. 

Tona  tawoahope  kin  ecen  econpi  kin  hena  wica- 
yawastepi,  hecen  wiconi  can  kin  en  ya  okihipi  kta, 
qa  tiyopa  kin  ohna  otonwe  kin  timahen  yapi  kta. 
Tuka  sunka,  qa  tona  wapiyapis’a,  qa  wiinahman- 
pis’a,  qa  wawicihahapi  econpis’a,  qa  wakagapi  oho¬ 
dapis’a,  qa  tuwe  itonsni  wastedake  ca  econ  kin 
hena  tankan  yakonpi  ece.  Jesus  he  miye  ce,  oko- 
dakiciye  kin  ekta  niyepi  kin  en  hena  oniciyakapi 
kta  e  heon  ohnihde  mitawa  kin  u  wasi.  Wayuota¬ 
nin  22  : 14-16. 

2.  Woahope  kin  de  wawistece-sni  ohanyanpi 
owasin  qa  wawistece-sni  hayake  kitonpi,  qa  wicasta 

WAASAPAYA  OIYEKITONPI  0M  UNKUNPI  KTA  tehinda. 

Wowapi  Wakan  kin  hena  icahtagya  hecen  eya. 

Nakun  Jehowa  hey  a ;  Zion  cunwintku  tankaici- 
dapi,  qa  pa  hduwankan  icu  manipi,  qa  token  cincin 
ista  yeyapi,  manipi  qa  kaicicuya  yapi,  qa  si  ha  on 
nasnasnapi ;  heon  etanhan  Itancan  kin  Zion  cunwin- 
tku  pesdete  oyuliihi  on  pesda  kage  kta,  qa  tanco- 

dan  unpi  kin  Jeliowa  wicayutanin  kta.  Qa  anpetu 
kin  he  en  Xtancan  kin  sicogokaske  wowitan  kin 
ewicakiciyaku  kta,  qa  watesdake  mazaska  wanapin 
koya ;  oinpidan,  qa  napokaske,  qa  oinpi  wakan  kin ; 
napciipe  qa  poge  oinpidan ;  wokoyake  waste,  qa 
onhdohda,  qa  sina,  qa  mazaska  opiye ;  ihdiyomda- 
sin,  qa  mahen  unpi  waste,  qa  watesdake,  qa  ite 
akahpe.  Unkan  kaketu  kta,  taku  wastemna  on  si- 
camna  yuke  kta ;  qa  ipiyake  on  tehmiso  ;  qa  paha 
sonpi  on  nasusda  kagapi ;  qa  sina  zipzipedan  on 
wakihdaka  ipiyagkitonpi ;  owanyag  waste  on  wica- 
gupi  ee  yuke  kta.  Wicasta  nitawapi  mazasagye  on 
hinhpayapi  kta,  qa  wicasta  waditaka  nitawapi  kici- 
zapi  en.  Hecen  iye  tatiyopa  iyokisica  qa  ceye  kta, 
qa  iye  liinca  cokadan  makata  iyotanke  kta.  Xsa, 
3 : 16-26. 

Wowapi  en  kaken  cicagapi ;  Wiinahmanpi  kin 
om  mayanipi  kte  sni.  Tuka  wicoicage  kin  de  en 
wiinahmanpi  qa  tona  waicucupi  kte  cin,  qa  wawica- 
kis’a,  qa  tona  wakagapi  ohodapi  kin  hena  e  wica- 
wake  sni ;  unkans  wicoicage  kin  de  etanhan  tankan 
dapi  kta  tuka.  Tuka  nakaha  kaken  wowapi  cica¬ 
gapi  ;  tnwe  hunkawanjinkiciyapi  eciyapi  kin  he 
wiinahman,  qa  waicucukte  cin,  qu  wakagapi  ohoda, 
qa  waaies’a,  qa  witkos’a,  qa  wawicakis’a  heca  kin- 
han,  kici  yaunpi  kte  sni,  ihnuhan  kici  wayatapi  kin- 
han.  Tona  tankan  unpi  kin  hena  token  ecin  wica- 
rndaco  kta  he ;  tona  timahen  un  kin  hena  wicada- 
copi  sni  he.  Tuka  tona  tankan  un  kin  hena  Wa- 

King's  High  war.  Dak.  J  ^ 

kantanka  wicayaco  ece.  Hecen  wawicihahapi  econ 
qon  he  niyepi  kin  etanhan  tankan  iyeya  po.  1  Kor. 
5  : 9-13. 

Icihnayanpi  sni  po ;  kodakiciyapi  sice  cin  hena 
wicohan  waste  yusica  ece.  1  Kor.  15  :  33. 

Qa  winohinca  kin  is  eya  iyecen  wokoyake  oiyo- 
kipi  kin  kicunpi  kta,  qa  tawacin  waste,  wacin  tan- 
kapi  koya ;  qa  paha  sonpi,  mazaskazi,  inyan  okitan- 
in  kin,  qa  wokoyake  taku  ota  iyopeyapi  kin  hena 
ko  nnpi  kte  sni ;  tuka  wicohan  waste  kin  hena,  taku 
winohinca  tona  Wakantanka  awacinpi  kin  iyoki- 
pipi  kin  hee.  1  Tim.  2  :  9,  10. 

He  iyecen  winohincapi  kin,  nihihnapi  wicihu- 
kun  un  po  ;  hecen  tona  wicoie  kin  anagoptanpi  sni 
kin  hena,  wicoie  codan  esta,  iye  tawicupi  ohanpi  kin 
on  iyakapewicayapi  kta ;  niohanpi  waste  wokokipe 
iyahna  wanyakapi  kin  icunhan.  Ihduzapi  kin  he 
akantanhan,  paha  kisonpi,  qa  mazaska  oinpi  kin 
hee  kte  sni ;  tuka  wicasta  mahentanlian  cante  kin 
ekta,  taku  hunwinpica  sni  kin,  tawacin  wahbadan 
qa  inina  un,  he  Wakantanka  itokam  taku  tehike 
cin  ee.  Is  eya  wanakaja,  winohinca  wasteste  Wa¬ 
kantanka  wacinyanpi  qon  hena  e  hecen  kicunpi,  qa 
hilmakupi  kin  wicihukun  unpi.  1  Inyan  3  : 1-6. 

3.  Woahope  kin  de  wowapi  tona,  qais  Wxcite- 
owapi  tona  en  taku  sica,  qais  woasype  un  kin  hena 

OWAPI  KTA,  MAZA  ON  KAGAPI  KTA,  WIYOPEYAPI  KTA,  TO- 

kan  wxcaqupi  kta,  qais  hena  yawapi  kta  qais  wan¬ 
yakapi  kta  hena  tehinda,  qa  nakun  TAKU  kasta 

cante  kin  en  woawacxn  qais  oanteoze  qais  wocan- 
tiheye  sapa  icakye  kta  kena  owasin  tekinda. 

4.  Woakope  kin  de  Iya  se  wotapi  kta  qa  Ito- 
mnipi  kta  qa  nakun  woyute  qa  wayatkanpi  tukt© 
wanji  kasta  iyatahdeya  unpi  kta  tekinda. 

Dena  icaktagya  Wowapi  Wakan  kin  kecen  eya. 

De  on  token  cicicajnju  kta  ke?  Nicinca  ama- 
ynstanpi  qa  takn  wakan  sni  kin  on  iciconzapi.  Mi- 
ye  qe  imnakan  wonwicawaya  tnka  wawicikakapi 
econpi,  qa  witkowinpidan  tipi  kin  okna  mniciyapi. 
Sunktanka  kankanna  eca  wonwicayapi  kin  iyececa- 
pi ;  otoiyoki  ije  takodaku  tawicu  akotonpi  ecee. 
Dena  on  en  wicawai  kte  sni  ke  ?  J ekowa  eya  ;  qa 
oyate  wanji  dececa  kin  en  minagi  watokicon  kte  sni 
ke?  Jen  5:7-10. 

Woteki  kiciyankapi  nunwe,  tona  mini- wakan  ku- 
wapi  kta  kankiktapi,  ktayetu  kekanyan  econpi,  mi- 
nisa  wicaynwiteo  kta ;  qa  wokanpi  kin  en  can  do  wan- 
kiyapi  ikan  wikcemna3  qa  candowankiyapi  ikceka, 
cancega  minisa  ko  yukan ;  tuka  Jekowa  tokan  kin 
ekta  ewacinpi  sni,  qa  iye  nape  taku  econ  kin  awa- 
cinpi  sni.  Heon  etankan  Hades  ikdutanka  qa  nina 
kin  i  pidukawa ;  unkan  wowitan  tawa,  qa  wicota 
tawa  qa  owodntaton  kagapi,  qa  tnwe  wiyuskin  na¬ 
kun  en  yapi  kta.  Isa.  5  : 11,  15. 

Tona  minisa  yatkan  okitikapi,  qa  mini-wakan 
icakiya  wicasta  wasakapi  kena  woteki  kiciyankapi 
kta.  Isa.  5  :  22. 

Unkan  itonicipa  po ;  okinni  tukten  wotapi,  qa 

witkopi,  qa  wiconi  kin  de  awacinpi  kin,  hena  on 
nicantepi  kin  niyusakapi  kta  naceca ;  qa  hecen 
sdonyakiyapi  sni  ecen  anpetn  kin  he  nihiyohipi  kta. 
Luke  21:  34. 

Heon  etanhan,  Christ  -wicacehpi  en  unkiyepi  on 
kakije  cin  heon,  nis  eya  iyecen  tawacin  kicun  po ; 
tuwe  wicacehpi  kin  en  kakije  cin  he  wanna  woa- 
htani  ayustan;  hecen,  hetanhan  icimana  wicacehpi 
eciyatanhan  ni  kte  sni,  wicasta  taku  sica  cantiheya- 
pi  kin  en,  tuka  Wakantanka  tawacin  kin  eciyatan¬ 
han.  Hekta  unnipi  kin,  Xkcewicasta  tawacinpi  kin 
ecen  econkupi  kin  he  ota,  wicolian  sica,  wocanti- 
heye  sica,  minisa  ota,  wakan  wacipi,  witkopi,  qa 
wakagapi  wakandapi  sice  cin  hena  omaunnipi  qe- 
han.  He  en  is  iye  witkoya  skanpi  kin  on  iyecen 
iyatahdeniciyapi  sni  kin  heon  tognihdapi  qa  niya- 
sicapi  ece ;  hena  e  tnwe  ni  unpi  tapi  koya  wicayaco 
kta  wiyeya  yanke  cin  hee  itokam  wohdakapi  kta. 
1  Inyan  4  : 1-6. 

Woahope  kin  de  taku  econ  unsipi  kin. 

Untancanpi  kin  iyatahdeiciyapi  sni,  mdesahan,  qa 
asape  sni  en  unhduhapi  kta. 

Wowapi  Wakan  kin  he  icahtagya  hecen  eya. 

Heon  etanhan  otpaza  wicolian  kin  ehpeunyanpi, 
qa  iyoyanpa  wipe  kin  kounyakapi  kta.  Qa  iyoki- 
piya  maunnipi  kta,  anpetu  kin  en  iyececa.  Hanye- 
tu  wacipi  qa  witkopi  kin  en  unkopapi  kte  sni;  wi- 
cawihomnipi  qa  wicinpi,  wakinicapi  qa  winawizipi 
kin  hena  en  ounpapi  kte  sni.  Tuka  niye  Jesus 

Christ  Itancan  kin  he  koyaka  po,  qa  wicacelipi  wo- 
cantiheye  sice  cin  ecetuyapi  kta  e  on  takudan  kica- 
mnanpi  sni  po.  Eoma  13  :  12-14. 

Mitancan  kin  snta  micicage  ca  tinsmiciya ;  okin- 
ni  wi  casta  tokeca  wotanin  waste  kin  owicawakiyaka 
esta,  miye  qe  heyata  iyemayanpi  kte  cin  he  kowa- 
kipa.  1  Kor.  4  :  27. 

Heon  wastecicidapi  kin,  wahoyapi  kin  dena  un- 
hapi  kin  heon  wicacehpi  wicanagi  ko  takn  asape 
cin  etanhan  unhduecepidan,  qa  Wakantanka  koki- 
peyahan  wicoowotanna  kin  tanyan  unhdustanpi  kta. 
2  Kor.  7  : 1. 

Tuwe  iyutanyanpi  kinh?n,  Wakantanka  iyntan- 
mayan  ce,  eye  kte  sni ;  Wakantanka  taku  sica  on 
iyutanyanpi  kta  okihi  sni,  qa  nakun  tuwedan  iyu- 
tanye  sni.  Tuka  wicasta  otoiyohi  iye  cantiheye 
sice  cin  on  iyutanpi  qa  iyakapeyapi  ece.  Hehan 
wocantiheye  sice  cin  icage  cinhan  woahtani  kaga ; 
qa  woahtani  yustanpi  eca,  wiconte  icahya  ece.  Ja- 
kob  1 :  13,  15. 

Itancan unyanpi  Jesus  Christ  he  taku  eye  cin  ki- 
ksuya  wo.  “  Tona  cante  en  ecepidan  kin  hena  wi- 
cayawastepi;  hena  Wakantanka  wanyakapi  kta.” 
Mat.  5:8.  Heon  Wakantanka  Taniya  Wakan  kin 
eciyatanhan  canteoze  kin  niciyuska  kta  e  qa  “  wi¬ 
canagi  kin  ekta,  wicotawacin  sica  tona  takpe  qa 
kiunniye  kta  iyecece  cin,  hena  etanhan”  niyuha 
kta  e  icekiya  wo.  Wawiyutanyanpi  en  iyeiciye  sni 
wo  ;  qa  tukten  iyatahdeya  wotapi  qais  wayatkanpi 

on,  qais  taku  tokonpi  sni  on,  qais  woskate  qa  wowi- 
magaga  liecetu  sni  on,  qais  winyan  wanji  kici  woa¬ 
htani  ecanon  kta  iyutanniyanpi  kta  iyececa  en  yan- 
ke  sni  wo.  Hena  owasin  nakicipa  wo  qa  nitancan 
tinsyaken  ihduha  wo  qa  woahtani  otokahe  hince 
cin  kipajin  wo.  Nitancan  kin  he  Woniya  Wakan 
kin  tipi- wakan  tawa  kin  hee  e  sdonyayapi  sni  he? 
Hecen  token  he  woasape  hececa  on  yahdusape  kta 
e  koyakipe  kta  sni  he?  Tuka  tohan  taku  woasape 
wanji  econ  iyutanniyanpi  kinhan  Joseph  he  token 
Pharaoh  tawicu  ayupte  ciqon  he  kiksuye  ca  nis  eya 
iyecen  eya  wo  ;  “  token  woahtani  tanka  kin  de  eca- 
mon,  qa  Wakantanka  en  wawalitani  kta  he? 

Hehan  David  Israel  Wicastayatapi  qon  he  token 
Uriah  Hitti  kin  tawicu  kici  woahtani  econ  qa  on 
iyohakam  tehiya  kakijapi  qa  nina  iyopeiciye  ciqon 
kiksuya  wo.  He  winyan  kin  tokaheya  wanyake 
cehan  en  etonwe  sni  tuka  ihduhomni  qa  taku  toke- 
ca  awacin  unkans  tanyan  kta  tuka.  Tuka  ayuta 
yanke  ca  sanpa  wanyaka  on  sanpa  cin,  qa  he  etan- 
han  woawacin  sapa  wan  cante  mahen  wasaka  icage 
ca  unhanketa,  he  otokahe  ekta  asnikiye  sni  on  etan- 
han,  woahtani,  wokakije  ko  tanka  en  iyeiciya.  He¬ 
na  yeksuya  ca  Wakantanka  token  Xkcewicasta  eca- 
wicakicon  qon  iyecen  ecanicon  kte  sni  e  icekiya  wo. 
St.  Paul  hena  cajewicayate  ca  heya ;  Ksapaicidapi 
kin  en  icunhan  witkotkoka  icah  ayapi.  Heon  iye 
cantiheyapi  sice  cin  en  Wakantanka  awicayustan, 
ihdusapapi  kte  ca,  iye  tancanpi  kin  kiciyusilitinpi 

kte  cin  heon.  Hena  Wakantanka  wowicake  tawa 
kin  woiton  sni  kagapi,  qa  talm  icahyapi*  kin  he 
yuonihanpi  qa  ohodapi,  waicahye  cin  he  isanpa, 
he  qe  owihanke  wanin  yawastepi  nunwe.  Heon 
etanhan  wocantiheya  sice  cin  en  Wakantanka  awi- 
cayustan ;  hecen  winoliinca  wicayuhapi  kin  hena  e 
wicohan  owotanna  kin  yutokecapi,  qa  owotanna  sni 
econpi  ece.  Qa  wicasta  kin  is  eya  winy  an  yuhapi 
kin  he  ayustanpi,  qa  is  iyepi  otoiyohi  winktapi  on 
kicicinpi,  wica  kin  wica  kici  wowistece  okicihanyan- 
pi,  qa  iye  tancan  mahen  wahtanipi  kin  taku  iyohi 
kte  cin  he  yuhapi.  Qa  Wakantanka  wacin  en  yuze 
wacinpi  sni  kin  he  iyecen,  Wakantanka  is  eya  wico- 
tawacin  wahte  sni  kin  en  awicayustan,  hecen  taku 
wowistece  kin  hdustanpi  kta.  Hena  e  woalitani 
owasin,  wiinahmanpi,  wicosice,  waicucupi  kte  cin, 
qa  ohinyanpi  on  iyatahdepi.  Hena  V/akantanka 
toope  kin  sdonyapi ;  tona  hecen  econpi  kin  hena 

wiconte  iyahdeiQiyapi.” 

Wocekiye  kin  dena  ijehan  eyapi  waste  : 

Litany  etanhan,  “  Woahtani  wicotawacin  qa  wi- 
cotawacin  ecetu  sni  owasin  etanhan  ;  Wakansica,  qa 
wicatancan  qa  maka  etanhan  wohnayepi  owasin 
etanhan,  Itancan  waste,  eunhdaku  miye.” 

Lent  en  Anpetu-wakan  Tokaheya  kin :  “  O  Itan¬ 
can,  he  niye  unkiyepi  on  anpetu  wicemna-topa  qa 
hanyetu  wikcemna-topa  hehanyan  akihaniciye  cin; 
Wowaste  unqu  miye,  hecen  akihanunkiciyapi  kin 
on,  uncehpipi  Woniya  kin  en  unyuhukuntupi  kta, 

qa  heon  Wakantanka  eciyatanhan  taku  cinunkiyapi 
kin,  liena  owotannayan  qa  wakanyan,  awicakehan 
anaungoptanpi  kta,  qa  on  niye  woyuonihan  qa  wo- 
witan  clnlie  kta,  Ateyapi  qa  Woniya  Wakan  kin  om, 
niyaun  qa  wokiconze  duke,  Wakantanka  wanjidan, 
maka  owihanke  wanin.  Amen.” 

Christ  tipi-wakan  kin  en  aipi  kin:  “Wakantan¬ 
ka  Xyotanwasaka  qa  ohinniyan  niun  kin,  anpetu  kin 
de  en  Nicinksi  hecedan-icage  cin  unkicehpipi  kin 
ohnayan  tipi-wakan  kin  en  aipi  qon,  he  iyecen  un- 
lds  cante  wakasote  sni  qa  wasape  sni  yuha,  niye  en 
nnkaipi  kta  e,  onsiiciya  Nitowokinihan  iceunkiyapi, 
Jesus  Christ,  Xtancan  unyanpi  Nicinksi  kin  hee  eci- 
yatanhan.  Amen.” 

“  Wakantanka  wanmayadake  cin.” 

Hanyetu  otpaza  kinlian, 
Wanmayakapi  sni  epca ; 

Tohan  wicistinbe  yukan, 

En  wawaRtani  kta  c’epa. 

Tuka  Wakantanka  e  qe, 

Petijanjan  seececa, 

Amatpaza  kin  anpaye, 

Ca  nina  Rein  mabdeza. 

Mitancan  kin  liecena  sni, 

*  Mitawacin,  micante  ko, 

Nali  mao  a  tak’  awacanmi, 

Ocowasin  sdonya  ye  do. 

MakoRdoka  mniwancata, 

Mahen  namiciRma  wann, 

En  tuwedan  Rein  i  sni  sta, 

Hetanhan  toka  sni  naknn. 

Tuktentu  kes  Wakantanka 
Wanyag  nnkuwapi ;  .nakun 

MaRpiyata  yanka  esta, 

Wakan,  qa  owancaya  un. 

IX. 

WOAHOPE  ISAHDOGAN  KIN. 


“  Wamayanon  kte  sni. ’’-—Hdinapapi  20  :  15. 

Wanakas  woyakapi  kin  en,  wicastayatapi  wan 
on  woyakapi  wan  unyawapi,  he  tnwe  kin  woope 
tawa  kin  hena  okiwa,  unkan  liena  mazazi  mdaska- 
ska  ece  akan  owa,  tnka  can  hanskaska  akan  tehan- 
wankankan  ehnaka,  hecen  on  hena  wicasta  yawapi 
kta  okihipi  sni.  Hececa  esta,  woope  kage  cin  hena 
ahopapi  sni  kinhan,  kakiswicaye  kta  keya.  De  lie- 
cetu  sni  hca,  qa  sice  hca.  Wakantanka  lye  woope 
tawa  okiwa  kin  hena  de  ecaca  iyowaja  sni !  Sinai 
He  intpa  kin  akan  toka  kun  hi,  nnkan  lye  woope 
tawa  wicoie  kin  hena  wakinyan  ho  iyecen  on  eya. 
He  ihduskan  wicasta  unpi  kin  owasin  -wicoie  eye 
cin  otoiyohi  tanyeh  nahonpi.  Hehan  woope  tawa 
kin  hena  inyan  mdaskaska  qeya  akan  owa,  hecen 
kuke  kte  sni  heon,  hecen  ohinniyan  hena  wicasta 
ecen  owapi  qa  yuhapi,  qa  yawapi,  qa  okahnigapi 
kta  heon.  Unkan  dehan  wanna,  woope  kin  hena 
Wowapi  Wakan  unhapi  kin  hena  en  owapi.  Qa 
Wowapi  Wakan  kin  dena  ohinniyan  unkikiyedan 
unhapi.  Hena  tipi-wakan  unkitawapi  en,  wowa- 

pi  yawapi  unkitawapi  kin  en,  qa  unkiye  untipi 
kin  ecen  hiyeya,  hecen  hena  toliantu  kasta  en  un- 
mdayapi  kta  unkokihipi  kta,  qa  Wakantanka  taku 
econkupi  kta  cin,  qa  taku  econkupi  kta  cin  sni  kin 
hena  iyeunyanpi  kta. 

Wakantanka  woope  tawa  kin  Lena  tehisniyan 
iyeyapi  kte  cin  hecedan  sni,  tuka  tohan  hena  iyeun¬ 
yanpi  kinhan,  nakun  okahnigapi  wasteste  lica.  He¬ 
na  pteptecedan  lica ;  qa  oskiskeske  sni  lica.  Tohan 
wicasta  akantu  woope  kagapi  kin  hena  unyawapi 
eca,  hena  wicoie  ota  on  iyapemnipi  ece,  qa  apa  wi- 
coie  toktokeca  unpi,  hecen  on  tuktekten  hena  taku 
kapi  kin  iyeyapi  kta  nina  tehika  ece.  Woahope 
isahdogan  kin  de  en  wamanonpi  on  Wakantanka 
woope  tanka  tawa  un  kin,  he  taku  isanpa  ptecedan, 
qais  sanpa  oskiske  kte  sni  okihi  he  ? 

“  Wamayanon  kte  sni.” 

Wicoie  cikeistinna  yamni  on  kagapi.  Oowa 
wanji  ehake  en  un  kta  wanica.  Oskiske  sni  kin  on 
tuwe  kasta  okahnige  kta  okihi.  &iceca  cikeistinna 
wowapi  yawapi  wanji  en  wanji  iyotan  hakaktadan 
kin  hee  esta,  he  token  kapi  kin  oyake  kta  okihi 
wadaka  ce. 

Woahope  kin  de  cajeyatapi  kin  en,  taku  iyotan- 
yan  awacinpi  kte  cin,  he  tukte  ohnahnayan  on  he 
kicaksapi  kte  cin  hee. 

Tohan  canku  wanji  ohna  dapi  eca,  ohinni  tu- 
kten  canku  kin  nonpakiya  qais  yamnikiya  kiyuspe- 

ya  iyeya  iyoyahipi  ece,  he  sdonyayapi.  Hena  can- 
kn  adetka,  qais  cankn  ojate  eciyapi.  Canku  nakaha 
awauncinpi  kin,  he  woahope  isahdogan  kicaksapi 
ocankn  kin  hee,  he  ojate,  qais  adetka  zaptan  kiyu- 
speya  wanka.  Canku  toktokeca  kin  dena  ohnayan 
woahope  kin  de  kicaksapi  kta  he  kapi. 

Oowa  wowapi  zaptan  tokoheya  kin  hena  ocaje 
kin  dena  cajeunkiyapi  kta  epee.  Hecen  A  ojate, 
B  ojate,  C  ojate,  D  ojate,  qa  E  ojate,  hena  unhapi 
kta. 

A  Ojate — he  Woakxktonje  eciyatanhan  wama- 
nonpi  canku  kin  hee. 

Wicasta  kin  he,  “  wicohan  opahte  wan  heca  ce,” 
tuwe  eya.  Unkan  he  hecetu.  Wicohan  kin  dena 
apa  wicohan  waste  heca,  tuka  siksice  cin  e  isanpa 
ota.  Wicohan  siksice  cin  dena  ehna  wokiksuye  sice 
cin  he  wanji  ee.  Taku  akiktonjapi  ohanpi  kin  hee. 
Wokiksuye  sice  cin  dena  on  wicasta  om  icikiyedan 
unpi  qa  kodawicayapi  kin  etanhan  taku  odotapi 
kes  wicakicupi  kta  akiktonjapi  ece.  Unkan  wicasta 
tona  taku  hena  owicaqupi  kin  hena,  iye  tipi  kin 
mahen  wamanon  wanji  hi,  qa  taku  kin  hena  manon 
kin  he  iyecen  sica.  Ohanzihdepi,  qa  wowapi,  qa 
taku  hecekcen  on  hecen  nina  econpi  ece.  Token 
econpi  kin  he  ito  cicipazopi  kta. 

Ito  John  Smith  he  dee.  He  A  ojate  kin  he 
ohna  ya  eciyatanhan  woahope  kin  kicaksa  ce.  De 
iyecen,  John  Smith  anpetu  wanji  iye  mazopiye  tawa 
ekta  ya,  unkan  tahepi  amagaju.  Tokaheya  mini- 

huha  ohanzi  wan  ihukuya  inajin ;  tuka  magaju  kin 
hecetu  wanjica  ahinhan.  Hecehnana,  “  Taku  eca- 
mon  kta  liwo  ?  Anpetu  osan  den  nawajin  kta  owa- 
kihi  sni ;  qa  nakun  mda  esta  maspaye  kta  wacin 
sni.  Ohan !  kod'a  Johnson  ti  kin  wanmdaka  ce ; 
ito  hen  mde  qa  ohanzihdepi  wanji  owadote  kta  ce,” 
eya.  Ohanzihdepi  kin  icu,  qa  ake  tanyan  wicakicu 
kta  keya.  He  tiyata  yuha  ki,  qa  tipi  timahetanhan 
en  wapaha  kihnakapi  ece  kin  hen  akan  ehnaka, 
qais  caniyadipi  ohdateya  opiye  kin  en  ehnaka,  qa 
iyohakam  ecaca  kiksuye  sni.  Ohanzihdepi  kin  he 
tnwe  tuwa  kin  akan  owapi  sni.  Qa  tohinni  he  wica- 
kicnpi  sni ;  qa  hecen  Mr.  Johnson  ohanzihdepi  ta- 
wa  kin  tokakihon.  Ohanzihdepi  tawa  kin  he  tuwe 
makinon  kin  he  iyececa  sni  he?  Ho,  Mr.  John 
Smith  he  wamanon  heca  tnwe  keciye  cinhan  sihda 
kta  tuka.  Tuka  he  heca  iyecen  sicaya  econ.  Okini 
hehapi  kta  nace.  uHoho  !  he  manon  kta  on  hecon 
sni  ;  he  akiktonja,  wokiksuye  sica  yuha  ecedan  on 
he  hecon.”  Ho,  tnka  hehan  he  akiktonje  kte  sni 
iyececa  tnka.  Wokiksnya  sica  wanji  yuhe  kte  cin 
he  hecetn  sni  tnka.  He  hecece  kte  sni  iciconze 
cinhan,  he  hecece  kte  sni  tnka.  Tohan  hanhanna 
wotapi,  qais  htayetn  wotapi  iyehantn  kinhan  he 
akiktonje  kta  kecannipi  he?  Tohan  tnwe  tokeca 
ohanzihdepi  tawa  okidotapi  kinhan,  wokiksnye  sica 
ynhe  kta  yadakapi  he  ?  Hiya.  Hehan  wokiksuye 
tawa  kin  nina  waste  kta.  De  eciyatanhan  on  wica- 
sta  kin  cinpi  kinhan  wokiksuye  tawapi  kin  awan- 

lidakapi  kta  okihipi  e  tanin.  Taku  kiksuyapi  kte 
cin  he  wicolian  wanji  ee.  Witonunpapi  sni  kinhan, 
talm  akiktonjapi  wicohan  kin  en  iyeunkiciyapi  kta 
unkokihipi ;  qa  taku  tanyeli  econunwacinpi  kinhan, 
he  etanhan  eunkihdakupi  kta  unkokihipi.  He  econ 
unwacinpi  sni  kinhan,  hehan  A  ojate  kin  he  ohna 
unyanpi  eciyatanhan  woahope  kin  de  kiunkaksapi 
kta  he  woakiktonje  canku  kin  ee. 

Wanji  tokeca  he  iy@cen  econpi  kin  he  dee. 
Hoksidan  nonpapi,  James  qa  Robert  hena  eepi. 
Sakim  A  ojate  kin  de  ohna  ohinni  yapi.  Sakim 
wokiksuye  sica  yuhapi.  James  htayetu  wanji  Rob¬ 
ert  kici  un.  Robert  Christmas  waqupi  kin  hena 
James  kipazo.  Taku  qupi  kin  wanji  Abbot  woya- 
kapi  wowapi  kage  cin  etanhan  tawanji  owanyag 
waste  hca  wan  hee.  Owecihan  aupi  kin  ehake  kin 
he  James  tohinni  yawa  sni.  He  okidota,  tokesta 
tanyeli  yuhe  kta,  qa  inonpa  Robert  wanyaghi  kin¬ 
han,  hehan  ahi  kta  keciya.  Wowapi  kin  oqu  ;  tuka 
Robert  wowapi  ska  onspa  akan  wowapi  caje  kin  qa 
tuwe  okidote  cin  hena  owa  kte  cin  akiktonja.  Tu- 
we  kasta  wowapi  owicaqu  de  econ  kta  iyececa. 
James  wowapi  kin  he  tiyata  ahdi ;  hankeya  ecen 
yawa ;  hehan  econkap’in  ;  qa  wowapi  opiye  can- 
mdaska  hdakinkinyan  wank  an  wanke  cin  wanji 
akan  ehnaka,  unkan  he  kicu  kte  cin  akiktonja. 
Tuwe  wowapi  he  tawa  kin  icimana  hduhe  sni. 
Robert  ohakam  Abbot  wowapi  kaga  etanhan  tawan- 
ji  yuhe  cin  wowapi  kin  wanji  tokahun  sdonkiya ; 

tuka  tuwe  he  odote  cin  kiksuye  sni.  Wodotapi  he- 
ceca  kin  he  wamanonpi  iyecen  sica.  Wowapi  opiye 
tanka  wanji  wowapi  ohna  iyenakeca  de  ohnayan 
mamakinonpi.  Wicasta  tona  A  ojate  kin  de  ohna 
icimanipi  kin  owasin,  en  wapaha  kihnakapi,  qa  tio- 
kalimi,  qa  wowapi  opiye  tawapi  kin  hena  ecen  ito 
yugan  odepi,  qa  taku  tona  iye  tawapi  sni  hen  hna- 
kapi  kin  hena  iyeyapi,  qa  hena  tuwe  tawapi  kin 
wicakicupi  unkans  nina  tanyan  kta  tuka.  Wowapi 
tona  makitanin  sni  kin  owasin  micupi  kinhan,  wo¬ 
wapi  opiye  wanji  tokeca  ewehde  kta  iyececa  tuka. 
A  ojate  kin,  qais  woakiktonje  kin  he  woahope  isa- 
hdogan  kicaksapi  canku  adetka  kin  wanji  liee. 

B  Ojate — qais  wowayupike  he  adetka  kin  wa¬ 
nji  ee. 

Mazaska  wowapi  on  wicahnayanpi  wanji  tohin- 
ni  wandakapi  he?  De  wowapi  mnihuha  heca,  he 
owanyake  kin  mazaska  wowapi  hca  iyecen  tuwe 
kaga,  hecen  on  wicasta  ota  he  heca  sni  kin  sdonya- 
pi  kta  okihipi  sni  ece.  He  aguyapi  hu  wanji  iye¬ 
cen  iyawapi  kta  iyecece  sni  esta,  mazaska  wowapi 
waste  iyecen  wiyopeyapi  ece.  Qa  nakun  mazaskazi 
qa  mazaska  is  eya  iyecen  wohnaye  mazaska  kagapi 
ece.  Wicasta  hena  kagapi  kin  nina  wayupike  icidapi 
ece.  Tuka  hena  wamanonpis’a  isanpa  wastepi  sni. 

Wohnaye  mazaska  kagapi  kin  he  woahtani  tan¬ 
ka.  Makoce  kin  de  en,  tona  heconpi  kin  tohan  wi- 
cayuzapi  eca,  wicakaskapi  en  ewicahnakapi  ece. 
England  (Sagdasin  tamakocepi)  en,  isanpa  woope 

tehika  yuhapi.  Hen,  ehanna  tona  wohnaye  maza¬ 
ska  kagapi  kin  hena  pawicayuksapi  ece ;  tuka  de¬ 
li  an,  tuwe  hecon  yuzapi  eca,  Botany  Bay  eehpewi- 
cayapi  ece.  Unkan  tona  wohnaye  mazaska  kin 
hena  heca  e  sdonyapi  esta,  wiyopeyapi  kinhan,  tu¬ 
we  hena  kagapi  kin  iyecen  sicaya  econpi.  Tukte- 
kten  wicasta  heyapi  nayahonpi,  “  Ho,  he  mazaska 
hca  iyecen  unkicupi,  qa  heon  etanhan  unkis  eya 
ake  wiyopeyeunyanpi  kte  he  hecetu.”  Tuka  he 
wicakapi  sni.  Hena  mazaska  hca  iyecen  icupi,  qa 
hena  sice  cin  sdonyapi  sni  ecen  ake  wiyopeyapi 
kinhan,  hecen  ecin  tuwe  wicaba  kta  iyecece  sni. 
Tuka  he  sica  e  sdonyapi  kinhan,  hehan  woahope 
isahdogan  kin  kicaksesniyan  he  wiyopeye  wacinpi 
kta  okihipi  sni. 

Tuka  nakun  taku  toktokeca  ota  is  eya  mazaska 
iyecen  hnayan  kahpica.  Wasicun  tiiyaza  wopeton 
kin  he  owasin  nayahonpi,  he  tuwe  kin  can  etanhan 
cansuitka-seca  sekse  kage,  ca  hena  heca  hca  iyecen 
wiyopeya.  Be  taku  hnaye  kagapi  kin  heca ;  he 
womanon  heca;  qais  wowayupike  eciyatanhan  woa¬ 
hope  isahdogan  kicaksapi  kin  heca.  Unkan  de  iye- 
ceca  wicasta  kin  taku  kasta  he  takukiya  kagapi,  qa 
tehike  yawapi,  qa  taku  kin  he  heca  hca  iyecen  wi¬ 
yopeyapi  ece. 

Wicasta  tona  sungkicanyanpi  kin  hena  token 
sunktanka  wiyopeyapi  ece  kin  he  sdonyayapi,  sun- 
ktanka  wanji  wayazanka,  qa  takudan  on  waste  sni 
heca  wanji  icupi  kta,  qa  taku  tona  on  sice  cin  hena 

akahpetonpi,  qais  wayaz  nke  cin  tona  on  tanin  kin 
hena  tanin  kte  sni  iyecen  piyapi,  qa  hehan  sunkta- 
nka  waste  iyecen  wiyopeyapi  kta.  lyohakam  anpe- 
tn  wanji  qais  nonpa  ecen  tuwe  he  opeton  kin  he 
takuyepica  sni  kin  hehan  sclonye  kta.  Oin  teliika, 
qa  taku  hececa  wiyopeyapi  kin  hena  is  eya  iyececa, 
hena  mazazi  on  kagapi,  qa  mazaskazi  iyecen  wiyo¬ 
peyapi.  Pejihuta  wiyopeyapi  kin  naknn  hececa 
yukan,  hena  wowayazan  wanjikji  on  asnipi  kta  ke- 
yapi,  tuwe  hena  kagapi  kin  mini  e  odota  icahiyapi, 
qa  on  wowayazan  hecekceca  asniyanpi  kta  okihipi 
sni  e  sdonkiyapi  tuka.  Dena  owasin  ohnayan  ota- 
kiya  wamanonpi,  qais  woahope  isalidogan  kin  kica- 
ksapi  ece.  Unkan  taku  hececa  econpi  kin  ota  heon 
iye  wacinksapapi  eciyatanhan  nipi  wicasta  keyapi  ece. 

B  ojate  kin  de  olma  taku  wohnaye,  qa  wow  ay  u- 
pike  ota  eciyatanhan,  wicasta  wTayupikapi  kin  wi¬ 
casta  mazaska  wicakipi,  qa  ake  taku  iyecen  wieaki- 
cupi  sni  owasin  he  ohnayan  econpi.  De  ohnayan 
wijicapi  kta,  qa  nina  wacinksapaicidapi,  qa  taku 
wayupiya  econpi  kin  on  wahanicidapi  naceca  ;  he- 
ceea  esta  hena  wamanons’a  qa  waboticapi  iyecen 
sicapi.  Tohan  Wakantanka  hena  wicakiciyawa  kin- 
han,  taku  wowayupike  eya  cajeyatapi  kin  he  wo- 
manon  he  eqe  caje  kin  ee  sdonyapi  kta.  Caje  kin 
dee  ohnayan  Wakantanka  cajekiya.  Wicasta  ota 
B  ojate  kin  de  ohnayan  woahope  isahdogan  kin  ki- 
caksapi  iyewicayapi  ece. 

Taku  wowanyake  econpi,  qa  wapazopi  ota  hin ; 

taku  wicake  sni  tokalieya  kagapi,  qa  iyeyapi  keya- 
pi,  otonwe  tankinkinyan  unkitawapi  kin  hena  en 
nina  naunhonpi  ece  kin  hena  takn  cajennyatapi  kin 
de  etanhan  adetka  kin  hena  ee.  Hena  B  ojate  kin 
de  ohnayan  un.  Tuwe  owotanna  litani  eciyatanhan 
sni  e  wohnaye  eyapi  kin  hee  eciyatanhan  taku  ka- 
sta  on  mazaska  icu  wacin  kin  hena  canku  kin  de 
ohnayan  econpi  ece. 

C  Ojate  kin  Yvanna  ohna  nnyanpi.  Tona  Wo¬ 
hnaye  eciyatanhan  woahope  isahdogan  kicaksapi 
kin  owasin  den  iyeunyanpi  kta. 

Tnktekten  wohnaye  kin  de  wicasta  token  ma¬ 
zaska  tawapi  kin  icupi  esta  tuwedan  sdonye  kte  sni 
ecinpi  kin  qa  on  anicawicaya  ece. 

Woyakapi  kin  de  on  woyakapi  waste  lica  wan 
Bncclench  Itancan  kin  on  oyakapi,  he  Scotch  wi¬ 
casta  okinihan  heca.  Anpetu  Yvanji  Dalkeith  oton¬ 
we  iye  ti  ikiyedan  hen  ptewinye  wan  opeton.  Ihan- 
hanna  hehan  tiyata  aupi  kta.  Hanlianna  hin  wica¬ 
sta  itancan  kin  hayake  ikcekceka  nn  qa  omani  ya. 
Unkan  hoksidan  wan  ptewinye  kin  he  iye  ti  kin 
ekta  kaham  au  kta  skan  wanyaka.  Ptewinye  kin 
watoghda  lice,  qa  hoksidan  kin  tanyan  au  kta  okihi 
sni.  Hoksidan  kin,  wicasta  itancan  kin  he  hee  kin 
sdonye  sni,  hoyekiye,  ca  lieya,  “  Koda,  den  u,  qa 
ptewinye  kin  de  on  omakiya  ye.”  Wicasta  itancan 
kin  hoksidan  kin  wanyake  sni  se  iwahnana  hin  ya 
wanka,  hoksidan  kin  hecetuwanjica  okiye  kta  kipan 
han.  Ecen  unhanketa  ptewinye  kin  sanpa  aye  kta 

okihi  sni  wanyaka,  hehan  cantesinya  hoyeye,  ca 
heya,  “  Koda  u,  qa  omakiya  ye,  kinhan,  taku  waka- 
mna  kinlian,  hanke  cicu  kte  do.”  Hehan  wicasta 
itancan  kin  iyaye,  ca  okiya. 

Ptewinye  ihakam  yapi,  hehan  wicasta  itancan 
kin  heya,  “  Unkan,  litayani  kin  de  on  tona  iyacu 
kta  yadaka  he  ?”  “  Sdonwaye  sni,  tuka  tipi  tanka 

en  unpi  kin  hena  tuwe  kasta  owasin  wasteya  ecawi- 
cakiconpi  ece,  heon  taku  maqupi  kta  wadake  hca 
ce,”  hoksidan  kin  eya. 

Tipi  kin  ikiyedan,  canku  cistinna  wan  ehan  hdi- 
pi,  hehan  wicasta  itancan  kin  hoksidan  kin  etanhan 
icunonpa  iyaye,  ca  canku  tokeca  eciyatanhan  tin 
kihda.  Ookiye  wanji  kico,  qa  mazaska  zaptan  nape 
kin  en  okihnake,  ca  heya,  “Hoksidan  wan  ptewinye 
ahi  kin  he  qu  wo.” 

Hehan  totanhan  hoksidan  etanhan  tokan  iyaye 
cin,  canku  cistinna  ihanke  kin  heciya  hdi,  hoksidan 
kin  hen  ku  kinhan  akipe  kta  heon.  “  Ho,  tona  iya¬ 
cu  hwo?”  wicasta  itancan  kin  eya  iwanga.  “Ka- 
spapi  nonpa  sam  okise,”  qa  hanke  cicu  kte  do,” 
hoksidan  kin  eya.  “Tuka  awicakehan  kaspapi 
nompa  sam  okise  sanpa  iyeya  iyacu  seececa  ce,” 
wicasta  itancan  kin  eya.  “  Hiya,  wicawake  hca  he- 
nana  iwacu  do;  unkan  he  ota  sni  kecanni  he?” 
“  Ho,  ota  sni  wadake  do,  okini  he  yusnapi  naceca 
ce ;  wicasta  itancan  kin  he  odakonwaya  e,  icicawin 
ekta  de  cinhan,  sanpa  icuciciye  kta  wadaka  ce,” 
wicasta  itancan  kin  eya. 

Hecen  ake  icicawin  ekta  ipi.  Wicasta  itancan 
kin  tiyopa  en  mazalidahda  kin  yuhda,  qa  ookiye 
unpi  kin  ovvasin  wicayuwifcaya.  “  Iho,  wicasta  ka- 
spapi  nom  sam  okise  nicu  kin  he  tukte  e  kin  en 
epaza  wo,”  wicasta  itancan  kin  hoksidan  kin  eciya. 
Unkan  tiawanyake  kin  he  en  epazo,  qa  “  Ka  koska 
wan  makuakalipe  nn  kin  hee  ce,”  eya.  Tiawanyake 
kin  canpeska  makehde  elipeiciye,  ca  sicaya  econ  kin 
ohdake,  ca  kicicajuju  kta  icekiya ;  tuka  wicasta 
itancan  kin  sihdaya  mazaska  zaptan  kin  hoksidan 
qusi,  qa  hecehnana  wicohan  ayustankiya.  “  Wica- 
yahnaye  cin  on  mazaska  nitawa,  wicohan  nitawa, 
qa  tanyan  cajeniyatapi  kin  hena  yahdusna  ce ;  de- 
tanhan  tokata  woowotanna  kin  he  wicohan  iyotan 
waste  kin  hee  ce  he  onspeiciciya  wo,”  wicasta  itan¬ 
can  kin  eya.  Hoksidan  kin  tuwe  ptewinye  kaham 
au  okiye  cin  he  tuwe  kin  hehan  sdonya ;  unkan  wi¬ 
casta  itancan  kin  hoksidan  kin  he  owotanna,  qa  wi¬ 
casta  iyecece  cin  he  nina  iyokipi,  qa  heon  wowapi 
yawapi  ekta  yeye,  ca  iye  mazaska  tawa  on  taku  yu- 
sote  cin  kicicajuju. 

Tiawanyake  kin  de  C  ojate  kin  ohna  un.  Wo- 
hnaye  eciyatanhan  woahope  kin  kicakse,  ca  sdon- 
yapi  kte  sni  kecin  qehan  wicasta  tokeca  taku  tawa 
kin  he  yuhe  wacin. 

Tona  wopetonpi,  qa  mazopiye-awanyakapi  kin 
hena  taku  wiyopeyapi  kin  waste  sni  kes  waste  hca 
iyecen  oyakapi;  qais  taku  wiyopeyapi  kin  hena 
iyecen  waste  sni  sdonyapi  kes  taninyan  oyakapi  sni 


WOAHOPE  ISAHDOGAN  KIN. 


245 


eciyatanhan,  C  ojate  kin  ohna  yapi  kta  nina  iyu- 
tanpi  ece. 

De  iyecen,  wikoska  wan  liayake  opeton  kta  e 
mazopiye  wan  en  tin  iyaya.  Hayake  tokeca  cin  kin 
wanji  iyeya.  Onhdolida  oowa  kin  he  ecadan  kaska 
kta  sdonye  cinhan,  icn  kte  sni  tnka.  He  mazopiye- 
awanyake  cin  heciya,  “  Onhdolida  oowa  kin  dena 
hecetu  kte  ca  he  ?”  “  Ho,  wikoska,  onhdohda  oowa 
iyotan  waste  nnpi  kte  cin  he  hee  ce.  Oowa  kin  he- 
na  hayake  kin  tohanyan  waste  kin  hehanyan  kaska 
kte  sni  ce.”  Heye  cin  he  on  wikoska  kin  hayake 
kin  opeton,  icnnhan  mazopiye-awanyake  cin  onhdo¬ 
hda  oowa  kin  hena  kohannah  sice  kte  cin  he  sdon- 
ya  tuka.  De  ohnayan  wikoska  mazaska  tawa  kin 
manon.  Wicasta  oyanke  tawa  kin  C  ojate  kin 
ohna  he. 

Akam  makoce  kin  etanhan  wicasta  wahbaka 
wan  cinhintkn  kin  New  York  en,  Broadway  canku 
kin  en,  hayake  mazopiye-awanyaka  wan  kici  yanke- 
kiya.  Ito  kitanna  tehan  talm  owasin  tanyan  econ- 
pi.  Anpetu  wanji  wikoska  wan  sinaapahdate  san- 
ksannica  wanji  opeton  e  mazopiye  kin  tin  hi,  unkan 
koskadan  kin  he  wiyopekiye  kta.  Wikoska  kin  ha¬ 
yake  kin  iyokipi.  Qa  nakun  token  iyawapi  kin 
iyecetu  dake,  qa  wanna  hayake  kin  iynte  kta  e  yu- 
mdaya.  Unkan  yumdaya  helian  sinaapahdate  kin 
en  onspa  sica  e  iyeya.  Tuka  wikoska  kin  he  amdeze 
sni.  He  hececa  esta  takudan  eye  sni  wiyopeye  kta 
okihi  tuka.  Mazopiye-awanyaka  ota  hecen  econpi 

kta  tuka.  Tuka  koskadan  kin  cle  olian  owotanna. 
Woahope  isahdogan  kin  he  token  kapi  okaliniga. 
C  ojate  kin  he  ope  sni.  Wikoska  kin  heciya,  “  Wi¬ 
koska,  sinaapahdate  kin  de  waste  lice  sni  kin  he 
ociciyake  kta  iyececa  wadaka  ce.  Onspa  sica  wan 
en  iyewaya  ce.”  Hecen  wikoska  kin  icu  sni.  Qa 
mazopiye  en  takudan  opeton  sni  kihda. 

Wopeton  kin  taku  econ  kin  he  wanyake,  ca  nina 
sihda.  Hecehnana  koskadan  atkuku  kin  wowapi 
kicaga,  n  qa  cinhintku  kin  he  elidaku  kta  keciya ; 
“  tohinni  wropeton  wicasta  icage  kte  sni  heon,”  eya. 

Koskadan  atkuku  kin,  he  cinhintku  kin  nina 
wacinkiya,  heon  nina  cante  sica,  qa  taku  toketu 
kin  he  sdonye  kta  e  inahniyan  otonwe  kin  ekta 
hi. 

“  Micinksi  wopeton  wicasta  heca  kte  sni  kehe 
cin  he  token  yaka  he?”  eya  iwanga. 

“Wowayupike  nice  cin  he  waka  ce,”  eya  ayu- 
pta.  c‘Anpetu  wanji  qais  nonpa  ecetu,  he  ehan 
wikoska  wan  sinaapahdate  onspa  opeton  kta,  unkan 
hayake  kin  he  onspa  sica  okiyake,  ca  wokamna  wa- 
hdusna  ce.  Unkan,  koda,  hecen  econpi  kin  hecetu 
sni  do.  Tona  wopetonpi  kin  hena  taku  opetonpi 
kte  cin  iye  isnana  iwanyakapi  kta  iyececa  ce.  Ha¬ 
yake  opetonpi  kin  en  taku  wanji  ecinsniyan  esta 
wanyakapi  sni  kinhan,  miye  e  owicawakiyake  cin- 
han  wimatkotkoke  kta  tuka  ce.”  “Unkan  micin¬ 
ksi  taku  sica  econ  iyeyaye  cin  hecedan  he  ?”  atkuku 
kin  eya  iwanga. 

“Ho,  hecedan,  hehan  is  taku  owasia  tanyan 
econ  ce.” 

“Hecen  micinksi  iyotan  sanpa  wastewakidaka 
ce,  qa  taku  omayakidake  cin  de  on  pidamayaye  do ; 
tuka  taku  lica  sta  on  micinksi  ake  anpetu  wanji- 
dan  kes  mazopiye  nitawa  kin  en  unwakiye  kte  sni  ce.’’ 

Unkan  wicasta  tona  hayake  mazopiye  yuhapi 
kin  henana  iyotan  de  ohnayan  wicohan  nina  econpi 
ece  hecen  wake  sni.  Heca  wicasta  owotanpidan 
ota,  wopeton  wicasta  de  koska  tawa  taku  econkiye 
kta  cin  kin  lie  iyecen  econpi  kte  sni  sdonwicawaye, 
liena  minihuha  opahte  wanjidan  kes  wiyopeyapi  sni 
esta.  Tuka  taku  wicolian  kasta  owasin  en  wicasta 
wanjikji  de  ohnayan  econpi  iyeyayapi  kta.  He  wo- 
wayupike  wicolian  eya  cajeyatapi  ece.  Wakantan- 
ka  is  he  wamanonpi  eya  cajeyate — woahope  isahdo- 
gan  kin  kicaksapi.  Otonwe  canku  unkitawapi  ohna 
woecon  wicohan  yuhapi  kin  canku  kin  he  wanji 
ohna  unyanpi,  qa  New  York  en  wopeton  wicasta 
taku  econ  kin  he  iyecen  mazopiye  awanyakapi  kin 
tuwe  iyecen  econ  iyeunyanpi  kinhan,  he  ti  kin  tio- 
ise  kin  akan  C  Ojate  on  wapetogtonpi  kin  tokePi 
ota  on  owapi  kta  cen  !  De  iyecen  econpi  kin  hena 
owasin  wohnaye  eciyatanhan  woahope  isahdogan 
kicaksapi. 

Tuka  ake  caehde  tonana  sanpa  unj^anpi,  qa  D 
Ojate  kin  ehan  unkipi.  Canku  adetka  kin  de  ohna 
tona  Wawicakipi  eciyatanhan  woahope  kicaksapi 
kin  hena  iyewicunyanpi. 

Wicasta  cankn  adetka  de  ohna  iyewicayapi  kin 
owasin,  hena  taku  wanji  token  iyawapi  kin  tohinni 
iyecen  tanyan  opetonpi  kta  cinpi  sni  kin  Lena. 
Wicasta  hecapi  nina  ota.  Hena  om  mazopiye  wan¬ 
ji  en  yaipi  kinhan,  taku  token  iyawapi  kin  ohinni 
aokpaniyan  ece  iyopeye  wacinpi  sdonwicayayapi 
kta.  Takn  wanji  tehika  qais  tehike  sni  unmatukte 
kasta  kitanna  aoptetn  on  icupi  kta  cinpi.  Taku  wi- 
yopeyapi  kin  tona  iyawapi  kin  hena  waste,  qa  hena 
iyawapi  kta  iyececa,  qais  hecetu  sni  unmatukte  kin 
awacinpi  sni ;  taku  wan  wasakadan  esta  sanpa  ihu- 
kun  iyawapi  sni  ehantanhan  iyehantu  dapi  sni  ece. 
Taku  wan  mazaska  zaptan,  tuka  mazaska  nonpa 
sanpa  okise  on  wiyopewicayapi  kinhan,  mazaska 
nom  on  iyopeya  cinpi  kta. 

Winohca  wan  tiawanyake  cin  heca,  he  tuwe  kin 
D  Ojate  kin  ohna  un.  He  wajusteca  onge  cin. 
Unkan  wicinyanna  wahpanica  wan  wajusteca  man- 
kanyutita  wan  ojudan  yuha  en  hiyaya.  Wicinyanna 
kin  tiyopa  ohna  inajin,  unkan  wajusteca  token  ihda- 
wa  kin  he  iwanga.  “  Miniyatke  ohnaka  nonpa  eca 
kaspapi  nom  sanpa  okise  ye,”  wicinyanna  kin  eya. 

“  Miniyatke  ohnaka  nonpa  eca  kaspapi  nom  on 
mayaqu  kte  cinhan,  miniyatke  ohnaka  nomnonpa 
ece  sakpe  iwacu  kte  ye.” 

“  Hecece  cinhan,  winohca,  takudan  awakamna 
kte  sni  ye.” 

“  Han,  tuka  mazasadan  wanjidan  esta  sanpa 
iyeya  cicu  kte  sni  ye.” 

Wicinyanna  onsike  cin  wajusteca  iyokapte  iyute 
cin  icunhan  istamnihanpe  tankinkinyan  tapon  kin 
ah  ah  ay  a  an.  Wicinyanna  kin  he  wiwazica  onsika 
wan  inayan,  qa  sunkaku  hoksiyopa  cistinna  waya- 
zanka  is  tiyata  wanka,  hena  takudan  waeinyanpi 
sni,  waskuyeca  wiyopeye  cin  hecedan  waeinyanpi 
tuka.  Winohca  wijice  kin  he  wicinyanna  kin  kaspa- 
pidan  iyamni  iyupemni  ki,  he  makinon  ce  e  epe 
kte  tyecece  sni  he  ?  he  owicakiye  ca  wicakicanpte 
kta  iyecece  hca  tnka !  Tuka  winohca  kin  de  iyeca- 
dan  tankan  ye  kta,  qa  taku  akenomnonpa  ece  hena 
nina  cin  sni  esta  hinnakaha  mazaska  odota  iye 
aihdusote  kfca  ce.  He  waonsida  sni.  He  walite 
sni.  He  sica.  Wowapi  Wakan  kin  he,  wahpanica 
kakis  wicayapi  kin,  qais  “  wahpanica  itewicayuman- 
pi  kin,”  eya  cajeyate  cin  he  dee.  IJncan  tona  he- 
conpi  kin  hena  Wakantanka  tehiya  wakokipe  wica- 
kicage  kta.  Winohca  kin  he  wicinyanna  taku  eca- 
kicon  kin  on  woahope  kin  kicaksa  kecin  sni  naceca ; 
tuka  kicaksa  ce ;  unkan  tohan  Wakantanka  kiciyawa 
kta  e  u  kinhan,  tokesta  winohca  kin  he  sdonkiye  kta. 

Winohca  tiyopa  tawa  kin  he  iwankam,  I)  Ojate 
kin  oowa  tankinkinyan  on  owapi  kta  iyececa. 

Tuka  nakun  wicasta  canku  ojate  de  ohna  unpi 
kin,  tona  litaniwicakiyapi  kin  wokajuju  iyenakeca 
wicaqupi  sni  eciyatanhan ;  qa,  wokajuju  tawapi  kin 
wicakicicajujupi  iyececa  kes  iyehantu  wicakicica- 
jujupi  sni  eciyatanhan,  woahope  kin  kicaksapi  ece. 

Wicasta  wahpanica  htanipi  kin  eciyatanhan  wo- 

kamna  yuliapi  kin,  maka  kin  en  hecedan  yuliapi. 
He  wowijice  tawa  kin  ee.  He  iwicakicupi  kinhan, 
womanon  iyotan  sice  cin  hee  kta.  Otonwe  tankin- 
kinyan  unkitawapi  kin  owasin  ecen,  winohca  ota 
wicaunpi,  aokihanna,  qais  onzeoge  kagapi  ecedan 
eciyatanhan  on  niunpi  ce.  Unkan  litanipi  kin  on 
token  icnpi  kin  ito  iwanyaka  po. 

Onliohda  kaga  wakagegepi  kin  on  token  wicaki- 
cicajujupi  kin  ecen  wowapi  owapi  wan  kodawaya 
wan  maqn,  he  en,  wica  taonholida  soka  kagapi  kin 
wanji  yustanpi  eca,  kaspapi  sakowin  sanpa  okise 
kamnapi  ece  iyewaya.  Winolica  wanji  heca  wanji 
kage  cinhan,  anpetu  nom  kage  kta  iyececa.  Hecen 
anpetn  wanji  ihunniyan  htani  kin  on  kaspapi  yamni 
sanpa  mazasadan  sakowin  sanpa  hanke  hena  kamna 
kta. 

Onzeoge  soka  ocaje  wan,  tanyan  kagapi,  he  wan¬ 
ji  yustanpi  eca,  kaspapi  yamni  sanpa  mazasadan 
sakowin  sanpa  hanke  henana  on  icnpi  ece.  Wino- 
hca  wanji  awicakehan  anpetu  wanji  litani  kinhan, 
he  wanji  yustan  kta. 

Mdoketu  onzeoge  kagapi  kin,  wanji  yustanpi 
eca,  kaspapi,  kaspapi  wanji  sanpa  okise  hecekcen 
on  icupi  ece.  Winohca  tuwedan  anpetu  wanji  nom 
sanpa  yustan  kta  okihi  sni.  Hecen  anpetu  wanji 
ihunniyan  htani  kin  on  kaspapi  nonpa,  kaspapi  ya¬ 
mni  hecen  qupi  kta ! 

Otonwe  kin  de  en,  Waonsida  Okodakiciyepi  kin 
askatudan  woyakapi  kin  wanji  en,  winohca  wan  ti- 

tokan  i,  unkan  tipi  en  winohca  kin  he  wicaunpi 
wasteste  kaga,  maku  kin  hecedan  kage  sni,  akenom 
kaga  eca  mazaska  wanji  on  qnpi  ece,  he  oyaka ! 
Winohca  tuwedan,  hanhanna  etanhan  qa  ecen  han- 
yetu  hehanyan  awicakehanh  wakagege  esta,  anpetu 
wanji  wicaunpi  wanji  sanpa  yustan  kta  okihi  sni 
wadaka  ce.  Hecen  anpetu  wanjidan  osan  nina  hta- 
ni  kinhan  mazasadan  sahdogan  sam  hanke  kamna 
kta  !  Dena  awicakehan  hecetn  ce. 

He  womanon  sni  kinhan,  taku  kta  he?  Woraa- 
non  wanji  iyotan  sice  kin  he  liee  ce  ;  winohca  wa¬ 
ll  panica  onsika  wicozani  qa  wiconi  tawapi  kin  ma- 
wicakinonpi  ce ! 

Tuka  okini  niyepi  wanjikji  ehapi  kta  nace,  “Ho, 
dena  siceca,  hoksidan  qa  wicinyanna  heuncapi.  Qa 
wicasta  qa  winohca  htaniwicunkiyapi  sni ;  hecen 
token  on  taku  dececa  on  wahokonunyakiyapi 
he?” 

Ho,  nakaha  siceca,  hoksidan  qa  wicinyanna  he- 
nicapi  kin  he  sdonwaya  ce.  Tuka  ohinniyan  siceca 
yaunpi  kta  kecannipi  he  ?  Owihanke  wanin  hoksi¬ 
dan  qa  wicinyanna  yaunpi  kta  he?  Hiya.  Ecadan 
wicasta  qa  winohca,  ateyapi  qa  inayanpi,  henicapi 
kta.  Hehan  ookiye  qa  wicasta  litanikiya  wicadu- 
hapi  kta.  Hecen  woahope  kin  dena  on  nakaha  wa- 
hokonciciyapi  sni,  tuka  tokata  on  wahokonciciyapi 
ce.  Tona  nitokam  iyavapi  kin  hena  wicisanpa  niye 
wicasta  qa  winohca  waste,  ateyapi  qa  inayanpi  wa¬ 
ste,  htaniwicakiye  waste  henicapi  kta  wacin ! 

Winohca  wahpanica  opawinge  ota  qa  kektopa- 
wiDge  ota,  wokajuju  cikcistinna  wicaqupi  cajemdate 
cin  hececa  on,  hanhanna  etanlian  qa  ecen  hanyetu 
hehanyan  napepi,  qa  istapi,  qa  wowasake  tawapi 
kin  hena  on  liclusotapi  kin  he  awacin  po !  He  wo- 
wistece  hca !  Awicakehan  hena  iye  napepi  kin  on 
wicahapi  tawapi  kin  kica  yukan,  icnnhan  iyepi  on 
tokanpi  is  wijica  ayapi. 

Wicasta  wijica  ota  hin  nakaha  taku  iwounhda- 
kapi  kin  he  ohnayan  woahope  kin  de  kicaksapi  ce. 
Otonwe  canku  wicasta  wijica  ohna  tipi  kin  hena 
ohna  unyanpi  kinhan,  inyan  ska,  qais  inyan  zi  tipi 
wasteste  hca  tawapi  kin  hena  akan  D  Ojate,  unko- 
wapi  kte  cin,  tokeli  ota  iyennyanpi  kta  cen!  he 
decen  kapi  kta — Wicasta  kin  de  wawicakipi  eciya- 
tanhan  wijica  ce :  wicasta  wahpanica  litakinipi  kin 
on  token  wicakicicajnju  kte  cin  iyenakeca  wicaqu 
sni  eciyatanhan  wijica  hecen  he  kapi. 

Qa  hehan  D  Ojate  ohna  wicasta  unpi  kin  apa, 
wahpanica  wokajuju  tawapi  kin  kohanna  wicakicupi 
sni  eciyatanhan,  woahope  kin  de  kicaksapi  ece. 

De  iyececa,  winolica  wan  sinaapahdate  sanksan- 
nica  waste  hca  kagege  wicasi.  He  omniciye  wanji 
ekta  ye  kta ;  qais  okini  he  un  hinhnaton  kta  nace. 
He  un,  qa  mniciyapi  kin  ekta  i,  qa  iyokipiiciya  un; 
tuka  sanksannica  kaga  onsike  cin  he  kicicajuju  sni. 
Eya  winohca  kin  he  mazaska  kiwacin  qa  on  hecon 
sni.  Decen  awacin  :  “  Etanhan  he  mazaska  tonana, 
tohantu  kasta  wecicajuju  esta,  etanhan  itokeca  kte 

sni.”  Eya  winohca  wijica  kin  he  iyes  etanhan  ito- 
keca  sni ;  tuka  winolica  wahpanica  kin  hee  on  ito- 
keca  hce. 

Okini  he  waniyetu  ehantu,  qa  can  kiciwanice 
cinhan,  winohca  wijica  sanksannica  kicage  cin  kici- 
cajnjn  kin  heon  cuwita  on  kacancanyan  yanke  kta. 
Okinni  woyute  nice  cinhan,  iye  qa  siceca  wicayuhe 
om,  winohca  wijica  talm  ikicazo  kin  kicicajuju  kta 
awacin  sni  kin  on,  wotektehda  iwankapi  kta,  qa 
kakije  cin  on  cante  sice  qa  ceye  kta  naceca.  He 
ceye  cin  Wakantanka  nahon,  qa  wowapi  tawa  kin 
en  hena  winolica  awacin  sni  wijice  cin  he  okiciwa 
ce.  De  on  Wowapi  Wakan  taku  eye  cin  ito  nahon 
po.  “Wanyaka  po,  tona  htanipi  wokajuju  tawapi 
kin  ayanicapi  kin  he  liowaya ;  qa  hoyeyapi  kin  he 
howaya ;  qa  hoyeyapi  kin  he  Itancan  noge  kin  en 
hiyohpaya.”  Jak.  5:4. 

Taku  kin  dee  hca  on  Wakantanka  Juda  oyate 
kin  woope  wan  wicakicage  ciqon  he  sdonyayapi  he? 
Woope  Itak.  24:15  en  he  iyeyayapi  kta.  Woope 
kin  de  Juda  oyate  kin  tona  litawicakinipi  kin  hena 
ohinniyan,  wi  iyaye  sni  itokam,  wicakicicajuju  wi- 
casi.  Wakantanka  iye  waonsida  nakaes,  wahpani- 
capi  kin  hena  awicawacin,  qa  de  ohnayan  tanyan 
awanwicayaka  ce. 

Tohan  wicasta  qa  winohca  inicagapi  kinhan,  wa¬ 
hpanica  tona  htanicinipi  kin  hena  ohinnij^an  tan¬ 
yan  wicakicicajuju  po.  Ho,  qa  kohanna  hin  wica¬ 
kicicajuju  po.  Ehanna  wicoie  wan  heya,  “  Tuwe 

kohanna  liin  wicaqu  kin  lie  nonpa  akihde  wicaqn 
ce.”  ITnkan  tanyan  wawicakicicajujupi  kin  he  iye- 
ceca.  Tuka  tanka  inicagapi  kta  hehanyan  he  ape 
unpi  sni  po.  Taku  kin  de  wanna  tiyata  iwohdaka 
po.  Niyeqe  ~D  ojate  kin  ohna  tipi  sni  po  ;  oyakihipi 
kinhan,  tona  nihduksan  nnpi  kin  wanji  he  ohna  ti 
kta  iyowinkiyapi  sni  po. 

Wicasta  T)  ojate  ohna  unpi  kin  hena  wawicaldpi 
eciyatanhan  woahope  kin  de  kicaksapi  ece. 

E  Ojate  kin  he  taku  unkapi  kin  de  adetka  kin 
wanji  hee,  he  ehake  cajeunyatapi  kta.  Tona  canku 
ojate  kin  de  ohna  unpi  kin  hena  Wicowohitike  qa 
Wohnaye  eciyatanhan  woahope  kin  kicaksapi  ece. 

Wicowohitike  wicoie  kin  de  wamanonpis’a  qais 
ticahdokapis’a  qa  canku  ohna  wamanonpis’a  owasin 
en  iyahde,  hena  tuwepi  kin  wicokaske  tipi  unhapi 
ohnahna  onatag  yukanpi,  qais  otonwe  canku  unki- 
tawapi  kin  hena  ecen  nasdad  unpi.  Wicasta  kin 
dena  woahope  kin  kicaksapi  sni  ce  eyepica  sni; 
unkan  owasin  de  hecetu  undakapi.  Wanjinituktepi 
kasta  canku  ojate  kin  de  ohna  iyeniyanpi  kta  iko- 
wape  sni.  Tona  cistipidan  ehantanhan  Anpetu 
W akan-wowapi  yawapi  en  onspewicakiyapi  kin  he¬ 
na  wicasta  dececa  unpi  kin  en  opeya  iyewicayapi 
kte  cin,  awicakehan  nina  otapi  kte  sni. 

Tuka  E  ojate  kin  de  unman  eciyatanhan  kin  en 
wicasta  wijicapi  qa  okinihanpi  eya  cajewicayatapi 
ota  hin  unpi.  Hena  wohnaye  qais  wahnayanpi  eci¬ 
yatanhan  woahope  kin  de  kicaksapi  ece. 

Tuktekten  mazaska  tipi  wanji  en  wicohan  enaki- 
yapi  naunlionpi  ece.  Taku  on  mazaska  tipi  kin  he  en 
wicohan  enakiyapi  he  wiunwangapi.  Qa  mazaska 
tipi  kin  he  en  itancan  kin  qa  tona  awanyakapi  kin 
hena  mazaska  en  ehnakapi  kin  hena  icupi,  qa  hena 
iye  tawapi  iyecen  wicohan  en  wowinynnyanpi  kin 
heon  hececa  iyeunyanpi.  Okini  mazaska  kin  hena 
yuhapi  kta  heconpi  sni  nace.  Tokesta  ecadan  ake 
iyenakeca  en  ehnakapi  kta  kecinpi  kin  heon  hecon¬ 
pi.  Tuka  wicohan  tawapi  kin  hena  on  takndan 
okihipi  sni.  Hecen  mazaska  kin  hena  awihnuni. 
Qa  ake  iyenakeca  en  ehnakapi  kta  okihipi  sni.  Qa 
tohan  wiwazica  qa  wamdenica  onsika  mazaska  ta¬ 
wapi  kin  tanyan  kiciyuhapi  kta  on,  mazaska  tipi 
kin  en  ekihnakapi  kin  hena  kicapi  kta  e  en  hipi 
qehan,  takndan  hen  yanke  sni.  Mazaska  tipi  kin 
kun  iyaya,  qa  mazaska  kin  hena  awihnuni. 

Unkan  tona  itancanpi  kin  hena  mazaska  kin 
dena  icupi  qa  de  ohnayan  wowinynnyanpi  kin,  he 
mazaska  tipi  wanji  tokeca  ekta  yapi  qa  yulidokapi, 
qa  en  mazaska  onatag  yanke  cin  hena  manonpi  kte 
cin  he  iyecen  sicaya  econpi  kta  tuka.  Wicasta 
toope  kin  on  wicasta  kin  dena  kakiswicayapi  kte 
sni.  Taku  econpi  kin  he  “  wawicahnayanpi  wan,” 
hecehnana  eya  cajeyatapi.  Wakantanka  toope  kin 
is  he  wamanonpi  eya  cajeyata.  Hanyecokaya  wa- 
manons’a  wan  nistinmapi  icunhan  yatipi  kin  ma- 
hen  sdohan  hiyu,  qa  mazaska  nitawapi  manon  kin  he 
iyecen,  wicasta  kin  dena  woahope  kin  kicaksapi  ce. 

Tunkansidan  woawanyake  en  itancan  unpi  kin. 
E  ojate  kin  de  en  tipi  ijehan  iyewicayapi  ece. 
Tnktekten  heca  itancan  wanji  Tunkansidan  woawan- 
yake  kin  on  mazaska  mnayan  keyapi  wotanin  wo- 
wapi  en  unyawapi  ece.  Hee  ihnuhanna  iye  ti  kin 
etanhan  tokiya  iyaya  tanin  sni.  California  ekta, 
qais  Europe  ekta  iyaya.  Tokeca  on  hecon  he  ? 
Ho,  he  Tunkansidan  woawanyake  hin  en  $50,000, 
qais  $100,000  icazo,  tuka  hdajuju  kta  okihi  sni  kin 
on  hecon.  Unkan  token  on  mazaska  henakeca  hin 
Tunkansidan  woawanyake  kin  en  icazo  he  ?  Maza¬ 
ska  henakeca  Tunkansidan  woawanyake  kin  etanhan 
icu,  qa  hena  iye  yusota,  tuka  wanna  iyenakeca  ake 
icicawin  en  ehnake  kta  okihi  sni.  Unkan  he  wota¬ 
nin  wowapi  kin  en  token  eya  cajeyatapi  he  ?  He 
“  wayusica  wan  !”  eya  cajeyatapi.  Wayusica  wan! 
Iapi  onahon  kin  he  ninali  sice  sni  seca.  He  taku 
econ  kin  oh  nina  bapi  iapi  sni  seecece.  Taku  wanji 
cistinna  ecinsniyan  econ  dakapi  kin  he  iyececa. 
He  “  wayusica  wan  ”  heca  !  eyapi  kin  he. 

Tuka  wicoie  kin  de  tokeh  kapi  kin,  tohan  wi- 
casta  hececa  wan  en  ayapi  kinhan,  wicoie  kin  he 
wamanons’a,  qais  wabotica !  eyapi  kin  hee  kta. 

Mitasiceca,  tohan  wicasta  tokeca  mazaska  tawa 
onge  awanyagnisipi  kinhan,  mazaska  kin  hena  niye 
nitawapi  iyecen,  wowinyunyayapi  kte  cin,  he  niyo- 
kihe  tipi  kin  yakalidokapi,  qa  mazaska  tawapi  ma- 
yanonpi  kte  cin  he  iyecen  sica  e,  he  tohanyan  yani- 
pi  kin  hehanyan  kiksuya  po. 

Wicasta  tona  E  ojate  ohna  unpi  kin  ben  a  wico- 
wohitike  qa  wohnaye  eciyatanhan  woahope  kin  de 
kicaksapi  ece. 

Hecen  wanna  canku  ojate  toktokeca  zaptan  un- 
kibunnipi.  Hena  iyohi  tukte  ohnayan  woahope  kin 
kicaksapi  kte  cin  unkiksuyapi  hecinhan,  ito  iwa- 
nunyakapi  kta.  A  Ojate  kin  he  Woakiktonje  eci¬ 
yatanhan  ;  B  Ojate  kin  he  Wowayupike  eciyatan¬ 
han;  C  Ojate  kin  he  Wohnaye  eciyatahan;  D 
Ojate  kin  he  Wawicakipi  eciyatanhan;  E  Ojate 

KIN  HE  WlCOWOHITIKE  QA  WOHNAYE  ECIYATANHAN. 

Taku  unkapi  kin  de  unkihunnipi  kte  cin  en, 
woiwange  wan  iyotanyan  awacinpi  kta  iyececa. 
Woiwange  kin  he  dee,  Token  cankn  ojate  kin  dena 
etanhan  iyog  unkihduhapi  kta  he  ? 

Hena  etanhan  iyog  unkihduhapi  kte  cinhan, 
taku  nom  econkupi  kta  iyececa.  Wowiyutanye 
cikcistinna  kin  hena  unkipajinpi  kta  iyececa.  Taku 
econkupi  kte  cin  wanji  dee.  Taku  owasin  otokahe 
yuhe  kta  iyecece.  Eya  wicasta  wan  wamanon  qa 
tinwicakte  on  wanna  pa  yuksapi  kta  oyakapi,  mda- 
wa  he  weksuya.  Wanna  pa  yuksapi  kta  inajin,  he- 
han  hunku  istinma  icunhan  sicanopiye  tawa  kin 
etanhan  mazaska  tonana  icu,  he  tokaheya  wamanon 
key  a.  Siceca  ota  canhanpi  ojuha  qais  aguyapi 
skuskuye  opiye  etanhan  tokaheya  wamanonpi. 
Taku  wanji  unkitawapi  sni,  cistinna  hca  esta,  icu 
unsipi  sni  esta  unkicupi  kinhan,  he  wamanonpi 
heca. 


King’s  Highway.  Dak. 

Wicinyanna  cistinna  wan  hunku  kici  mazopiye 
wan  timahen  ipi.  Unkan  wicinyanna  lien  najin  kin 
icunlian  taspantanka  zizi  makanopiye  ohna  wiyo- 
peyapi  sdayehna  yanka  wanyaka.  Taspantanka 
zizi  suton  qa  nina  wasteste  seececa.  Hunku  kin 
mazopiye  tiunpata  kin  ekta  wopeton  kin  icunhan 
tanspantanka  zizi  kin  hena  opahta  najinlian.  Hena 
imniskuya  auyeya.  Ito  he  wanji  mduha  qes !  he- 
cen  tawacin  hinhda.  De  wowiyutanye  tokaheya 
kin  ee.  De  kipajin,  qa  etanhan  tokan  iyaye  kta 
iyececa  tuka.  Tuka  hecon  sni.  Hena  opalita  na- 
jinhan.  Tehan  opahta  najin  kin  on,  sanpa  wanji 
nina  cin.  Ecen  unlianketa,  tuwedan  wanyake  sni 
qehan,  taspantanka  zizi  kin  wanji  icu,  qa  makua- 
kahpe  tawa  kin  ohdateya  nalibe,  ca  icunonpa  iya- 
ya.  lyecadan  tawihdukcan  kin  iyokisica  hinhda, 
qa  toketu  tanin  sni.  Hecehnana  makanopiye  kin 
iwastedan  en  iyaye,  ca  taspantanka  zizi  kin  ake 
icicawin  en  ehnaka.  Tuka  hinahin  en  opahta  na- 
jinhan.  Ake  icu  kta  iyutanyanpi  qa  icu,  qa  ake 
icicawin  en  ehnaka. 

Hunku  kici  tiyatakiya  hda  hehan  ite  tokca,  qa 
icante  sica.  Tohan  tin  kipi  qa  isnana  yukanpi,  he¬ 
han  ihnuhanna  istamnihanpe  au,  qa  heya :  “Ina! 
woahope  kin  wanji  wakamnoza  ce  !  He  kiwakakse 
sni  ce,  awicakehan,  ina,  kiwakakse  lice  sni — tuka  ee 
awicakehan  wakamnoza  naceca  ce.” 

Wicinyanna  kin  de  taspantanka  zizi  kin  ake 
icicawin  en  elm  ake  cin  he  tanye  hca  econ.  Hecon 

kin  on  woaliope  kin  kicakse  lice  kte  cin  etanlian 
tokan  iyayeya  ce.  Tuka  he  cin  iheye  cin  hecehna- 
na,  wowiyutanye  tokalieya  kin  kipajin  kta  on  ta- 
spantanka  zizi  kin  etanlian  tokan  iyaye  cinlian,  ees 
nakun  woahope  kin  kamnoze  kte  sni  tuka.  Canku 
ojate  toktokeca  ohnayan  woahope  kin  de  kicaksapi 
kin  hena  etanhan  iyog  unkihduhapi  kte  cinhan,  wo¬ 
wiyutanye  cikcistinna  kin  hena  unkipajinpi  kta 
iyececa. 

Qa  hehan  nakun  taku  wanji  econkupi  kte.  Taku 
wawiyutanye  kin  etanhan  Wakantanka  iyog  unyu- 
hapi  kta  e  iceunkiyapi  kta  iyecece. 

Anpetu  iyohi  taku  econkupi  kta  Jesus  onspeun- 
kiyapi  kin  he  dee,  tohan  Itancan  Tawocekiye  kin 
he  unqonpi  eca,  heunkiyapi  ece  :  “  Taku  wawiyu¬ 
tanye  kin  ekta  unkayapi  sni  niiye.” 

Ehanna,  wicasta  waste  wan,  John  Bradford  eci- 
yapi.  He  tohan  wicasta  wanji  kaska  ehnakapi, 
qais  ahna  pa  wicayuksapi  akan  ehdepi  kta  e  ayapi 
kin  wanyaka  eca,  heya  ece,  “John  Bradford  Wa¬ 
kantanka  towaste  kin  codan  unkans  ka  hee  kta 
tuka.”  He  decen  ka,  wowiyutanye  canku  kin  etan¬ 
han  Wakantanka  iyog  yuhe  sni  kinhan,  qais  he  ki¬ 
pajin  kta  on  wowaste  qu  sni  kinhan,  is  eya  nakun 
wamanons’a  heca  kta,  qais  tin  wicaktes’a  heca  kta 
tuka.  TJnkan  de  unkiyepi  kin  on  hecetu.  Woahope 
kin  de  kiunkaksapi  ij^eunyanpi  kte  sni  kinhan,  taku 
wawiyutanye  kin  etanhan  Wakantanka  iyog  unyu- 
hapi  kta,  qais  he  unkipajinpi  kta  on  wowaste  un- 

qapi  kta  e  iceunkiyapi  kta  iyececa.  Wakantanka 
tawookiye  codan  taku  owotanna  econkupi  ktaunko- 
kihipi  sni.  Heon  etanhan  taku  kasta  econkupi  kin 
owasin  en,  qa  iyotan  woaliope  tawa  kin  Lena  tan- 
yan  unhapi  kta  e,  ohinniyan  Wakantanka  to  waste 
waokiye  cin,  qa  Woniya  Wakan  kin  iceunkiyapi  kta 
iyececa.  Wocekiye  Wowapi  kin  en  Wocekiye  pte- 
cedan  waste  wan  un,  he  Wakantanka  woahope  tawa 
kin  hena  awacinpi  iyohakam  lie  unpi  waste  hca. 
He  Yamni  iyohakam  Anpetu-wakan  Tokaheya  kin 
en  Wocekiye  kin  hee.  He  dee. 

“  O  Wakantanka,  tona  wacinniyanpi  kin  owasin 
towasakepi  kin  he  niye ;  Wocekiye  unkey  a  pi  kin 
hena  onsidaya  nalion  ye ;  qa  wicasta  akantu  wasa- 
kesniyan  unyakonpi  kin,  heon  niye  codan  taku  wa¬ 
ste  econkunpi  unkokihipi  sni  ce,  hecen  nitow~aste 
waokiye  cin  he  unqu  miye ;  hecen  woahope  nitawa 
kin  hena  tanyan  unhapi  kin  on,  unkitawacinpi  qa 
unkolianpi  kin  napin  eciyatanhan  iyokipiunniyanpi 
kta ;  Jesus  Christ  Itancan  unyanpi  eciyatanhan. 
Amen.” 

Tuwe  Wakantanka  toope  kicakse  cin, 
iSiceca  odokapi  oyakihipi  he  ? 

Tuwe  wakis’a,  wamanon  kin  hecedan  he? 

Qa  tuwe  wamanon  wacin  kin  hee  sni  he  ? 

Tohan  tukten  misnana  hin  waun  kinhan,  qa 
Tokan  taku  tawa  etan  iwacu  kinhan ; 
Wawahtani  kin  Wakantanka  sdonye  kta  he? 
Qa  woahope  kin  de  kiwecakse  kta  he  ? 

Ho,  otpaza  cin  anpa  en  iyecen 
Wakantanka  ista  kin  he  wanyake  kta  ce ; 
Kektopawinge  ota  wanmayakapi  kin, 

He  iyecen  sicaya  wawahtani  kta  ce. 

Wicasta  ekta  wicoie  qa  wicohan 
Waste  kin  ecawicawecon  sni  hecinhan ; 

Tokanpi  kin  iyececa  waun  esta, 

Kes  wamanons’a  iyemacece  kte  sni  he  ? 

Ho,  Jesus  on  wicasta  owas  minihenya 
Waste wicawadake  kta  iyececa  tka ; 

Wicohan  de  iyecen  ecamon  sni  kinhan, 

He  woahope  kin  de  kiwakakse  kta  ce. 

Woniya  towastedake  wamakinonpi  kin- 
He  woalitani  kin  iyotan  nina  tanka  ; 
Tuwe  tanyan  kodayapi  makinonpi  kin, 
Wakantanka  wamakinonpi  kin  liee  ce! 

Woalitani  de  etanhan  niunyan  miye  : 
Itancan,  sanpa  wastenidaunyan  miye ; 
Hekta  kin  wastennnidakapi  sni  kinhan, 
Anpetu  kin  dehan  onspeunkiya  miye. 

“  Nildyedan-ti  kin,  ituya  ayaie  kte  sni.” — Hdinapapi  20  :  16. 


Woahope  kin  de  wayaotaninpi  he  cajeyata. 
Waayataninpi  kte  cin  he  taku  he  ?  Wicasta  wanji 
taku  sica  econ  iyaonpapi  on  aiapi  eca,  woope  aiapi 
kin  en  taku  econpi  ece  kin,  de  hecen  kapi. 

Wopeton  tipi  wan  en  yai  kinhan  Unkan  hen 
nayajin  icunhan,  wicasta  nom  kicigepi.  Heya  han- 
pi  qa  ecen  akicipapi.  Unhanketa  ecen  unman  isan 
anogope  wan  icu  qa  unman  kin  capa  iheya.  Wi¬ 
casta  capapi  kin  he  te  cinhan,  iyecadan  unman  kin 
he  aiapi  kta  on  waia  tipi  kin  en  ahipi  kta.  Kinhan 
hehan,  niye,  qa  wicasta  tona  kicizapi  kin  he  wan- 
dakapi  kin  hena  waayatanin  henicapi  kta  e  waaia 
tipi  kin  en  nicopi  kte.  Hen  najinpi,  qa  kicigepi 
kin  on  taku  sdonyayapi  kin  owasin,  qa  token  wan- 
dakapi  qa  nayahonpi  kin  hena  owasin  odakapi  kta, 
hecen  he  kapi  ce.  Dena  hecen  odakapi  kinhan,  he 
waayatanin  henicapi  kta.  Unkan  toketu  kin  ecen 
owotanna  odakapi  kinhan,  waayatanin  wicaka  heni¬ 
capi  kta.  Tuka  taku  wandakapi  qa  nayahonpi  kin 
apa  ecen  odakapi  sni,  qais  taku  econpi  ohnayan  sni, 
iwicisniyan  odakapi  kinhan,  waayatanin  itonpi  sni 

henicapi  kta.  Waayatanin  itonpi  sni  kin  he  woa- 
litani  nina  tanka,  wicasta  wanji  waayatanin  heca 
kta  eca,  ie  kte  cin  itokam  wowicake  ecedan  oyake 
kte  cin  heon  Wakantanka  cajeyata  ece  kin  heon ; 
qa  heye  ca  woitonsni  oyake  cinhan,  he  wokokipe 
lice  cin  heon.  Wicasta  tawacin  witkotkopi,  qa  si- 
ceca  cikcistinpidan  hce  cin  hena  waaiapi  en  waaya¬ 
tanin  hecapi  kta  e  iyowinwicakiyapi  sni,  hena  waa- 
yataninpi  kte  cin  itokam  taku  eyapi  kte  cin  on 
Wakantanka  cajeyatapi  kin  he  wakan  kin  okahni- 
gapi  kte  sni  kin  heon. 

Askatudan,  wicinyanna  cistinna  wan,  wicasta 
wan  wamanon  on  aiapi  en  waayatanin  heca  kta  e 
ahdipi.  Wicasta  wamanons’a  kin  he  wicinyanna 
cistinna  atkuku  ti  kin  en  wamanon.  Wicinyanna 
kin  he  wanyaka.  Taku  oyake  cin  he  taku  nina 
tanka.  Woope  aiekiyapi  wamanons’a  iciye  cin  he 
wicinyanna  taku  eye  kte  cin  he  taku  cajeyatapi  kin 
iye  eciyatanhan  okiye  kte  sni  kin  he  sdonya.  Heon 
en  ahdipi  qehan  wicinyanna  kin  heciya  : 

“Emily,  Wakantanka  cajeyan  taku  eyapi  kin  he 
taku  kin  sdonyaya  he  ?” 

“  Wicasta,  token  he  yake  cin  sdonwaye  sni  ye,” 
wicinyanna  kin  eya. 

“Xho,  Wakantanka  cajeyan  taku  eyapi  kin  he 
taku  kin  sdonye  sni  ce.  Hecen  waayatanin  heca 
kta  iyecece  sni  kin  he  hecetu  sni  he?  He  waaie 
kta  e  iyecece  sni  wada  ye  do,”  woope  aiekiyapi  kin 
wayaco  kin  eciya. 

“  Ito  hinyanhanka  wo,”  wayaco  kin  eya.  “  Mi- 
cunksi  cistinna,  den  n  wo.  Tohinni  Wakantanka 
cajeyan  takn  eha  he?” 

Wicinyanna  kin  he  awacin  iheye  cin  hecehnana 
ite  qa  tahu  ko  nasa  hinhda, 

“  Hiya,”  eya  ayupta. 

“  Wakantanka  ohoda  sni  cajeyatapi  hecen  wake 
sni  ce,”  wayaco  kin  eya.  “  Tohinni  itokam  waaia 
tipi  en  waayatanin  henica  he  ?” 

“Hiya.” 

“  De  takn  wowapi  kin  sdonyaya  he  ?”  wayaco 
kin  eye,  ca  Wowapi  Wakan  wan  wicinyanna  kin 
ynhekiya. 

“Han  ;  he  Wowapi  Wakan  ce.” 

“  Tohinni  wowapi  kin  he  dawa  he  ?” 

“  Han  ;  he  htayetu  iyohi  mdawa  ece.” 

“Micinca,  Wowapi  Wakan  kin  he  takn  kin 
sdonyaya  he  ?” 

“  WTakantanka  lyotan  Tanka  Oie  kin  he  hee 
ce.” 

“  Micinca  cistinna,  wanna  wowapi  kin  de  nape 
akan  ehnaka  wo.” 

Wicinyanna  kin  cancanyan  nape  akan  ehnaka. 
Hehan  iye  tnwe  waayataninkiyapi  eca  Wakantanka 
cajeyan  token  eyapi  ece  kin  he  onspekiya.  Hehan 
wicinyanna  kin  Wowapi  Wakan  kin  nape  akan 
ehnake,  ca  heya :  “  Dehan  takn  epe  kte  cin  he, 
wowicake  kin,  wowicake  ocowasin  kin,  qa  wowi- 
cake  ecedan  epe  kta,  heon  wakanyan  Wakan- 


266 


WXCASTAYATAPX  TACANKTL 


tanka  cajemdate.  Hecen  Wakantanka  omakiya 
ye.5? 

“Wanna,  waayatanin  henica  kta  e  Wakantanka 
cajedata  ce.  Wowicake  ehe  sni  kinhan  etanhan 
itokeca  kte  cin  he  sdonyaya  he  ?”  wayaco  kin  eya. 

“  Han.” 

“  Itokeca  kta  he  ?” 

“  Makoce  obaspe  wicokaske  tipi  kin  en  onama- 
takapi  kta.” 

“  Nakun  takn  he?” 

“  Han ;  mahpiya  ekta  mde  kta  owakihi  kte 
sni.” 

“  He  token  sdonyaya  he  ?” 

Wicinyanna  kin  Wowapi  Wakan  kin  icu,  qa 
wowapi  oynmdaye  kin  yumdaya  aye,  ca  Hdinapapi 
wicowoyake  20  kin,  qa  oehde  16  kin  he  yumdaye 
qa  yawa:  <£  Nikiyedan-ti  kin  ituya  ayaie  kte  sni.” 
u  Wowapi  mdawa  owakihi  sni  kin  itokam  he  onspe- 
miciciya  ce,”  wicinyanna  kin  eya. 

“  De  on  waayatanin  henica  kta  tnwe  oniciyaka 
he  ?”  wayaco  kin  eya  iwanga. 

“  Han ;  micopi  kta  ina  nahon  kin  ohakam  iye 
tipi  ohna  yanke  cin  heci  amaki,  qa  woahope  wikce- 
mna  kin  hena  eyemasi ;  hehan  ina  qa  miye  sakim 
canpe^ka  makehde  inaunjinpi,  qa  wicikiyedan-ti 
wan  ituya  aiapi  kte  cin  he  token  sice  cin  owaka- 
liniga  e  iceunkiyapi ;  hecen  hanlianna  waaia  tipi 
en  wai  kinhan,  wowicake  omdake  kta  on  Wakan¬ 
tanka  omakiye  kta  heon.  Qa  wanna  w^au  kte  qe- 

han  ina  iimaputake,  ca  hemakiye  :  “  Woahope  ina- 
pcinwanka  kin  lie  kiksuya,  qa  waaia  tipi  en  taku 
kasta  eke  kte  cin  wicoie  otoiyohi  Wakantanka  na¬ 
tion  kte  cin  he  kiksuya  ye.” 

“  Unkan  de  wicayada  he  ?”  woyaco  kin  eya 
iwanga,  heye  cin  icunhan  istanmihanpe  an,  qa  ilia- 
papa. 

“  Han,”  wicinyanna  kin  eya,  taku  eye  cin  he  ka 
e  tanin  iyecen  eya. 

“  ^iceca  mitawa  kin, "Wakantanka  niyu waste  nun- 
we,”  wayaco  kin  eya,  “  inayanpi  wanji  waste  dull  a 
ce.  Waayatanin  kin  de  heca  kta  iyecetu  ce,”  eya. 
“Anpetu  kin  de  mate  kta  amaiapi,  unkan  taku 
iyamaonpapi  kin  he  wicakapi  sni  kinhan,  sieeca  kin 
de  waayatanin  wanji  iyececa  Wakantanka  maqxi  kta 
icewakiye  kta  iyececa  ce.  Hecen  wicinyanna  kin 
wiwangapi  kta.” 

Wicinyanna  kin  de  waaipi  tipi  kin  en  waayatan¬ 
in  heca  kta  e,  iesipi  qehan  wowicake  kin  oj^aka  ce. 

Unkan  unkis  tohan  unkiapi  kta  e  iha  unhduka- 
wapi  eca,  ohinni  waaia  tipi  en  unyakonpi  kin  he 
iyecen  awauncinpi  kta  iyececa.  Maka  kin  de  waaia 
tipi  tanka  wan  iyececa.  Wakantanka  he  wayaco 
kin  ee.  Tohan  unkiapi  eca,  he  wicasta  qais  taku 
tokeca  en  waayatanin  heca  iyecen  unkiapi  ece. 
Wakantanka  Wayaco  kin,  wo  wapi  tanka  wan  yuha, 
he  en  taku  unkeyapi  kin  owasin  owa  ece.  Tohan 
taku  wanji  wowicake  sni  unkeyapi  eca,  waayatanin 
itonsni  kin  heuncapi  ece.  Wakantanka  heya,  “wi- 

coie  otoiyohi  ituya  unkeyapi  kin  hena  on,  woyaco 
anpetu  kin  en  unkohdakapi  ece  kta.”  Unkan  wi- 
coie  ituya  eyapi  kin  otoiyohi  on  hecetu  kte  cinhan, 
wicoie  itonsni  otoiyohi  on  iyotan  sanpa  sice  kta. 

Woahope  kin  de  Wiwicawangapi  kin  token  eye 
cin  he  iyecen  econkunpi  kta  cin,  he  heya,  “  uncejipi 
kin  iapi  sica,  woitonsni,  qa  waaiapi,  etanhan  iyog 
unhduhapi  kta.”  Waaiapi  eyapi  kin  he  taku  wanji 
on  wicasta  tokeca  token  cajeyatapi  kin  he  yusicapi 
kta  eyapi  kin  he  kapi.  Tona  de  econpi  kin  hena 
woahope  kin  kicaksapi  ece. 

Eya  Wicasta-wakan  ti  wan  en  winohca  qeya  yu- 
kanpi  ehan  Wicasta-wakan  kin  timahen  ki,  unkan 
kodayapi  en  un  sni  wan  he  nahmahmana  cajeyatapi 
nahon.  “  Winohca  kin  he  tokcake  hin,”  wanji  eya. 
“Han,  awicakehan  tokcake  hca  ce,”  wanji  tokeca 
eya.  “  He  ijehan  kakentken  econ  ece  kin  he  sdon- 
yayapi  he?”  iyamni  kin  eya,  taku  wanjikji  on  kini- 
han  sni  cajeyate  ca  eya.  He  tuwe  kin  Wicasta- 
wakan  kin  iwicawanga.  He  okiyakapi  qehan,  heya : 
“Ho,  winohca  kin  he  tokcake;  tokcake  hce;  isnana 
tokcake  hca  ce.  Nakun  sanpa  iwahnana  heya : 
“Ecin  wicayadapi  kte  sni  tuka  iyeqe  kodawicaya 
en  unpi  sni  wanji  sicaya  cajeyata  tohinni  nahonpi 
sni  ce.” 

Wicasta-wakan  wan  eya  siceca  cikcistinna  wo- 
wapi  yawapi  wan  en  siceca  kin  woahope  wikcemna 
kin  on  wiwicawanga.  Hoksidan  cistinna  wan  pa 
kin  nape  akan  ehnake,  ca  heya  :  “  Wicasta  cistinna 

mitawa  bin,  woahope  inapcinwanka  kin  c  nikiyedan- 
ti  kin  ituya  ayaie  kte  sni,’  eye  cin  he  token  ke  cin 
omayakidake  kta  oyakilii  he  ?” 

Hoksidan  kin  tehan  tokadan  eye  sni,  qa  hehan 
heya  :  “  Woitonsni  oyakapi  kin  he  ka  ce.” 

Wicasta-wakan  kin  woayupte  kin  de  he  hecetu 
hca  dake  sni,  hecen  wicinyanna  cistinna  wan  iyo- 
kihe  najin,  he  en  etonwe,  ca  iwanga  :  “  Nis  takn 
eha  he  ?” 

He  inahniyan  heya  ayupta  :  “  Tohan  tnwedan 
takudan  econ  sni,  kes  tuwe  ye  ca  oyake  cin  hee.” 
“Hecetu  hca,”  Wicasta-wakan  kin  eya. 

Wicinyanna  cistinna  waayupte  cin  he  nina  wo  wi¬ 
ll  a  ;  tuka  hoksidan  cistinna  waayupte  cin  hee  hecetu. 
Ituya  waaiapi  kin  he  woitonsni  oyakapi  kin  hee ;  qa 
woitonsni  oyakapi  kin  he  ituya  waaiapi  kin  hee  ce. 
Woitonsni  wanji  unkoyakapi  eca  hena  iyohi  woa- 
hope  inapcinwanka  kin  kiunkaksapi  ece.  Tukte- 
kten  wicasta  woitonsni  obe  togtogye  cajeyatapi  na- 
unhonpi  ece.  Apa  woitonsni  cikcistinna,  qa  tokto- 
keca  is  woitonsni  tankinkinyan ;  apa  woitonsni  ska- 
ska,  qa  toktokeca  samsapa  hecekcen  eya  cajeyatapi 
ece.  Tuka  Wowapi  Wakan  kin  is  woitonsni  obe 
wanjidan  cajeyata.  Woitonsni  eyapi  kin  otoiyohi 
woahope  inapcinwanka  kin  kicakse  kta  iyecen  tan¬ 
ka,  qa  sapa  ce. 

Woahope  kin  de  okahnigapi  waste  hca  heon 
ptenyedan  oyakapi  kta  iyececa.  Hecen  he  cajeya- 
tapi  kin  en  e  tokeca  on  woitonsni  unkoyakapi  kte 


270 


WICASTAYATAPI  TACANKU. 


sni,  qais  ituya  waaunkiapi  kte  sni  kin  wanjikji  oya- 
kapi  kte  cin  hecedan.  Tokeca  on  woahope  kin  de 
kiunkaksapi  kte  sni  kin  wanjikji  cajemdate  kta  wa- 
cin.  Qa  woahope  kin  de  kicaksapi  kin,  qais  ituya 
waaiapi,  qais  woitonsni,  he  wanji  tukte  cajemdate 
kta  hecinhan,  he  yeksnyapi  kta  wacin,  takn  wanji- 
dan  waka  ce.  Token  on  tohinni  ituya  waaunkiapi 
kte  sni,  qais  woitonsni  unkoyakapi  kte  sni  tokaheya 
kin,  he  taku  wo-wicastasni  kin  heon. 

Tuwe  tokaheya  woitonsni  oyaka  sdonunyanpi 
kin  he  tuwe  he  ?  Satan.  Tukte  en  woitonsni  kin 
de  oyaka  he?  Eden  wojupi  kin  en.  Satan  Wa- 
kantanka  oitonsni  oyaka.  lye  Wakantanka  i  en 
hiyeya.  Waskuyeca  teliinda  kin  he  Eve  yuta  esta, 
te  kte  sni  isice  kte  sni  e  on  iwaste  kta  keciya.  Sa¬ 
tan  he  tokaheya  itonsni  hee  owihanke  wanin  sdon- 
yapi  kte.  De  on  etanhan  Wowapi-Wakan  kin — 
“  woitonsni  ateyapi  kin,”  eya  cajeyata. 

De  ohnayan  Adam  qa  Eve  Eden  etanhan  tan- 
kan  iyewicaya ;  qa  maka  kin  woiyokisice,  wicocante 
sica,  qa  wiconte  ojudan. 

Satan  de  econ  kin  en  wicastasni.  He  wokipajin 
eciyatanhan  hecon.  Adam  qa  Eve  takudan  sica 
ecakiconpi  sni.  Tuka  ecin  is  iye  kin  wahte  sni, 
tuwe  tokan  iyuskinyan  un  wanyake  kta  okihi  sni. 
Heon  iye  esta  taku  waste  ecaicicon  kta  okihi  sni, 
qa  token  okihi  sicaya  hin  wicayusice  kta  he  kuwa. 
Tuwa  iyotan  wicastasni  kin  he  hee. 

Unkan  itonsnis’a,  qais  waaies’a  otoiyohi,  tuwe 

itu}ra  waaia  owasin  hena  Satan  iyececapi.  Itonpi 
kte  sni  kin  he  Satan  tohan  eeonpi  kte  cin  hee.  He 
wowapetogton  tawa  kin  ee.  Tuwe  he  yuhe  kta  cin 
he?  Taku  wanji  iyotan  sice  cin  he  hee.  Woiton- 
sni  wanji  oyakapi  kte  cin  he  taku  wowistece  hca. 
Wicasta  okinihan,  qa  owotanna  heca  wanji  taku 
iyotan  sicaya  eciyapi  kte  cin  he,  itonsnis’a  eciyapi 
kte  cin  hee.  Uakan  wicasta  hececapi  kin  owa¬ 
sin  woitonsni  wanji  oyakapi  kte  cin  he  taku  wan 
wicastasni  qa  wahte  sni  heca  e  sdonyapi  kin 
heon. 

Tohan  wicasta  sica  wanji  nina  sica  on  wicasta 
iyokipiya  unpi  kin  opeya  niun  kta  iyecece  sni,  heon 
pa  iyukse  kin  akan  otkeyapi  kinhan,  tuwe  wicasta 
kin  he  iyeniceca  keniciye  cinhan,  sinyahda  kte  sni 
he  ?  Cinto.  Tuka  taku  kagapi  kin  owasin  isanpa 
iyotan  sice  ca  iyotan  wahtesni  kin  he  Satan  ee ; 
unkan  taku  wanji  econkunpi  qa  on  iye  iyeuncecapi 
kte  cin  he  unkitonpi  kte  sni  kin  hee. 

India  en  makoce  wanji  en  tohan  wicasta  wanji 
itonsni  iyeyapi  eca  oyanke  wan  en  ayapi,  qa  oyate 
ota  wicitokam  i  kin  kagegepi  ece  keyapi 

Wicasta  wahbaka  wan  eya,  iye  taokiye  kin  owo- 
peton  ekta  yesi,  taku  iyotan  waste  iyeye  cinhan, 
ahdisi.  Unkan  ceji  wan  ahdh  Ake  yesi  qa  taku 
iyotan  sica  iyeye  cinhan,  aim  si.  Unkan  ake  ceji 
wan  ahdi.  Ho,  de  hecetu.  Wicaceji  kin  tohan 
owotanna  unpi  eca  maka  kin  en  taku  iyotan 
waste  kin  he  hee;  qa  tohan  owotanna  unpi  sni  eca 


272 


WICASTAYATAPI  TACANKU. 


taku  iyotan  sice  cin  he  hee.  Tohan  wowicake  iwo- 
hdakapi,  qa  Wakantanka  yatanpi  on  unqonpi  eca, 
he  wowitan  nnkitawapi  Wowapi  Wakan  kin  eya 
cajeyata  ece.  Tuka  tohan  itonpi  sni  qa  Takn  wa¬ 
kan  cajeyan  icaptapi  on  nnqonpi  eca,  hehan  he 
“  peta — woahtani  iyatahdepi — he  wosice  wicastasni, 
pejihnta  sica  on  wicata  ece  kin  he  ojudan.”  Wica- 
ceji  itonsni  kin  he  taku  wowistece  hca ;  tuka  wanji 
wowicake  ie  cin  he  woyuonihan  qa  wowitan. 

De  iyecen  econpi  wan  ito  ociciyakapi  kta. 

Eya  hoksidan  cistinna  wan  Duncan  eciyapi.  He 
woitonsni  wanji  tohinni  oyake  kte  sni  heon  hoksi- 
pidan  kin  “  Duncan  Wowicake,”  eya  cajeyatapi  ece. 
Anpetu  wanji,  tankan  skatapi  icunhan,  wayawa  tipi 
aconkasketonpi  kin  imahetanhan  onspe  wan  yuha 
skata,  qa  can  wan  kaksahan  icunhan,  waonspekiya 
inmusunka  tawa,  Tabby  eciyapi,  he  en  u.  Unkan 
Duncan  Tabby  onsika  cankahu  kin  akan  onspe  kin 
ahdihpeya,  qa  kte. 

Taku  econ  kta  sdonye  sni.  Inmusunka  kin  he 
waonspekiye  cin  tehinda,  qa  waonspekiya  eca  icun¬ 
han,  yanke  cin  icahda  ipahin  wan  akan  yankekiya 
ece. 

Duncan  inmusunka  te  cin  opahta  najin.  Ite  kin 
nasa  hinhda,  qa  ista  kin  en  istaminihanpe  yukan. 
Hoksidan  kin  owasin  en  inyang  hiyupi,  qa  otoiyohi 
taku  eyapi.  Hoksidan  kin  wanji  unmanpi  kin  heya 
owicajiji  nahonpi : 

“  Ho,  hoksipidan,  ito  woitonsni  unkagapi  ece 

kin  lie  iyecen  Duncan  woitonsni  wanji  kage  kta 
okihi  sni  hecinhan,  wanunyakapi  kta  ce.” 

“Hiya,  iye  hecon  kte  sni,”  Tom  Pooley,  Dun¬ 
can  takodaku,  eya.  “ Iye  hecon  kte  sni;  Duncan 
mazaskazi  iyecen  wicake  kta  e,  itokam  ociciya- 
kapi.” 

John  Jones  ikiyena  hi,  qa  inmusunki  sinte  kin 
oyuspa,  qa  heya :  “  Iho,  hoksipidan,  ocanku  kin 
en  kaliod  iye  way  e  kte,  ca  ptekte  tasunke  kin  he 
kte  ce,  Mr.  Cole  unkokiyakapi  kta ;  eya  hekta  An- 
petu-wakan  token  nagiyeye  ciqon  he  sdonyayapi.” 

“  Hunli  de  tanyan  kta  kecinpi.  Tuku  Duncan 
ite  tokeca  nina  sihda  seececa.  Tapon  kapo  aye  ca 
ite  sanpa  nasa  hinhda. 

“Hiya!”  eya;  “hiya!  Taku  wamakaskan  wan 
dececa  on  oiwaton  kte  sni  ecannipi  he?  He  woi¬ 
tonsni  wan,  woitonsni  wan  heca  kta  tuka!”  sam 
nina  heya. 

Hehan  taku  onsika  kin  adoksohan  icu,  qa  w^a- 
yawa  tipi  kin  timahen  aya.  Hoksipidan  kin,  taku 
hen  econpi  kta  e  on  ihakam  yapi. 

Waonspekiya  kin  wankan  etonwe  ca  heya  :  “De 
taku  hwo  ?  Tabby  onsika  mitawa  ktepi  hwo  ?” 
Tuwe  hecen  teliiya  omakihan  okihi  hwo?” 

Ptenyedan  owasin  inina  yukanpi.  Hehan  Dun¬ 
can  tohan  ho  ihduha  kta  okihi  kinhan,  heya : 

“Mr.  Cole,  nina  icantemasica —  tuka  kaketu — 
mis  miye  Tabby  onsika  wakte.  Awicakehan  nina 
icantemasica.  Sam  wawitonwapa  waste  tuka3  can 

kin  en  cuwi  kaseya  najin  wanmdaka  nakaes.  Token 
nina  icantemasica  tanyan  ociciyake  kta  owakihi 
sni.” 

Owasin  Mr.  Cole  nina  sinhda  qa  icapsinte  tawa 
ehdaku  qa  Duncan  nina  kastaka  wanyakapi  kta  ke- 
cinpi.  Tuka  liecon  eekiya  cantewasteya  iwastedan 
ilia,  qa  heya  :  “  Duncan,  hoksidan  wadinitaka  ye 
do !  Tankan  taku  ecanonpi  qa  eliapi  kin,  tiwankan 
owanyeye  mitawa  kin  etanhan,  ocowasin  wanmdaka 
qa  nawalion.  Inmusunka  opawinge  makitaninpi 
sni,  esta  he  taku  cistinna,  tuka  wowapi  wayawapi 
mitawa  en,  wowicake  qa  wicoowotanna  ecen  econpi 
wan  dececa  mdusna  kta  he  taku  tanka  wadake  kta 
tuka.  Wokajuju  nitawa  iyotan  kin,  he  taku  dehan 
waihdukcan  nitawa  en  sdonyakiye  cin  hee  ;  tuka, 
token  ecanon  kin  he  miye  hecetu  wadaka  e,  he 
sdonyaye  kta  e  on,  isan  paksija  waste  kin  de  iyacu 
kta  ceciciya. 

Duncan  itepakinte  ehdaku  qa  ista  kipakinta. 

Hoksipidan  sanpa  inina  yukanpi  kta  okihipi  sni; 
qa  Tom  Pooley,  “  Iho  po !  Duncan  Wicake’sa  yamni 
iyauns’api  kta,”  eye  celian,  owasin  opapi,  qa  waya- 
wa  tipi  kin  cante  etanhan  iyas’api  on  ojuyapi. 

Waonspekiye  kin  hehan  heya  :  “  Mita  hoksipi¬ 
dan,  taku  owotanna  hecinhan  sdonyayapi,  qa  hece¬ 
tu  yadakapi  kin  on  icantemawaste ;  esta  liunh  he- 
cen  ecanonpi  kta  oyakihipi  kte  sni  tuka,  kowakipa. 
Takudan  on  oitonsni  wan  kagapi  kta  iyececa  sni  e 
he  detanhan  sdonya  po.  Duncan,  nis  token  econpi 

waste  eyakiyapi  kin  ecen  econ  qa  oitonsni  wan  yu- 
ha  en  mahi  hecinhan ;  wancahna  sdonwaye  kta 
tuka,  qa  wowicake  wayuonihanpi  kin  heekiya,  woi- 
tonsni  wawistenyapi  kin  heceedan  yulia  kta  tuka.” 

Tohinni  itnya  unkaiapi  kte  sni,  qais  unkitonpi 
kte  sni  iyececa  he  taku  wowicasta  sni  e  heon. 

Taku  inonpa  on  heconkupi  kta  iyececa  sni  kin, 
he  taku  on  takudan  waste  kamnapi  sni  e  heon. 

Wicasta  oitonsni  kagapi  eca  hetanhan  taku  yu- 
hapi  kta  kecinpi  ecee.  He  on  taku  waste  kamnapi 
kta  kecinpi  ecee. 

Gehazi,  Elisa  taokiye  kin  he  token  olian  qon 
yeksuyapi  naceca.  Naaman  lepros  ececa  un  qon, 
waayata  kin  on  asnikiyapi  qehan  nina  pida,  on  wi¬ 
casta  Wakantanka  taokiye  kin  tamazaska  etanhan 
nina  ota  hcin  icu  kta  cekiye  tuka.  Tuka  Elisa  ta¬ 
kudan  icu  kte  sni.  Gehazi  he  de  taku  nina  wowi- 
tkotkoka  kecin.  Iye  he  taku  wanji  etanhan  maza- 
ska  yuhapi  waste  eca^in.  Hecen  Naaman  ihakam 
inyang  ya,  oitonsni  wan  okiyake  ca  Itancan  tawa 
caje  kin  en,  mazaska  ota  qa  hayake  wicasta  nonpa 
kipiya  kida.  Itancan  tawa  kin,  koska  nonpa,  iye  ti 
ohna,  Wicasta-wakanpi  kta  on  onspeiciciyapi  kta  e 
on,  nakaha  hipi  on  hena  cin  keya.  Mazaska  kida 
kin  he  mazaska  unkitawapi  en  yawapi  kinhan  ke- 
ktopawinge  nonpa  ikiyedan  tuka.  Tona  Wicasta- 
wakanpi  kta  on  onspeiciciyapi  kin,  hehan  hecen 
taku  wawicaqupi  tanka  hca  wicaqupi  ece  hecinhan, 
dehan  token  unpi  kin  heehan  isanpa  nina  tanyan 

unpi  tuka  seeceka.  Naaman  he  leprosy  wokokipe 
kin  etanhan  asnikiyapi  on  nina  icantewaste,  hecen 
taku  kidapi  esta  wicaqu  kta  wiyeya  un.  Gehazi 
hayake  wicasta  nonpa  ldpi  kte,  ca  mazaska  kida 
qon  nonpa  akihde  icukiya.  Hayake  kin  hena  ma¬ 
zaska  tona  iyawapi  sdonwaye  sni,  tuka  mazaska 
taninyan  qu  kin  hena  mazaska  unkitawapi  kekto- 
pawinge  yamni  qais  kektopawinge  topa  naceca.  Qa 
tohan  Gehazi  woyuha  kin  dena  aid  qa  tanyan  tima- 
hen  ekihnake  cehan  wokamna  tawa  awacin  on 
token  nahmana  iha,  qa  wowiyuskin  on  napehdaska- 
pa  e  he  unkiyukeanpi  kta  unkokihipi. 

“  Anpetu  wan  en  kitan  licin  ota  wakamna,”  na¬ 
hmana  eya  naceca.  “Eya  itonpisni  on  takudan 
waste  kamnapica  sni  e  tokecincinyan  eyahanpi,  esta 
mis  de  anpetu  kin  nina  ota  wakamna  imdukcan !” 

Tuka  hinahanka.  Tipi  kin  tukten  itancan  tawa 
yanke  cin  he  timahen  iyaya.  Elisa  ite  okokipeya 
ayute  ca  :  “  Tokiya  yai  he,  Gehazi  ?”  eya  iwanga. 

Tokiya  wai  sni wicasta  sice  cin  eya,  wanna 
itonsni  kta  taku  sni  da,  tuka  cancan  qa  ta  se  ite 
ska  hinhda.  Hehan  Elisa  ihdukawa  qa  taku  econ 
kin  ocowasin  licin  okiyaka,  qa  oitonpisni  on  iwaho- 
konkiya :  ihanke  kin  hee  lica  tohinni  liin  akiktonje 
kte  sni.  Ihanke  kin  he  wicoie  wokokipe  kin  dena 
ee :  “  Naaman  leprosy  (wowayazan)  tawa  he  niye 
iyaniskapa  nunwe,  qa  nicinca  qa  sanpa  cincapi  kin 
owihanke  wanin  iyawicaskapa  nunwe  ?”  Wowaya¬ 
zan  wokokipe  kin  wakanhdi  iyecen  ohankoya  6e- 

hazi  tancan  kin  ahinapa.  “Unkan  lepros  ececa 
wan  iyecen  ska  lica,  Elisa  ite  kin  etanhan  tankan 
iyaya.” 

Geliazi  onsika!  Wicohan  yuheniciyapi  kin  qa 
zaniyan  yaun  qon,  qa  tanyan  cajeniciyatapi  ko  Lena 
owasin  owanjidan  tokiya  eLpeyaya !  Oitonpisni  on 
wanna  token  widukcan  he?  Woiwange  kin  de  un- 
kayuptapi  kta  okihi  kinhan,  de  ohnayan  heye  kta 
tanyan  sdonwaya : 

“  Miye  token  waun  kin  hetanhan  ociciyakapi 
kta  owakihi,  micincapi,  oitonpisni  on  takudan  waste 
kaxnnapi  sni  ecee  ye  do.” 

Ananias  qa  Sapphira  nakun,  ia  okihipi  hecin- 
han,  is  eya  de  eciyatanhan  taku  unkokiyakapi  kta 
okihipi  kta  tuka.  Hehan  tokeli  naknn  wicota  iye¬ 
cen  ohdakapi  kta  okihipi  cen ! 

Wopeton  wanji  minihuha  opalitapi  wan  yusicapi 
yuha  qa  wiyopeya  cin.  Wicasta  wan  mazopiye  ta- 
wa  timahen  hi,  unkan  he  waste  keye  kta  hecinhan 
opeton  kta  keya.  Hehan  mazopiye  yuha  itonsni 
kinhan  heon  taku  kamna  kta  kecin.  Minihuha 
opahta  kin  he  ocaje  iyotan  waste  etanhan,  suksuta 
qa  tokeca  sni  keya.  Hecen  wiyopeya.  Tuwe  he 
opeton  kin  hnayanpi  wanna  sdonkiye  cehan,  cante- 
mahen  heya  :  £C  Tokata  toliinni  liin  mazopiye  kin 
he  etanhan  taku  opewaton  kte  sni !”  Qa  hecen  ma¬ 
zopiye  yuhe  cin  woahtani  econ  kin  he  cajeyatapi 
sni  kes,  oitonsni  kin  on  etanhan  sicaya  nn. 

Winyan  wijica  wan  taku  wanji  econ  yanke  ca 

icnnlian  tuwedan  en  i  qa  nagiyeye  kta  cin  sni.  Ta- 
okiye  winyan  kipan  qa  heciya  :  “  Biddy,  de  anpetu 
kin  tuwedan  nagiyemaye  kte  sni  wacin.  Tuwe  wan- 
mayag  hi  kinhan,  en  manke  sni  owicakiyaka  ye.” 

Winyan  wijica  qa  nakun  toktokecapi  is  iyepi 
heeen  woahope  inapcinwanka  kin  kicaksapi  qa  ahna 
taokiyewicayuhapi  kin  nakun  he  kicaksa  onspewi- 
cakiyapi  e  iyukcansniyan  deconpis’a  hena  token 
otapi  cen!  Wanna  htayetu  hehan  winyan  wijica 
kin  de,  tona  sdonwicaya  etanhan  wanji  iftna  tehin- 
da  ihnuhanna  wayazanka  hinhda  qa  anpehan  ta  e 
nahon  qa  on  nina  hcin  icantesica.  He  nina  wan- 
yake  kte  hcin,  qa  ota  iye  ti  kin  ekta  wahosi  yewi- 
casi,  he  te  sni  itokam  wanj7ag  u  kta  e  heon,  tuka 
owasin  owanjidan  en  yanke  sni  ce  ewicakiyakapi. 
De  tanyan  okahnige  cehan  token  nina  hcin  icante¬ 
sica  e  he  iyukcan  oyakihipi. 

Woyakapi  ota  kin  dena,  etanhan  oitonpisni  on 
taku  waste  kamnapi  sni  ece  e  tanin  kin,  iyohakam, 
woyakapi  wanjidan,  etanhan  owotanna  wohdakapi 
on  taku  waste  kamanapi  ece  e  tanin  kta  ociciyakapi 
kta  iyececa,  taku  tokeca  omdake  sni  itokam. 

Persian  inayanpi  wanji  kaken  econ  keyapi. 
(Jinhintku  mazaska  wikcemna  top  a  hduha  kta  e  qu 
kta  tuka  qu  sni  itokam,  tohinni  hcin  woitonsni  wan 
eye  kte  sni,  Wakantanka  cajeyata  eyekiye,  ca  he¬ 
han  heciya:  “  ya  wo,  cins;  Wakantanka  awanni- 
yake  kta  e  aciyustan ;  woyaco  anpetu  kin  hehanyan 
ake  wanunkicihdake  kte  sni.” 

Hoksidan  icimani  iyaye  ca  wicasta  om  icimani 
un  kin  wawicakipis’a  tawicakpepi.  Wawicaki  wan- 
ji  hoksidan  kin  takn  yuha  nn  hecinhan  ohdagsi, 
unkan  hoksidan  kin  heya :  “  Mazaska  wikcemna  to- 
pa  mitaheyake  mahen  okagegepi.”  Wawicaki  kin 
iha  qa  ihan  heya  kecin.  Wanji  tokeca  iyecen  wi- 
wanga  unkan  iyecen  ayupta. 

Unhanketa  itancan  kin  kico,  qa  taku  yuha  un 
hecinhan  he  iwanga.  Hehan  heya  :  ££  Eya  mazaska 
wikcemna  topa  mitaheyake  mahen  okagegepi  ce, 
wanna  wicasta  nitawa  nonpa  owicawakiyaka.”  He- 
yake  tawa  kin  yumna  wicasi,  unkan  mazaska  kin 
iyeya. 

“  Unkan  tokeca  e  de  oyahdaka  hwo  ?”  itancan 
kin  eya  iwanga. 

“  Eya,  ecin  ina  he  woitonsni  wan  tohinni  hcin 
epe  kte  sni  ce  ewakiye,  ca  he  en  wicawake  kte  sni 
owakihi  sni,”  hoksidan  kin  ayupta. 

“  Micinca,”  wawicaki  kin  eya,  “nis  decen  wani- 
yetu  nitonana,  esta  nihun  ektakiya  token  niohan 
kta  iyecece  cin  tanyelicin  kiksuya  yaun,  unkan  mis 
wanna  matanka  esta,  Wakantanka  hee  kaes  ektaki¬ 
ya  token  xniohan  kta  iyecece  cin  kiksuya  waun  sni 
he?  N inape  maqu  ye,  iyopemiciye  kta  e  Wakan¬ 
tanka  cajeyata  epin  e  heon.” 

Ecen  econ.  Tona  om  un  kin  owasin  he  wanya- 
kapi  on  yusinyeyapi. 

<£Woahtani  en  itancanunniyanpi  tuka,  wanna 
wowaste  canku  kin  ohna  iyecen  mdetanhunka  unki- 

tawapi  yaun  kta,”  itancan  kin  eciyapi.  Wancahna- 
na  taku  manonpi  kin  kicupi,  qa  hetanhan  owotanna 
olian  ayapi. 

Oiunkitonpi  kte  sni  qa  ituya  nnkaiapi  kte  sni 
he  on  taku  waste  kamnapi  sni  e  heon  etanhan. 

Taku  iyamni  kin  on  de  econkonpi  kta  iyececa 
sni  kin  he  wokokipe  e  heon. 

Oitonpisni  kin  he  mini  may  a  wan  opta  hiyuki- 
yapi  kin  he  iyececa.  Tohan  tokaheya  hiyu  aye 
cinhan  tohan  ayustan  kta  tuwedan  sdonye  sni. 

Den  wita-wata  wan  tanka  han.  He  can  tankin- 
kinyan  odota  owasin  icikoyagyapi  on  kagapi.  Nina 
suta.  Miniwanca  opta  omani,  icamna  itkokipa,  qa 
minitaja*  wohitika  akan  iyaya,  esta  itokeca  kte  sni. 
Tuka  taku  can  kin  hena  icikoyagye,  ca  wita-wata 
kin  he  hecen  suta  kaga  he?  Ecaes  maza  hanska 
qais  maza-sa  can  tawa  kin  iyopta  okatan  iyeyapi 
kin  hena  ee. 

Wanna,  heconpi  kta  okihipica  hecinhan,  mini¬ 
wanca  opta  omani  un  icunhan  ihnuhanna  maza 
owasin  qa  taku  on  can  kin  icikoyagyapi  kin  owasin 
owanjidan  yusdokapi  kinhantoketu  kta  he?  He- 
cehnana  jujuwahe  kte  ca  maza  ohna  toksupi  kin 
owasin  tokahun  kta. 

Iho,  tiwahe  iyohi,  otonwe  cistinna  iyolii,  qais 
otonwe  tanka  kinhan,  wita-wata  kin  he  iyececa. 
He  wicasta  ota  icikoyagyapi  on  kagapi.  Unkan 
taku  on  hecen  icikoyagyapi  he  ?  Ecin,  wowicake, 
qais  wacinkiciyapi  kin  hee.  Tukten  wicaste  ota 

unpi  kin  wowicake  wicehna  un  kinhan  he  wita-wata 
kin  en  maza  kin  iyececa.  Tuwedan  iewicake  sni, 
qa  wicasta  wacinkiciyapi  Sni  hecinhan  can  ota 
maza  on  icikoyagyapi  sni  kinhan  wita-wata  wan 
kage  kte  okihipica  sni  kin  he  iyecen  tiwahetonton, 
qais  ospayetonton  qais  otonwetonton  qais  wicohan 
kuwapi  kta  ecaca  okihipi  kte  sni  tuka. 

Wita-wata  wan  ohna  tuy/e  taku  oicuwa  wanji  on 
maza  kin  yusdog  icu  okihi  yuha  pin  kinhan,  qa  he 
ohinni  un  kta  kuwa  kinhan,  nina  wokokipe  kte  sni 
he  ?  Awicakehan  wokokipe  kta.  Xho,  tipi  ohna  qa 
tiyospaye  en  oitonpi  sni  kin  he  oicuwa  wan  hececa. 
Tuwe  kasta  tokentkentuya  tuwe  tokeca  ituya  waaie 
cinhan,  he  oicuwa  kin  de  un  ece.  He  tiwahe  etan- 
hanhan  qa  tiyospaye  etanhanhan  maza  on  icikoyag- 
yapi  kin  yusdog  icu  kta  kuwa,  hecen  icikoyagyapi 
kte  sni  e  heon.  De  nina  v/okokipe  lica. 

Oitonpisni  on  token  wanapistanyanpi  kta  okihi¬ 
pica  e  cieipazopi  kta. 

Wakpa  wan  tanka  qa  hen  ceyaka  wanjikji  ka- 
gapi,  wiyutapi  hanska  wanjikji  icihehanhanyan  ka- 
gapi.  Ceyaka  kin  dena  mde  ciqadan  iakehenakeca 
kagapi  kta  e  qa  wokpan  tipi  iakehenakeca  iyayeki- 
yapi  e  on  kagapi.  Tuka  icamna  wan  teliika  icun- 
lian  ceyaka  inkpata  kagapi  kin  he  yujujupi  qa  mi¬ 
nitan  on  tokan  ayapi.  Heon  minitan  sanpa  nina 
wasagya  iyaye  ca  ceyaka  inonpa  kin  nina  liin  pa- 
titan  on  he  nakun  jujuwahan ;  hecen  nakun  unma 
kin  owasin,  owecinhan  yujujupi.  Tokaheya  kin  he 

nina  wasaka,  hecen  minitan  kin  patitan  kin  itkom 
sutaya  lie  kta  okilii  unkans,  unma  kin  wanjidan  yu- 
jujupi  kte  sni  tnka. 

Woitonsni  qa  woalitani  tokeca  owasin  hececa. 
Woitonsni  tokalieya  kin  lie  anaunptapi  kinhan,  un¬ 
ma  kin  owasin  koya  anaunptapi  kta.  Tokalieya 
waanaungoptanpi  sni  kinhan,  tohinni  waanaun- 
goptanpi  kte  sni  ce.  Wicoie  sica  tokalieya  kin  un- 
keyapi  sni  kinhan  tohmni  inonpa  kin  unkeyapi  kte 
sni.  Woahtana  tokaheya  kin  iyowinkiyapi  kin  e 
hetanhan  wosice  cin  ocowasin  icaga  ecee. 

Ehanna  hoksidan  wan  waniyetu  ake  zaptan, 
James  eciyapi,  otonwe  kin  de  en  hi.  Mazopiye 
wanji  en  wopeton  un  kta  e  wasipi.  Otokaheya  nina 
tanyan  econ,  qa  mazopiye  yuhe  cin  nina  wastedake 
9a  wacinyan.  Anpetu  wanji  en  koska  sdonwicaya 
wanji  tamazopiye  kin  en  timahen  iyaya,  Minisa 
ydyatke  ohna  qupi.  Otokaheya  wicadasni  tuka 
ocim  yatkan.  Ihanhanna,  koska  kin  de  mazopiye 
tukten  James  yuhapi  kin  en  i.  Wicasta  James  yu- 
he  cin  heehan  en  un  sni.  James  token  takodaku 
tanyan  kuwa  qon  is  eya  itkom  iyecen  ecakicon  kta 
iyececa  kecin,  hecen  iye  minisa  etanhan  wiyatke 
ohna  qu.  Tuka,  minisa  icu  qehan  inatake  cin 
sutaya  natake  sni,  unkan  iwastedan  hiyu.  Wi¬ 
casta  iye  yuhe  cin,  mazopiye  opta  iyaye  cehan, 
wanyaka. 

“  James,  koka  kin  de  en  yai  he?”  wawiwanga. 

Hoksidan  kin  malm  kin  ohna  woowotanna  qa 

wosice  waakinicapi  seececa,  otokaheya  taku  eye  sni, 
tuka  ocim,  “  Hiya,”  ayupta. 

Heehan  ceyaka  tokaheya  kin  tokan  ayapi.  To¬ 
ken  uma  kin  iyohakarn  iyaya  e  wannnyakapi  kta. 

Wicasta  iye  yuhe  cin  cetunhcla  se  ite  tokeca, 
tuka  sanpa  takudan  eye  sni. 

Xhanhanna  koska  kin  ake  mazopiye  kin  tim alien 
lii,  unkan  mazopiye  yuhe  cin  heciya :  “  Htanihan 
James  minisa  etanhan  maqu  kin  hecen  koka  tanka 
wanji  opeton  wacin,  mayaqu  kta  he  ?”  Wicasta  kin 
James  nina  hcin  ayuta,  qa  James  maka  mahen  ye 
kta  cin  se,  cante  toketu  tanin  sni.  Inahniyan  koska  , 
kin  wanyag  i,  unkan  he  iyecinka  minisa  kin  icu  e 
wicasta  iye  yuhe  cin  okiyake  kta  cekiya.  Den  na- 
kun  ceyaka  wanji  iyaya.  Koska  kin  James  tuki- 
hasan  etanhan  wonkiye  hecinhan,  ecen  okiyake  kta 
keya.  James  wicada.  Token  ekiciyapi  kin  napin 
ecen  econpi.  Tuka  James  mazaska  iye  tawa  taku¬ 
dan  yuhe  sni,  hecen  mazopiye  mazaska  opiyedan 
etanhan  mazaska  icu  qa  on  tukihasan  kin  opeton. 
Den  wanna  ceyaka  nakun  wanji  iyaya.  Tukihasan 
kin  temyapi  qehan,  oeconna  econpi  kin  opa  kta 
cinkiyapi.  Otokaheya  wicada  sni;  tuka  ohakam, 
okinni  mazaska  tona  wicasta  iye  yuhe  cin  tawa 
etanhan  icu  kin  iyenakeca  ohiye,  ca  on  kajuju  kta, 
okihi  kta  naceca  kecin  qa  wicada.  Oeconna  econpi 
kin  opa,  unkan  iye  ktepidan.  Tuka  unhanketa  ohi¬ 
ye  kta  naceca  kecin,  ohinni  mazopiye  kin  etanhan 
mazaska  icu  un,  qa  hecen  ocim  sdonyapi.  Wanna 

i ye  hena  icn  e  iyeyapi  kta  seececa  sdonkiye  cehan, 
hanyetu  wanji  mazaska  opawinge-nonpa,  alma-wo™ 
wapi-kagapi  kin  rnalien  ohnakapi,  hena  icu  kta  ici- 
conza,  qa  on  tona  wicasta  iye  yulie  cin  tawa  icn 
qon  iyenakeca  oliiye  kta  ©  kuwa  kta,  owasin  kicu 
kta  e  heon. 

Hancokaya  elian  kikta.  Mazopiye  kin  timahen 
iyaya,  mazaska  opawinge  nonpa  kin  icn,  qa  tipi 
olma  oeconna  econpi  ec©  kin  ekta  iyaye,  ca  lien 
owasin  tokielipe}^a.  Wanna  nina  Min  cantesica. 
Token  olian  okihi  kta  lie?  Kaken  econ.  Wicasta 
iye  yulie  cin  mazaska  tipi  wanji  ohna  mazaska  luck 
lmakapi  sdonye,  ca  mazaska  wowapi  wan  kage  ca 
wicasta  iye  yulie  cin  caje  kin  en  owa.  Inaliniyan 
mazaska  tipi  kin  ekta  iyaye  ca  wowapi  wicaqu. 
Wicalmayanpi  kta  e  on  kagapi  sdonyapi.  Oynspa- 
pi  qa  wicakaska  tipi  ekta  yeyapi.  Hecen  ceyaka 
owasin  tokan  kaliin  iyeyapi.  Qa  de  ocowasin  woi- 
tonsni  tokakeya  kin  lie  etanlian  icaga.  Heelian 
James  iewicaka  unkans,  ceyaka  tokaheye  cin  iyaye 
kte  sni,  qa  nnma  owasin  sntaya  lie  kta  tuka. 

Takn  iyamni  nnkapi  kin  lie  wicaunkapi  e  he  de 
yuotanin.  Ituya  waaunkiapi  kte  sni  qa  woitonsni 
unkagapi  kte  sni,  heconpi  takn  wokokipe  e  heon. 

Takn  itopa  qa  ehake  nnkapi  kte  cin  he  dee  ; 
heeonkupi  kta  iyecece  sni,  he  woahtani  heca  e  heon 
etanhan. 

Takn  nonpa,  ituya  waaiapi  kin  he  token  sica 
hca  e  onspeunkiyapi. 

Wakantanka  tona  heconpi  kin  on  taku  eye  cin; 
qa  Wakantanka  taku  ecawicakicon  kin.  Dena  na- 
pin  lie  token  sica  hca  onspeunkiyapi. 

Wanna,  tona  oitonpisni,  qais  ituya  waaiapi  kin, 
hena  on  Wakantanka  taku  eye  cin  en  etonwan  po. 

Tukten  lieya :  “  Ihnulian  wamayanonpi,  qa  ihnu- 
han  iyatonpi  sni,  qa  ihnuhan  otoiyolii  yecihnayanpi 
ldn.’5  Lewi  19:11,  Tokan  nakun  lieya:  “Waa- 
yatanin  ecinsniyan  woitonsni  ipoliya,  Jehowa  sice- 
daka.”  Wicoie  Wakan  6:19.  Ake  lieya:  “Waa- 
yatanin  itonsni  kin  lie  iyopeyapi  kta.”  Wicoie  Wa¬ 
kan  19:5«, 

Heya :  “  Ceji  itonsni  kin  he  askayedan.”  Wicoie 
Wakan  12:19.  Qa  tokan  lieya  :  “  Wicaiha  itonpi- 
sni  kin  Jehowa  walitedasni.”  Wicoie  "Wakan  12  :22. 
Taku  wanji  on  Wakantanka  iapi  hecen  teliika  kage 
kta  lie  token  wokokipeya  sica  cen !  Tuwe  taku  ni- 
unpi  kin  owasin  ehna  isnana  ksapa,  qa  waste  qa 
waonsida  kin,  he  itokam  tuwe  walitedapisni  un  cin 
kta  he  ?  Tohantu  kasta  woitonsni  wanji  kaga  iyu- 
tanniyanpi  kinhan,  he  taku  woitonsni  qeyas,  qa  nis 
tokenken  yaun  esta,  woitonpisni  kin  on  Wakantan¬ 
ka  taku  eye  cin  he  awacin,  qa  cante  mahen  heya 
wo,  Wakantanka  ista  kin  en  walitedapisni  micicage 
kta  hwo  ? 

Oitonpisni  on  taku  Wakantanka  eye  cin,  he  to¬ 
ken  sica  hca  e  yuotanin. 

Tuka  hehan  tona  oitonpisni  kin  hena  Wakan¬ 
tanka  taku  ecawicakicon  kin  he  en  etonwan  po ! 

Eya  sdonyayapi,  Wicotakuye  Teca  kin  en  wico- 
woyake  nonpa  ehake  kagapi  kin  en  token  St.  John 
mahpiya  kin  on  wowanyake  wan  owanyag  waste 
hca  yuha  qon  he  unyawapi.  Hecen  wanyake  ce- 
han,  taku  tona  itokam  wanyaka,  qais  wiynkcan  kin 
hena  owasin  isanpa  waste  hca  seececa.  Otonwe 
wan  tanka  iyececa.  Ahdehan  kin  inyan  tehihika 
etanhan  kagapi.  Tibosdata  kin  oinpi  tehihika  ka¬ 
gapi.  Tiyopa  kin  inyan  oinpi  (pearl)  on  kagapi. 
Cankn  kin  mazaska-zi  inyan  on  owinsyapi,  tuka 
mazaska-zi  kin  janjan  kohdi  iyececa.  Wakpa  wan 
mdezedan  otonwe  kin  iyoopta  kaduza.  Wakpa  kin 
anokatanhan  wiconi-can  kin  icaga.  Otonwe  kin 
mahen  Wakantanka  toiyotanke-  qa  Tacincadan  kin 
tawa  naknn  wanyaka.  Hen  hanyetn  wanica.  Woi- 
yokisica  wanica  —  wicaceya  wanica  —  woahtani  wa¬ 
nica.  Ohnihde-wakanpi  kin  otonwe  kin  timahen 
iyayapi  qa  tancan  hiyu  wanwicayaka.  Tona  maka 
kin  etanhan  opewicakitonpi  kin  nakun  hen  wanwi¬ 
cayaka.  Hena  wokoyake  ska  ihduzapi  qa  Jesus 
kici  wakpa  owanyag  waste  kin  he  icahda  omanipi. 
Ecadan  otonwe  tiyopa  kin  en  hi.  Tiyopa  kin  ako 
etonwe  qehan,  taku  owapi  wanyaka.  Taku  owapi 
kin  de  tona  otonwe  kin  timahen  upi  kta  iyowinwi- 
cakiyapi  kte  sni  oyaka.  Wowapi  kin  he  nina  yawa 
kte  hcin,  tona  oyanke  owanyag  waste  hinca  kin  he 
tohinni  en  yapi  kte  sni  kin  hena  tuwepi  hecinhan 
sdonye  kta  e  heon.  Taku  owapi  kin  yawa.  Taku 
eye  cin  unkokiyakapi.  Onspa  dee  :  “  Taku  woiton- 

sni  kage  cin,  he  taku  keceyas,  ecaea  timahen  ye  kte 
sni !”  De  awacin  po.  Oitonpisni  kin  timahen  yapi 
kta  iyowinwicakiyapi  sni.  Anpetu-wi  iyojanjan  on 
owapi  iyecen  mahpiya  tiyopa  kin  iwankam  de  en 
owapi.  Woitonsiri  kaga  iniyutanpi  ca  de  kiksuya 
nn  po. 

Tuka  oitonpisnis’a  mahpiya  timahen  yapi  kta 
Wakantanka  iyowinwicakiye  sni  hecinhan,  taku  eca- 
wicakicon  he? 

Wowapi  Wakan  oehde  wanji  wokokipe  hca 
wan  he  unkokiyakapi,  unyawapi,  Wayuotanin  21 :8, 
“  Tona  oitonpisni  kin  hena  owasin  mde  wan  peta 
qa  inyan-zi  on  itkonyahe  cin  he  ohna  taku  tawapi 
kta.”  De  awicakehan  wokokipe  hca! 

Oitonpisnis’a  on  Wakantanka  taku  eye  cin  qa 
taku  ecawicakicon  kin,  hena  napin  token  oitonpisni 
kin  he  nina  woahtani  hca  yuotanin. 

Hecen  wanna  taku  topa  on  ituya  waaunkiapi 
kta  iyecece  sni  cajeunyatapi.  Hena  kiksuya  unya- 
konpi  kta  unkokihipi  hecinhan  ito  wanunyakapi 
kta. 

Taku  tokaheya  on  heconkupi  kta  iyecece  sni,  he 
taku  wicastasni  e  hee  ;  inonpa  kin,  he  ON  takudan 
waste  kamnapi  sni  e  heon ;  iyamni  kin,  he  taku 
wokokipe  e  heon ;  qa  itopa  kin,  he  wtoahtani  heca, 
e  heon. 

Ehake,  siceca  tecihindapi  kin  ceciciyapi,  ohinni- 
yan  iewicayakapi  kta  e  he  taku  tanka  yadakapi  kta. 
De  woahope  suta  yuha  po,  woahope  wan  nakun 

toliinni  hcin  kicaksapi  kte  sni  e  hecen  yuha  po. 
Woitonsni  wan  yakagapi  kta  e  taku  kasta  iyutanni- 
yanpi  kta  iyowinkiyapi  sni  po.  Wakantanka  he 
“Wowicake  Wakantanka”  hecen  cajeiciyata.  Wo- 
wicake  kin  wastedaka ;  qa  oitonsni  ihapi  kin  wa~ 
hteda  sni,  icunhan,  tona  iewicakapi  kin  hena  “  wo- 
wiyuskin  tawa  ”  ewicakiyapi. 

He  isnana  awicakehan  nina  hcin  iewicaka  hca. 
Qa  de  ohnayan  Wakantanka  iyeuncecapi  kta  e  un- 
kuwapi  kta  iyececa.  Tuwe  on  “he  ohinni  iewicaka” 
ce  eyapi  kin  he  token  woyuonilian  tanka  cen !  Pa 
kin  akan  mazaska-zi  watesdake  wan  he  wowicake 
watesdake  kici  akiyececa  yawapi  kta  iyecece  sni. 

Tohantu  kasta  taku  wowicake  sni  eya  iyenici- 
yapi  kinhan,  he  woahtani  wan  tanka  ecanon  iyecen 
on  iyopeiciya  po.  Wakantanka,  Jesus  eciyatanhan, 
he  nicipajuju  kta  e  icekiya  po.  Qa  he  wowaste 
nicu  kta  on  ocanku  qa  wicoie  wicake  sni  otoiyohi 
adustanpi  kta  e  icekiya  po ;  oitonpisni  siceyadaka- 
pi  kte,  ca  wowicake  kin  he  ohinni  wasteyadakapi 
kta  qa  ehapi  kta  e  heon. 

XI. 

WOAHOPE  IWIKCEMNA  KIN. 

“  Nikiyedan-ti  kin,  ti  kin  yakon  kte  sni,  tawicu,  qe  taokiye 
wica,  qa  taokiye  winyan,  tatanka  tawa,  sonsonna  tawa,  qa  taku 
tawa  kin,  wanjidan  kasta  yakon  kte  sni.” — Hdinapapi  20  : 17. 


Ito  mahti-wicasta  heuncapi  qes.  Wiyohpeyata 
ihdaka  unkipi,  qa  maga  unspa  opeuntonpi  kta. 
Unkit  am  agapi  kin  tankaya  consoke  qes.  Hanke 
unkahmipi,  qa  wojupi-maga  unkicagapi  kta,  en  wa- 
mnaheza,  qais  aguyapi  icaliunyanpi  kta  iyecen.  Can 
kin  unkawankapi  kta,  qa  nnkasdesdecapi,  qa  heyam 
etounksupi  kta.  Tuka  clena  owasin  iyohakam,  can- 
paksa  kin  ena  makan  hiyeye  kta ;  nnkan  hena  token 
econpi  sni  kinhan,  ecadan  ake  camni  hinape  kta. 
Mali-ti  wicasta  heuncapi  nakaes  taku  econkunpi  kta 
iyeeeca,  canpaksa  kin  hena  lieyam  iyeunyanpi  kta' 
he  wanji  ee. 

Tuwe  wowiyunye  wan  iyeye  ca  kaga,  unkan  he 
“  Hutkan  lieu  ”  eciyapi.  Taku  kin  maza  yuksan 
tanka  suta  yuha.  Dena  on  canhutkan  kin  ekta  iko- 
yagyapi,  qa  hehan,  nahomni  wan  qais  canhdeska 
wan  en  ikoyagyapi,  he  taku  wasake  hinca  en  ikoya- 
ke,  on  hutkan  suta,  tahtage  ca  ksanksan  kin  yumden 
ehpeyapi  ecee.  Hutkan  lieu  kin  de  wanji,  wiyo- 
19 

hpeyata  makoce  unkitawapi  kin  en  unhdepi  unkans 
nina  waste  kta  tnka.  Hehan,  eca  tokeh  maga  im- 
hdahmipi  kta  cen  !  Canpaksa  wanji  itogtog  unku- 
wapi  kta ;  unkan  iyecadan,  owasin  henakeca  kta, 
qa  icimana  hena  kakis  nnyanpi  kte  sni. 

Mitasiceca  tecihindapi  kin,  unkicantepi  kin  he- 
na,  maga  wan  contanka  kin  he  iyececa.  Maga  kin 
de  kahmipi  kta  iyececa.  Den  can  kin,  hena  woa- 
htani  unkitawapi  kin  ee,  wicotawacin  qa  wowiyu- 
kcan  sice  cin  unyuhapi  qon  hena.  Tohan  wana 
unyuecetupi  qa  Jesus  towaonsida  eciyatanhan  un- 
cantepi  kin  unyutecapi  eca,  hehan  can  kin  dena 
kawankapi.  Tuka  hutkan  kin  eqe  ecen  hiyeya. 
Eya  nakun  tohan  Christian  heuncapi  esta,  ehanna 
woalitani  unkitawapi  hutkan  kin  ake  camni  uya  e 
iyeunyanpi  ecee.  Unkan  wocantiheye  kin  he  dena 
en  hutkan  iyotan  sice  cin  ee,  St.  Paul  heye  cin  ye- 
ksuyapi,  “  Taku  sica  owasin  hutkan  kin  he  mazaska 
wastedapi  kin  ee”  (mazaska  cantiheyapi  qais  konpi 
kin  he  kapi).  1  Tim.  6  : 10.  Hutkan  kin  dena  he- 
yam  ehpeunyanpi  kte  cin  he  iyotan  econkonpi  kta 
iyececa. 

Ho,  hecen,  woope  iwikcemna  kin  he  Wakan- 
tanka  “  Hutkan  lieu”  tawa  eciyapi  waste  kta.  Wo- 
waste  kin  unkokahnigapi,  qa  unyuhapi  kta  e  ice- 
unkiyapi  kinhan,  he  unkicantepi  kin  etanhan  woa¬ 
litani  hutkan  kin  yujun,  qa  he  en  aicage  kta  e  iyo- 
winkiye  kte  sni.  De  taku  kin  woope  kin  he  econ 
kta  e  on  kagapi ;  qa  tokiyakasta  t  any  an  yuhapi 

ehantanhan,  lien  hecon  ecee.  Wakantanka  towaste 
su  waste  en  aicage  kte  cin  heon,  lie  woahtani  hu- 
tkan  kin  iyujun,  qa  uncantepi  makoce  kin  en  ohmi- 
yedan  ehpeya. 

Ho,  itc  woope  kin  de  en  euntonwanpi  kte. 

“  Nikiyedan-ti  kin,  ti  kin  yakon  kte  sni,  tawicu, 
qa  taokiye  wica,  qa  taokiye  winyan,  tatanka  tawa, 
sonsonna  tawa,  qa  taku  tawa  kin,  wanjidan  kasta 
yakon  kte  sni.” 

Woope  kin  de  en  wicoie  ehake  zaptan  kin  hena 
woope  lice  cin  ee  seececa. 

“  Cantiheyaye  kte  sni.”  Cantiheyapi  qais  wa- 
konpi  eyapi  kin  he  kaken  kapi,  tokan  taku  tawapi 
cinpi  kin  he. 

Tuktekten  siceca  ospaye  wan  mazopiye  owanye- 
ye  etanhan  eyokasin  najinpi  e  wanwicunyakapi 
ecee.  Ho,  he  oinpidan  qa  taku  hecekceca  mazo¬ 
piye  naceca.  Wanji  heya,  “Ho!  tokin  mazaskazi 
wihiyayedan  kin  ka  mduha  nin!”  Wanji  tokeca 
heya,  “  Tokin  inyantehika  maza  napcupe  waste  kin 
ka  mduha  nin !”  lyamni  kin  hecen  heya,  “  Ho, 
tuka  ito  mis  tokin  mazaska  wiyokastan  kin  ka  mdu- 

lia  nin !” 

* 

Siceca  kin  hena  taku  tokonpi  kin  awakicinpi 
sni.  Wakicin cinpi,  he  wakonpi  kapi.  Woope  iwi- 
kcemna  kin  kaken  eya,  “  Nikiyedan-ti  kin,  taku  ta¬ 
wa  kin  wanjidan  kasta  yakon  kte  sni.”  Hen  najinpi, 
qa  ikiyedan-ti  kin,  taku  w^astesteka  tawa  cinpi  qais 
kon  yukanpi  kin  hen  woope  kin  de  kicaksapi. 

Mazaska  tokiyopeyapi  tipi  wan  hen  han.  Owan- 
yeye  kin  en  mazaskazi  qa  ska  ocaje  okage  kin  otoe- 
tanhanhan  waksica  ohnahna  hiyeya.  Mazaska  mni- 
huha,  nakun,  oheynnyun  iciyahdaskin  hiyeye.  Wi- 
casta  wan  hen  icahda  n.  Okinni  nina  wahpanica 
heca.  Owanyeye  kin  he  itokam  hinajin.  Mazaska 
iyehyege  cin  hen  a  en  etonwan  najin,  mniliuha-ma- 
zaska  oheyun  kin  hena  en,  unkan  hecen  aynta  kin, 
hena  ynhe  kta  wocantiheye  kin  cante  kin  en  uya, 
qa  mahen  hecen  eya,  “  Hun  hunhe  !  tokin  mazaska 
kin  ka  mduha  nin  !” 

Taku  cinpi  on  iyokipiiciye  cin  de  en,  ikiyedan- 
ti  mazaska  qa  zi  yuhe  cin  kon  ecee  :  qa  decen  woo- 
pe  qon  kicaksa.  De  taku  cinpi  qais  wakonpi  kin 
hena  ena  mahen  yankekiyapi  ehantanhans,  mazaska 
kin  icupi  kta  e  wocantiheye  wan  mahen  oicage  kta. 
Wicasta  kin  he  owotannayan  icu  okihi  sni  kinhan, 
token  ecinsniyan  icu  kta  hecinhan  he  iyute  kta. 
He  wamanos’a  qais  waicucus’a  kage  kta.  Can  liu- 
tkan  tokeca  qon  he  can  ekta  iyahde  kin,  he  iyecen 
iseya  wakonpi  kin  wowamanon  iyahde  he  wanna 
wandakapi.  Can  kin  hena  hutkan  eciyatanhan  ica- 
ga ;  unkan  iyececa  iseya  wamanonpi  kin  he  wakon¬ 
pi  kin  eciyatanhan  hinapa.  Tuka  woope  iwikcemna 
kin  he  wakon  sni  unsipi.  On  etanhan  hecen  epa, 
he  Wakantanka  hutkan  iicu  tanka  tawa  kin  ee. 
Heqe  unkicantepi  kin  etanhan  hutkan  sice  cin  yu- 
jun  ecee. 

Tohantu  kasta  tokan  taku  tawapi  unkonpi  qais 

uncinpi  e  iyowinunkiciciyapi  kinhan,  woope  kin  de 
kicaksapi  woahtani  kin  he  econkonpi  ecee.  He 
woope  kin  oskiske  sni.  Taku  kapi  kin  okahnigapi 
tehike  sni.  He  en  sanpa  toketulice  cin  on  tanyan 
oyakapi  kta  e  cinpicasni.  Tokeca  on  waunkonpi 
kte  sni  kin  he  taku  on  hecece  cin  hena  iwanunya- 
kapi  kte  cin  he  iyotan. 

Taku  tom  awauncinpi  kta  iyececa. 

Tokaheya  kin  en,  waunkonpi  kte  sni,  ecin  he 
IMNAWICAYE  SNI. 

Taku  tona  unkonpi  kin  hena  unyuhapi  kinhan, 
iunmnapi  kta  iyececa  esta  he  eekiya  ees  nakun  san¬ 
pa  uncinpi  ecee  kta. 

Ito  woyujaja  wan,  cete  codan  eyahde,  qa  mni 
iicu  wan  ihukud  eyahnake,  qa  mini  en  oyakastan 
kinhan,  tohan  he  ojuyaye  kta  he  ?  Tohinni  he  oju- 
yaye  kta  oyakihi  kte  sni.  Han,  wakonpi  wicotawa- 
cin  unkitawapi  he  woyujaja  cete  codan  kin  iyececa. 
Qa  hena  cinpi  on  iyokipiiciye  wacinpi  kin  he  woyu¬ 
jaja  cete  codan  wan  mini  on  ojuye  wacinpi  kin 
iyececa. 

Ho  ito  eca  den  peta  wan  ideya  he  ces.  Ijehan 
can  en  ayaon  nanke  cinhan,  itohan  peta  kin  sni  kta 
he  ?  Ecaca  he  sni  kte  sni.  Yakasni  kta  yacin  kin¬ 
han,  can  ayaon  kin  he  adustan  ehantanhan  oyakihi 
kta. 

Christian  wicasta  wan,  tohinni  cinhintku  cistinna 
wan  woonspe  de  onspekiye,  ca  hecen  akiktonje  kte 
sni  cin  woiwange  kin  de  iwanga :  “  Willie,  tohan 

wicasta  wan  mazaska  tonakeca  yuha  kinhan  imna 
kta  kecanni  he?” 

“  Tohan  eya  wokajuju  econ  kin  qa  he  sam  iyeya 
mazaska  kektopawinge  yuha  kinhan  hehan.” 

“  Hiya  atkuku  kin  eya  ayupta. 

“  Eca  tohan  kektopawinge  zaptan  isampa  yuha 
kinhan,”  Willie  eya. 

“  Hiya ;”  atkuku  kin  ake  ayupta. 

“Eca  kektopawinge  wikcemna.” 

“  Hiya.” 

“  Eca  kektopawinge  wikcemna  nom.” 

“Hiya.” 

“  Eca  kektopawinge  wikcemna  zaptan.” 

“Hiya.” 

Willie  hecin,  ehake  iyukcan  kta,  hecen  oweheca 
kin  cokaya  iheye  kta  kecin.  Hecen  heya  niyan  : 

“  Ho,  eca  tohan  mazaska  kektopawinge  opawin- 
ge  yuhe  cinhan.” 

Tuka  .atkuku  kin  woayupte  ptecedan  kin  hee  ce 
ake  on  ayupta, 

“  Hiya.” 

Hehan  Willie  ecinkesniyan  heya,  “Tohan  tona 
yuha  kin  he  kitanna  sanpa  yuha  ehantanhan,  he¬ 
han  qa  he  tohinni  kte  sni.  Mazaska  kektopawinge 
yuha  kinhan,  nom  cin  kta.  Kektopawinge  nom  yu¬ 
ha  kinhan,  zaptan  cin  kta ;  hehan  wikcemna — qa 
hehan  wikcemna  nom — hehan  wikcemna  zaptan — 
hehan  kektopawinge  opawinge,  qa  hecekcen,  maka 
kin  ataya  tawaya  icu  kte  cin  hehanyan ;  unkan 

nakun  Alexander  eese,  tohan  maka  tokeca  wan- 
jidan  tukten  tawaye  kta  wanice  cinhan  he  on  ceye 
kta.” 

Chester  county,  Pennsylvania  en,  decana,  makti- 
wicasta  wijica  wan  ta.  Tohan  is  iye  koska  qehan, 
nina  walipanica.  lyohakam  iyecana  makoce  iyu- 
tapi  (acres  )tonana  opeton.  Ohanketa  uye  cin  iye- 
cen  okosni  onspa  en  aopeton  aye  ca,  ecen  ofconwe 
obaspe  (township) en  isnana  makoce  tanka  hca  yulia 
kin  he  iye.  Ohakam,  oicihi  aye  cin  iyecen,  toka- 
heya  maga  tanka  wanji  opeton,  hehan  ake  wanji 
tokeca,  ecen  iyokiheya  hiyeye  cin  iyecen  maga  tan¬ 
ka  sakowin  qais  sahdogan  yuha.  Owihanketa  wa- 
yazanka.  Pejihuta  wicasta  kin  wanyag  hi.  Qa 
hecen  okiciyaka  woyazan  ececa  kin  he  asniyepica- 
sni  key  a.  Ecana  te  kta  iy  ececa  keciya.  De  nahon 
hehan,  kaken  ayupta : 

“  Hehehe !  toka  hwo !  Detanhan  waniyetu  ake- 
zaptan  ehake  wani  kinhan,  Chester  county  ataya 
tawawaye  kta  tuka.” 

Anpetu  wan  en,  koska  wan  Dr.  Franklin  heciya, 
“De  toketu  hwo,  tohan  wicasta  wijicapi  eca,  sanpa 
imnapi  sni,  tuka  walipanicapi  qehan,  token  imnapi 
sni,  qa  mazaska  kamna  wacinpi  kin  hecehnana 
ecee.” 

Hen  wakanheja  cistinna  wan  wicikiyedan  tima- 

hen  skata  yanka.  “  Johnny,  den  u  yeto,”  Dr.  F - 

eya. 

Hoksidan  cistinna  qon  ekta  hi.  “  He,  micinksi, 

cle  taspan  wan  cicu  do,”  eyaya,  yutitapi-waskuyeca 
ohnake  wan  etanhan  wanji  iyekiya.  Nina  tanka 
kin  on  wakanheja  kin  kitanecinyan  namsanni  oyu- 
spa.  Hehan  inonpa  ake  wanji  qu,  lie  nape  unma 
eciyatanhan  ojuya ;  qa  iyamni  tokeca  wan  waste  qa 
tanka  e  eyaku,  qa  heya,  “He  de  nakun  wanji.” 
Wakanheja  qon  taspan  ehake  kin  de  unma  kin  oki- 
tahedan  sutaya  yus  wacin ;  tuka  hinhpaye  ca  owin- 
ja  can-owinja  aokatanpi  qon  iakand  ahmiyanyan 
iyaya  De  wanyakeyahan,  istamnigaga  iyaye. 

“  Iho,”  Dr.  F- - ,  eya  “  De  wicasta  cistinna 

kin  wowijice  cin  kin  sam  iyeya  ton,  tuka  imna 
sni.” 

Wanikiya  unkitawapi  hi  sni  itokam  Grecian 
wicastayatapi  ocaston  wan  ni,  he  Pyrrhus  eciyapi. 
Wokiconze  oiyokipi  wan  yuha,  qa  taku  owasin 
ihduksan  token  on  cantewaste  kte  cin  iyecen  yuha. 
Tuka  akicita  tanka  wan  heca  un  qehan,  makoce 
toktokeca  ohiye  sni  kinhan  imna  kte  sni  ecee.  Ro¬ 
man  oyate  kin  oin  okicize  econ  kta  e  wanna  ihdu- 
wiyeya  yanke.  Anpetu  wanji  en,  iyayapi  sni  ito¬ 
kam,  wicasta  ksapa  wan,  Cineas  eciyapi,  iye  owa- 
kiie  tawa  en  opa  wan  heca,  kaken  eciya :  “  Itancan, 
Roman  oyate  kin  hena  waditakapi,  qa  ozuye  oyate- 
pi :  tuka  ohiwicunyanpi  kinhan,  iyokihe  taku  econ- 
konpi  kta  he  ?” 

66  Roman  oyate  kin  ohiwicunyanipi  ehantanhans,” 
Pyrrhus  eya,  “otonwe  tuwedan  itkounkipapi  okihi 
kte  sni;  liehan  Italy  ataya  tawaunyanpi  kta.” 

“  Italy  ataya  ihangwicunyanpi  kinhan,  he  iyo- 
kilie  taku  econkonpi  kta  he?”  Cineas  eya  iwan- 
ga. 

“  Hehan  Sicily  nnkicupi  kta,”  Pyrrhus  eya. 

“  Ho  he  okicize  kin  owihanke  kage  kta  he?” 
Cineas  eya  iwanga. 

“  Token  hanpicaca,”  Pyrrhus  eya.  u  Hehan  Ly- 
bia  qa  Carthage  unkitawapi  kta ;  qa  taku  tuwedan 
unkitokam  najin  okihi  kte  sni.” 

“Nina  hacetu,”  Cineas  eya;  “ unkan  dena  owa- 
sin  iyecen  unyuhapi  kinhan,  hehan  taku  tokunkon- 
pi  kta  he  ?” 

“  Hehan,”  wicastayatapi  kin  ihahaya  eya,  “  owan- 
ji  unkanpi,  qa  iy okipiunki ciy  api  kta.” 

“Ho,  itancan,”  wicasta  ksape  cin  eya,  “qa  to- 
keca  e  dehan  es  owanji  unkanpi  kte  sni,  qa  woka- 
kije  qa  wokokipe  kin  dena  codan  iyokipiunkiciyapi 
sni  he?” 

Tuka  Pyrrhus  takodaku  towahokonkiye  kin  eya- 
ku  sni.  Ozuye  ee  econ.  Qa  okicize  en  ktepi  wan- 
cahnana,  qa  woiyokipi  iwahoiciye  ciqon  tohinni 
iyeye  sni. 

Waunkonpi  kte  sni,  ecin  he  imnawicaye  sni.  De 
on  taku  tokaheya  kin  hee. 

Akes  waunkonpi  kte  sni,  ecin  heqe  wawisten- 
yapi.  De  taku  icinonpa  kin  ee. 

Wowapi  en  kaken  unyawapi,  makoce  wan  tukte 
en,  tohan  wicasta  woahtani  ocaje  wanjigji  econpi 
ehantanhans,  woahtani  kin  he  tukte  ee  hecinhan, 

he  oowa  tokaheya  kin  he  mazapehnihya  on  tapon, 
qais  itehu  en  guwicayapi  ecee.  Ho,  ito  den,  wicasta 
tuwe  wan  wamanon  kinhan.  He  wamanons’a  heca. 
Hecen  Woowa  kin  he  istahe  akan  guyapi.  Tokiya 
kasta  ya  eca,  woahtani  okiciwapi  qon  akan  taninyan 
kduha  ya  ecee.  Tona  he  wanyakapi  kin,  he  wama¬ 
non  heca  e  sdonyapi.  He  takn  wawistenyapi  heca 
ci?  Ho.  Wicasta  hececa  wan  kici  yaun  kta  yacin 
se,  qais  takuyakiye  kta  yacin  he  ?  Hoho  ;  eya  woa¬ 
htani  tawa  kin  on  awicakehan  iyopeiciye  ca  icima- 
na  wamanon  kte  sni  ehantanhan  eqe. 

Tuka  wicaste  wan  tuwe  wakon  kinhan,  he  wama¬ 
nons’a  wan  iyececa  wowahecon  tahansi  qais  ce- 
pansi  kiciyapi  tokaheya  kin  heepio  Hiya,  ees  wo¬ 
wahecon  kin  de  isam  iyeya  icikiyedan  ynkan.  Wi¬ 
casta  wan  wanjidan  kin  he  iyececa,  qais  taku  wanji 
wanyakapi  kes  ake  otogtogye  wanyakapi  kin  he 
iyececa. 

Ito  de  ohnayan  mdatanin  kta.  He  kaketu,  an- 
paohotonna  cinca  wanna  ikpakpi  kta  e  wanke  cin» 
han ;  qa  hen  wanji  is  wanna  ikpakpi  kinhan.  He 
naos  en  okitahedan  kin  toketu  kta  he  ?  Eya,  wanji 
witka-ha  kin  en  un  kta,  icunhan  unma  is  wanna  he 
etanhan  inanpa.  De  okitahedan  en  toketu  kin  ee, 
Maka  kin  akan  takudan  tokeca  sni,  tuka  witka-ha 
ogin  kin  heceedan  on  okihnagtonyan  aoginyan. 
Iwahnana  icahipi — iwahnana  kabubupi,  dena  wi- 
tka-ojuha  ihanke  kin  en  econpi,  unkan  ohna  ka- 
mdecapi ;  uncan  hehan  anpaohotonna  cinca  kin 

ciyeku  htanihan  token  skinciyeya  liinape  ciqon  is 
eya  iyecen  hiyu  eeee. 

Ho  hecen  wicasta  wakons’a  qa  wamanons’a  kin 
he  is  eya  de  iyecen  ocitaninyan  wowahecon  yuhapi. 
Ogin  zipzipedan  kin  heca  wan  denaos  okitahena 
wanka.  Wicasta  wakons’a  wan  he  ojuha  ogin  kin 
mahen  wamanons’a  wan  heca.  Wamanons’a  kin 
he  is  ojuha  ogin  kin  iakapatanhan  wicasta  wakons’a 
kin  heca.  Ito  wicasta  wakons’a  wan  taku  wanjigji 
nina  hin  cantiheya  e  wanyagyakiye  cinhan ;  qa  to¬ 
ken  icu  kta  iyececa  iyecen  eyahnake  cinhan,  eca 
tokeh,  ecadan  anpaohotonna  ikpakpi  qon  he  iyecen 
ojuha  ogin  kin  kabden  iyeye,  ca  wamanons’a  wan 
iyecen  iye  tawacin  ecetukida  kin  ohnayan  hinape 
kta. 

Iho,  eca  ito  Wakantanka  woawanyake  tawa  kin 
en,  wicasta  itehupi  kin  en  peta  itkonyan  ahinape- 
wicaye  ces,  token  otoiyohi  woahtani  econpi  qon  he 
iyecen  taninyan,  qes  wamanons’a  itehu  kin  akan, 
qa  wicasta  wakons’a  itehu  akan  oowa  yanke  cin  he 
en  okitahena  kin  toketu  kta  he?  Sakim  oowa  aki- 
dececa  hduhapi  kta.  Oowa  wawistenyapi,  wako- 
kipe  W  kin  ee  anog  en  wicayanke  kta.  Anokatan- 
han  woahtani  qa  wowistece  itkon  qa  iyege  cin  tan¬ 
inyan  yankapi  kta ;  wamanons’a  kin  hee  eyas  W 
kin  kitanna  tanka  qa  iyege  hca  e  wakons’a  oowa 
tawa  itehu  kin  qon  isanpa  yanke  kta.  Hehan,  awi- 
cakehan,  wakonpi  kin  he  wamanonpi  kin  kici  ocitan¬ 
inyan  takukiciya  hecinhan,  waunkonpi  kte  sni  e 

ito  nina  awaunkihdakapi  kta,  ecin  he  wawistenyapi 
heon.  De  taku  on  icinopa  kin  ee. 

Tuka  ake,  waunkonpi  kte  sni,  icin  he  wayusi- 
capi.  De  takn  iciyamni  kin  ee. 

Eya  otakiya  wicotawacin  wakons’a  kin  iyowin- 
kiya  on  wokiunni  kaga. 

Tuktekten  he  wicasta  tawacin  en  wayusica. 
Italy  en,  tohinni  wicasta  okinihan  wan  tawicuton 
kta.  Hecen  kiciynzapi  wotapi  kta  e  on  otawaten- 
sidya  piiciyapi.  Taku  owasin  woecon  kin  de  on 
yuwiyeyapi,  etanhan  hogan,  Italian  oyate  nina  wa- 
stedakapi  heceedan  ehake  wanica.  Tuka  mniwanca 
kin  nina  taja  anpetu  ota,  heon  oksan  hokuwawi- 
casta  tipi  kin  coka  iyeya  yukanpi.  Kiciyuzapi  kta 
itokam  anpetu  kin  he  en,  hececa  esta,  hokuwawi- 
casta  wan  u,  kandi  ocaje  wan  waste  qa  tanka  e 
yuha.  Wicasta  okinihan  ti  conkaske  tiyopa  kin 
ekta  katoto,  qa  hogan  cinpi  liecinhan  he  iwicawan- 
ga.  Wicasta  tuwa  conkaske  tiyopa  awanyake  cin 
he  wakons’a  heca.  Token  mazaska  akamna  kta 
hecinhan  he  on  wiyeya  un,  he  ituya  icu  kinhan 
owotanna  qais  owotanna  kte  sni  hecinhan.  Hehan 
hokuwawicasta  qon  hecen  eciya,  itancan  tawa  ti 
kin  en  hogan  wan  nina  cinpi  nalicaka  keya  unkan 
he  kiciyuzapi  wotapi  on  cinpi  kin  heon,  nakun  ota 
ikicinpi  esta  opetonpi  kta  tawatenyapi  keya ;  tuka 
wicasta  kin  he  token  icu  kte  cin  he  okiseya  qu  kte 
sni  ehantanhans  tin  u  kta  e  iyowinkiye  kte  sni 
keciya. 

Hokuwawicasta  qon  he  otokahe  ekta  taku  kin 
de  owotanna  sni  kecin,  qa  on  ecen  econ  kta  toka- 
heya  wicada  sni.  Tuka  tokadan  tin  iyaye  kta  oki- 
hi  sni  iyeye  cehan  wicada.  -  Wanna  tin  iyaya  tuka 
hecehnana  tiawanyake  cin  he  ito  woonspe  wan  on- 
spekiye  kta  hecen  ecadan  akiktonje  kte  sni  e  he 
awacin. 

Wicasta  okinihan  qon  itokam  taniniciya,  unkan 
is  iye  kin  hogan  hececa  tanka  qa  waste  wanyake 
cin  on  token  ikicin  kaesta  qu  kta  keciya.  Hokuwa¬ 
wicasta  kin  heya,  “  Ecas  okinni  oiyopeye  tokeca 
wan  cajemdate  kecanmayakin  kte  seca,  tohan  waa- 
papi  opawinge  cankahu  eceedan  akan  amapapi  kin, 
he  iyecen  iwahdawa  hogan  kin  de  on  qa  iyecen  oci- 
ciyake  cinhan,  qa  tokadan  tokeca  he  isam  iyeya  on 
wahdawa  kte  sni.” 

Wicasta  okinihan  qon  nina  yusinyaya.  Qa  he- 
cin,  tokas  owehanhan  he  heye,  cais  token  togye 
tawacin  kin  he  iyukcankiye  kta  kecin.  Tuka  hoku¬ 
wawicasta  kin  hecehcin  he  taku  ka  e  wanyake  ce¬ 
han,  heya  : 

“Hunhunhe,  hunhunhe,  wicasta  onsike  cin  de 
wacinhnuni.  Hececa  esta  hogan  kin  he  unyuhapi 
wasteka.  Oiyopeye  ihdawa  kin  qu  wo,  qa  mitokam 
den  kicicajuju  po ;  tuka  iwahnana  apa  po.” 

Wanna  waapapi  wikcemna  zaptan  tokaheya  qu- 
pi  qehan,  heya  niyan :  “  Tohinnaka  wo,  tohinnaka 
wo,  den  wanji  wecica  ce,  hecen  he  hogan  oiyopeye 
kin  is  eya  onspa  hduha  kta  iyececa.” 

“  Han  taku !”  wicasta  okinihan  qon  eya,  maka 
akan  wicasta  hececa  wacinhnuni  nom  unpi  kte  cin 
he  okihipica  he  ?  Tuwe  he  yecica  he  ?  qa  wanca- 
hnana  hiyo  iyayapi  kta. 

“Eya  tokiya  tehan  hiyo  icladapi  kte  sni,”  hoku- 
wawicasta  kin  eya,  conkaske  tiyopa  nitawa  kin  ekta 
iyeyayapi  kta,  tiyopa  awanyaka  nitawa  kin  hee. 
Tuwe  wan  kandi  mitawa  on  token  wakamna  kinhan 
he  hankeya  waqu  kta  kewakiye  sni  hehanyan  tin 
hiyumaye  sni  hee.” 

“  Hunhe !  hunhe !”  wicasta  okinihan  qon  eya, 
“  wancahna  tin  ahiyu  po.  Toketuya  kasta  okiseya 
qon  he  kicu  po ;  qa  nina  lica  apa  po.” 

Tiyopa  awanyake  ciqon  hogan  oiyopeye  etan- 
han  hanke  yuha  cin  qon  he  kicupi.  Hecehna  wan- 
cake  ihpeyapi,  icunhan  hokuwTa  wicasta  kin  he  on 
ota  kicicajujupi.  Tiyopa  awanyake  ciqon  tanyan 
oyakapi  qon  qa  wicolian  yuhekiyapi  qon  napin  hdu- 
sna.  Hecen  awicakehan  wakonpi  kin  he  wayusica 
e  sdonya.  Tanyan  oyakapi  kin  kiciyusica. 

Tuktekten  wakonpi  kin  tuwe  toktokeca  opewi- 
cayapi  kin  wokiunni  icaga  ecee,  wicasta  tuwe  woa- 
litani  kin  de  siniciye  cin  he  isakim. 

Wowapi  Wakan  kin  en,  Achan  cajeyate  ciqon 
he  en  wanyaka  wo.  Joshua,  wicowoyake  7  kin 
etu.  Wanna  Israel  cinca  kin  kaken  Jordan  wakpa 
kin  iyuwegapi.  Jericho  otonwe  kin  wanna  icupi 
kta  e  aya.  Wakantanka  otonwe  kin  en  oyate  unpi 
kin  owasin  tewicayewicasi,  qa  otonwe  kin  etanhan 

takndan  iicikcu  sni  wicasi,  tuka  iye  tawicohan  kin 
on  hena  lie  yam  ehnakapi  kta  keya.  Woope  kin 
de  ecelicin  anagoptan  wicasi,  qa  hewicakiya,  he 
ecen  econpi  sni  ehantanhan,  woyasice  wan  awica- 
hinlipaye  kte,  ca  oyate  kin  ataya  woakipe  kta 
keya. 

Ho,  wanna  Jericho  conkaske  kin  jujuwahan. 
Otonwe  kin  eyakupi.  Oyate  en  unpi  kin  wicaktepi. 
Israel  oyate  kin,  token  Wakantanka  econwicasi  kin 
iyecen  okowanjidan  he  etanhan  taku  owasin  mna- 
yanpi. 

Achan  hen  hiyaya.  Tipi  owanyag  waste  wan  en 
tin  iyaya.  Tnwedan  kicica  sni.  Mazaskazi  okaspe 
wan  iyeiciye,  ca  mazaskaska  ojntonpi  wan,  qa  ha- 
yake  owanyag  waste  wan.  Eca  tokeli  hena  owan- 
yake  kin  wowiyutan  cen!  Is  iye  hena  kon.  Kaken 
iye  mahen  eya  :  “  Eca  dena  mduha  qes  tokeh  iyo~ 
makipi  kta  cen.  Unkan  tokeca  owakihi  sni  he? 
Tnwedan  den  wanyake  kte  sni.  Otonwe  tanka  kin 
den  takn  hiyeye  cin  hena  ehna,  dena  cinpi  kte  sni. 
Hena  iwacu  kta.” 

Nahmana  hena  dehanyag  eyaya ;  wakeya  tawa 
kin  en  aki,  qa  maka  qe  ca  en  nahma.  Tnwedan 
wanyake  sni  kecin.  Onsika,  wicasta  wacintonsni 
kin  de  akiktonja  “  Itancan  ista  kin  owancaya  wica¬ 
sta  sica  wicasta  waste  ko  owasin  iyohiwicaya.” 
Hena  owasin  Wakantanka  wanyaka,  qa  Wowapi 
Wakan  kin  en  hena  token  ynotanin  kin  nnkokiya- 
kapi. 

Israel  oyate  kin  etonwe  tokeca  icnpi  kta  e  aya. 
Ozuye  kin  en  natan  yewicayapi.  Ozuye  tawapi 
qon  wicaktepina,  qa  akicita  kin  ota  wicactepi. 
Wacinibosaka  hdipi.  Oyate  kin  owasin  wikopapi. 
Joshua  ekta  etonwan  po,  he  akicita  itancan  wadi- 
take  cin.  Hayake  aihdupote,  ca  makata  ehpeiciya ; 
hen  Itancan  canwohnaka  tawa  kin  itokarn  anpetu 
ataya  ceya  qa  cekiya  wanka.  Israel  en  hunkayapi 
kin  owasin  kicicapi.  Hayake  aihdupotapi,  qa  pa 
cahota  on  ahdadapi.  Oznye  tanka  kin  ayustanpi, 
qa  wicasta  kektopawinge  opawinge  tonaka  wocan- 
tesica  qa  woiyokisice  en  iyohpeyapi.  Unkan  taku 
kin  de  tokiyatanhan  on  hececa  he?  He  wicasta 
wanjidan  tawokon  on  hececa  ! 

Token  woahtani  tawa  kin  iyeyapi,  qa  on  token 
akipapi  qon  he  sdonyayapi.  Joshua  Achan  hecen 
eciya,  Israel  ataya  yuskiska  keciya.  Unkan  ecin 
hecen  econ  se. 

Casmu  etanhan  wiyaka  sukaza  wanji  he  taku 
cistinna.  Tuka  ito  wihiyayenna  mitawa  mdugan,  qa 
oskiske  cin  en  oiyohpewaye  cinhan,  he  etanhan  ito- 
ketu  kta  he  ?  He  inajinkiye  kta.  Han,  qa  he  eya~ 
kupi  sni  ehantanhans,  wihiyayena  kin  takuyepica 
kte  sni.  Israel  en  oyate  ospayetonton  unpi  kin  he 
wihiyayedan  tanka  mahen  nahomni  kin  iyececa. 
Achan  woahtani  tawa  kin  he  wiyaka  sukaza  wan 
wicehna  oiyolipaye  cin  iyececa.  He  wihiyayedan 
kin  inajinkiya.  Wiyaka  sukaza  qon  icupi  sni  kin 
hehanyan  he  hiyayekiyapi  kta  okihipi  sni.  Achan 

woahtani  tawa  kin  iye  token  on  akipeiciye  ciqon  he 
iyecen  umnapi  kin  is  eya  akipapi.  De  he  ohnayan 
wakonpi  kin  he  wayusicapi  heca. 

Qa  hehan,  naknn  icijehan  he  waihangye  cin, 
iyecen  tuwe  he  kaga  hecinhan  wicon^e  en  iyahde 
ecee. 

Eya  taku  ota  de  on  ociciyakapi  kta  owakilii, 
tuka  ito  nomnana  ociciyakapi  kta. 

Hekta  omaka  tonakeca  heehan,  witawata  wan 
Kent  eciyapi  e  England  etanhan  East  Indies  ekta 
ye  kta.  Yapi  otahedan  ide.  Ide  kin  kasnipicasni. 
He  ide  kin  icunhan,  wata  tokeca  wan  en  taninyan 
hiyaye,  ca  wata  en  unpi  kin  iwicacu  kta  e  iyowin- 
yan.  Miniwanca  kin  nina  taja,  witawata  ide  etan- 
han  can-ipasotka  ohdate  wan  etanhan  eceedan  ha- 
honta  on  kutkfya  wata  cistinna  can-ponpon  se  taja 
on  kaholio  iyeya  wanke  cin  en  iyohpeiciya  ynkanpi 
qa  on  toiciksupi. 

Witawata  kicanyanpi  kin  wanji,  witawata  en 
itancan  wanji  rnazaska-zi  ota  yuha  e  sdonya,  qa 
hena  yuha  iyaye  wacin.  Hecen  itancan  ti  kin  ti- 
mahen  iyaya,  qa  ahna-wowapi  kagapi  tawa  qon 
iyumdenya  yugan,  qa  inazaskazi  kektopawinge  nom 
icu,  qa  aipiyakapi  ojuha  wan  en  ohnake,  ca  aipiyag- 
kiton.  Is  eya  wanna  witawata  ide  kin  etanhan 
najice  kte  ciqon  iyehantu.  Wanna  canipasotka 
inkpa  kin  iyohi,  hehan  hahonta  kin  ayusdun  kun 
yeiciye  ca  ayustan,  wata  ohdate  wanke  cin  he  en 
ohinhpaye  kta  kecin  kin  on.  Tuka  ihnuhanna  taja 

wan  wata  kin  kadehanyag  iyeye,  qa  makoskan  mini- 
wanca  kin  en  ee  mahen  iyaya.  lye  kin  nina  niwan 
wayupike,  hecen  mazaskazi  cantiheye  cin  hena  yu- 
he  sni  ehantanhan  can-ponpon  iyecen  akan  hdinape 
kta  qa  kohanna  wata-cistinna  kin  en  niyanpi  kta 
tka.  Tnka  taku  tke  aipiyagkiton  kin  he  on  mazasn 
iyecen  mini  wasake  cin  en  mahen  iyaya.  Tohinni 
icinonpana  akan  hdinape  sni.  Hehehe  !  eca  maza- 
ska-zi  tke  on  ocim  mahetkiya  aye  cin  he  ehan  eca, 
okinni  nakaha  wakonpi  kin  token  waihangye  cin  he 
okahniga  naceca ! 

Nakun  de  taku  kin  de  on  yawicake  kta  wan 
oyakapi. 

Hekta  omaka  tonakeca  heehan  wicasta  wan 
France  ( Wasicun-ikceka  tamakoce  kin)  eciyapi  e 
en  ti  keyapi.  Tuwe  kin  wakonpi  wicotawacin  sake 
hca  yuha  qa  on  iyotan  wahduhahaktes’a  kin  heca 
icaga.  Onsikapi  wawicaki  kta  e  nina  wicakuwa  qa 
on  eciyatanhan  nina  wijica  icaga. 

Wicastayatapi  kin  mazaska  okidote  kte  cin,  tn¬ 
ka,  akam  onge  ko  on  is  eya  kicicajuju  kte  cin  he 
conana  kecin,  qa  akes  ehas  iyenakeca  kicupi  kte 
sni  naceca  ikopa,  hecen  wicastayatapi  mazaska  cin 
kin  iyenakeca  yuha  sni  konza.  Ota  waakitakuni- 
sni,  qa  on  yuwalipanica  keya.  Hehan  is  iye  taku 
wan  ikopa,  he  tona  ikiyena-tipi  qa  wahtedapi  sni 
kin  sdonwicaya  hena  okinni  wakiconzapi  kin  ekta 
is  iye  token  wijica  kin  he  oyakapi  kta  hee ;  qa  he- 
cetu  kinhan  okinni  tuwe  usipi  qa  ti  qon  en  ode 

kta,  kinhan  hecen  okinni  mazaskazi  wastekida  qon 
onge  tokiehpekiye  kta  he  nakun  ikopa.  Hecen  wo- 
yuha  tawa  kin  nakihbe  kta  e  kiconza,  eqe  hecen 
tohan  tipi  kin  he  odepi  esta  takudan  iyeyapi  kte 
sni.  De  on  etanhan  iye  ti  kin  en  makatipi  kin  ima~ 
hen  makohdoka  wan  qewicasi.  De  ikuseya  onna- 
ptan  kagapi,  qa  iakan  tiyopa  kicaga,  qa  etanhan 
caniyadipi  on  kun  ye  kta  iyecen.  Tiyopa  kin  he 
inatake  iyecinka  nataka  ecee  kin  heca  on  akagapi. 
De  en  mazaska  qa  zi  ko  ojuton  ekihnaka,  qa  hena 
eqes  wana  zanihca  kecin. 

lyohakam  wahcluhahaktes’a  qon  ihnuhanna  tan- 
insni.  Iye  toki  iyaye  cin  on  wiwangapi;  tipi  kin 
mahen  ataya  akitapi ;  can~mahen  odepi :  mdena 
owasin  mini  mahen  odepi,  tuka  takudan  iyeyapi  sni. 
Wicasta  en  unpi  kin  ka,ken  awacinpi,  ecas  okinni 
mazaska  ikikcu  qa  tukte  en  sdonyapi  sni  kin  heciya 
iyaya  naceca. 

He  iyohakam  itohan,  tipi  wan  oti  qon  he  wiyo- 
peyapi.  Tuwe  opeton  qon  he  tipi  kin  en  onspaspa 
apiya  qa  yutokecapi.  Kahwicakiyapi  kin  de  en 
skan  yukan  icunhan,  wahduhahakes’a  makohdoka 
tawa  tiyopa  kin  iyeyapi.  He  kamdecapi  qa  yugan- 
pi.  Petijanjan  eyakupi  qa  mahen  iyayapi.  Can 
iyamani  kin  ohdateya  taku  tokaheya  wanyakapi 
kin,  wakduhah aktes’ a  sice  cin  huhake  kin  okadaya 
hiyeya,  qa  ihduksan  wojutonpi  tke  mazaskazi  ojug- 
judan  hiyeya,  qa  opiye  tankinkinyan  taku  tehihika 
ojugjudan  hiyeya.  Woyuha  yuhe  cin  wanhdake 

kta  e  kun  i  mazaskazi  taku  wakan  tawa  qon  ohoda 
kta  e,  qa  malien  yanka  icunhan,  tiyopa  kin  ecen 
iyecinka  iyaye,  ca  aonatag  iyeya.  Tokeh  ho  tan- 
kakiya  pan  esta  wicasta  tuweclan  nalion  kta  okihi 
sni.  Mazaskazi  cantokpani  qon  ehas  ehna  tehiya 
kakisya  te  kta  ©  wanka.  Mazaskazi  ojutonpi  hen 
hiyeye  ;  canopiye  en  mazaskazi ;  mazaskazi  kadada 
heyeya ;  mazaskazi  ipahin  on ;  qa  mazaskazi  is  iye 
akan  wanka  kta  ayumdamdaya  hiyeya,  tuka  dena 
owasin  ehna,  akilianta ! 

Wakonpi  kin  eciyatanhan  woyakapi  kin  de 
woonspe  kin  tokeh  tanka  cen!  “Wayakon  kte 
sni !”  He  tokeca  ?  Ecin  he  w7ayusicapi  kin  heon. 

Icitopa  qa  takn  on  taka  cantiheyapi  kte  sni  kin, 
ecin  heqe  wgahtanx  ojudan. 

He  woope  kin  de  kicaksa  ecee.  Takn  iyotan  de 
on  eciyatanhan  ecinsniyan  kin  cajedate  kte  cin,  he 
Wakantanka  woope  Taw^a  kicakse  cin  ee.  Tohan 
takn  cantiheyaye  kta  iyutanniyanpi  ca,  de  kiksnya 
wo.  He  eciyatanhan  Wakantanka  Toope  kiyaka- 
ksa.  Hecen  woalitani  ojudan  ce ! 

Tuka  waunkicincinpi  kin  eciyatanhan  wancahna 
woope  nom  kiunkaksapi  ecee.  Xwikcemna  kin  ki- 
unkaksapi  icnnhan,  isakim  woahtani  econkonpi  kin 
eciyatanhan,  woope  tokaheya  kin  kiunkaksapi  ecee. 
Woope  tokaheya  kin  he  taku-wakan  tokeca  cekiya- 
pi  tehinda  he  sdonyaya.  He  hecen  eya,  “  Mitokan 
taku-wakan  tokeca  duhe  kte  sni.”  Tuka  Wowapi 
Wakan  kin  “  waicucupi  kte  cin,  he  wakagapi  oho- 

dapi  kin  hee  ”  e  nnkokiyakapi.  Coles.  3:5.  De 
decen  kapi,  tohan  wicasta  wakicincinpi  aya  eca, 
mazaskazi  kin  he  Wakantanka  eekiyapi  ecee.  He 
Wakantanka  wastedapi  kin  isanpa  wastedapi  ecee; 
he  Wakantanka  awacinpi  kin  isanpa  awacinpi  ecee ; 
he  Wakantanka  en  wacinyanpi  kin  isanpa  wacin- 
yanpi  ecee.  De  heon  etanhan  taku-wakan  ikeeka 
wan  kagapi  yukan  ecee ;  qa  taku  wakagapi  oho- 
dapi  kin  he  Itancan  kin  itokam  taku  wakan  tokeca 
yuhapi  kin  hee. 

Tuka  de  isanpa  ees  nakun  wakicincinpi  kin  on 
taku  eyepica.  Wicasta  wrakicincinke  cin  woope  wi- 
kcemna  kin  wancahna  iyulipa  kicaksa  ecee. 

De  token  wake  cin  he  imayanunga  he?  He 
tehike  sni.  Wanikiya  unkitawapi  kin  woope  wikee- 
mna  kin  owasin  yunonpakiya  keye  ciqon ;  dena  ee, 
Wakantanka  cante  ocowxasin  on  wasteundapi  kta; 
qa  unkikiyedan  unpi  kin  unkiye  iyecen  wastewi- 
cundapi  kta.  Tuka  wicasta  wakicincin  kin  eqe 
cante  ocowasin  on  mazaskazi  wastekida  ecee.  De 
on  eciyatanhan  woope  tokaheya  topa  kin  hena  ki¬ 
caksa  ecee.  Xkiyedan  un  qon  isanpa  mazaskazi  kin 
wastekida  ecee.  De  on  eciyatanhan  woope  ehakeya 
sakpe  kin  hena  kicaksa  ecee.  Eca  tokeh  wakicin¬ 
cinpi  kin  he  taku  sica  cen  !  Wowahokonkiye  kin 
de  tokaheya  ekta  unkeyapi  kin  iyecen,  St.  Paul 
hecen  nnkokiyakapi,  wakicincinpi  kin  he,  qais 
“  mazaska  wastedapi  kin  he,  taku  sica  owasin  ohu- 
tkan  kin  ee.”  He  decen  kapi,  he  wicasta  woahtani 

ocaje  owasin  en  iyayewicaya  ecee.  He  waonsida 
sni  wicakaga  ecee,  lie  v/acinteliikawicaya  ecee,  lie 
wicayuwalite  sni,  qa  owotanna  sni.  He  wawiyalipa- 
yewicaye,  ca  kicicalidehdenwicaye,  ca  fcin-wicakteya 
ecee. 

Tohan  Spaniyo  kin  Mexico  ohiyapi  qehan,  wi¬ 
casta  ntkanna  wicaktepi  on  ehas  we  en  copapa 
skanpi  nun  seececa  keyapi.  Unkan  taku  on  taku 
etanhan  hca  heconpi  lie  ?  He  mazaskazi  kin  ee, 
heci  otontonyan  iyeyapi  nakas. 

Tolian  wanna  wicastayatapi  kin,  toka  wakuwa 
unpi  kin  hena  itkokim  nakiksin  kta  okilii  sni  qelian, 
woyuha  aiyotan  yulie  cin  owasin  kpahi,  qa  otonwe- 
itancan  tawa  icahda  mde  wanke  cin  en  oiyohpeya. 
Spaniyo  akicita-itancan  lica  Cortes  eciyapi  kin  ma¬ 
zaskazi  tonana  iyeye  celian  sinhda,  qa  wipasnu  tan¬ 
ka  w’an  kalii  wicasi,  liecen  he  wicastayatapi  qon  tu- 
kte  en  woyuha  ekihnake  cin  ohdake  sni  ehantanhan 
peta  itkon  lianhi  kin  heca  on  niyake  ceonpapi  tnka. 

Maka  akan  oyate  eciyatanhan  wowapi  kin  he 
wicasta  taku  siksica  on  okicihanyanpi  kin  hena  ma¬ 
zaskazi  cantokpanipi  on  heconpi  e  he  oyaka.  Ito 
he  etopteya  on  wanji  omdake  kta. 

Hekta  omaka  tonakeca  heehan,  miniwancata-un- 
wicasta  wan  wanna  tehan  hehan  tiyata  hdi.  Tiya- 
tanhan  hoksidan  ehan  iyaya  ;  wanna  wicasta  wahe- 
hantnka  icage,  owanyake  wanna  tokeca  nakaes  tu- 
weden  iyekiye  kte  sni  sdontkiya.  Wicolian  econ 
kin  tanyan  skan,  qa  ecen  unhanketa  wanna  wijica. 

Hunkakewicaye  cin  nina  wahpanicapi,  qa  hena 
ekta  wicahde  ca  ito  tohan  eqes  nipi  kin  tanyan  un- 
wicakiy©  kta  on  hda. 

Ofconwe  en  icage  cin  wanna  en  hdi  qehan  hoksi- 
dan  qehan  om  skates’a  kin  wanjigji  en  sdonyeiciye 
wicaya,  qa  token  on  hdi  kin  he  owicakiyaka.  Hun¬ 
kakewicaye  cin  otonw©  icahda  owote  tipi  cistinna 
wan  yuhapi  e  he  iyeya.  Hecen  ito  hen  ye  ca  ici- 
mani  un  wan  iyecen  hen  iwanke  kta,  qa  ecas  ihan- 
hanna  kinhan  hehan  wanna  oihdake  kta. 

Hena  om  tokecinyan  wohdaka  yanke.  Wanna 
htajretu  wotapi  kta  iyehantu  qehan  iye  kici  won 
iyotankapi  kta  nina  cinwicakiya.  Tiwahe  tawapi 
eciyatanhan  on  otakiya  wiwicawange,  ca  iyotan  cin- 
capi  wan  hoksidan  qehan  miniwancata  iyaya,  qa 
ehanna  ta  kecinpi  kin  heon.  Hececa  esta  hinnah 
he  tuwe  kin  iyukcanpi  sni. 

Htayetu  kin  oiyoldpiya  henakeca.  Iwankapi  kte 
cin  wanna  iyehantu.  Wakanka  kin  tukte  en  wan- 
ke  kte  cin  kipazo.  Wanna  iwanke  kte  cehan  ehake 
napeyuze  ca  he  icunhan  mazaskazi  ojutonpi  wan 
nape  en  osdohekiya,  qa  hanhanna  kte  cin  hehan- 
hanyan  he  awanyagsi. 

Mazaskazi  kin  hihnaku  kipazo.  Nina  yusinya- 
yapi.  Hecinpi,  ecas  de  icimani  h iwanke  cin  maza¬ 
skazi  otahca  yuha  seca,  hecehna  cantokpanipi.  De 
hutkan  sice  cin  ohinni  taku  sica  hiyuya,  qa  wasku- 
yeca  sica  ohankoya  icaliye  ca  sutonyan  ecee.  Un- 
kan  he  iyececa  wanna  econ. 

Wana  icimani  hiwanke  ciqon  ktepi  kta,  qa  ma- 
zaskazi  tawa  kin  eyakupi  kta  e  kiconzapi.  Wanna 
hancokaya  hehan  iwastedan  wanke  cin  icahda  ipi. 
Hen  wanke  9a,  wanna  ninahcin  istinma.  Isan  peya 
yumapi  kin  ynwankan  icupi,  qa  cante  kin  en  mahen 
iyeyapi.  Howaya  niyan,  qa  ta  iyaya.  Can  wohna- 
ka  -tawa  qon  en  odepi.  Mazaskazi  tawa  kin  oyu- 
spapi.  Makatipi  mahen  ohdoka  wan  qapi,  qa  en 
wicista  owanyake  sni  tancan  kin  hapi. 

Ihanhanna  qehan  ikiyedan  tipi  kin  wanjigji  en 
hipi,  qa  hanyetu  qehan  icimani  wan  hen  hi  kin  wa- 
wiwangapi.  Wicahca  qa  wakanka  qon  nina  itoke- 
tupi  taninsni,  tnka  hecetuyake  heyapi,  hanhanna 
hcin  inajin  qa  toki  iyaya  keyapi. 

“Hecetu  sni  lice  do,”  hipi  kin  eyapi,  uecin  he 
nicinksipi  qon  ee,  qa  nakahah  miniwanca  eciyatan- 
han  hdi,  qa  yanipi  kte  cin  hehanyan  iyuskinniyanpi 
kta  ce.  Htayetu  wanjidan  wicasta  tokeca  iyecen 
nicipi  nn  kta  keiciya,  qa  hehan  ihanhanna  kinhan 
niyepi  en  ikpazo  kta  keya  ce.” 

Tinwicakte  wahtesni  kin  dena  tohan  wanna  iye 
cincapi  tokahun  qon  hee  e  we  kin  en  nape  okpu- 
tkanpi  e  sdonkiyapi  qehan  wotelii  akipapi  kin  eca 
toketu  kin  tnwe  oyaka  okihi  cen  !  Hehehe  !  tohan 
wakicincinpi  kin  taku  dececa  wicohan  sica  en  iya- 
yennyanpi  eca  tokeh  woahtani  cen  ! 

Tokeca  e  wannkicincinpi  kte  sni  kin  he  taku 
tom  on  etanhan  wanna  awauncinpi.  Ecin  heqe  wa- 
IMNAWICAYE  sni  ecee ;  ecin  heqe  wawistenyapi  ece 

kin  heon ;  ecin  heqe  wayusicapi  qa  ecin  heqe  woa- 
HTANI  kin  heon. 

Iho,  mitasicecapi,  woope  on  eciyatanhan  wowa- 
hokonkiye  kin  wanna  ihunniunkiyapi.  De  ehake 
kin  he  tanyan  wasteya  nnma  kin  oihanke  kicicaga. 
De  he  sdonyayapi,  tohan  cankajipa  wan  maza  on 
taku  en  okatan  eca  he  sutaya  ikoyake  kta  cin  kin- 
han  mazaiyape  ehdaku,  qa  he  mazatanka  kin  heca 
kinhan,  ihanke  tukte  en  maza  kin  he  sanpa  iyoopta 
inape  cin  he  inkpa  kin  icicuya  ena  akaksan  ecee. 
De  maza  akaksijapi  eyapi  ecee.  De  on  etanhan 
itoketnke  sni.  Ho  hecen  wanna  he  icupicasni. 

Unkan  he  iyecelicin,  woope  wikcemna  kin  he 
unma  kin  hena  iyakaksijapi  se  ececa.  Woope  kin 
de  tanyan  unyuhapi  ehantanhans,  nnma  kin  hena 
kiunkaksapi  kte  sni  naceca.  He  woawacin  kin  nn- 
cantepi  etkiya  yuha  qa  hena  tanyan  unyuhapi  kta 
e  onspeunkiyapi.  Uncantepi  kin  ecedan  owotanna 
unhduhapi  unkokiliipi  kinhan,  isanpa  taku  tokeca 
on  nagiyeunyanpi  kte  sni.  De  etanhan  Wowapi 
Wakan  hecen  eya,  “Taku  duhe  cin  owasin  isanpa 
nicante  kin  awanhdaka  wo,  hetanhan  wiconi  owa- 
hinanpe  kin  hee  ce.” 

Tuka  taku  tehike  hca  econkonpi  kte  cin  he  un¬ 
cantepi  owotanna  unhduhapi  kte  cin  ee.  De  unkiye 
unkitowasakepi  eceedan  on  econ  unwacinpi  kinhan, 
he  de  iyececa  tipi  unkitawapi  tiyopa  kin  en  naun- 
jinpi  qa  nape  yupsunka  on  tate  katankan  iyeunyan 
yukan  unkokihipi  hecinhan  he  is  eya  iyecen  waun- 


314 


-  WICASTAYATAPI  TACANKU. 


pipi  kta.  Taku  econkunpi  kta  unkokihipi  kin  iya- 
yustag  wicotawacin  siksica  sdohan  hiyupi  kta,  qa 
wokicincinpi  cantiheyapi  etanhan  hinape  kta.  Han, 
tohan  hena  hecen  hiyeya  iyeunyanpi  kinhan  token 
econkunpi  kta  he  ?  Hena  unyuhapi  kin  on  icante- 
unsicapi  kta,  qa  hena  Wakantanka  unkicicajujupi, 
qa  tokan  iyeunkiciciyapi  kta  e  unkidapi  kta.  Woope 
yawapi  kin  itokam  wocekiye  ptecedan  kin  he  eca 
ioewin  tanyan  unpike ;  qa  he  canku  wowicake  e 
ohnayan  unkitawacinpi  sica  elipeunyanpi  kte  cin 
hecedan  tanyan  taninyanh  unkokiyakapi ! 

“  Wakantanka  lyotan-wasaka,  wicacante  kin  owa- 
sin  wanyag  nanka,  qa  taku  uncinpi  owasin  sdonya- 
ye,  ca  taku  ananicihbepica  sni;  Nitaniya  Wakan 
kin  eciyatanhan  canteoze  kin  unkiyuska  miye,  hecen 
awicakehan  wasteunnidakapi  kta,  qa  Nicaje  wakan 
kin  yuonihanyan  unyatankapi  kta ;  Christ  Itancan 
unyanpi  eciyatanhan.  Amen.” 

Qa  tohan  Wakantanka  Towaonsida  on  lye  woope 
Tawa  yuheunkiyapi  kta  e  uncinpi  kta  untawacinpi 
kinhan,  tanyan  wocekiye  wan  woope  kin  dena  iyo~ 
hakam,  woecon  nakaha  kapi  kin  en,  lye  Towaon¬ 
sida  on  unkidapi  kte  cin  he  onspeunkiyapi ! 

“O  Itancan  lyotan-wasaka,  qa  Wakantanka 
ohinniyan  kin,  uncantepi  qa  untancanpi  kin  napin, 
woope  nitawa  canku  kin  en,  qa  wo  ah  ope  nitawa  en 
wicohan  kin  ohna  maunnipi  kta  e,  duhe,  duwakan, 
qa  awandake  kta,  iceunniciyapi  ;  hecen,  waawanyake 
iyotan  was  aka  nitawa  kin  eciyatanhan,  dehan  qa 


WOAHOPE  IWIKCEMNA  KIN. 


315 


ohinniyan,  untancanpi  qa  unnagipi  kin  tanyan  unpi 
kta;  Wanikiye  ca  Itancan  unyanpi  Jesus  Christ 
eciyatanhan.  Amen.  ’r 

Decen  unkicantepi  ocowasin  on  ceunkiyapi  kin- 
han,  wo  ah  ope  kin  dena  “  Wicastayatapi  Tacanku 
kin  ”  itananog  conkaske  wanke  cin  he  iyececa  kta  ; 
unkan  canku  kin  he  makoce  liewoskantu  kin  de 
opta  yus  unkayapi  e  iyeunyanpi  kta,  Ate  ti  wakan 
kin  en  wowitan  qa  woyawaste  hetkiya.  Wakantan- 
ka  wowitan  canku  kin  de  en  owasin  unkahipi  kta 
iyokipi  nunwe,  qa  owihanketa  Jesus  Tawaonsida 
kin  on  Xye  malipiyata  ozikiyapi  Tawa  kin  en  unka¬ 
hipi  nunwe.  Amen. 

